
CUPRINS 


EDITORIAL 
W. DANCĂ 
Dialogul dintre artă şi credinţă... .. cca 


Realitatea concretă, de multe ori tulburătoare, a arhitecturii, a cântului, a artei 
din bisericile noastre, rezultat inevitabil al rupturii moderne dintre credinţă şi 
artă, reprezintă punctul de pornire alprezentului editorial. Necesitatea dialogului 
dintre artă şi credință este pusă în evidenţă atât de radiografia situaţiei concrete, 
cât, mai ales, de motivații de ordin teologic, pastoral, istoric şi factual. Biserica 
locală de Iaşi a reluat, într-o formă proprie, şi a încercat să pună în practică 
nenumăratele îndemnuri ale pontifilor romani şi ale conciliilor, în special Conciliul 
al II-lea din Vatican, în ceea ce priveşte arta şi dialogul ei cu credinţa. Numărul 
de faţă al revistei Dialog teologic se înscrie pe aceeaşi linie. 


DIALOGURI 
Î.P.S. IOAN ROBU 
Biserica să arate a biserică. Dialog realizat de W. Dancă. ................... 


Ar fi bine ca dialogul dintre artă şi credinţă să-i intereseze, în mod special, pe cei 
care sunt „specialişti” în domeniul lor, adică, într-o măsură egală, pe preot şi pe 
artist. Î.P.S. Ioan Robu este de părere că biserica, oriunde şi oricând, trebuie să 
arate a biserică; evaziunea simbolică, arhitectura amestecată şi spălăcită nu pot 
fi chemări adresate misterului, nu te pot tine împreună, legat de tine însuţi, 
recules. Biserici noi, adevărate repere morale şi spirituale pentru oamenii de azi, 
pe de o parte, iar pe de altă parte, ruine părăginite, biserici ce stau să cadă 
constituie universul în care ne mişcăm; lumini şi umbre (un punct de vedere 
interesant asupra raportului lumină — biserică) ce invita la a avea biserici 
adevărate şi deschise. 


P.S. PETRU GHERGHEL 
Biserica frumoasă este biserica plină de lume. Dialog realizat de W. Dancă..... 


Termenul „biserică” se referă, în limba română, atât la „casa” în care se adună 
poporul lui Dumnezeu, cât şi la adunarea credincioşilor ca atare. În jurul acestor 
două filoane este construit şi acest dialog. Numărul impresionant de biserici şi 
centre pastorale ce au fost construite sau refăcute în Dieceza de Iasi, atât in 
perioada comunistă, în condiţii extrem de grele, cât şi după 1990, nu ar reprezenta 
nimic altceva decât lucrarea credinţei unor generaţii apuse, dacă ele nu ar fi şi 
acum pline de lume. Zidurile, oricât de mari şi frumoase ar fi, nu pot aduce jertfa 
de laudă pe care poporul lui Dumnezeu i-o aduce Tatălui în spirit şi adevăr. 

Biserica este pentru om şi in om; într-o mişcare inversă, omul ar trebui să fie 
pentru biserică şi, de ce nu, în biserică de cât mai multe ori. 


ANA BLANDIANA, ROMULUS RUSAN 
Anton Durcovici, piatră vie a Bisericii. Dialog realizat de W. Danca........... 


Păstarea unui arsenal istoric impresionant, în mare parte încă necercetat, precum 
şi aducerea în faţa publicului tânăr a unor mărturii şi vestigii extraordinare, 
constituindu-se într-un adevărat exercițiu de memorie, sunt doar două subiecte 
importante ale Memorialului de la Sighet. Cu pasiune pentru adevăr şi dreptate, 
cu un deosebit profesionalism ştiinţific, autorii vor să ne spună că acela care uită 
trecutul este condamnat să-l repete, mai ales în părţile sale negative. Episcopul 
martir Anton Durcovici, în memoria căruia ne reunim la fiecare 10 decembrie, este 
darul lui Dumnezeu pentru Biserica locală de laşi, martir, adică marturisitor 
neînfricat al credinţei catolice, ce nu s-a lăsat sedus de ezoterismele unei clase ce 
nu avea nevoie de Dumnezeu. În această perioadă, când trăim o informatizare 
buimăcitoare, suntem îndemnați să nu uităm; mai mult, în măsura posibilităţilor 
şi a darurilor primite, să suflăm praful de pe mărturiile celor ce au fost, pentru că 
ele vorbesc. 


COMUNICĂRI 
V. PETERCĂ 
Templul-delă.lerusălim pi asa ae dat anala ta o Naps ela tha cite e ale Be au dia BG cette 3 


Autorul începe articolul cu o imagine actuală a oraşului Ierusalim, în care sunt 
foarte bine reprezentate cele trei mari religii monoteiste: iudaismul, creştinismul 
şi islamul. Rând pe rând, prezentarea lerusalimului dezvăluie atât amplasarea 
geografică, cât şi importanţa istorică, religioasă şi politică a cetăţii lui David. 
Studiul prezintă o istorie bine documentată a apariţiei templului de la Ierusalim 
şi o evaluare a templului în diferitele momente importante din existenţa lui. După 
ce ne prezintă informaţii despre Solomon, celce a zidit templul, autorul subliniază 
însemnătatea pe care a avut-o construirea templului ca act de naştere şi 
recunoaştere a poporului evreu între celelalte popoare din Orient. În final, este 
subliniată importanţa templului şi a Ierusalimului, precum şi rolul lor în viata 
evreilor, ca imagine a providentei în mijlocul lor. 


Gh. POPA 
Arhitectura eclezială ortodoxă. Câteva semnificaţii simbolice şi puterea lor de 
edificate morală... e te a aa ice ee OS, e ata atu ua De Chas BO Rea, Boke oda 


Studiul de faţă are ca scop interpretarea arhitecturii ecleziale ortodoxe din 
perspectiva semnificatiilor sale simbolice şi a puterii lor de edificare morală a 
credincioşilor. Pentru a demonstra că Biserica este casa lui Dumnezeu, autorul 
face o incursiune în Vechiul Testament, prezentând câteva prefigurări ale 
Bisericii. Astfel, argumentează, mai întâi, că Biserica este un spaţiu organizat şi 
consacrat, unde Dumnezeu se întâlneşte cu omul. Comunitatea care se adună la 

sfânta Liturghie în jurul potirului este ea însăşi Biserică, iar prezenţa lui Cristos 
în această comunitate este sugerată de arhitectura şi picturile din biserică. 
Autorul subliniază astfel legătura dintre comunitatea de credincioşi şi biserică. 
Comuniunea cu Cristos, în Duhul Sfânt, trăită integral în Biserică, transformă 
treptat şi neagresiv fiinţa umană. Omul nou nu este convins de credinţă, ci este 
pătruns de ea. Această nouă persoană este legată de alte persoane prin credinţă, 
fapte şi iubire, fiind capabilă să-l contemple pe Dumnezeu în creaţie ca într-o 
oglindă. 


A. DESPINESCU 
Saxa loquntur. Mărturii despre trecutul catolicilor din Moldova. ............. 


Piatra, element cu o deosebită receptivitate de înregistrare şi durabilitate, are 
capacitatea de a deschide fante luminoase într-un trecut îndepărtat şi întunecat. 
În teritoriul situat la est de Carpaţi, această modalitate simplă, dar deosebit de 
expresivă de a conserva un anumit stil de viata, îşi are importanţa sa. Analiza 
istorică, arheologică şi literară pe care o întreprinde autorul risipeşte o parte din 
ceața neştiinţei istorice asupra originii catolicilor din Moldova. Biserici marete, 
precum cea a Episcopiei Cumanilor, sau cele de la Siret, Baia, Săbăoani sau 
Cotnari, distruse în iureşul vremurilor, vorbesc despre o prezenţă catolică 
însemnată în aceste regiuni. Alături de impresionantele informaţii arheologice, se 
găsesc şi cele literare, nu mai puţin importante, care adaugă partitura lor 
armoniei arheologice deja stabilite. 


E. DUMEA 
Monumente paleocreştine din Dobrogea. ..........c ce 


Bazându-se numai pe izvoarele arheologice, credibile şi deosebit de numerose, 
autorul realizează o privire de ansamblu asupra monumentelor paleocreştine din 
Dobrogea, ce vorbesc de importante şi puternice comunităţi creştine. Sunt 
analizate nu mai puţin de 14 localităţi ce aveau cel putin o biserică, ale cărei ruine 
se pot cerceta. Deosebit de important este faptul că aceste monumente 
paleocreştine au fost construite în strânsă legătură cu mărturia creştină absolută, 
cu martiriul. Alături de aceste localităţi, în care urmele arheologice sunt vizibile 
şi care au fost cercetate, mai există alte 21 de localităţi despre care izvoarele 
literare dau mărturie că au avut comunităţi şi biserici creştine, dar despre care 
arheologia nu ne poate spune deocamdată nimic. În finalul articolului, ne este 
prezentat un punct de vedere interesant asupra scaunului mitropolitan de Tomis 
şi importanţa sa jurisdictionala şi canonică asupra celorlalte scaune episcopale din 
Scythia Minor. 


I. ENASOAE 
Biserica, loc privilegiat de întâlnire între Dumnezeu şi poporul său. .......... 


Atât în istoria Vechiului Testament, cât şi în cea a Noului Testament, întâlnim 
locuri privilegiate de întâlnire între Dumnezeu şi poporul său. Preluând şi 


6 


contopind realitatea sinagogii şi a templului, Biserica, voită de Tatăl din vesnicie, 
întemeiată de Cristos la împlinirea timpurilor şi condusă de Duhul Sfânt, este 
locul sacru al creştinilor, punct central ce focalizează şi ritmează întreaga 
existenţă a comunităţii creştine. Într-un prim sens, biserica formată din piatră 
este o construcţie care catehizează, începând de la aşezarea geografică şi 
terminând cu fiecare element arhitectural prezent în ea. Într-un al doilea moment, 
autorul priveşte Biserica în planul divin de mântuire; Biserica este semn al 
iniţiativei divine de mântuire a tuturor oamenilor, inițiativă căreia omul îi 
răspunde prin laudă, mulţumire şi reverență. Articolul continuă cu o tratare a 
Bisericii ca loc sacru al prezenţei divine, pentru ca, în final, să se încheie cu o 
privire luminoasă, Biserica fiind văzută ca speranţă a omenirii. 


L. FARCAS 
Rolul cultului şi al culturii în formarea creştinului.. ...... cc. 


Religia nu poate fi transmisă doar pe filonul discursiv sau catehetic, pentru că ea 
imbratigeaza întreaga persoană umană şi comunică necondiționate experienţe 
fundamentale pentru existenţa omului şi pentru sensul vieţii sale, ci ea trebuie să 
fie prezentată pe toate căile ce o pot conduce la om şi pe care omul poate veni în 
contact cu ea. Provocarea pe care ne-o lansează autorul este simplă şi, în acelaşi 
timp, complexă şi puternică: putem să ne axăm astăzi în prezentarea didactică 
religioasă şi pe alte discursuri sau modele catehetice decât cele cu un conţinut 
strict cognitiv? Putem căuta, de exemplu, căi de acces la valorile religioase şi pe 
căile esteticii şi ale semioticii? Liturgia considerată ca explozie concentrată a 
religiei, unitate de viaţă a conţinuturilor rânduite spre a fi învăţate, trecând apoi 
la joc şi bibliodramă, văzute în sensul unei comunicări ce trece prin experienţă, şi 
încheind cu o formă deosebit de semnificativă a didacticii spirituale, care este 
didactica practicii religioase private, sunt doar câteva dintre punctele principale 
pe care autorul ni le propune într-o analiză originală şi interesantă. 


E. SOARE 
Muzica liturgică — artă devenită rugăciune. .... cca 


Cântul este un mod prin care omul îşi exprimă sentimentele, iar în liturgia 
creştină, el a devenit un mod de a dialoga cu Dumnezeu. Pentru a sublinia 
importanţa cântului în viaţa religioasă, autorul face un scurt istoric începând cu 
Vechiul Testament şi terminând cu ultimele documente ale magisteriului. După 
această incursiune istorică, studiul face distincţie între muzica liturgică, religioasă 
şi sacră. Muzica trebuie să se încadreze în liturgie pentru a exprima calităţile 
Bisericii: interioritate, unitate, comuniune. Cântul religios trebuie să ofere 
mijloacele pentru a exprima, a trăi şi a traduce în rugăciune şi viata liturgia. 


V. SAVA 
Cântarea şi arta bisericească în tradiţia bizantină. Locul şi semnificaţiile lor in 
câdrul:cultului QUIN ao ee ea e a arata al ae e ERE ac Bh ag oe a 


in tradiția răsăriteană, cultul divin propovaduieste dogma, o apără, o exprimă 
într-un limbaj accesibil şi o experimentează în spaţiul liturgic, iar dogma este 
aceea care conferă autoritate, autenticitate şi profunzime rugăciunii liturgice. 
Cântarea bisericească şi arta bisericească sunt părţi componente ale cultului 
divin. Ele nu apar în exteriorul vieţii liturgice ca ceva adăugat, ci în interiorul ei, 
ca părţi componente ale acesteia şi determinate de aceasta. După ce trece în 
revistă diferitele etape istorice ale cântării bisericeşti, autorul ne oferă o 
deschidere spirituală a înţelegerii cântului ca „îndeletnicire a îngerilor”, 
enumerând şi explicând câteva dintre lucrările rugăciunii cântate. În continuare, 
ne este prezentată o panoramă explicativă a semnificației artei bisericeşti în 
cadrul vieţii liturgice, ce se încheie cu o reliefare a vocației unificatoare a cântării 
şi a artei bizantine într-o lume tot mai divizată. 


F. SPĂTARIU 
Muzica în gândirea filozofico-teologică medievală... ............ cc... 


Partea introductivă a acestui articol ne oferă o privire de ansamblu asupra artei, 
filozofiei şi teologiei Evului Mediu, domenii ce nu pot fi înţelese în mod separat, 
pentru că viziunea Evului Mediu este unitară în principii, divergentele reducându- 
se, de cele mai multe ori, la amănunte. Într-un al doilea moment, autorul 
analizează muzica în concepţia filozofico-teologică de la începutul Evului Mediu, 
concepţie dominată de aspectul speculativ, pentru ca mai apoi să treacă la 
descrierea aspectului practic al muzicii, ce a fost pus în evidenţă, cu precădere, în 
concepţia filozofico-teologică scolastică. Evul Mediu, prin dragostea sa fata de arte, 
gândite împreună cu celelalte domenii, rămâne partener veritabil de dialog al 
lumii noastre „detaliate”. 


C. DUMEA 
Cântul în liturgia romană. Muzica cerească şi muzica pământească........... 


Muzica a fascinat întotdeauna; dar făcut oamenilor de Dumnezeu, ea este, în 
acelaşi timp, limbajul Celui Preaînalt. Cântarea a fost considerată dintotdeauna 
ca fiind manifestarea cea mai solemnă a sentimentului religios, expresia cea mai 
înaltă de laudă, adoratie şi mulţumire adusă lui Dumnezeu. Funcţia ei în liturgie 
nu este adiacentă sau contingentă; continuând tradiţia poporului evreu, creştinii 
sunt un popor care cântă. Cu toate acestea, nu rareori muzica intră în conflict cu 
liturgia; pericolul falselor înculturări a fost prezent la începutul Bisericii, este 
prezent şi acum. Din acest motiv, autorul descrie funcţiile cântării în liturgie, 
pentru ca mai apoi să precizeze câteva norme de ordin general, între care, într-un 
mod special, sunt prezentate norme privind cântarea la Liturghie. 


G. ENĂŞESCU 
Dumnezeu în muzica lui Händel şi Bach. ......... cc 

Chiar daca, in lumea ideilor, tranzactiile sunt dificil de realizat, acest studiu ne 
poartă cu un avant implacabil spre o alta lume, lumea de dincolo, ţinând însă cont 
de faptul că, oricât de sus am zbura, picioarele noastre ating întotdeauna 
pământul. Doi coloşi ai muzicii ne sunt daţi ca exemplu al găzdurii divinului în 
fiinţa noastră. La G.F. Handel, amploarea terestră reprezintă nota specifică, chiar 
dacă reflexele cerului sunt prezente în toată opera lui ca o străfulgerare din afară. 
Muzica lui J.S. Bach, în schimb, este ca o licoare pe care un suflet o bea ca să-şi 
potolească setea de contopire cu Creatorul. De oriunde am începe, muzica 
pătrunde în noi, lărgindu-ne fiinţa spre Dumnezeu. 


FILE DE ARHIVĂ 

D. DOBOŞ, Documente privitoare la istoria şcolilor de dascăli din Moldova. ... 
N.I. CAMILLI, Decret privitor la dascălii Eparhiei Catolice de Iasi (1908)...... 
RECENSIONES cet e ae nea ra tn seta a a ne Sul SMe le lea ci dry AS Da Y 


INDICATIONES;. 1 4 pa eta otha Bana d ve Boa ai a a oh 8 na Gee a Lee eee 


SUMMARY 


EDITORIAL 
W. DANCĂ 
The dialog between art and faith... 0... cae 


Concrete reality, often dejectet, of architecture, song and art from our churches, 
as an inevitable result of modern rend between faith and art represents the 
starting point of this article. The necessity of dialogue between art and faith is 
pointed out by the radiography of the concrete situation and especially by 
theological, pastoral, historical and factual motivations. Local Church of Iassy has 
resumed, in a own way, and tried to put in practice the countless exhortations of 
Popes and Councils, especially the ones of Second Council of Vatican, regarding 
art and its dialogue with faith. This number of „Theological Dialogue” follows the 
same line. 


DIALOGUES 
H.E. IOAN ROBU 
The church must to look like a church. Dialogue by W. Danca................ 


It would be great if the dialogue between art and faith would be found interesting 
especially by those who are „specialists” in their domain, equally meaning artist 
and priest. In H.E. Ioan Robu’s opinion, the church must look all the time like a 
church; symbolic evasion, colorless architecture cannot be appeals to the mystery, 
cannot keep you together, linked with yourself, introvuted. New churches, true 
moral and spiritual guiding marks for people, on one hand, and on the other hand, 
ruins, churches that almost colapse represent our actual universe; lights and 
shadows (a very interesting point of view about relation ,,light”-,,church”) give the 
challenge to have true and open churches. 


H.E. PETRU GHERGHEL 
A beautiful church is a church filled with people. Dialogue by W. Danca. ...... 


The ,church” concept, in romanian language, refers, on one hand, to „the house” 
where the people of God is gathering, and on the other hand, to the gathering of 
the faithfuls itself; this dialogue is build in these two directions. The impressive 
number of churches and pastoral centers which were build or rebuild in the 
Diocese of Iassy during the communist period, in very difficult conditions, and also 
after 1990, it would represent nothing else than the work of the faith belonging to 
the generations in times gone by, if they would not be filled with people now and 
in the future. The walls, no matter how big and beautiful, cannot bring the 
worship that the people bring to the Father in spirit and truth. The church is for 
man and inside man; in the same way, man should be for the church and, why not, 
inside the church as many times possible. 

ANA BLANDIANA, ROMULUS RUSAN 
„In the memory of Anton Durcovici”. Dialogue by W. Dancă.................. 


The keeping of an impressive historical arsenal, mostly unsearched, and also 

bringing extraordinary vestiges and important witnesses in front of the young 
generations, making in this way a good exercise of memory, are only two 
important subjects of the „Sighet Memorial”. With passion for truth and justice, 
with a remarkable scientifical professionalism, the authors want to tell us that the 
one who forgets the past is convicted to repeat it, especially in its darkest 
moments. The bishop Anton Durcovici, in the memory of whom we gather every 
10 December, represents the gift of God for the local Church of Iassy, martyr, 
which means a brave confessor of the Catholic faith, who was not seduced by the 
temptations of people who did not need God. In this period when we face the 
stunning information bombardement we must not forget; more over according to 
possibilities and gifts that we received we must blow out the dust that covers the 
testimonies of our ancestors, because these testimonies speak to us. 


COMMUNICATIONS 
V. PETERCA 
The temple of Jerusalem... 0... 6c ee eee eens 


The author starts this article with an actual image of Jerusalem, where are very 
well represented the three major monotheist religions with their followers: jews, 
christians and muslims. One after another, the presentation of Jerusalem reveals 
both geographic location and historical, religious and political importance of 
David’s throne. This study presents a well documented history of Jerusalem 
temple building and temple evaluation during its important moments of existence. 
The author, after he gives us informations about Solomon, the temple’s builder, 
and about the building process, points out the meaning which the construction of 
the temple had as a birth certificate and recognition of jewish nation among the 
nations of Middle East. In the end it is underlined the importance of the temple 
and Jerusalem itself, and also the role which they had in Jews life as an image of 
God’s providence among them. 


Gh. POPA 
The orthodox ecclesial architecture. A few symbolical significations and their power 
Of MOLGISSEFEN BM oes, se asd ot jo dle Bidet Pehle HAGE WR ae Bnd Nee Bae Oke 


The goal of this study is the interpretation of orthodox ecclesial architecture from 
its perspective of symbolic significations and their power in Christian’s moral 
edification. In order to demonstrate that the church is the house of God, the 
author presents some Church prefigurations from the Old Testament. Thus, first 
of all, he shows that the church is a organized and devoted space where God meets 
man. The community which gathers at the Holly Mass around the Chalice is the 
Church herself, and the presence of Christ in this community is suggested by the 
architecture and the paintings inside the church. In this way the author 

underlines the connection which exists between the faithful community and the 
Church. Communion with Christ in Holly Spirit, integrally lived in Church, slowly 
and peacefully transforms the human being. The new man is not convinced by 
faith, but impenetrated by it. This new person is connected with the others by 
faith, by deeds and by love, and it is capable to contemplate God in all creation like 
in a mirror. 


A. DESPINESCU 
Saxa loquntur. Testimonies about the past of the Catholics of Moldavia........ 


The rock, an element that has a great receptivity of recording and durability, has 
the capacity to open beams of lights in a far away and darken past. In east of 
Carpathians this simple modality, but very expressive, of preserving a specific way 
of life, has its importance. Historical, archeological and literary analyse made by 
the author, dissipates a part of history’s ignorance fog over Moldavia’s Catholics 
identity. Great churches, such as the Cuman’s Episcopy, or those from Siret, Baia, 
Sabaoani and Cotnari, ruined by the passing by of time, speak about a Catholic 
presence in this area. Next to this impressive archeologic informations, there are 
also literary sources nevertheless important as well, which add their already 
established partiture to the archeologic harmony. 


E. DUMEA 
Paleochristian monuments of Dobrogea. ..... 0.06 teens 


Based only on archeological sources, numerous and credible, the author gives us 
a general point of view over Dobrogea’s paleochristian monuments, which bring 
informations about important and powerful Christian communities. There are 
analyzed not more than 14 places that had one church at least, which ruins still 
can be investigated. Very important is the fact that these monuments were build 
close related with the absolute Christian testimony, the martirage. Next to this 
places where the archeological traces are still visible and already have been 
studied, there are another 21 places which are reminded in literary sources of 
having Catholic communities and churches, but the archeology cannot tell us 
anything about them yet. In the end of this article there is an interesting point of 
view about the metropolitan See of Tomis and his jurisdictional and canonical 
importance over the other episcopal Sees of Scythia Minor. 


I. ENASOAE 
The church, privileged meeting place between God and his people............. 


Both in Old Testament’s and in New Testament’s history we can find privileged 
places of meetings between God and His people. Taking over and fusing 
synagogue’s and temple’s reality, the Church wanted from eternity by the Father, 
founded by Christ at the completion of times and guided by Holly Spirit, is 
Christian’s sacred place, central point which concentrates and gives sense to all 
existence of the Christian community. In the first moment, the Church made by 

stone is a building that cathechizes, starting from its geographic location and 
ending with each architectural element that is present in it. In the second 
moment, the author sees the Church within divine salvation plan; the Church is 
a sign of God’s divine will to redeem all mankind, initiative to which the people 
responds through praise, gratitude and reverence. The article continues with a 
discourse over the Church as a sacred place of divine presence, and ends with the 
image of Church, seen as the hope of mankind. 


L. FARCAS 
The role of cult and culture in Christian formation.......... 0000. cece eens 


The religion cannot be transmitted only in a cognitive or cathechetic way, because 
it embraces the entire human being and communicates unconditional fundamental 
experiences for man’s existence and for his life’s meaning, but the religion must 
be exposed in all the ways that are able to bring it to man and through which man 
can come in contact with it. The challenge released by the author is simple and, 
in the same time, complex and powerful: can we use today in our religious didactic 
presentation other ways than only those with a strict cognitive content? For 
example, can we searched for access ways to religious values even on esthetic and 
semiotic ways? The liturgy considered as a concentrate explosion of religion, life 
unity of contents which are meant to be learned, passing on to „the game” and to 
„the drama” with biblical inspiration, which are seen as a communication that 
passes through experience and finishing with a highly important form of spiritual 
teaching, which is „didactic of private religious practice”, these are just a few 
important points that the author proposes us in a very original and interesting 
analyse. 


E. SOARE 
Liturgical music — art which becomes Pray... .... ccc te eens 


Singing is one way through which man use to express his feelings and becomes in 
Christian liturgy a way of dialogue with God. To underline the importance of the 
music in religious life, the author makes a short historical incursion starting with 
Old Testament and ending with the latest documents of the Church. After this 
incursion, the study makes distinction between liturgical, religious and sacred 
music. Music has to fit in liturgy, to express the characteristics of Church: 
internalness, unity and communion. Religious music has to offer the means to 
express, to live, to transform the liturgic life into pray. 


V. SAVA 
The hymnody and the religious art in byzantine tradition. Their place and 
significations within divine cult. osis seosko iena eee eens 


In the Oriental tradition, divine cult preaches dogma, protects it, expresses it in 
an easy language and experiments it in liturgical life. Dogma is the one that gives 
authority, authenticity, profundity to the liturgical prayer. Church singing and 

Church’s art are both component elements of the divine cult. They do not appear 
exteriorly in liturgical life like something added after, but in interior like elements 
belonging to it, and determined by it. After he makes a short review over the 
different history phases of Church singing, the author offer us a spiritual 
perspective of understanding church singing like an „angel occupation”, 
enumerating and explaining some of the works of the singed prayer. Going 
forward, it is presented an explaining panorama of ecclesiastic art signification 
within liturgical life, that ends with the salience of the unificating vocation 
belonging to Oriental singing and art, in a more and more divided world. 


F. SPATARIU 
Music in medieval philosophical-theological thinking... 0... 0.00.00 cece eee 


The introductive part of this article offers us a perspective look over Middle Ages 
art, philosophy and theology domains, that cannot be understood separately, 
because the Middle Ages vision is unitary in principles; the conflicts are being 
reduced, most of the times, only to details. In the second moment, the author 
analyses music in the philosophic-theologic point of view, from the beginning of 
the Middle Ages, which is dominated by the speculative aspect, and later he 
describes practical aspects of music which was underlined in scholastic’s 
philosophical and theological mentality. The Middle Ages through its love towards 
art, remain an authentic partner for dialogue in our „detailed” world. 


C. DUMEA 
Hymnody in roman liturgy. Heavenly music and earthly music............... 


Music has always been fascinating; gift made by God to all mankind, is in the 
same time the language of God. Singing has always been considerated the most 
solemn manifestation of religious feeling, the highest expression of praise, 
adoration and gratitude brought to God. It’s role in liturgy is not adjacent or 
contingent; continuing the tradition of the Jewish people, Christians are a people 
that sing. Knowing all these, not rarely music enters in conflict with the liturgy; 
the danger of false inculturations has been present in the beginning of the Church 
and is also present now. Because of this, the author describes the role of singing 
in liturgy, and later he gives some general norms, among which, in a special way, 
are presented a few norms about singing at the Mass. 


G. ENASESCU 
God in music of Händel and Bach... ... 0... eee eee nee 


Even if in the world of ideas transactions are difficult to accomplish, this study 
takes us with an relentless impetus towards another world, the world „beyond”, 
still taking into account the fact that, no mater how high we would fly, our legs 
always touch the ground. Two colossus of music are given as an example of 
receiving God in human being. At G. F. Handel’s terrestrial brilliance represents 
the specific character, even if the heaven’s glances are presented in all his work 

as a sparkle from outside. J. S. Bach’s music instead is like a potion which a soul 
drinks it to end the thirst for God. From anywhere we start the music 
impenetrates us, opening our being towards God. 


ARHIVE FILES 

EDITORIAL 


DIALOGUL DINTRE ARTA SI CREDINTA 
Wilhelm DANCA 


În timpul adunărilor sinodale diecezane de la Iaşi din noiembrie 2004, 
s-a prezentat, printre altele, şi situaţia dificilă a comunităţilor catolice 
care au biserici în construcţie sau nu sunt înzestrate cu structurile 
necesare pentru celebrările liturgice şi formarea credincioşilor. În acest 
context, un preot paroh a făcut următoarea afirmaţie: „Din cauza grabei 
de a avea lăcaşe de cult, acolo unde nu existau deloc sau nu erau suficient 
de încăpătoare, s-au ridicat şi biserici în care nu-ţi vine să te rogi!” Preotul 
nu a dezvoltat această chestiune, însă din scurta lui intervenţie am înţeles 
că dorea ca bisericile să fie biserici şi, în general, toate cele ce au de-a face 
cu biserica să fie în concordanţă cu rostul lor, adică muzica bisericească 
să fie bisericească, rugăciunea rugăciune etc. 

Faptul că unuia sau altuia nu-i vine să se roage într-o biserică poate 
avea mai multe cauze: biserica este apăsătoare, greoaie din cauza 
combinației nefericite de stiluri de construcţie (de exemplu, biserica este 
zidită în stil modern, iar în interior se cultivă o atmosferă clasică prin 
picturi, icoane, statui, mobilier, haine liturgice); biserica este un loc în 
care se amestecă fără discernământ domeniile de referinţă (de exemplu, 
muzica liturgică este înlocuită cu muzica sacră, religioasă sau, şi mai rău, 
cu muzica profană); biserica este respingătoare prin exces de ornamente 
— prea multe flori, icoane şi statui, becuri şi fundite etc. —, prin defecţiuni 
elementare (dezordine, praf, păianjeni), prin simplificare leneşă a 
celebrărilor liturgice, prin import exagerat de cântece, programe şi stiluri 
pastorale străine problemelor şi tradițiilor locale şi aşa mai departe. 

Pe frontispiciul sau la intrarea în multe biserici se mai vede încă 
această indicație: „Aici este casa lui Dumnezeu şi poarta cerului!” Fără 
îndoială, asemenea cuvinte au efect de aducere aminte a semnificației 
bisericii dacă sunt acoperite prin fapte şi realităţi care vorbesc despre 
Dumnezeu şi deschiderea cerurilor. În acest sens, unele lucruri tin de 
educaţia artistică a preotului şi a credincioşilor, altele, însă, de formarea 
teologică a arhitecţilor şi artiştilor. De aceea, sunt încredinţat că se 
impune căutarea unui dialog între artă şi credinţă, între preot şi artist. 

Prima premisa pastorala care ar justifica necesitatea dialogului am 
găsit-o în Catehismul Bisericii Catolice, care, vorbind despre locurile 
favorabile rugăciunii, afirmă: 


Locurile cele mai favorabile pentru rugăciune sunt oratoriul personal sau 
familial, mănăstirile, sanctuarele de pelerinaj şi, mai cu seamă, biserica [s.n.], 
locul propriu al rugăciunii liturgice pentru comunitatea parohială şi locul 
privilegiat al adoratiei euharistice (CBC, 2696). 


O altă premisă constă în faptul că rugăciunea trebuie să fie o inaltare 
a sufletului către Dumnezeu, un elan al inimii, o privire spre cer, un 
strigăt de recunoştinţă şi de iubire adresat lui Dumnezeu Tatăl, prin Isus 
Cristos, în Duhul Sfânt. Lucrul acesta se poate întâmpla în multe locuri, 
dar în locul favorabil rugăciunii trebuie evidenţiat într-un fel sau altul. 

Alte premise combină motivații de ordin istoric şi factual (de exemplu, 
tema religioasă este una dintre temele cele mai tratate de artiştii din toate 
timpurile şi locurile) cu cele de ordin antropologic (această colaborare a 
fost mereu un izvor de îmbogăţire spirituală pentru oameni). 

Pe lângă premisele ce invită la dialog, există şi piedici ce îngreunează 
colaborarea între preot şi artist. 

Mai întâi, lipsa de experienţă într-un domeniu străin de cel al propriei 
specializări, deci lipsa de educaţie interdisciplinară. Această mentalitate 
a separării radicale între artă şi credinţă, între religie şi artă are rădăcini 
adânci în trecutul nostru recent, de care cu greu ne putem debarasa. 

Apoi, dacă, în modernitate, arta s-a separat de credinţă, de religie, în 
postmodernitate sau în zilele noastre, arta a asumat expresii religioase 
fără discernământ, provocând daune atât credinţei, cât şi artei înseşi. 

Cu toate acestea, Biserica apreciază arta, convinsă fiind că arta 
autentică este foarte aproape de credință, chiar dacă în exterior e separată 
de Biserică. Pentru omul credincios, arta este un fel de punte de legătură 
cu experiența religioasă, este o chemare adresată misterului, este un glas 
al aşteptării universale de mântuire. Lucrul acesta a fost formulat de 
Conciliul al II-lea din Vatican în constituția pastorală privind raportul 
dintre Biserică şi lumea contemporană Gaudium et spes, care, referindu-se 
la rolul artelor, în general, spune: 


Intr-adevăr, ele se străduiesc să cunoască caracterul propriu al omului, 
problemele si experiența sa, în efortul de a se cunoaşte si perfecționa pe sine 
însuşi şi lumea; se preocupă să-i descopere locul lui în istorie şi în Univers, să-i 

pună in lumina necazurile şi bucuriile sale, nevoile şi capacităţile sale şi sa 
schiteze o soartă mai bună a omului (GS 62). 


Îndemnuri cu privire la necesitatea reluării dialogului dintre artă şi 
credinţă au fost formulate şi de papa loan Paul al II-lea în Scrisoare către 
artişti (1999). Astfel, potrivit Sfântului Părinte, arta trebuie să fie 
autentică, iar credinţa să se transforme în putere de discernământ. În 
aceste condiţii, arta de inspiraţie creştină izvorăşte din necesitatea 
credincioşilor de a elabora semne prin care să exprime, pe baza Scripturii, 
misterele credinţei şi, în acelaşi timp, un cod simbolic prin care să se 
recunoască şi să se identifice, mai ales acum, când lumea întreagă este 
expusă pericolului globalizării şi omogenizării tehnologice. 

Invitaţia papei are o bază istorică, deoarece încă de la începuturile 
creştinismului s-au manifestat diferite forme de dialog între artă şi 
credință. De exemplu, primele bazilici creştine au preluat canoanele 
arhitectonice ale vechiului păgânism, dar, în acelaşi timp, le-au adaptat 
la cerinţele noului cult. Exemple tipice ale acestui tip de sinteză sunt 
bazilica „San Pietro” şi bazilica „San Giovanni in Laterano” din Roma, 
precum şi „Haghia Sophia” din Istanbulul de azi (Constantinopolul de 
odinioară). 

Dar nevoia de a contempla misterul şi de a-l propune nemijlocit celor 
simpli s-a concretizat în pictura şi sculptura sacră, pe de o parte, iar pe de 
alta, în arta cuvântului şi a sunetului. Programele artistice ale unor 
părinţi ai Bisericii, ca, de exemplu, Augustin, Ilariu din Nazianz, Paulin 
de Nola, valorificau deopotrivă formele moştenite de la clasici şi seva 
curată a evangheliei, motiv pentru care spuneau: „Singura noastră artă 
este credinţa, iar Cristos este cântarea noastră”. 

Din punct de vedere muzical, sfântul Grigore cel Mare pune premisa 
(prin redactarea lucrării Antiphonarium) pentru dezvoltarea organică a 
muzicii sacre de inspiraţie creştină. Fiind foarte originală — prin 
modulatiile sale, prin îmbinarea dintre frumos şi adevăr, prin răpirea 
sufletului din lumea sensibilă şi instalarea lui în lumea veşnică, chiar şi 
pentru câteva clipe —, această muzică a luat numele lui Grigore, de aici, 
denumirea de cântul gregorian, şi a devenit expresia melodică tipică a 
credinței Bisericii în timpul celebrării liturgice a misterelor divine. 

De-a lungul timpului, patrimoniul artistic s-a dezvoltat, imbogatindu-se 
cu o mulţime de lucrări sfinte foarte inspirate, care sunt greu de evaluat 
cantitativ. Dintre acestea, rămân, în primul rând, marile construcţii de 
cult, în care funcţionalitatea se îmbină cu măiestria care uneşte fascinația 
frumuseţii şi intuiţia misterului. În felul acesta, au apărut diferitele 
stiluri arhitectonice în istorie: stilul roman, care se remarcă prin forţă şi 

simplitate, stilul gotic, care subliniază elanul şi splendoarea, stilul baroc, 
neo-gotic etc. Oricum, diferitele expresii arhitecturale nu sunt doar 
roadele intuitiei unui artist, ci ele au ceva în comun cu sufletul şi cultura 
unui popor, care se remarcă în istorie prin modul său specific de a trăi 
legătura cu Dumnezeu — taină cutremurătoare şi, în acelaşi timp, 
fascinantă. În sensul acesta, stilurile arhitectonice şi muzica sacră pun în 
lumină diferitele forme de umanism şi de spiritualitate ale unui popor. 

Aplicând acest îndemn pontifical la situația noastră locală, trebuie să 
spunem că trebuie lucrat mai mult la formarea viitorilor preoți, arhitecți 
şi artişti, ca celebrarile liturgice, arhitectura şi muzica liturgică să fie o 
epifanie a frumuseții, adecvată timpurilor si nevoilor comunităților 
noastre, care se confruntă cu grava problema a pierderii identității si 
unității creştine. Oare nu am putea să dezvoltăm un tip de comuniune 
între generații, bazată pe admirația frumuseții? 

Aşadar, Biserica are nevoie de artă, pentru că trebuie să facă 
perceptibilă şi atrăgătoare lumea invizibilă a lui Dumnezeu, iar arta are 
puterea de a desprinde un aspect al mesajului creştin şi de a-l traduce in 
forme, linii arhitectonice si sunete muzicale, ajutând intuitia celui care 
priveşte sau ascultă. Biserica are nevoie de arhitecți, pentru că are nevoie 
de spații pentru a aduna poporul creştin si pentru a celebra misterele 
mântuirii. Arhitectii sunt invitați de Biserică să construiască biserici care 
să fie adevărate locuri de rugăciune si, in acelaşi timp, autentice lucrări 
de artă, adică edificiile religioase să nu elimine valoarea transcendenta şi 
aura de mister a mesajului creştin pentru care sunt destinate. De 
asemenea, Biserica are nevoie de muzicieni patrunsi de gustul pentru 
mister, conştientă fiind că, prin cântările religioase, credința este trăită 
ca belşug de bucurie, iubire, aşteptare încrezătoare a intervenției 
mântuitoare a lui Dumnezeu. 

Fiecare instituție educațională participă la formarea umană si 
religioasă a generațiilor viitoare în funcție de profil, de finalitatile proprii. 
Din acest punct de vedere, sunt de părere că preotul ar putea să 
primească sugestii interesante de la arhitect si artist, dacă in timpul 
formării s-ar sublinia mentalități şi comportamente înclinate spre sinteză, 

care să izvorasca din uimire si admirație, din aducere de mulțumire, din 
implicare şi angajare pentru binele altora. 

Punctul de pornire este uimirea, admirația şi mirarea. Nu doar natura 
sau arta, ci si Biserica ar trebui să conducă la aceste sentimente prin 
experiența prezenței tainice a lui Dumnezeu în biserică. Cine simte acest 
mister poate accepta cu mai multă usurinta lucrarea lui Dumnezeu 
revelată în creație şi în istorie, care, după cum se ştie, nu poate fi 
percepută în mod pozitivist, adică doar cu ajutorul logicii umane. De 
aceea, putem spune că arhitectura şi muzica sacră au rol de pregătire a 
omului pentru întâlnirea cu lucrarea tainică a lui Dumnezeu. 

Într-un moment secundar, ajungem la aducerea de mulțumire, 
recunoştinţa, care presupun familiaritatea cu lumea gratuității totale in 
care are loc minunatul schimb de daruri. Cultivând apropierea de 
Dumnezeu, bisericile invită si adună lumea in acțiunea de laudă, in pace 
si bucurie. 

În al treilea rând, solidaritatea divină trăită în întâlnirea cu misterul 
oglindit de Biserică si cântat prin muzică conduce la solidaritate cu 
ceilalți, într-o acțiune de impartasire a darurilor primite. Aşadar, roadele 
întâlnirii cu Dumnezeu cel tainic în biserică se văd în angajarea pentru 
promovarea demnității umane, a dreptății sia păcii, valori care Îl apropie 
pe om de Dumnezeu. 

Aşadar, dialogul dintre artă şi credință poate fi reluat dacă aceste trei 
baze de pornire sunt asumate serios de programele educaționale ale 
instituțiilor interesate. Printre rezultatele posibile ale dialogului, am 
putea să avem mai multe biserici unde oamenilor le vine să se roage, am 
putea să ne trezim cu preoți având gusturi artistice adevărate si artişti 
care merg la biserică din motive de credință, ceea ce, astăzi, trebuie să 
recunoaştem, nu e puțin. 


DIALOGURI 


BISERICA SA ARATE A BISERICA 


Un dialog cu Î.P.S. Ioan Robu, 
realizat de pr. Wilhelm Dancă 


Întrebare: Înalt Prea Sfintia Voastră, la începutul veacurilor creştine, 
„biserica” era casa în care se adunau creştinii pentru celebrările liturgice. 
Astăzi, „biserica” desemnează atât poporul adunat în rugăciune, cât şi 
locul ca atare al adunării celor credincioşi. Presupunând că toate normele 
canonice şi liturgice sunt îndeplinite, aş vrea să vă întreb ce condiţii ar mai 
trebui să îndeplinească un edificiu oarecare pentru a deveni „biserică? 
Oare stilul construcției contează? Care dintre aceste stiluri credeți că invită 
poporul la rugăciune, la reculegere? 

Răspuns: Presupunând că toate normele canonice şi liturgice sunt 
îndeplinite, edificiul care se vrea biserică trebuie să arate a biserică, şi să 
fie astfel construit, încât să nu poată fi folosit decât ca biserică. Oricine o 
vede, să nu aibă nici cel mai mic dubiu că ar fi sau nu ar fi biserică. 
Desigur, şi stilul contează; acesta trebuie să ajute biserica în sensul celor 
spuse mai sus, şi nicidecum să-i îngreuneze percepţia ca atare. Nu pot să 
uit o biserică văzută undeva în Europa, care numai a biserică nu arăta. 
Totul era din ciment acoperit de o pânză imensă de iederă din care mai 
ieşeau deasupra câteva capete de ziduri care nu păreau să fie împreună 
altceva decât un buncăr. Mi s-a spus şi m-am convins că era totuşi 
biserică. Semnul crucii era trasat undeva pe zid, dar destul de bine ascuns 
de arhitecţi, nu numai de iederă. 

Cred că stilurile tradiţionale invită, cu mai multă reuşită, poporul la 
rugăciune şi reculegere. Ele te îndreaptă spre altar, nu fac să te deranjeze 
lumina de afară, chiar neîncălzite bisericile, găseşti o anume căldură, nu 
te împung unghiurile, găseşti uşor „confortul” pentru rugăciune; în lumina 
mai slabă, oricati ar fi de fata, multi sau puţini, prezența lor nu te 
deranjează. Îţi găseşti uşor locul în orice punct din biserică, pentru că 
oriunde te simţi bine. În biserică simţi că ai intrat în altă sferă, într-un loc 
al pământului, dar „mai sus” de pământ. La toate acestea te ajută mai 
mult stilul clasic, local, tradiţional. 


I: In momentul de față, câte „biserici” aveţi în Arhidieceză? Câte dintre 
aceste „biserici” au fost consacrate de I.P.S. Voastră? Există vreo „biserică” 
sfințită de I.P.S. Voastră care să vă fi impresionat în chip deosebit? 

R: in prezent avem 63 de biserici in Arhidieceza de Bucuresti; 28 de 
biserici sunt noi, construite după 1989; dintre acestea, 8 încă nu sunt 
terminate. 

Mai avem capele stabile, adică spaţii destinate numai celebrării 
sacramentelor, de exemplu, cele din casele congregatiilor şi din filialele 
parohiilor, cum ar fi Măcin, Chirnogeni, Smârdioasa, Râmnicu-Sărat, 
Pantelimon etc., şi capele mobile, improvizate la diferite familii, camere 
în care se celebrează sfânta Liturghie când într-un loc, când în altul, 
duminica. Acestea din urmă sunt şi ele „biserici” care se adună în edificii 
ce aparţin doar unui stil: acela de a improviza... 

Toate bisericile pe care le-am consacrat m-au impresionat în mod 
deosebit, la fiecare având trăiri interioare aparte, deşi diferite unele de 
altele, dar nu în esenţă. Şi le îndrăgesc pe toate; şi pe cele neconsacrate 
încă; şi capelele de ambele feluri care-mi amintesc de Slatina unde, 
înainte de 1989, aveam o capelă, singura „biserică” din Arhidieceză, 
demolată de autorităţile comuniste fără se ne instiinteze decât post- 
factum, transmitandu-i parohului de Craiova să meargă să ridice icoanele 
şi băncile rămase sub cerul liber. Acolo, consacrarea noii biserici a avut 
rezonanţe cu totul aparte. 


Î: Episcopul are „biserica” lui, şi anume catedrala, care se mai numeşte 
şi „biserica-mamă” a tuturor celorlalte biserici dintr-o dieceză. Vă rog să 
descrieti în câteva cuvinte „maternitatea” catedralei în raport cu celelalte 
„biserici” din Arhidieceză. 

R: Catedrala este „biserica-mamă” a tuturor bisericilor din Arhidieceză 
în sensul că ea este semnul unităţii Bisericii locale şi semnul 
magisteriului şi puterii Păstorului diecezei. Aceste aspecte apar în 
celebrările prezidate de episcopul Bisericii locale în catedrala sa, punct de 
referinţă şi pentru celebrările pe care le prezidează preoţii din restul 
bisericilor care se află pe teritoriul Arhidiecezei. Catedrala se arată a fi 
biserica mamă a celorlalte biserici din Arhidieceză şi prin grija pe care o 
are episcopul de parohiile sale, pentru o bună coordonare a apostolatului 
şi a planului pastoral diecezan, pentru promovarea comuniunii ecleziale 
şi unităţii între preoții săi. 


I: Peste tot in lume există şi biserici goale, părăsite, neîngrijite, în ruină, 
iar cauzele acestei stări de fapt sunt multiple: se poate ca poporul 
credincios să se fi mutat în altă zonă geografică, se poate să fi rămas puțini 
credincioşi care să frecventeze o biserică în spirit de credință. Din câte ştiu, 
în țările de veche tradiție creştină, se fac eforturi pentru păstrarea lor, 

chiar dacă uneori se schimbă „stăpânul” sau ,,destinatia” inițială a 
clădirii. Ce înseamnă pentru Î.P.S. Voastră ruinele unei biserici? Cum am 
putea să salvăm urmele trecutului creştin în condiţiile în care interesul 
pentru memoria istorică scade? 

R: Această temă, ruinele unei biserici, mă provoacă in mod deosebit, 
ştiind că în Arhidieceză există două cazuri de acest fel. La Colilia a fost 
cândva o comunitate catolică de limbă germană, bine închegată, cu 
biserică, şcoală etc. Totul s-a schimbat acolo când s-au hotărât să plece în 
Germania, înainte de cel de-al II-lea Război Mondial. Biserica şi cimitirul 
din apropierea ei sunt singurele dovezi că acolo a fost în trecut o parohie 
catolică. Biserica a ajuns o ruină. Eu am văzut-o de trei ori. Plecând 
ultima oară de acolo am fost foarte trist. Un văcar transformase biserica 
în adăpost pentru vite. La scurt timp, arhiepiscopul ortodox de Tomis mi-a 
cerut biserica ruină să o transforme în mănăstire ortodoxă, şi am fost 
imediat de acord, întocmind şi actele necesare. În acest caz, pot să mă 
bucur că am făcut ceva pentru acea ruină... 

La Malcoci, lângă Tulcea, avem o altă biserică mare, frumoasă, ce stă 
să cadă. Este tot o istorie de etnici germani catolici întorşi în Germania. 
Dintre ei au mai rămas câţiva care au refuzat să plece. Acum se 
celebrează sfintele Liturghii în fosta casă parohială, transformată partial 
în capelă. E o tristeţe fără margini să vezi cum se năruie treptat o biserică 
şi să nu poţi să faci nimic din cauza sărăciei şi a prioritatilor care cer, de 
exemplu, construirea unor noi biserici unde există mai mulţi credincioşi. 
În condiţiile de astăzi, trebuie să alegi, iar în cele mai multe cazuri, nu 
numai în Arhidieceza de Bucureşti, alegerea merge în detrimentul 
interesului pentru memoria istorică. 

Dar să mă întorc la întrebare. Pentru mine, ruinele oricărei biserici 
sunt o provocare şi o mare tristeţe la care se adaugă „confortul” sărăciei 
şi urgenţa unor alegeri în sensul celor spuse deja. Cred că sărăcia a 
măturat multe urme ale trecutului creştin, şi încă o mai face. Avem 
mângâierea să vedem, dacă vrem, aceste urme în existenţa comunităţilor 
catolice de astăzi, care, în multe cazuri, se aseamănă cu omul care, 
năruindu-se casa unde a locuit, adună ce poate să-şi facă o altă casă, fără 
să mai lase semne ale locului unde a stat şi a trăit mai înainte. Când 
sărăcia domneşte, interesul pentru memorie istorică dispare. Ce avem de 
făcut? Să dăm stabilitate şi forță comunităţilor pe care le avem astăzi şi 
care sunt urmele vii ale trecutului, să le spunem că se cuvine să lăsăm şi 
să păstrăm şi alte urme ale dăinuirii noastre, urme de cărămidă sau de 
carte, sau de monumente închinate unor evenimente, şi toate celelalte ni 
se vor adăuga nouă. 

Î: Având in vedere faptul că mobilitatea persoanelor a crescut simţitor 
în ultima vreme şi se pare că va creşte în continuare, cum vedeţi că se poate 
păstra legătura dintre comunitate sau dintre credinciosul de rând şi 
„biserica” lui parohială? 

R: Catolicii au marea şansă că oriunde se duc în lume, şi ştim cam 
încotro s-au îndreptat, pretutindeni găsesc şi pot intra să facă parte dintr- 
o nouă biserică parohială, sau dacă sunt în grupuri mari, să formeze acolo 
o parohie, aşa cum sunt unele cazuri. Legăturile cu fosta biserică 
parohială vor fi sporadice mai întâi, apoi vor înceta. Multe parohii 
seamănă astăzi cu familiile care-şi privesc copiii plecând pentru a-şi 
întemeia alte familii, sau, pur şi simplu, pleacă. Dorinţa cea mai mare este 
ca ei să fie bine acolo unde s-au stabilit, iar contactele cu cei lăsaţi în urmă 
se află pe plan secundar pentru majoritatea cazurilor. Dacă e ceva de făcut 
din partea Bisericii, este ca ei să se simtă catolici acolo unde sunt, 
contactele cu „biserica” mamă fiind ocazionale şi de ordin nostalgic. A dori 
ceva mai mult în această privinţă sau a căuta să dirijezi sau să 
imbunatatesti aceste contacte mi se pare că seamănă cu părinţii care 
aşteaptă, doresc ca feciorul din armată să le scrie în fiecare săptămână. 


I: Ce înseamnă pentru Î.P.S. Voastră „biserica” din satul în care v-aţi 
născut, în care ati fost botezat? 

R: Biserica din satul meu, Traian, înseamnă acum pentru mine izvor 
de amintiri de tot felul din copilărie şi tinereţe, şi nu numai, astfel că este 
primul loc de referinţă când cobor în trecutul meu îndepărtat şi apropiat. 
Îmi amintesc de pregătirea pentru prima Împărtăşanie, când dascălul 
satului, Tiba, ne aduna lângă el, astfel că, stându-i foarte aproape, ne 
putea ajunge cu varguta fără să facă un pas, pe când noi repetam 
rugăciunile şi poruncile etc. Şi prima spovadă în sacristia bisericii, şi 
prima Împărtăşanie, postul Adventului, Crăciunul etc. Moartea mamei în 
1961, iar în 1968 prima Liturghie pe care am celebrat-o la Traian, şi câte 
alte amintiri... 

Trebuie să spun ceva şi de Târgu Secuiesc, unde m-am născut şi unde 
am fost botezat, părinţii aflându-se acolo în 1944, după ce stătuseră un 
timp la Bălţi, în Basarabia. Singura dată când am fost să caut şi să văd 
Târgu Secuiesc ca loc de naştere, să privesc biserica unde am primit 
botezul, a fost în anul 1968, când, îndată ce am devenit preot, intentionam 
să celebrez acolo o sfântă Liturghie de mulțumire. Dar n-a fost să fie. 
Parohia era în totală dezordine. Am privit interiorul bisericii prin gratiile 
de la intrare; am căutat apoi naşul de la botez şi am aflat că murise între 
timp şi am plecat cu gândul obsedant că, atunci când am intrat eu în 

preoţie, parohul de la biserica în care am fost botezat tocmai ieşise din 
preoţie. 


Î: Ati vizitat multe biserici şi ati celebrat în multe dintre ele; în afară de 
propria catedrală, există vreo biserică în care v-aţi întoarce cu plăcere? De 
ce? 

R: În multe biserici m-aş întoarce, unde m-am simţit bine, şi nu ştiu 
cum să mă opresc doar la una şi să o pomenesc. Aş spune mai degrabă că 
aş poposi cu plăcere în cele în care m-am regăsit ca acasă, ca într-un loc 
de răgaz pe care-l căutam, de singurătate, de intimitate. La acest confort 
mă ajută altarul, centrul bisericii pe care-l caut de cum intru într-o 
biserică. Nu-mi place nici o biserică unde tabernacolul este plasat lateral 
sau într-un colţ. În acestea, chiar dacă sunt perfecte din punct de vedere 
canonic, liturgic, mi se pare că lipseşte un element de echilibru. 


Î: Care este stilul de „biserică” pe care il indragiti sau îl recomandati? 
În raport cu cele tradiționale, stilurile recente subliniază mai mult 
aspectele solare, luminoase ale vieții în biserică. Vă rog să comentaţi putin 
raportul dintre „lumină” şi „biserică”. 

R: Îndrăgesc şi recomand stilurile tradiţionale, fără să condamn într-un 
fel sau altul stilurile moderne care exploatează mult aspectele solare, 
luminoase. Îmi amintesc de nişte călugări care, într-o biserică din Paris, 
înainte de începerea sfintei Liturghii ţineau un ritual solemn de aprindere 
a lumânărilor de la altar. Mă impresiona adânc de fiecare dată, şi nu 
numai pe mine. Dacă biserica ar fi fost plină de lumină, respectivul ritual 
ar fi fost lipsit de forță, simbolul ar fi pierdut ceva din capacitatea sa de 
a transmite un anume mesaj. Spun acestea pentru a pleda în favoarea 
bisericilor tradiţionale adăpostite de vitralii sau de ferestre mici prin care 
lumina nu invada, ci, de abia pătrunzând, inspira şi deschidea ochii minţii 
spre lumina care tasnea din altar, spre rugăciunea spusă „în ascuns”. Si 
cei din trecut, care au tras la biserici „perdele” de vitralii, iubeau lumina 
şi puzderia razelor de soare, dar au preferat în biserică o atmosferă mai 
aparte, mistică, de lumină uşoară şi umbră la un loc, care să te facă într- 
adevăr retras de restul lumii. Eu consider că e bine să păstrăm o astfel de 
ambianta în bisericile noastre. Pe aici se înscrie raportul dintre lumină şi 
biserică. Mă gândesc că biserica trebuie să te ajute cu stilul ei, să te 
apropii şi să te scalzi în lumina nevăzută. E adevărat că şi lumina soarelui 
iti poate vorbi despre Soarele veşnic care este Cristos, dar o face mai bine 
în afara bisericii, în atâtea locuri. O lumânare care arde pe altar sub o 
ploaie de raze solare rămâne aproape mută. Asta nu înseamnă că nu-mi 

plac bisericile luminoase, dar le prefer pe cele traditionale, unde o data 
intrat, simti repede ca esti in alta lume, unde alta lumina, decat cea de 
afară şi din alte edificii, te înconjoară. 


Î: Înainte de 1990, una dintre preocupările de bază ale Î.P.S. Voastre a 
fost aceea de a avea „biserici deschise”. Ce înseamnă astăzi „biserică 
deschisă”? 

R: Nu numai înainte de 1990, ci şi după, am „militat” pentru biserici 
deschise, ca oamenii să poată intra în ele la orice oră din zi. Poate că asta 
era şi o reacție la amintirea atâtor biserici închise şi în care aş fi voit să 
intru în drumurile mele prin anumite ţări europene. Ideea de bază, însă, 
era aceasta, ca biserica să fie ca o casă a tuturor, o uşă deschisă toată 
ziua. Şi aşa doresc să fie şi în continuare. Biserica înseamnă şi Cristos 
prezent în Euharistie, noi invităm credincioşii să-l viziteze din când în 
când. Cum am putea ţine închise bisericile? A ţine deschis lăcaşul de 
rugăciune înseamnă şi o disponibilitate a noastră, a preoţilor, pentru cei 
care vin să vadă sau să se roage în biserică, pentru curioşii în trecere, 
pentru oricine, uneori chiar şi pentru hoţi, ca să vadă, dacă au sau nu, ce 
să fure. Şi la judecată să nu ne spună Cristos: eram în biserică şi erau şi 
unii dintre aceştia mai mici ai mei, care voiau să mă viziteze, iar voi 
tineati uşile încuiate şi ei nu au putut să intre. 

O biserică deschisă încurajează; nu aşa se întâmplă cu cea închisă. 


I: În ce condiții bisericile frecventate din Arhidieceză pot constitui un 
reper moral şi spiritual pentru oameni? 

R: În condiţiile omului care, deodată, văzând că trece pe lângă o 
biserică, îşi face semnul crucii, primenindu-şi puţin gândurile. Gest 
simplu, neprogramat înainte, neaşteptat. Orice biserică este un semnal, 
un gând la Dumnezeu, chemare la rugăciune şi bunătate. E un altfel de 
edificiu, e special, are un limbaj aparte, în foarte multe feluri perceput; 
atmosfera din interiorul bisericii se revarsă şi-n exterior, chemând la 
evlavie, la Dumnezeu, pe oricine, dar, mai ales, pe cei care o frecventează, 
care, după ce participă la sacramente sau se roagă puţin în tăcere şi 
reculegere, duc cu ei în suflet linişte din linişte, lumină din Lumină. 
Astfel, bisericile devin repere morale şi spirituale pentru toate generaţiile. 


I: In momentul de față, bisericile din Arhidieceză sunt suficiente ca 
număr şi ca spațiu pentru a satisface nevoile comunităţilor? In această 
privinţă, aveți alte planuri pentru viitor? 

R: Consider că cele 28 de biserici noi din Arhidieceză acoperă in mare 
parte urgentele pe care le aveam pana in 1989, cand nu se putea construi 
biserici. Trebuie să le terminăm pe cele încă în lucru, recent s-a mai 
început o biserică (pe aceasta nu am pus-o la număr) în Bucureşti, pentru 
cartierele Militari şi Crângaşi, şi mai urmează de construit câteva 
bisericuțe în diferite filiale. Importantă este acum, mai ales, consolidarea 
comunităţilor formate în jurul bisericilor noi, acesta rămânând pentru 
mine şi pentru preoţii în cauză un serios plan de prezent şi de viitor. 


Pr. Wilhelm Dancă: Vă mulțumesc pentru acest interviu. De asemenea, 
multe mulțumiri şi urări de bine din partea profesorilor şi studenților de 
la Institutul Teologic Romano-Catolic din laşi. 

I. P. S. Ioan Robu: Cu plăcere şi cu cele mai bune urări pentru voi şi 
revista Dialog teologic. 


BISERICA FRUMOASA ESTE BISERICA PLINA DE LUME 


Dialog cu P.S. Petru Gherghel, 
realizat de pr. Wilhelm Danca 


Intrebare: Excelenţă, ce înseamnă pentru Preasfintia Voastră „o 
biserică”? Vă întreb lucrul acesta pentru că, în limba română, termenul 
„biserică” se referă la „casa” în care se adună poporul lui Dumnezeu, dar 
şi la adunarea credincioşilor ca atare. 

Răspuns: Pentru orice creştin, dar, mai ales, pentru un episcop, 
Biserica reprezintă casa lui Dumnezeu şi poarta cerului, casa în care îl 
poţi întâlni pe Dumnezeu, iar Dumnezeu se întâlneşte cu poporul său (cf. 
Gen 28,17). Termenul de „biserică” are un înţeles dublu: mai întâi, este 
vorba de locul unde se celebrează tainele sfinte, într-un chip special, 
sfânta şi dumnezeiasca Liturghie, iar în al doilea rând, „poporul lui 
Dumnezeu” ca atare sau, cum se mai spune, „adunarea credincioşilor”. 

Etimologic, termenul de biserică (bazilică) vine de la grecescul basilea, 
legat de demnitatea de domn, de împărat. Şi chiar dacă acest termen de 
basilea, ca şi celălalt de ecclesia, avea la început un înţeles laic, el a 
căpătat în timp caracter sacru prin adaosul tow théou, specificându-se 
astfel că destinatarul sau întemeietorul este însuşi Dumnezeu. 

Limitându-ne la înţelesul de „casă ” sau „locuinţă ” pentru termenul de 
„biserică” ca loc de cult, este firesc ca, pentru un episcop, orice lăcaş, cu 
acest scop, să fie, înainte de toate, un loc sacru, destinat slavei lui 
Dumnezeu şi întâlnirii cu el. 

Este îmbucurător faptul că poporul român are pentru biserici, capele, 
mănăstiri, bazilici sau catedrale o preţuire deosebită, o adevărată 
venerație si un cult special. Religiozitatea poporului nostru, chiar dacă 
uneori nu este suficient fundamentată sau destul de cultivată, este o 
dovadă a iubirii sale fata de Dumnezeu şi fata de casa dedicată prezenţei 
sale. 

Şi pentru mine, mai ales pentru mine, ca episcop, biserica are o 
semnificaţie deosebită. O consider şi o stimez cu adevărat ca pe casa lui 
Dumnezeu şi poarta cerului, locuinţa preferată a lui Cristos care a venit 
în lume şi a voit să locuiască cu oamenii până la sfârşitul lumii (cf. Mt 
28,20). Dumnezeu locuieşte cu noi şi ne aşteaptă să-l întâlnim. 

Î: Aveţi câteva cifre prin care să ilustrati eforturile depuse de păstorii şi 
credincioşii Diecezei de laşi pentru construirea de biserici? 

R: Exemple sunt nenumărate şi impresionante. Mă tem ca, 
prezentându-le, să nu cumva să uit pe cineva sau să fac o ierarhizare 
interpretabilă. Este meritul preoţilor şi al bravilor noştri specialişti şi 
credincioşi. Am să încerc totuşi să dau câteva detalii şi să prezint câteva 
nume şi localităţi. 

Ca ordinarius, am fost la curent cu toate iniţiativele în acest domeniu, 
dar sunt obligat să spun că ceea ce s-a realizat a fost opera curajoasă a 
preoţilor noştri plini de tinereţe şi zel şi, mai ales, darul lui Dumnezeu. 
Pentru mine, exemplul şi lucrarea preoţilor era un adevărat semn de 
vitalitate şi iubire totală. Rolul meu, pe cât posibil, era să-i încurajez pe 
preoţi, să le explic, eventual, responsabililor că aceasta era datoria unui 
păstor responsabil, iar că tot ceea ce făceau nu era un lucru contrar 
orânduirii şi societăţii, ci numai şi numai spre binele oamenilor şi al 
credincioşilor noştri. 

Iubirea fata de Dumnezeu şi Biserică a fost şi era mai tare şi mai 
puternică decât ameninţarea cu pierderea libertăţii şi cu moartea. S-au 
făcut, aşadar, lucruri minunate, unele incredibile. Sunt de remarcat 
inițiativele pr. Carol Sohn la Oteleni, ale pr. Wilhelm Klein la Tămăşeni, 
ale pr. Alexandru Ghiuzan la Mărgineni şi Trebeş; trebuie subliniată grija 
pr. Cazimir Cotolevici pentru noua biserică din Nicolae Bălcescu, 
continuată şi desăvârşită de pr. loan Sociu, preocuparea preoţilor din 
parohia Pârgăreşti la construcţia bisericii, operă terminată în anii grei ai 
dictaturii de pr. Anton Ioan, efortul incredibil al pr. Dumitru Adamut 
pentru biserică, simbol de trăire a credinţei şi de manifestare a rezistenței 
împotriva persecuțiilor şi opreliştilor de la Adjudeni. Trebuie să-i amintim 
între cei care au dovedit un mare curaj şi o mare rezistență pe pr. Mihai 
Rotaru la Barticeşti, pr. Mihai Lucaci la Rotunda, pr. Gheorghe Lenghen 
şi pr. Petru Gabor la Sagna, pr. Ştefan Apostol la Frumoasa, pr. Ştefan 
Demeter la Mircesti şi Paşcani, pr. Iosif Andrici la Şcheia, pr. Alois Damoc 
la Butea, pr. Anton Dănculesei la Pralea, pr. Vasile Rediu la Gioseni, pr. 
Stefan Erdeş la Lespezi, pr. Ieronim Budulai la Huşi, Vizantea şi Ciughes. 

Când am început să analizez scriptic problema lucrărilor executate în 
condiţii de supraveghere totală şi, uneori, de clandestinitate, am rămas 
impresionat; niciodată nu o făcusem până acum, pentru că mi se părea că 
totul era normal şi mă obişnuisem să tot repet că s-a făcut mult şi multe 
în acele perioade extrem de dificile. 

Acum mărturisesc, cu multă satisfacţie în suflet şi cu mult respect 
pentru preoții şi credincioşii noştri, că au fost timpuri de mari fapte şi 
mari minuni. 

Cu privire la date, pot să subliniez următoarele: în perioada grea a 
dictaturii s-au construit 32 de biserici noi, unele cu mare răsunet şi cu 
mari jertfe. La mai mult de 20 de lăcaşuri de cult s-au făcut reparaţii 
capitale sau lucrări de întreţinere. După anul 1989, s-au construit 55 de 
noi lacasuri de cult, unele mai marete decât altele. Nu mai vorbesc de 
reparaţiile şi iniţiativele curajoase pentru îngrijirea lăcaşurilor de cult. Un 
semn de vitalitate a preoţilor şi credincioşilor noştri, o binecuvântare 
pentru poporul nostru credincios. 

Am putea spune că Dieceza a fost un adevărat şantier pentru ridicare 
de noi lăcaşuri (55+32), de reconstructii şi reparaţii, iar acolo unde era 
nevoie, s-au construit şi inaugurat o mulțime de centre parohiale (22+39). 

S-ar putea crede sau trage o concluzie că s-a lucrat doar pentru un 
singur sector, construcții şi structuri, dar nu trebuie să uităm că, în 
acelaşi timp, s-a lucrat intens la catehizarea copiilor şi a tinerilor, cu toate 
opreliştile şi cu toată supravegherea, au fost pregătiţi şi au ajuns la 
idealul dorit câteva sute de preoţi, s-au inaugurat atâtea mănăstiri, centre 
de spiritualitate, grădiniţe şi opere socio-caritative. 

Toate la un loc reprezintă un argument pe care vrem să-l vedem ca un 
dar al lui Dumnezeu pentru credinţa poporului nostru atât de generos şi 
atât de ataşat de Biserica şi de valorile spirituale. 


Î: De cand sunteţi în fruntea Diecezei de Iasi, mai întâi ca administrator 
apostolic, apoi ca episcop diecezan, s-a văzut că una dintre grijile 
Preasfinţiei Voastre ca păstor a fost refacerea sau crearea edificiilor 
bisericeşti necesare pastoratieit. Cum apreciați efortul depus? 

R: Ajuns preot, în condiţii de mare supraveghere şi control din partea 
regimului totalitar, condiţii grele pentru biserică, preoţi şi chiar 
credincioşi, am simţit, desigur, un imbold pentru casa lui Dumnezeu şi 
pentru suflete, pe care nu-l pot explica cu argumente lumeşti. Cu toate 
dificultăţile începutului preoţiei mele, hotărârile pentru cauza Bisericii şi 
a sufletelor creşteau, iar zelul, controlat, desigur, de prudenţă, căuta noi 
cai şi posibilităţi de muncă pastorală pentru a nu lăsa să se piardă cea mai 
mare şi sigură valoare a vieţii: credinţa. 

Am rămas impresionat de gestul multor preoţi indrazneti, care s-au 
opus tăvălugului nimicitor prin predici, prin tact administrativ şi prin 
initiative înțelepte şi curajoase cu care au ştiut să apere tezaurul credinţei 
şi lăcaşurile de cult. 

Câţiva dintre ei şi-au zidit viata in pereţii bisericilor, daltuind pentru 
istorie şi viitor monumente impresionante, cu toată opoziţia şi persecuția 
regimului ateu. 

De la numirea mea în fruntea Diecezei, mai ales în perioada de 
administrator apostolic cu drepturi limitate, am ţinut ca un lucru sfânt să 
continuu munca înaintaşilor, desigur, în alte condiţii şi cu alte mijloace, 
apărând moştenirea lăsată, încercând mai întâi să nu lăsăm să moară ce 
aveam mai scump: credinţa, Seminarul, bisericile. 

În perioada celor 12 ani de mandat special, plină de tot felul de 
atentionari şi ameninţări, pentru modul cum unii preoţi, cărora trebuie să 
le aduc prinos de recunoştinţă, lucrau atât la opera de catehizare (redusă 
la biserică), la munca pastorală generală, cât, mai ales, la iniţiative 
îndrăzneţe de a întreţine bisericile, a le mări şi adapta noilor necesităţi 
sau chiar a le construi din temelii, am avut o mare stimă, încurajându-i 
şi sustinandu-i, şi trebuie să mărturisesc că n-a fost uşor şi nici lipsit de 
riscuri, dar, până la urmă, s-au putut realiza lucruri deosebite, chiar le pot 
numi ieşite din comun, cu care Biserica locală de laşi a ştiut să facă proba 
unui examen curajos şi fructuos, impunându-se în faţa tuturor, chiar şi a 
persecutorilor. 


Î: Puteţi să ne dati câteva exemple de edificii bisericeşti reprezentative 
pentru Dieceză, care corespund aşteptărilor Preasfintiei Voastre? 

R: Îi invit pe cei care doresc să se edifice în acest domeniu să intre în 
bisericile din Adjudeni, N. Bălcescu, Bacău, Butea, Fărcăşeni, Gioseni, 
Horleşti, laşi, Mirceşti, Tămăşeni, Şcheia, Vizantea etc. 

E drept că unele dintre aceste lucrări s-au făcut în grabă, fără prea 
multe analize sau sub coordonarea unei comisii de specialitate. Sunt totuşi 
deosebit de mulțumit că s-au depus multe eforturi, că preoţii au încercat 
să răspundă necesităţilor timpului şi că acum poporul are frumoase 
lăcaşuri de cult. 

Dacă le analizăm pe toate, desigur, unele sunt opere marete, altele sunt 
mai simple şi mai modeste, dar toate au o calitate comună: dragostea; 
toate capătă valoare când sunt căutate şi când sunt pline. 

Nu uit niciodată afirmaţia unui arhitect la o întâlnire pe teme de 
arhitectură sacră: „cea mai frumoasă şi impresionantă biserică este cea 
care e plină cu oameni”. 

Ne-am dori ca lipsurile, care eventual mai sunt, sau stângăciile 
datorate grabei şi dorinței de a face şi a avea să fie anihilate de prețuirea 
casei lui Dumnezeu şi de trăirea credinței. 

I: Ce fel de gânduri sau sentimente aveți în inimă atunci când vă 
pregătiți să sfintiti o biserică? 

R: Sfinţirea unei biserici reprezintă un eveniment de mare credinţă şi 
intensă trăire spirituală. Credincioşii, care au ajuns să ridice o biserică, 
fie ea cât de mică şi simplă, aşteaptă cu deosebită emoție momentul 
sfințirii, dedicării sau consacrări ei, iar pentru mine, ca episcop, actul de 
sfințire reprezintă confirmarea unei astfel de credinţe şi o trăire spirituală 
profundă. Chiar dacă nu au loc şi nu se intenţionează celebrări de sfintiri 
sau dedicări solemne ca cele de la templul din Ierusalim, aşa cum notează 
Sfânta Scriptură (cf. 2Cr 5,6-10), credincioşii, preoţii şi episcopul trăiesc 
un eveniment extraordinar, prin care îşi arată credinţa în prezenţa lui 
Dumnezeu în mijlocul poporului şi fac sărbătoare. Cu astfel de sentimente 
şi trăiri întâmpin orice dedicare şi sfințire de biserică. 


I: Atât ca păstor al diecezei, cât şi ca episcop cu experienţă în acest 
domeniu, ce anume le recomandati preoților şi credincioşilor care doresc 
să construiască o „biserică”? 

R: Mai întâi, să aibă o profundă motivaţie de credinţă, apoi, să urmeze 
normele bisericeşti, pe care vrem să le facem cunoscute în urma Sinodului 
Diecezan, şi să nu se grăbească în realizarea unui astfel de proiect. Mă 
gândesc că, după furtuna creată de încercările prin care am trecut, când 
totul se făcea pe ascuns, să nu se oprească o lucrare, după iureşul de a 
recupera ce nu s-a putut, în anii de după '89, viata creştină va intra intr- 
un ritm normal, iar răspunsul la necesităţile timpului va fi analizat mai 
bine şi dat cu calm. 


Î: În ce măsură bisericile construite în zilele noastre pot constitui un 
reper cultural şi moral în viata credincioşilor catolici, în special, şi a lumii, 
în general? 

R: Reperul cultural pe care îl oferă bisericile noastre din Moldova este 
un reper simplu, cu mai puţine elemente de artă clasică şi tradițională 
spectaculoasă; este, cu alte cuvinte, un mesaj al simplităţii vocației 
creştine şi o căutare a formelor noi şi evoluate de trăire creştină şi morală, 
fiind, de fapt, o chemare la un răspuns ce trebuie să-l dea fiecare creştin 
la timpul pe care-l trăieşte şi pe care este chemat să-l sfinteasca. Se poate 
verifica aici ceea ce a ştiut să facă Cristos când i-a ales pe apostoli, oameni 
simpli, pe ucenicii care să fie capabili să aprindă şi să cucerească lumea 
nu prin forța înțelepciunii proprii, nici prin puterile omeneşti, ci prin 
harul său, care se foloseşte de canale simple, curate şi devotate pentru a 
lucra în lume. 

Î: În timpul Sinodului Diecezan s-a discutat şi despre faptul că unele 
biserici construite cam în grabă invită mai putin la reculegere, la 
rugăciune. Din acest punct de vedere, ştim că orice biserică trebuie să fie 
pentru lume „casa lui Dumnezeu şi poarta cerului”. Ce condiții ar trebui 
să îndeplinească bisericile în construcție pentru a putea celebra cum se 
cuvine în interiorul lor legătura dintre cer şi pământ? 

R: Sinodul Diecezan reprezintă pentru noi un moment de cea mai mare 
importanţă. L-am putea considera nu numai un prilej evocativ, ci, mai 
ales, un program inovativ. În cadrul Sinodului s-au evidenţiat valorile 
tradiţionale şi s-au redescoperit comorile spirituale lăsate de înaintaşi, o 
credinţă vie ce ne-a fost încredinţată ca un testament pentru viaţa noastră 
creştină şi pentru trăirea vocației primite. 

La Sinod s-au analizat şi neîmplinirile constatate în trecut, stabilindu- 
se puncte ce trebuie îmbunătăţite şi perfecţionate în mai multe domenii 
si, în consecinţă, şi în ceea ce priveşte bisericile şi cadrul desfăşurării 
cultului. Era firesc să se prezinte şi un program inovativ în privinţa 
lacasurilor de cult. 

Oricum, ceea ce am primit de la înaintaşi sau am construit în trecutul 
mai îndepărtat sau mai recent a fost un lucru bun şi adaptat condiţiilor 
de atunci. Bisericile şi celelalte structuri dovedesc simplitatea şi modestia 
noastră, dar şi valoarea credinţei şi a încrederii în Dumnezeu, în timpuri 
de mari încercări şi probe de tot felul. 

Pentru viitor, se impune, fără îndoială, să găsim formulele cele mai 
adaptate pentru a combina dorinţa de a avea structuri, biserici, centre de 
spiritualitate, cu necesitatea ca ele să fie instrumente de promovare a 
spiritualităţii, de făurire a unei culturi creştine şi, de ce nu, de a găsi 
modalităţi ca bisericile, capelele, lăcaşurile de cult să fie cu adevărat „casa 
lui Dumnezeu şi poarta cerului” în stare să promoveze legătura dintre 
pământ şi cer. 

Va trebui, însă, să înţelegem, pe cât posibil mai mult, prin catehizare, 
ce înseamnă o adevărată artă creştină, cum trebuie să fie bisericile, ca ele 
să promoveze creşterea în credinţă şi să satisfacă toate gusturile, de la 
cele mai modeste la cele mai rafinate. Le va reveni, aşadar, Comisiei 
pentru Lăcaşurile de Cult şi Oficiului Diecezan pentru Liturgie, ce 
urmează să fie stabilite de noi în urma Sinodului Diecezan, datoria de a 
prezenta principiile ce trebuie să stea la baza construirii lăcaşurilor de 
cult şi a rolului lor pentru viaţa religioasă şi cultura creştină. 


I: Ce înseamnă pentru Preasfintia Voastră biserica în care ati fost 
botezat sau biserica din satul natal? 

R: Despre locul în care au fost botezati şi în care au făcut primii paşi în 
trăirea credinței, marii sfinţi ai Bisericii şi marile personalităţi ale vieții 
creştine s-au exprimat cu multă bucurie şi cu sfinte aduceri aminte. 
Reveneau deseori în biserica în care au trăit bucuriile credinţei şi ale 
copilăriei şi o evocau în diferite momente ale vieţii. Mă gândesc că nu 
numai ei, ci şi toţi ceilalţi oameni simpli au făcut şi fac la fel. Mă declar 
fericit când pot să mă întorc fie în spirit, fie, mai ales, fizic în biserica în 
care am primit darul credinţei. Îndrăznesc, aşadar, să spun şi eu că simt 
emoții deosebite când revăd altarul la care am slujit ca ministrant, 
amvonul de unde era proclamat cu atâta entuziasm cuvântul lui 
Dumnezeu de către preoţii pe care i-am cunoscut în copilărie şi, de ce nu, 
regret mereu că nu mai este astăzi banca de împărtăşanie de sub care şi 
prin care priveam cu gelozie la cei ce urcau treptele altarului sau slujeau 
la sfânta Liturghie. Multe dintre imaginile din trecut s-au schimbat, 
reformele liturgice au adus noi adaptări, bisericile au căpătat altă 
configuraţie, dar farmecul aducerilor aminte nu s-a schimbat, din contră, 
devine şi mai plăcut şi mai răscolitor. 

Glasul clopotelor şi drumul credincioşilor spre biserică, bucuria 
întâlnirii cu colegii în jurul bisericii şi lângă altar ne fac să avem mereu 
emoții şi puternice accente nostalgice. 


Î: Ce înseamnă pentru Preasfintia Voastră biserica numită „catedrală ”? 
La laşi, există mai multe catedrale catolice? 

R: Pentru un episcop, catedrala este simbolul prezenţei lui Cristos în 
mijlocul poporului său, care desavarseste şi realizează unitatea în credință 
şi unitatea în iubire. 

Catedrala este şi trebuie să fie una. Nu trebuie să se creeze impresia 
că sunt mai multe catedrale. 

La noi, catedrala este cea istorică, cea tradiţională, care a văzut şi a 
trăit evenimentele în derularea lor, fie fericite, fie mai puţin plăcute, 
luminile şi umbrele istoriei, bucuriile şi încercările vieţii creştine. Nu 
trebuie să uităm că aici a slujit primul episcop, Nicolae Iosif Camilli, aici 
au urmat să conducă poporul lui Dumnezeu episcopii noştri indigeni, P.S. 
Mihai Robu şi Mons. Petru Pleşca, ordinarius substitutus pentru perioada 
grea a comunismului şi, mai ales, aici a păstorit, a predicat, s-a rugat şi 
s-a jertfit marele nostru păstor Anton Durcovici. 

Ca atare, catedrala lor este şi catedrala noastră. Chiar dacă e mică, ea 
are un rol important. 

Realitatile noi impuneau şi rezolvari noi. De aceea, am decis să ridicăm 
alături de catedrala istorică, veche, o altă bazilică — biserică, pentru a oferi 

poporului crestin un spatiu adecvat noilor realitati, numarului mare de 
enoriaşi; un loc pentru ecclesia, adunarea poporului creştin in jurul lui 
Cristos şi a episcopului. 

Prin apropierea şi legătura ce o are cu catedrala veche, noul lăcaş 
împrumută şi denumirea de catedrala nouă, un lăcaş corespunzător, care 
nu trebuie să ne separe de istoria noastră, ci trebuie să o asigure şi să o 
continue. 


Î: vă rog să ne prezentaţi pe scurt „viața” celor două catedrale — 
catedrala veche şi catedrala nouă. Prin ce anume o catedrală îşi justifică 
numele de „mama” tuturor celorlalte biserici din Dieceză? 

R: Când s-a impus să se construiască o nouă biserică în centru, 
planurile erau astfel întocmite, încât între catedrala veche şi noua 
construcţie să fie o legătură strânsă, o comunicare directă. 

Din cauza unor conflicte, construite şi întreţinute de unii responsabili 
ai zonei şi ai sitului istoric, planul prim al noului lăcaş a trebuit să fie 
revizuit pentru a nu fi cu totul oprit. După multe analize şi studii, s-a 
ajuns la o altă soluţie, de data aceasta circulară, o nouă construcţie, care 
să nu intre în conflict arhitectonic cu celelalte obiective din vecinătate; 
construcţie ce urma să fie introdusă într-un complex arhitectural, cu 
posibilitatea unirii ei printr-un portic cu catedrala veche. 

De ce această formă? Desigur, au fost şi sunt multe argumente. Pentru 
mine a fost unul, potrivit cu motto-ul meu ca episcop: ca toți să fie una (In 
17,21). Forma circulară, care îi primeşte şi îi dirijează pe toţi, din toate 
părțile, spre un punct central, spre un altar, a fost un argument 
determinant; ea invită la comuniune, la unitate. 

Episcopul, când celebrează sfânta Liturghie cu prezbiteriul său şi cu tot 
poporul, trebuie să-i adune pe toţi la acelaşi altar, in jurul aceluiaşi 
Cristos, sub aceeaşi cupolă, mai bine zis, sub aceeaşi coroană, având drept 
model pe aceeaşi Mamă înălțată la slava cerului şi încoronată, care să 
mijlocească pentru toţi cei ce aparţin aceleiaşi Biserici. Totul în acest nou 
lăcaş trebuie să contribuie la realizarea unui singur popor, fie cel din laşi, 
fie cel din localităţile Diecezei, din cele mai îndepărtate colțuri ale 
provinciei şi ale Bisericii noastre locale. 

Catedrala veche este locul de unde se porneşte spre noul altar, spre 
noul sanctuar, de unde, intariti în dragoste, toţi se întorc apoi acolo de 
unde au pornit. 

Mă gândesc că, astfel, într-o expresie comună, catedrala veche, cu 
importanţa ei istorică şi cu rolul ei, şi catedrala nouă, cu forma şi mesajul 
ei, reprezintă, de fapt, un tot, unica noastră catedrală, mamă a tuturor 

celorlalte Biserici, inima de unde Isus revarsă binecuvântare si haruri 
peste întreaga Biserică locală, prin intervenţia şi mijlocirea Mamei 
noastre cereşti, înălțată şi încoronată, patroana şi ocrotitoarea noastră 
cerească. 


Î: Dorinţa celor care muncesc pentru zidirea unei biserici este ca ea să 
fie mereu plină de lume. Vă mai gândiţi şi la altceva atunci când se 
apropie momentul consacrării noii catedrale de la Iasi? 

R: Cel mai important lucru este să facem ca bisericile noastre să fie 
plăcute lui Dumnezeu, pline de lume, să devină oaze de spiritualitate, 
adevărate surse de alimentare a credinţei atât prin exprimarea artistică 
şi prin cadrul exterior, cât, mai ales, prin lucrarea continuă de 
evanghelizare şi catehizare, muncind pentru aceasta la desăvârşirea 
Bisericii spirituale care este sufletul omului, iar aici, la noi, sufletul 
creştinului din Moldova, din Iasi, din Dieceza noastră. 

Vreau să întâlnesc mereu oamenii noştri simpli, modesti şi buni in 
biserica noastră catedrală, mama tuturor bisericilor din Dieceză, şi să-i 
simt că stau alături de păstorii lor, de episcop şi de preoţi, in jurul 
aceluiaşi altar, aceluiaşi Isus, sub mantia ocrotitoare a aceleiaşi Maici 
preacurate, pentru a putea beneficia cu toţii de inaltare şi de încoronare 
în ceruri. 


Vă mulțumim şi să dea Domnul să avem biserici pline de lume! 


IN MEMORIAM ANTON DURCOVICI, 
PIATRA VIE A BISERICII 


Interviu cu Ana Blandiana si Romulus Rusan, 
realizat de pr. Wilhelm Danca 


Pr. Wilhelm Dancă: Stimată doamnă Ana Blandiana, stimate domnule 
Romulus Rusan, dragi părinţi, dragi studenţi. Potrivit tradiţiei noastre, 
astăzi, 10 decembrie 2004, îl comemorăm pe episcopul nostru martir 
Anton Durcovici. M-am pregătit să tin o conferinţă despre locul unde el a 
murit, despre Sighet. Astfel, am găsit un testament al episcopului 
Durcovici, din 20 septembrie 1945, scris la Timişul de Jos, în care el se 
gândea deja la moarte, si nu era încă episcop al Iaşilor. Spune aşa: 
„Sufletul meu nemuritor, mântuit prin sângele preascump al lui Isus, îl 
incredintez milostivirii nemărginite a Mântuitorului şi Judecătorului meu, 
precum şi grijii de mamă a Fecioarei preacurate, şi-l recomand 
rugăciunilor Bisericii şi tuturor credincioşilor. Trupul meu neînsufleţit 
doresc să fie înmormântat unde şi cum va decide Venerabilul Ordinariat 
Arhiepiscopal de Bucureşti. Dacă va fi cu putinţă, înmormântarea mea să 
fie precedată de o Misă de recviem, la care rog să se împărtăşească cei ce 
m-au cunoscut şi mi-au vrut binele, rugându-se în acele clipe fericite, când 
Dumnezeul cel atotputernic şi preamilostiv este în pieptul lor, pentru 
odihna sufletului meu”. Apoi, urmează câteva precizări legate de 
cheltuielile de înmormântare şi alte amănunte mai puţin importante. 
Aruncând o privire retrospectivă asupra cursului evenimentelor, vedem 
că ultima dorinţă a P.S. Anton Durcovici nu a fost îndeplinită. Venerabilul 
Ordinariat Arhiepiscopal de Bucureşti nu a putut să se îngrijească de 
înmormântarea sa creştinească. 

În continuare, în timp ce căutam material bibliografic pentru conferinţa 
ce urma să v-o prezint, am auzit că doamna Ana Blandiana şi domnul 
Romulus Rusan sosesc la Iaşi, invitaţi de pr. Tadeusz Rostworowski, şi m- 
am gândit să-i invităm în mijlocul nostru pentru a ne spune mai multe 
despre Memorialul Sighet, despre Anton Durcovici, despre deţinuţii preoți 
şi călugări care au fost în închisoarea de la Sighet. 

Şi acum, iată-i printre noi. Încep cu o scurtă prezentare. Domnul 
Romulus Rusan este cunoscut nouă din publicistica laică, dar şi din 
publicistica religioasă. Dacă aţi răsfoit Mesagerul sfântului Anton, aţi 
putut găsi articole semnate de domnia sa. Doamna Ana Blandiana, pentru 

fiecare dintre noi, înseamnă câte ceva. Pentru mine, este un simbol al 
rezistenţei în fata dictaturii comuniste, a cărui semnificaţie am putut să 
o desprind mai bine din romanul Sertarul cu aplauze, pe care l-am 
terminat de citit acum câteva luni. Eu le mulţumesc deja de pe acum 
pentru că au venit şi pentru mărturia pe care o dau în legătură cu locul 
sfânt al morţii episcopului nostru Anton Durcovici şi al altor preoţi şi 
episcopi. Mai întâi, să-l ascultăm pe domnul Romulus Rusan. 


Romulus Rusan: Vă mulţumim pentru că ne primiţi în rândul 
dumneavoastră. Sunt luat prin surprindere, deoarece m-am ocupat mult 
în cadrul cercetărilor pentru organizarea acestui Memorial de la Sighet de 
mii de cazuri de deţinuţi politici, de deportaţi, iar acum suntem în faţa 
unui caz aparte, în fata unui martir care a murit pentru credința sa, in 
fata comemoratului de astăzi. Astăzi, se împlinesc 53 de ani de cand 
episcopul Durcovici a murit într-o celulă a Închisorii Sighet. El făcea parte 
din elita Biserici Catolice (Romano-Catolice şi Greco-Catolice). A suferit 
Calvarul pentru că a continuat să îşi apere credinţa, Biserica, pentru că 
s-a opus comunizării ţării, pentru că a organizat împreună cu preoţii 
catolici din Moldova o educare a credincioşilor în spiritul apărării valorilor 
Bisericii. Am adus aici ceva deosebit: un mic documentar despre episcopul 
Durcovici. Aceasta este o fotografie din timpul de după arestare, iar aici 
avem o fotografie a Adunării Bisericeşti, în care apar episcopii romano- 
catolici şi greco-catolici. Alături de Anton Durcovici este loan Suciu, un alt 
martir care a murit la Sighet, un tânăr episcop greco-catolic de Blaj. Aici 
sunt bătrânii episcopi. Aici îl găsim şi pe episcopul Hossu, devenit ulterior 
cardinal. Amintirile sale le puteţi citi într-o carte recent editată la Cluj, 
la Editura „Viaţa Creştină”. Sunt amintiri de la Căldăruşani, scrise în 
1961, în clandestinitate. Conţinutul acestui documentar este format din 
rapoarte ale Securităţii, din anii 1948-1949, rapoarte ale Regionalei de 
Securitate Iasi si ale Direcţiilor Judeţene de Securitate din Roman şi 
Bacău. Se poate citi cum vedea securitatea activitatea Bisericii, a preoţilor 
şi prelatilor greco-catolici, mai ales că aceştia se opuneau „unificării 
Bisericii” de care se vorbea cu insistenţă în 1948. Rezistenţa şi 
solidaritatea deranjau foarte mult autorităţile comuniste. Citesc în 
continuare un fragment din raportul Securităţii din Roman: „În momentul 
actual, mai presus de averea personală, de câştig şi posesiunea 
pământului, ei [credincioşii romano-catolici, n.n.] pun libertatea 
religioasă, libertatea cultului” (în forma pe care a avut-o). Cu alte cuvinte, 
era o afecțiune atât de mare fata de tradiţia Bisericii, încât aceasta apărea 
mai periculoasă pentru regimul comunist decât chiar împotrivirea la 

represiunea economica. In acea perioada, taranii erau supusi la regimul 
cotelor de stat. Ei trebuiau să dea o mare parte din venituri statului. Unii, 
în felul acesta, erau chiar distruşi din punct de vedere economic, pentru 
că se impuneau cote mai mari decât chiar prețul recoltei. În asemenea 
situaţii, li se luau din casă mobila şi alte obiecte, în contul acestor datorii. 
Şi totuşi, credinţa era deasupra acestor pierderi economice. Ei ţineau mai 
mult la credinţă decât la averea lor. 

Intr-un raport al Securităţii din laşi sunt descrise vizitele pe care le 
făcea episcopul Durcovici în diferite parohii ale Diecezei. Se mai vorbeşte 
despre serviciile religioase comune, făcute de preoţii catolici. De pildă: 
„Semnalăm cazul din comuna Săbăoani-Roman, unde, cu ocazia bâlciului 
lhramului, n.n.] anual catolic, slujba a fost celebrată de şapte preoţi şi trei 
diaconi, sub conducerea preotului Alois Herciu, paroh de Hălăuceşti, 
ajutat de preotul Ghiuzan Iosif din Adjudeni, preotul Albert din Pildeşti, 
preotul Duman Iosif din Hălăuceşti, preotul Burca Petre din Pildesti şi 
preotul Carmil Dancă din Adjudeni. După terminarea slujbei, preotul 
Burcă din Pildeşti a ţinut o predică despre arhanghelul Mihail, explicând 
celor de fata lupta dusă de oştirea cerească, în frunte cu arhanghelul 
Mihail, împotriva lui Lucifer, care este duşmanul de moarte al 
creştinătăţii”. Peste tot aveau loc asemenea slujbe cu mai mulţi preoţi. În 
diverse locuri şi cu diferite ocazii, ei căutau să întreţină speranţa 
credincioşilor. În acel moment (octombrie 1948), Biserica Greco-Catolică 
fusese desfiinţată, iar cea Romano-Catolică era ameninţată şi ea cu aşa 
zisa unificare de care vorbeam. De fapt, era vorba de spectrul stigmatizării 
şi izolării ei, lucru ce s-a şi întâmplat în anii '50, când au avut loc procese 
ale preoţilor romano-catolici, ce au fost condamnaţi la ani grei de 
închisoare. A fost montată chiar o anchetă a nuntiului O’Hara, la 
Bucureşti. Acesta a fost considerat agent al imperialismului american, 
care caută să submineze orânduirile socialiste din România. În acest 
context, cu ocazia unei vizite pastorale, episcopul Durcovici le-a spus 
copiilor dintr-un sat: „Să nu va temeti că noi vom dispărea, pentru că ne 
vor lua alţii locul!” Eu cred că cei care au luat locul episcopului Durcovici 
sunteţi cei de fata, sfintiile lor, dumneavoastră, care ati preluat această 
misiune de misionariat — eu aşa aş numi această misiune — pentru 
întărirea credinţei în rândul credincioşilor. Cam atât am vrut să spun 
despre activitatea episcopului Durcovici. Când el spunea că „atunci când 
noi vom dispărea, dar voi veţi continua”, nu ştia că peste trei ani, într- 
adevăr, va dispărea într-o celulă a închisorii de la Sighet. Dumnezeu să-l 
odihnească şi să-i urmăm această pildă de jertfă pe altarul sfintei Biserici 
şi al credinţei. 

Pr. Wilhelm Dancă: Mulţumim foarte mult. Acum am vrea să aflăm de 
la doamna Ana Blandiana când a început să se intereseze de Memorialul 
Sighet şi care au fost motivațiile eforturilor depuse pentru a păstra 
memoria celor ce au suferit sau chiar au murit în închisoare pentru 
credinţa lor în Dumnezeu, în libertate şi adevăr. 


Ana Blandiana: În 1993, am depus la Consiliul Europei un proiect pe 
care l-am făcut împreună cu Romulus Rusan (am muncit aproape un an): 
un proiect de transformare a fostei închisori de la Sighet într-un memorial 
al victimelor comunismului şi al rezistenţei la comunism. Întrebarea cea 
mai curentă şi mai grea la care a trebuit să răspundem după ce acest 
proiect a fost adoptat de Consiliul Europei, luat sub egida sa, şi după ce 
am fondat Academia Civică, pentru a se ocupa de realizarea Memorialului 
de la Sighet, a fost: De ce Sighet? Sighetul nu a fost nici cea mai mare şi 
nici cea mai îngrozitoare dintre închisorile comuniste din România. Mult 
mai mari au fost închisorile din Aiud şi din Gherla, şi infinit mai 
îngrozitoare, fără egal de teribilă şi de diabolică a fost închisoarea din 
Piteşti. Am ales Sighetul pentru că aceasta a fost o închisoare specială. 
Proiectul comunist a fost dezvoltat şi învăţat în Rusia, după Revoluţie, şi 
a fost aplicat fără greş în toate ţările comuniste. Acest proiect presupunea 
distrugerea elitelor, pentru ca, după aceea, mulțimile rămase fără 
conducători spirituali, politici şi culturali să poată fi manipulate şi să se 
poată ajunge la ceea ce mai târziu s-a numit spălarea creierului; lucru 
care, de fapt, aproape a reuşit. Abia după 1989 am descoperit în ce măsură 
proiectul spălării creierului, proiectul creării omului nou, a reuşit. Omul 
nou există în România. Ceea ce facem noi toţi, şi dumneavoastră, 
dezvoltând Biserica, şi dacă ne permiteti să ne alăturăm şi noi, creând 
această instituţie a memoriei care este Memorialul de la Sighet, nu este 
decât să lucrăm împotriva personajului monstruos care a fost creat în 
ultimii 50 de ani: acest om nou care are ca principală caracteristică lipsa 
memoriei, extirparea memoriei şi înlocuirea ei cu o falsă poveste. 

Distrugerea la Sighet a elitelor a fost simțită de oamenii simpli, 
deoarece chiar şi astăzi, începând din anii '50, ţăranii din Maramureş îi 
spun închisorii „închisoarea miniştrilor”. Într-adevăr, arestaţi într-o 
singură noapte, în primăvara anului 1950, au fost duşi la Sighet toți 
miniştrii României interbelice, din 1918 până la guvernul Groza. Cel mai 
bătrân dintre ei avea 94 de ani. Era un fel de ştergere de pe fata 
pământului a ceea ce a reprezentat elita politică a acestei tari, care fusese, 
după Primul Război Mondial, o ţară democratică, una dintre țările 
europene. 

Există multe memorii ale celor ce au scăpat. Printre ei se afla un istoric 
de marcă, Constantin Giurescu, care fusese ministru în mai multe 
guverne, şi care povesteşte acest teribil drum al arestatilor de la Bucuresti 
(majoritatea locuiau la Bucureşti) spre Sighet. Ei erau convinşi că vor fi 
duşi în Uniunea Sovietică. Mare a fost bucuria lor când şi-au dat seama 
că nu au luat-o spre dreapta după Ploieşti, deci nu spre Moldova şi 
Uniunea Sovietică. Ei au văzut printr-o fantă a dubelor că se îndreaptă 
spre Ardeal. In cele din urmă, dupa mai bine de 20 de ore, au ajuns într-o 
închisoare. Nu ştiau în ce oraş. Mai târziu a ajuns acolo şi Ilie Lazăr, unul 
dintre fruntaşii ţărănişti, un personaj de-a dreptul legendar. Fiind 
originar din Maramureş, auzind clopotele Bisericii Greco-Catolice, a spus: 
„Suntem la Sighet!” Aşa au aflat unde se află. 

Primului grup de oameni politici i s-a adăugat în lunile următoare 
grupul episcopilor catolici şi greco-catolici. Unii se aflau într-o recluziune, 
semiarestati în mănăstiri ortodoxe, şi au fost transportaţi la Sighet. Alţii, 
ca episcopul Vasile Aftenie, muriseră mai înainte, la Bucureşti, în 
beciurile Ministerului de Interne. Întrei cei aduşi la Sighet, erau episcopi, 
preoţi şi călugări. Aceşti preoţi şi călugări erau de departe mult mai tineri 
decât oamenii politici, ei fiind cei care au lăsat memorii şi cei care au 
asigurat într-un fel sau altul comunicarea. Fiind tineri, erau puşi la 
munci, erau puşi să mature, să care apa, să care tinetele. Ei reuşeau în 
felul acesta să facă legătura între celule. Părintele Alexandru Raţiu, un 
preot greco-catolic, aflat printre ei, a scris nişte amintiri în care povesteşte 
cu incredibile amănunte, având o memorie foarte bună, ceea ce s-a 
întâmplat. În memoriile lui, am găsit pentru prima oară faptul că 
episcopul Durcovici a fost cel de-al doilea mort de la Sighet, primul fiind 
Dinu Brătianu, preşedintele Partidului Liberal, iar Anton Durcovici a 
murit în 10 decembrie. Tine minte şi celula, apoi tine minte al treilea, al 
patrulea, al cincilea mort, fiecare cu data morţii şi cu celula în care murit. 
Aceste memorii ne-au fost de mare folos atunci când am început să 
organizăm muzeul. Părintele Raţiu povesteşte că, noaptea, atunci când au 
sosit grupurile cu episcopii romano-catolici şi greco-catolici şi au intrat în 
curtea închisorii, a ieşit cineva şi i-a întrebat pe însoțitorii dubelor: „Ce ne- 
aţi adus?” Şi i s-a răspuns: „Nişte bivoli!” (Probabil, aluzie grosieră la 
faptul că preoţii erau îmbrăcaţi în negru). Prin aceşti tineri preoţi, de 
altfel, s-au putut da ultima dezlegare şi Împărtăşanie celor care au 
început să moară. De exemplu, părintele Raţiu povesteşte despre felul în 
care cardinalul Todea a reuşit, evident, absolut în clandestinitate, cu mari 
riscuri şi eventuale pedepse, să-l spovedeasca prin uşa celulei pe Iuliu 
Maniu, înainte de a muri. 

Ceea ce mi s-a parut important — si cred ca gi la aceasta ora este de 
maxima stringenta in viata publică din România — este reclădirea 
memoriei colective. Să înţelegem noi, cei care am trecut sau suntem fiii 
celor ce au trecut prin represiunea comunistă, şi să reuşim să vă 
transmitem dumneavoastră, tinerii de astăzi, memoria acestei perioade. 
Numai înțelegând ceea ce a fost, putem să înţelegem ceea ce se petrece 
astăzi şi putem descoperi metodele de sorginte comunistă, totalitară, care 
încă se folosesc în viata publică. De aceea, una dintre principalele realizări 
ale Memorialului de la Sighet este Școala de vară care a început în urmă 
cu opt ani (până acum au fost şapte ediții). Această Scoala de vară este 
susţinută de o fundaţie germană, crestin-democrata, Konrad Adenauer. În 
fiecare an se face un concurs. Sunt selectaţi 100 de tineri, care vin şi 
ascultă conferinţe şi poartă discuţii cu istorici, lideri de opinie, foşti 
dizidenti, specialişti în problemele comunismului din întreaga lume şi, 
evident, din fostele tari socialiste. În felul acesta, tinerii înţeleg ce s-a 
întâmplat în trecut şi adaugă propriei lor formaţii ceea ce lipseşte 
învățământului din România. În primul an, întrebarea pe care am pus-o 
prin intermediul presei a fost: „Ce ştiu eu despre anii comunismului?” 
Curiozitatea noastră era de a vedea care sunt căile pe care se propagă 
memoria, adică ce ştiu aceşti copii, adolescenţi între 15 şi 18 ani. Am 
stabilit această marjă de vârstă, deoarece am considerat că sunt vârstele 
la care adolescentul este cel mai deschis. Cel puţin, în ce mă priveşte, ceea 
ce am citit şi am înțeles atunci mi-a rămas întipărit pentru toată viata. 
Mai târziu, lucrurile acestea nu ti se mai par asa de importante. Sfârşitul 
adolescenţei, însă, poartă marca absolută a cunoaşterii. Ei bine, voiam să 
ştim ce a ajuns până la aceşti tineri. Răspunsurile lor au fost 
extraordinare. În primul rând, noi am publicat acest anunţ în ziarele din 
România, fără să ne gândim că ziarele din Republica Moldova şi din 
Cernăuţi vor prelua şi ele anunţul. Spre surpriza noastră, am primit 
aproape tot atâtea răspunsuri din afara graniţelor, din zonele locuite de 
români, ca şi din România, ceea ce a făcut ca, începând de atunci, la 
Sighet să vină tineri şi din Republica Moldova, şi din Bucovina de Nord. 
Răspunsurile au fost atât de interesante, încât le-am publicat într-o carte 
care se numeşte Exerciţii de memorie, şi care dovedeşte câteva lucruri 
extraordinare. Pe de o parte, că memoria nu s-a propagat nici prin şcoală, 
nici prin televiziune, nici prin presă, ci doar prin familie. Deci, singura 
cale prin care aceşti tineri au aflat ceva despre anii de dinaintea naşterii 
lor, aproape clandestin, a fost prin familie, iar în familie, nu de la părinți 
la copii, ci de la bunici la nepoți. Aceşti tineri, povestind ce au aflat ei 
despre una şi despre alta, au tendinţa chiar să-şi condamne puţin părinţii, 

spunând: „Tata n-ar fi vrut să spună, dar cand am rămas cu bunicul, 
bunicul mi-a povestit cum a fost închis”. „Mama ne învăţa mereu să nu 
spunem la şcoală ceea ce auzim în casă”. Ştim cu toţii această duplicitate 
în care generația mea, de exemplu, a fost crescută şi care a marcat 
definitiv sufletele copiilor de atunci; adică, faptul că în permanenţă 
trebuia să minţi: un adevăr acasă, un altul la şcoală. Pe de altă parte, ceea 
ce am descoperit din povestirile acestor copii este aproape imposibilitatea 
comparatiei între intensitatea represiunii comuniste în fosta URSS şi în 
România şi ţările din Est, în general. Pentru că, în timp ce, de exemplu, 
un copil de la Bucureşti povestea „când bunicul meu, care era membru al 
Partidului Taranist a fost închis şi a stat în închisoare şase sau şapte ani’, 
un copil din Basarabia povestea: „bunicul mi-a povestit că din satul nostru 
au fost strânse 3200 de persoane şi urcate într-un tren şi, când au ajuns 
în Siberia, au ajuns acolo doar două mii şi nu ştiu cât, pentru că pe drum 
au murit mai mult de 1000”. Deci, ceea ce aici era o represiune la nivelul 
persoanelor, acolo era o represiune de masa. Ei bine, pornind de la această 
trecere a memoriei, am transformat Memorialul din Sighet într-o „şcoală 
a memoriei”, pentru a face să treacă şi la generaţiile următoare 
adevărurile despre aceşti ani de istorie şi pentru a reuşi să creăm un 
nucleu cât de mic de elită spirituală şi intelectuală printre tinerii de azi. 
Fiindcă, dacă ne va ajuta Dumnezeu, vom putea să continuăm această 
şcoală până când România va deveni o ţară normală din toate punctele de 
vedere, iar învățământul va prelua sarcina construirii sufletului tinerilor, 
şi vom reuşi să creăm aceste nuclee de cunoaştere şi de spiritualitate de 
elită care să poată să iradieze printre tineri. Am descoperit în „Școala de 
vară” ceva foarte optimist. Sigur că a fost o selecţie, sigur că nu toți tinerii 
din România sunt la nivelul celor care câştigă concursuri şi vin la Sighet, 
dar cei care ajung acolo sunt de o foarte bună calitate. Am publicat după 
fiecare ediţie câte o carte ce conţine conferințele ce s-au ţinut şi discuţiile 
lor cu marii conferentiari, uneori celebrităţi de talie mondială. 
Întotdeauna m-am gândit cât de extraordinar este să vezi cum creşte 
viitorul în sufletele acestor copii. 

Nu ştiu dacă chiar seriile dumneavoastră, cei care sunteți aici, dar 
Preasfinţitul mi-a spus, şi ştiam că studenţi de la dumneavoastră au 
vizitat Sighetul, deci nu are rost să vă povestesc. Sper că şi seriile 
următoare vor merge şi vor vizita în mod ritmic acest muzeu, care, de 
altfel, este în creştere. Există încă zece săli care nu sunt terminate şi pe 
care le completăm în fiecare an. De exemplu, acum câteva zile, a fost 
terminată o sală care, recunosc că in mod subiectiv, mă emotioneaza: este 
o sală despre poezia în închisoare. Poezia a avut în închisorile comuniste 

un rol absolut extraordinar. Ea a fost, în acelaşi timp, un mijloc de 
expresie şi un mijloc de comunicare. Sunt oameni care niciodată nu ar fi 
scris versuri daca ar fi fost liberi, dar au găsit în poezie şi, mai ales, in 
poezia religioasă, sub forma unei rugăciuni în versuri, mijlocul de a 
rezista. Poezia era transmisă prin alfabetul morse. I-am dedicat o sală a 
muzeului (0 celulă), pe care am acoperit-o în întregime cu versuri scrise, 
mai bine spus, gândite în închisori, pentru că nici una nu fusese scrisă. 
Ceea ce este mai extraordinar este că nici nu ştii dacă este mai important 
cel care a compus versurile sau cel care a reuşit să le memoreze şi să le 
transmită. Multe dintre ele, de altfel, sunt anonime, nu se cunosc autorii; 
altele, însă, erau scrise de poeţi celebri, cărora li s-a recunoscut stilul. Unii 
autori erau oameni politici. Corneliu Coposu, de exemplu, în mod evident 
nu ar fi scris niciodată în viata lui o poezie dacă n-ar fi stat atâţia ani în 
închisoare. Aşa a devenit el autorul uneia dintre cele mai concentrate 
expresii de speranţă şi de iertare. Unul dintre poemele lui va fi transmis 
prin morse la intrarea în sală. Nu este încă realizat, deoarece nu reuşim 
să mai găsim un fost deţinut politic care să mai ştie alfabetul morse. Toţi 
îl ştiau atunci. Între timp, ei au îmbătrânit foarte tare. Este ca ştiinţa de 
a cânta la pian: neavând practică, uiţi. Am vrut să fie totul autentic, chiar 
un deţinut politic să facă aceasta, însă nu am reuşit şi am impresia că vom 
apela la un telegrafist obişnuit. Până la urmă, ceea ce contează este 
mesajul. 

Ceea ce voiam să vă mai spun, şi cu asta am încheiat, este că emblema 
Memorialului de la Sighet este cercul de stele al Consiliului Europei, care 
se întrepătrunde, ca la Jocurile Olimpice, cu un cerc format din sârmă 
ghimpată. Cred că este un simbol minunat; cred că spune totul şi despre 
lumea din care venim, şi despre lumea spre care vrem să mergem; cred că 
este un simbol care este nu numai al Sighetului, nu numai al României, 
dar şi al întregii Europe de Est. De altfel, spuneam aseară, vorbind la 
Centrul Cultural „Xaverianum”, că am pornit Memorialul de la Sighet din 
ideea că Europa Unită nu va putea fi posibilă decât în măsura în care îşi 
va uni nu numai economia, nu numai politicile publice, externe, 
diplomatiile ş.a.m.d., ci şi obsesiile. Numai în măsura în care noi vom 
înţelege obsesiile Vestului şi Vestul va înţelege obsesiile noastre, vom 
deveni un continent unit în aceeaşi spiritualitate. Sper şi sunt convinsă că 
Memorialul de la Sighet este în acest sens şi un element de construcţie al 
viitoarei Europe Unite. 


Pr. Wilhelm Dancă: Vă mulţumesc foarte mult. Acum aş vrea să mă 
întorc cumva la dimensiunea spirituală a întâlnirii noastre de astăzi. 

Pornesc de la o afirmaţie a unui personaj al romanului dumneavoastră, 
Sertarul cu aplauze, care a spus la un moment dat că 13 ani de închisoare, 
pentru el, dintr-un anumit punct de vedere, au fost şi un privilegiu, 
deoarece a fost scutit sau cumva ajutat să nu dea examenul libertăţii. Din 
acest punct de vedere, vă rog să prezentaţi, pe scurt, câteva linii din 
profilul moral şi spiritual al deţinuţilor de la Sighet. Îmi mai amintesc că 
Mircea Vulcănescu, în ultimul său cuvânt, se adresa celor prezenţi cu 
aceste vorbe: „Să nu ne razbunati!” Astăzi, după atâţia ani, şi în libertatea 
în care trăim, cum preluăm această moştenire? 


Romulus Rusan: Noi avem obligaţia de a şti şi de a memora ce s-a 
întâmplat. Deviza Memorialului de la Sighet este următoarea: „Acolo unde 
justiția nu reuşeşte să fie o formă de memorie, memoria singură poate fi 
o forma de justiție”. Deci, ştiind şi amintindu-ti, după ce ai aflat ce a fost, 
iti faci o datorie de onoare fata de înaintaşi, poate de cei în ale căror 
idealuri crezi. A cultiva această memorie, cred că este o formă de maximă 
toleranţă creştină şi, în acelaşi timp, un mod de a suplini indiferența unor 
autorităţi. Cred că nimic mai important nu este pentru un creştin decât 
să ierte, dar pentru a ierta, trebuie să ştie ce iartă, şi pentru a şti ce iartă, 
trebuie să afle ce s-a întâmplat. Consider că aceasta trebuie să fie 
atitudinea noastră fata de trecut. Este o formă de maximă libertate 
spirituală şi de responsabilitate spirituală în acelaşi timp. 


Ana Blandiana: Aş vrea să adaug şi să spun câteva cuvinte despre 
noțiunea de răzbunare. Este într-adevăr cutremurătoare această 
propoziţie a lui Mircea Vulcănescu, care s-a jertfit pentru semenul său. 
Pentru că un coleg era bolnav de febră, nu l-a lăsat să doarmă pe ciment, 
ci a stat el pe ciment şi bolnavul deasupra lui; până la urmă, s-a 
îmbolnăvit şi a murit el. Deşi ultima lui frază a fost: „Să nu ne razbunati!”, 
cred că efectiv nu s-a pus problema răzbunării. Poate şi dumneavoastră 
vă mai amintiţi, dacă ati văzut, unul dintre primele episoade ale 
Memorialului durerii, realizat de doamna Lucia Hossu Longin, care 
conținea un interviu cu Camil Demetrescu, în anii '90. Acest mare 
intelectual, unul dintre liderii Partidului National Taranist, a fost întrebat 
de Lucia cum se simte el când se întâmplă să-l întâlnească pe unul dintre 
foştii tortionari. Nu uit cât trăiesc imaginea acestui bătrân, care fusese 
unul dintre marii bărbaţi ai României interbelice, absolut distrus acum 
din punct de vedere fizic, stând o clipă pierdut, gândindu-se şi întrebând: 
„Ce aş putea să spun, ce i-aş putea spune? Ce i-aş putea spune..., el, 
comunist, eu, creştin!” Această introducere a noţiunii de creştinism în 

relația victima-tortionar spune totul. De altfel, mi-l amintesc pe Corneliu 
Coposu povestindu-ne odată, aproape amuzându-se, cum pe o stradă 
lăturalnică in Bucureşti, în anii '70, deci după ieşirea din închisoare, la 
mai multi ani, l-a întâlnit pe unul dintre foştii tortionari, care chiar îl 
bătuse. Nu era nimeni pe stradă. Veneau unul spre altul. Securistul 
respectiv a început să tremure. Corneliu Coposu a fost întotdeauna un om 
foarte înalt şi voinic. Securistul era mai mic şi mai pricăjit. S-a oprit şi a 
vrut să o ia la fugă sau ceva de genul acesta. Nu ştia cum să reacționeze. 
S-a speriat. Corneliu Coposu ne povestea spunând: „Singura mea 
răzbunare a fost că m-am dus şi i-am întins mâna şi i-am spus «dumneata 
eşti mai nefericit decât mine»”. 

Într-adevăr, una dintre marile idei creştine este aceea că cel ce face 
nedreptatea este mai nefericit decât cel care o suportă. În acest sens, 
singura răzbunare, dacă e o răzbunare, dar, de fapt, este o construcţie, 
este aceea de a afla ceea ce a fost, de a nu lăsa să se îngroape şi să rămână 
neştiut acest trecut de suferinţă, pentru că suferinţa este un patrimoniu. 
Îmi amintesc că una dintre ideile pe baza căreia am convins Consiliul 
Europei să ia sub egida sa această instituţie a memoriei a fost pledoaria 
că acest for, care se ocupă de patrimoniul european, trebuie să înţeleagă 
că şi suferința este un patrimoniu. Şi suferința este o parte a moştenirii 
noastre, care nu trebuie pierdută, dar care trebuie păstrată, înţeleasă şi 
transmisă, pentru că este un sol fertil pentru construcţiile viitoare. 

În acest sens, aş mai adăuga doar o întâmplare din 1999. A avut loc 
prima expoziție despre Memorialul din Sighet în Germania. (Intre timp, 
au fost mai mult de zece, în diverse oraşe germane). Astfel, prima 
expoziție s-a deschis la Frankfurt, printr-o dezbatere moderată de 
redactorul şef de la Frankfurter Allgemeine Zeitung, între pastorul Gauck, 
care era personalitatea ce primise şi administra documentele Stasi, şi 
mine. În cadrul acelei discuţii publice, a venit vorba despre Africa de Sud, 
despre episcopul Desmond Tutu, cel care organizase mărturisirile şi 
iertările în public ale celor ce fuseseră vinovaţi de apartheid. În fine, 
discutând despre asta, pastorul Gauck întreba dacă nu cumva este posibil 
să se petreacă şi în ţările din Est un asemenea procedeu. Eu am spus: 
„Este absolut imposibil, pentru că personal nu am suficientă fantezie să 
îmi imaginez un securist urcându-se pe scenă şi spunând sincer că-i pare 
rău pentru ceea ce a făcut”. Deci, singurul fel de a descoperi această istorie 
este de a o căuta în documente şi în memoria celor ce au trăit. Centrul 
Internaţional de Studii, care face parte din Memorialul din Sighet, are un 
Departament de aşa-numită „Istorie Orală”, care cuprinde aproape trei 
mii de ore de înregistrare, de experienţe umane care vor sta la dispoziția 

istoricilor viitorului. Aceste documente se vor adăuga documentelor ce vor 
fi descoperite între timp, pentru că deocamdată arhivele din România nu 
sunt încă analizate decât într-o foarte mică măsură. De altfel, 
documentele sau au fost falsificate de la început, sau au fost distruse 
parţial, deci ele trebuie confruntate. 


P.S. Petru Gherghel: Un părinte care a ieşit din puşcărie, şi a fost la 
Sighet, îi reproşa părintelui Wilhelm Dancă că-i lipseşte ceva din viata — 
experienţa puşcăriei. In această împrejurare, aş vrea să aflu dacă o 
asemenea experienţă are şi astăzi o importanţă, şi care ar putea să fie de 
folos pentru fortificarea celor ce sunt chemaţi să vorbească despre adevăr, 
despre libertate, despre demnitate. Nouă parcă ne lipseşte ceva din 
această probă de foc pe care au ştiut să o primească cei ce au fost atunci 
chemaţi. Suntem astăzi într-o situație particulară, iar această mărturie 
poate n-ar trebui să ne lipsească. 


Romulus Rusan: Cred că există o legătură absolut esenţială între 
dreptate şi adevăr. In Evanghelia după Ioan (8,32), Isus spune: „Şi veţi 
cunoaşte adevărul, şi adevărul vă va face liberi”. Cu cât ne vom preocupa 
mai mult de aflarea adevărului, cu atât vom fi mai liberi. Pe la Sighet trec 
35.000 de oameni în fiecare an, până în prezent, uneori, în timpul verii, 
câte 800 pe zi. Aceia află adevărul şi se simt de multe ori cutremurati. 
Unii vin la Sighet din curiozitate. Sunt foarte multi străini, chiar japonezi, 
americani, care vor să vadă cum erau închisorile. Ei intră dintr-o 
curiozitate pitorească si ies zguduiti sufleteşte, pentru că află 
mecanismele sistemului care ne-au dus la acea lipsire de libertate. De 
curând, la Weimar, în Germania, a avut loc o întâlnire intitulată 
„Comunismul la muzeu”. Întâlnirea a fost organizată de o fundaţie 
germană care se ocupă de Lagărul de la Buchenwald, unde au fost închişi 
în timpul nazismului mulţi evrei şi antifascişti, iar în timpul 
comunismului, multi opozanți politici ai comunismului. Aceştia erau 
consideraţi inițial nazişti cu toţii, mai târziu descoperindu-se că printre 
ei erau şi foarte multi democrați. La Weimar s-a făcut o anchetă despre 
muzeele din ţările foste comuniste. Douăzeci de universitari germani, de 
la Universitatea din Jena, au analizat şapte tari foste comuniste şi au 
urmărit cum este înregistrat trecutul comunist în aceste ţări. Au fost în 
Ţările Baltice, în Polonia, Cehia, Ungaria, iar apoi şi în România, la 
Sighet. Ei au analizat diverse aspecte, cum ar fi adevărul istoric, adevărul 
ştiinţific, designul, arhitectura, remarcând că la Sighet trecutul este cel 
mai corect prezervat, deoarece aceasta se face fără ură, fără părtinire, fără 

dorinte propagandistice, ci la modul stiintific si cu sobrietate artistica. 
Aceasta ne-a dat mare curaj, pentru că a arăta adevărul aşa cum este, fara 
a dori să-l falsifici, este un lucru foarte greu, mai ales atunci când nu ai 
prea multe documente. Şi cred că este bine ca tot mai multă lume să 
meargă la Sighet. Deocamdată, 40% dintre vizitatori sunt tineri, alte 40% 
sunt străini, iar 20% sunt familii din România, care merg cu maşina şi 
vizitează. Cred că ar fi bine ca această cunoaştere să fie intensificată, iar 
învăţământul şi presa ar trebui să se preocupe de aceasta. 


Ana Blandiana: Eu voiam să spun doar, ca răspuns la întrebarea 
dumneavoastră, că noi amândoi suntem fii de foşti deţinuţi politici. Deci, 
experienţa a trecut direct la noi de la părinţii noştri. 


Pr. Wilhelm Dancă: Mulţumesc. Înainte de a încheia, dăm cuvântul 
P.S. Petru Gherghel. 


P.S. Petru Gherghel: Trebuie să-i fim recunoscători episcopului nostru 
Anton Durcovici pentru că astăzi, în această zi, ne-a oferit posibilitatea de 
a intra cu el, pentru o oră, într-o asemenea condiţie de sacrificiu şi de 
iubire. Totodată, trebuie să vă mulţumim dumneavoastră, doamnă Ana 
Blandiana şi domnule Romulus Rusan, că ne-ati adus aici, în direct, acest 
Memorial, şi ni l-aţi făcut şi mai bine cunoscut, şi mai atrăgător, pentru 
a nu uita niciodată ce s-a întâmplat. Noi îl numim „sanctuarul 
sacrificiului, al iubirii”, necesar pentru creşterea noastră. Noi ştim din 
învăţătura creştină că, dacă bobul de grâu nu moare, nu poate să aducă 
rod, iar dacă moare, aduce rod bogat. Considerăm că jertfele acelora care 
au trecut prin sacrificiul durerii, mai ales la Sighet, produc roade acum şi 
aşteptăm să producă în continuare. De aceea, vă mulţumim, pentru că, 
spunându-ne aceste lucruri, ne-ati invitat şi ne invitaţi mereu să mergem 
acolo. Le mulţumim ierarhilor greco-catolici că, pe lângă aceste celebrări 
pentru fiecare martir în parte, au decis ca sâmbătă, înaintea duminicii a 
doua din luna mai, să fie o celebrare comună şi de suflet, pe urmele 
acestor martiri ai noştri. Acesta este un lucru pe care îl consider absolut 
benefic pentru păstrarea comuniunii noastre cu cei ce au fost înaintea 
noastră. Noi am fost şi vom mai merge la Sighet. Vă mulțumim că ne-ati 
făcut o aşa de frumoasă prezentare a acestei realităţi a vieţii noastre. li 
mulţumesc şi părintelui Tadeusz, care a avut această iniţiativă, care a 
venit aşa de bine, chiar în ziua în care amintim moartea episcopului 
nostru. Mulţumim părintelui rector şi tuturor celor ce au binevoit să ia 
parte la această întâlnire. 


COMUNICARI 


TEMPLUL DE LA IERUSALIM 


Prof. dr. pr. Vladimir PETERCA 
Institutul Teologic Romano-Catolic, Bucuresti 


Terusalime, asa cum munţi te-nconjoară de jur împrejur, 
tot aşa înconjoară Domnul poporul său 
de acum şi până în veci! (Ps 125,2) 


1. lerusalimului şi templul, cum arată astăzi 


De pe Muntele Măslinilor se deschide o privelişte încântătoare ochilor 
asupra cetăţii Ierusalimului şi asupra templului. De jur împrejur, 
înconjurat de zidurile vechi ale cetăţii, care adăpostesc şi esplanada de 
odinioară a templului, oraşul vechi se află de veghe şi astăzi celor care cu 
dragoste în inimi le păşesc pragul. Exact în mijlocul esplanadei se înalță 
astăzi impozanta moschee a lui Omar, cu cupola sa aurită şi cu 
mozaicurile sale multicolore!. Vin apoi, rând pe rând, casele de piatră, care 
străjuiesc într-un semicerc perfect şi care, cu cupolele lor mărunte, cu 
terase pline de viaţă şi scăldate în lumina soarelui, sunt mândria de ieri 
şi de astăzi a lerusalimului. Ele se întrec parcă în înălțimi, se întrec 
minaretele moscheilor, se întrec cupolele sinagogilor, se întrec şi turnurile 
diferitelor Biserici creştine. Dintre toate acestea, însă, domină până 
departe bazilica „Sfântul Mormânt”, locul cel mai venerat şi mai sfânt 
pentru noi, creştinii. 


1 Regele David ar fi pronunţat aceste cuvinte despre aria lui Ornan, unde a construit 
un altar pe care l-a consacrat printr-un holocaust: „Aceasta să fie casa Domnului 
Dumnezeu, iar acesta jertfelnicul arderii de tot al lui Israel!” (1Cr 22,1). În anul 636, şeicul 
Omar cucereşte Ierusalimul şi, o dată cu el, ocupă şi stânca numită a „gunoaielor”, zidind 
acolo faimoasa moschee care-i poartă numele şi astăzi. Respectiva moschee, a cărei cupolă 
este de 24.500 m?, mai mare chiar decât cupola Sfântului Petru din Roma, care are doar 
24.000 m?, poartă numele de Qubbet es-Sakhra, sau, simplu, stâncă, alcătuind partea 
superioară a ariei lui Ornan (cf. 2Sam 24,16). Respectiva stâncă avea următoarele 
dimensiuni: lungă de 17 m, lată de 13 m, şi groasă de 1,25 până la 2 m. Musulmanii 
numesc astăzi cavitatea săpată în stâncă Bir el-Arwah, adică „fântâna sufletelor”, 
pretinzând că sufletele celor morţi se reunesc aici pentru a se ruga lui Dumnezeu. Pe sol 
se află întinsă o dalie imensă, care funcţiona şi pe vremea când aici se aduna sângele de 
la sacrificii, precum şi alte ape curatatoare, care erau apoi colectate toate în Cheron. 

Despre oraşul vechi, oraş plin de taină, în care şi pietrele parca vorbesc, 
se pot povesti foarte multe lucruri. Aş aminti doar unul, care se referă 
exclusiv la topografia actuală a oraşului. lerusalimul se împarte astăzi în 
patru părţi, după cum urmează: cartierul creştin, având în centru bazilica 
„Sfântul Mormânt”, dar şi alte nenumărate biserici şi palate de reşedinţă 
aparţinând de diferite culte creştine, cartierul armean, cu biserica 
„Sfântul lacob”, reşedinţa patriarhului armean, o mănăstire armeană cu 
o mare bibliotecă, cartierul evreiesc, cu toate structurile sale, şi care se 
întinde de pe Muntele Sion până jos, în vale, la Zidul Plângerii, şi, în 
sfârşit, cartierul musulman, care ocupă partea de nord-est a oraşului. Aici 
străjuiesc mai multe moschei, dintre care cele mai renumite sunt 
moscheea el-Aksa şi moscheea lui Omar. 

In paginile ce urmează ne vom ocupa, în primul rând, de evenimentele 
mai importante care au marcat istoria acestui oraş, atât de fascinant şi, 
totodată, atât de uman, care este Ierusalimul şi de templu. 


KKKKK 


Ierusalimul este de departe cel mai important şi cel mai semnificativ 
oras din istoria poporului evreu sau, mai bine spus, lunga si framantata 
sa istorie se confunda cu a poporului insusi. Se cuvine cinste acestui oras 
in care se regăsesc reprezentate cele trei mari religii monoteiste ale lumii: 
iudaismul, creştinismul şi islamul. Oraşul Ierusalim a fost, în acelaşi 
timp, leagănul cultural, social, politic, dar, mai ales, a fost leagănul 
religios al Israelului din toate timpurile. Cântată în cuvinte alese şi 
imagini fermecătoare de poeţii anonimi ai Bibliei, preamărită pentru 
splendoarea şi măreţia sa în cărţile istorice sau deplânsă de către profeţii 
exilului pentru fărădelegile şi nedreptatile sale, cetatea Ierusalimului a 
fost întotdeauna în centrul atenţiei evreilor”. De Ierusalim sunt legate 


> Cf., printre altele, următoarele lucrări scrise despre Ierusalim: L.-H. VICENT, 
Jerusalem antique, Paris 1912; IDEM, Jerusalem nouvelle, Paris 1914-1926; G. E. WRIGHT, 
„Solomon's Temple Resurrected”, BA 4 (1941) 17-31; IDEM, „The Stevens Reconstruction 
of the Solomonic Temple”, BA 18 (1955) 41—44; S. GAROFALO, Il libro dei Re, Torino 1951; 
A. PARROT, The Temple of Jerusalem, New York 1955; C. DAVEY, ,,Temples of the Levant 
and the Buildings of Solomon”, TynBul 31 (1980) 107-146; P.L. GARBER, „Reconstructing 
Solomon’s Temple”, BA 14 (1951) 2—24; R. DE VAUX, Les Livres des Rois, Paris 19587; IDEM, 
Le istituzioni dell’Antico Testamento, Torino 1964; A. GAMPER, ,,Die heilsgeschichtliche 
Bedeutung des salomonischen Tempelweihgebetes”, ZKT 85 (1963) 55-61; T. A. BUSINK, 
„Les origines du temple de Salomon”, JoHOL 17 (1963) 165-192; IDEM, Der Tempel von 
Jerusalem von Salomo bis Herodes. I. Der Tempel Salomos, Leiden 1968 ; H. SCHULT, „Der 
Debir im salomonischen Tempel”, ZDPV 80 (1964) 46-54; D. GOODING, „Temple 

clipele fericite, ca şi cele triste ale poporului, in cele peste trei milenii de 
existenţă documentată şi neîntreruptă. Evreul biblic a trăit şi a suferit 
împreună cu oraşul sfânt: „Lângă râurile Babilonului, acolo am şezut şi 
am plâns, când ne-am adus aminte de Sion... De te voi uita, lerusalime, 
uitată să fie dreapta mea!” Ierusalimul este unul dintre cele mai vechi 
oraşe ale lumii şi una dintre cetăţile cele mai minunate, ale cărei istorii 
se pierde undeva departe, în negura vremii. 


kk kk 


Aşezat pe o colină formată din stâncă masivă, cetatea prezenta 
numeroase avantaje naturale de autoapărare. Ierusalimul era situat pe 
platoul lanţului muntos care traversează Palestina de la nord la sud. 
Cetatea, situată la circa 775 de metri deasupra nivelului mării, a atras 
repede atenţia mai marilor vremii“. Pe de altă parte, cei din vechime 
aveau credinţa că pe locurile înalte se afla mai aproape divinitatea”. De 


Specifications in MT and LXX”, VT 17 (1967) 143—172; B. PORTEN, „The structure and 
Theme of the Solomon Narrative, (I Kings 3-11)”, HUCA (1967) 93-128; J. GUTMANN, The 
Temple of Solomon, Scholars Press, Missoula (MT) 1976; K. MOHLENBRINK, Der Tempel 
Salomos, Stuttgart 1932; N. POULSSEN, König und Tempel im Glaubenszeugnis des Alten 
Testaments, Stuttgart 1968; T. A. BUSINK, Der Tempel von Jerusalem, I-II, Leiden 1970, 
1980; J. OUELETTE, „The Solomonic Debir According to the Hebrew Text of 1 Kings 6”, JBL 
89 (1970) 338-348; G. VON RAD, Teologia dell’Antico Testamento, I-II, Brescia 1972-1974; 
K. RUPPRECHT, Der Tempel von Jerusalem: Grundung Salomos oder jebusitisches Erbe?, 
Berlin 1977; S. SHAFFER, Israel’s Temple Mount, Jerusalem 1975; J.L. MCKENZIE, Teologia 
dell’Antico Testamento, Brescia 1978. 

* Cf. Ps 137,1.5. 

t Din punct de vedere geografic, cetatea Ierusalimului se află la 52 km linie dreaptă de 
oraşul Tel Aviv (62 km pe autostradă) si la 22 de km de Marea Moartă sau 38 km pe 
şoseaua care trece prin Ierihon. De asemenea, se află situat la o distanţă de 30 km la sud 
de Hebron şi de 50 km la nord de Nablus. Un alt element, ce trebuie luat în seamă, este 
faptul că Ierusalimul, în partea de est, spre Marea Moartă, coboară până la 1.168 m sub 
nivelul mării. Profetul Ezechiel (cap. 47) plasează aici viziunea sa asupra templului. 

5 Locurile înalte au jucat un rol foarte important la vechii canaaneeni. Si la evrei, mai 
ales până la reforma lui Iosia în anul 622 î.C., a existat un adevărat cult pentru locurile 
înalte. Se pare că ceremoniile pe locurile înalte au continuat să existe în Israel, luând 
sfârşit o dată cu plecarea lor forţată în exilul babilonic. Pe locurile înalte, vechii 
canaaneeni aduceau jertfe zeilor lor, care erau însoţite şi de anumite rituri religioase, cum 
ar fi: al fertilităţii, cultul morţilor sau prostituţia religioasă. Pe aceste locuri înalte era 
construit un altar, o stelă care era foarte răspândită în Vechiul Orient, cum ar fi stela din 
Betel, Gezer sau Assur. Stela era un simbol al divinității, aşa cum stâlpul sacru era simbol 
al feminitatii. Tot de locurile înalte erau plantați şi aşa-numiţii arbori sacri, ca simboluri 
ale fertilităţii. Prezenţa lor în viaţa oamenilor ne întoarce în timpurile de demult, când 
poporul trăia încă nomad. Atunci când au venit evreii şi s-au stabilit definitiv în ţara 

aceea, ţinând cont de conştiinţa religioasă a vremii, putem înţelege pe 
deplin importanţa covârşitoare a acestui oraş în istorie, atât pentru 
Primul, cat şi pentru cel de al Doilea Testament. Ierusalimul, pe de altă 
parte, a fost întotdeauna un oraş auster, dar atrăgător, un oraş în care te 
simteai chemat de Dumnezeu. Poate şi pentru acest motiv, marile religii 
monoteiste se recheamă la acest oraş minunat. Dintre toate oraşele vechi 
ale lumii orientale, numai lerusalimul mai dăinuie în toată splendoarea 
sa şi astăzi, păstrându-şi atât vitalitatea, pe care o avea dintotdeauna, cât 
şi elementul sacru, care se ascunde tainic dincolo de zidurile sale. In 
partea de nord se întindea muntele Scopus, nume pe care l-a păstrat şi 
astăzi, iar în continuare, Muntele Măslinilor, situat în partea de răsărit. 
În partea de sud era înconjurat de alte diverse coline care desparteau cele 
două văi, una la est, iar cealaltă la vestul cetăţii. Expresia „a urca” sau „a 
se sui” la Ierusalim, pe care evreii o folosesc şi astăzi în limbajul curent, 
când este vorba de „a merge” sau „a călători” la Ierusalim, tine cont tocmai 
de poziţia singulară a acestui oraş. Având în vedere aceste date, ca şi 
multe altele, care se referă fie la căile de acces, fie la condiţiile climaterice 
sau la configuraţia naturală a lerusalimului, înţelegem de ce acest oraş a 
trezit interesul regelui David. 

Multe dintre oraşele vechi au dispărut de mult în negura vremurilor. 
Bunăoară, din oraşul Memphis a mai rămas astăzi doar un câmp de 
palmieri, iar din oraşul Theba, o ruină imensă. Din vechiul Babilon şi 
oraşul Ninive au mai rămas doar nişte coline golaşe bătute de vântul ce 
vine dinspre deşert. Desigur, lerusalimul de astăzi nu este acelaşi cu cel 
de pe vremea regelui David sau de mai târziu, al profeților. Ierusalimul 
nu este nici măcar acelaşi oraş cu cel de pe vremea lui Isus din Nazaret. 
Un lucru nu a pierdut acest oraş, forța sa de atracţie extraordinară. 
Atunci când Nilul, pe de o parte, sau Tigrul şi Eufratul, pe de altă parte, 
erau bucuria oamenilor ce locuiau în cetăţile de pe maluri, dar care au 
apus de mult, Ierusalimul, dimpotrivă, continuă şi astăzi să inveseleasca 
inimile celor care bat întruna la porțile sale: „lată un mare râu, iar 
pâraiele lui înveselesc Cetatea Domnului, templul şi cortul Celui 
Preaînalt!” (Ps 46,5). 

Ierusalimul a însemnat întotdeauna, ieri şi astăzi, un loc unde iti 
găseşti odihna. Evreii au fost întotdeauna fideli acestui oraş sfânt al lor 
şi nu au rupt niciodată legătura cu cetatea Ierusalimului. 


2. Sionul, cel cântat cu patima 


Canaanului, ei au fost puternic influenţaţi de populaţia băştinaşă în practicile religioase. 


52 


Conform textului biblic al lui Iosue® sau al Judecătorilor”, cetatea 
Ierusalimului a rămas o enclavă canaaneet, urmând să devină faimoasă 
mult mai târziu, când a fost cucerită de către regele David. Numele acestei 
cetăţi provine din perioada pre-israelită, însemnând simplu Salem, care 
în limba ebraică de mai târziu va deveni salom’. Noi nu dispunem, din 
păcate, în legătură cu acest nume, de alte date suplimentare, în plus, 
urmele unor tradiţii se pierd de-a lungul vremii. Pe de altă parte, această 
explicaţie pare destul de fragilă, ţinând cont de etimologia care stă la baza 
sa. Cu alte cuvinte, despre Ierusalim se cunosc puţine lucruri până la 
căderea sa în mâinile evreilor, care a avut loc prin jurul anului 1000 î.C.'. 
Cetatea era, fără îndoială, tributară faraonului Egiptului, care 
întreprindea deseori incursiuni în zonă, fie de cucerire, fie de supunere a 
diferitelor popoare din partea de nord-est. Oraşul despre care este vorba 
era cunoscut pentru poziția sa strategică în întreg ţinutul Canaanului”’. 
Atunci când evreii, sub conducerea lui losue, au intrat pentru prima oară 
în Tara Fagaduintei, cetatea de mai târziu a lerusalimului era locuită de 
o populaţie canaaneană numită iebusiti, iar numele oraşului era Tebus”. 


€ Cf. Ios 15,63. 

1 Cf. Jud 1,21. 

8 Cetatea Ierusalimului (Jebus, cum se numea în vechime) este menţionată în arhivele 
din Ebla (cca. 2500 î.C.) şi, de asemenea, în textele de imprecatie de origine egipteană din 
secolul al XIX-lea î.C. sau în scrisorile descoperite la Amarna în secolul al XV-lea î.C. 

” Se ştie că istoria lui Melchisedec, conform tradiţiei biblice, era legată de o cetate, în 
care el domnea ca „rege al Salemului” (cf. Gen 14,18). 

' Un document descoperit din întâmplare la Tell-el-Amarna în anul 1887 face referinţe 
importante tocmai la această perioadă de timp asupra căreia istoria trece sub tăcere 
această cetate. De asemenea, şi scrisorile asiriene care provin din secolele XV-XIV î.C., deci 
sunt scrise înainte de Cartea Exodului, susţin că Ierusalim era cotat printre oraşele de 
vază ale Palestinei. Pe acea vreme, cetatea era guvernată de un oarecare Abd-hiba, vasal 
al faraonului Egiptului, Amenhotep, cel din dinastia a XVIII-a. Tot în această perioadă de 
timp, trebuie consemnată apariţia pe harta Orientului Apropiat a unui popor nomad numit 
habiru. Cu toată probabilitatea, habiru ar fi acelaşi cu evreii de mai târziu şi care nu şi-au 
dat pace până când, sub regele David, a pus mana pe cetatea iebusitilor, cucerind-o o data 
pentru totdeauna. Cf. V. PETERCA, De la Abraham la Iosua, Bucureşti 1996, 27-35. 

11 Cf. A.J. DELATTRE, „Le pays de Chanaan, province de l’ancien empire égyptien”, RQH 
60(1896) 5-94. 

” Termenul Jebus este redat in ebraică cu yebiis (cf. Jud 19,10.11; 1Cr 11,4.5) sau ha- 
yebusi (cf. Jos 18,28). Citatul din Cartea Judecătorilor şi, mai târziu, a Cronicilor este 
singurul din paginile Bibliei care se referă la numele de yebăs. Traducea Septuagintei are 
yebis, iar Vulgata, graţie unui adaos textual, are haec est Jerusalem, voind să arate prin 
aceasta că este vorba despre un oraş, şi nu despre poporul său, adică iebusiţii, care locuiau 
în oraşul respectiv. In orice caz, s-a emis nu o dată ipoteza, şi pe drept cuvânt, că termenul 
de iebûs este mult mai vechi decât cel al oraşului Ierusalim. 

Cetatea iebusitilor, sobra si zvelta, era bine pazita de jur imprejur de 
coline, ca nişte fortarete ce stau de veghe. Situată la marginea deşertului 
lui luda, prin poziţia sa centrală fata de întreg Israelul, în partea de nord 
fiind tribul lui Benianim şi la sud tribul lui luda, dar, mai ales, datorită 
frumuseţii sale fără seamăn şi tainelor pe care această cetate le păstra 
între zidurile sale, i-a atras foarte curând atenţia marelui rege David. 
Cetatea a reuşit veacuri de-a rândul să-şi păstreze neatarnarea fata de 
duşmanii hrapareti şi să-şi dăinuiască peste veacuri propria-i identitate. 
Pe de altă parte, regele David se afla de mai multă vreme în căutarea unei 
cetăţi care să-l satisfacă pe deplin, servindu-i drept capitală politică şi 
centru religios prin excelenţă. În plus, cetatea deţinea un izvor de apă 
dulce ascuns şi foarte puternic, numit Ghion. Acesta se afla la marginea 
Ophelului, de unde izvora şi pârâul Cedron, care uda partea de răsărit a 
oraşului. Interesant este faptul că David a cucerit acest oraş fără a vărsa 
nici măcar o picătură de sânge". Totuşi, regele David a fost întâmpinat cu 
cuvinte de ocară, normale în asemenea împrejuri şi care ridică numeroase 
probleme de natură exegetică. Este vorba de „orbii şi şchiopii care te vor 
pune pe fugă”'*, care făcea parte, desigur, din aşa-numitul „război 
psihologic”. 

Atunci când regele David a ocupat oraşul lor, iebusitii au fost crutati de 
către evrei, poate datorită atitudinii lor paşnice din timpul războiului de 
cucerire. Nici măcar nu fost făcuţi prizonieri de război, aşa cum proceda 
David cu alte prilejuri. Acest lucru este un indiciu că iebusiţii nu au făcut 
nici o opoziţie la planurile regelui David, de aceea, cucerirea cetăţii nu a 
fost propriu-zis o cucerire. Mai normal ar fi să se vorbească despre 
capitularea oraşului şi numirea lui drept capitală a întregului Israel. 
Armatele regelui David au fost favorizate, în primul rând, şi de condiţiile 
naturale pe care le oferea această cetate. Regele David a dat asaltul prin 
partea de jos a cetăţii, adică prin vale, prin dreptul povârnişului dealului 
Ophel. La început, iebusitii dădeau impresia că sunt de neînvins. Ei 
aveau, cel puţin în vorbe, o încredere totală în Sion, aşa încât, atunci când 
au observat că regele David şi armatele lui vin într-adevăr împotriva 
cetăţii Ierusalimului, ei au şi răspuns în zeflemea şi plini de sine’. 


13 Cf. H. STOEBE, „Die Einnahme Jerusalems und der Sinnor”, ZDPV 73(1957) 74-99; 
G. BRUNET, „Les aveugles et boiteux Jébusites”, VTSup 30 (1979) 65-72; E. ULLENDORFF, 
„The Queen of Sheba (I K. 10:1-13), BJRL 45 (1963) 486-504; G. W. AHLSTRÖM, „Was 
David a Jebusite Subject?”, ZAW 92 (1980) 285-287. 

11 Cf. 2Sam 5,6. 

'5 Cucerirea Ierusalimului este, desigur, posterioară alungării filistenilor din regiunea 
muntoasă a lerusalimului şi a Betleemului. 

Cetatea cuprindea poziţia terminală a colinei, care numai prin partea de 
nord era accesibilă. Iebusitii cunoşteau acest lucru şi-şi puneau toate 
speranţele lor în acest fapt. Totuşi, în urma acestui asalt definitiv, regele 
David poate fi considerat adevăratul fondator al cetăţii Sionului’®. Din 
păcate, textul biblic de care dispunem actualmente nu este prea clar, 
conţinând diverse lacune în transmiterea mesajului propriu-zis. 

În cele din urmă, regele David este oarecum luat prin surprindere de 
această acuză pe care i-o aduc acum iebusitii. El promite solemn că îl va 
numi general al armatei pe acela care va reuşi să escaladeze primul 
fortăreaţa iebusiţilor. Acesta a fost prietenul sau, Ioab, şi care a şi fost 
numit imediat de David general al armatei. Astfel, Sionul a căzut definitiv 
în mâna regelui David, care s-a mutat cu întreaga sa familie şi cu 
reşedinţa din oraşul Hebron, unde functionase până atunci, în cetatea 
Ierusalimului. Este pentru prima data cand acest nume, cu adevărat 
memorabil, Sionul, apare în istoria sfântă şi care, în decursul veacurilor, 
se va referi la locuinţa privilegiată a lui Dumnezeu în templul său printre 
oameni şi pe care îl va construi fiul său, Solomon. . 

De asemenea, Biblia îi atribuie regelui cetatea lui David"’. Îndată dupa 
ce cetatea a fost ocupată, schimbându-se administrația, regele David pune 
un nume nou acestui oraş, pentru a indica faptul că el este adevăratul 
stăpân şi că cetatea îi aparţine de acum încolo numai lui. In această cetate 
va construi un templu pe măsură fiul său, Solomon. Poate niciodată un 
oraş şi templul său nu vor deveni aşa de iubite de popor, şi în funcţie de 
soarta lor vor fi judecaţi de istorie. 


3. lerusalimul şi templul de altădată 


Din studiile făcute de exegeti, nu reiese că în vechiul Iebus ar fi existat 
vreun lăcaş de cult, deşi trebuie să admitem că vechii iebusiti au fost 
religioşi ca toate popoarele din antichitate. De fapt, nici nu cunoaştem 
prea bine în ce a constat credinţa şi viata religioasă a iebusitilor. În orice 


15 Se ştie că acest nume, Sion, a fost dat de către iebusiti cetăţii lor, pe care regele David 
ar fi cucerit-o mult mai târziu (cf. 2Sam 5,7; 1Cr 11,5). Se pune întrebarea dacă această 
citadelă a fost situată în interiorul cetăţii sau nu? Răspunsul la această întrebare nu a fost 
solutionat nici până în ziua de azi, atât de exegeza veche, cât şi de cea recentă. Cât priveşte 
etimologia Sionului, trebuie spuse următoarele: Sion, în ebraică (°S), poate fi înțeles in 
două feluri: sau ca o formă a terminatiei ôn, sau ca o formă gittal a rădăcinii py. Cf. P. 
DHORME, Les Livres de Samuel, Paris 1910, 309. 

1" Biblia numeşte teritoriul cu pricina fie citadelă (cf. 2Sam 5,7; 1Cr 11,5), fie munte (cf. 
2Rg 19,31; Ps 48,3). Totuşi, în textele biblice este dificil de făcut diferenţierea, dacă a fost 
folosit în sens topografic sau în sens poetic, în sens religios sau chiar în sens politic. 

caz, ei profesau acelaşi crez religios ca şi popoarele canaaneene, cu care 
erau înrudite desigur. 

Lucrurile aveau să se schimbe radical o dată cu regele David, care, cum 
este cunoscut din paginile Bibliei", avea să înceapă primele pregătirii in 
vederea construcţiei templului de la Ierusalim. El a pregătit o mare 
cantitate de materiale, muncitorii necesari şi resursele financiare pentru 
întreg complexul. De asemenea, el a adunat cantități apreciabile de aur, 
argint, bronz şi fier!'*. Tot lui David i se datorează faptul de a fi introdus 
obligaţia ca fiecare evreu să presteze munci gratuite pentru templu. De 
asemenea, tot regele David a făcut recomandări deosebit de importante 
privind proiectul templului. El a pus la dispoziţie planurile necesare şi 
modelele după care urmau să fie executate porticul, diferitele curți 
interioare, construcţia în sine, camerele etc.“ Regele David i-a dat fiului 
său, Solomon, sarcina să construiască templul: „Solomon, fiul meu, pe care 
l-a ales Domnul, este tânăr şi în fragedă vârstă, iar lucrarea este măreaţă, 
căci nu pentru om se face această clădire, ci pentru Domnul Dumnezeu!” 
(Cr 29,2). 

Regele Solomon, o dată urcat pe tronul de la Ierusalim, s-a preocupat 
îndeaproape să ducă la îndeplinire toate planurile pe care tatăl său, 
David, le avea în gând”. Cronistul aduce şi motivaţia teologică, numindu-l 
pe regele David om al războiului, care a vărsat prea mult sânge, curmând 
multe vieţi nevinovate, lucru confirmat de Biblie, mai ales în versiunea 
deutoronomistului”. În gândirea Cronistului, conceptul de pace este 
fundamental pentru argumentatia sa. Prin urmare, nu David, ci fiul său, 
Solomon, a primit însărcinarea să construiască templul. În acest sens, 
regele Solomon a fost ales de Dumnezeu şi destinat să construiască 


18 În finalul Cărţii întâi a Cronicilor, autorul trece în revistă eforturile pe care David 
le-a făcut în vederea construirii templului înainte de a muri. Cifrele pe care Cronistul le 
oferă par, pur şi simplu, fantastice. Ele subliniază, de fapt, importanţa deosebită pe care 
regele David o acorda acestui proiect. De fapt, pentru teologia Cronistului, regele David a 
pregătit totul în vederea construcţiei, iar Solomon nu a fost decât executantul acestui 
proiect. Semnificativ este faptul că totul se încheie cu o frumoasă rugăciune de mulțumire 
pe care însuşi David o pronunţă (cf. 1Cr 29,10-20). Citatul care urmează vorbeşte de la 
sine: „Doamne Dumnezeul nostru! Toate aceste bogății, pe care ti le-am pregătit ca să-ţi 
zidim templul întru numele tău cel sfânt, sunt din mâna ta şi ale tale sunt!” (cf. v. 16). 

1 Textul biblic vorbeşte despre o sută de mii de talanti de aur şi de un milion de talanti 
de argint (cf. 1Cr 22,14). Această sumă ar cuprinde mai multe miliarde care au fost, 
evident, produsul mărit datorat copiştilor. 

2 Cf. 1Cr 28,2-19. 

21 Cf. V. PETERCA, Regele Solomon in Biblia ebraică şi cea grecească, laşi 1999, 71-75. 

» Cf. 1Cr 22,8 şi 28,3; în ebraică NINN WN. 

templul de la Ierusalim. De asemenea, regele Solomon a stiut sa imparta 
cum se cuvine spaţiile necesare cultului israelit, aşa încât şi-a păstrat 
întotdeauna culoarea sa orientală, asemănându-se fie cu templele 
egiptene, fie cu cele de origine babiloniană, cu care era evident înrudit. 
Babilonienii, însă, l-au prădat şi distrus în urma căderii lerusalimului în 
anul 587 î.C. Populaţia tânără a fost târâtă în mod forţat în exilul 
pabilonic. 

Cel de al doilea templu a fost construit de către Zorobabel imediat după 
întoarcerea evreilor din exil, între anii 520-515 î.C.” Evreii, o dată lăsaţi 
liberi să plece, în 538 î.C., sub Cirus, au primit de la acesta şi toate vasele 
preţioase pe care regele Nabucodonosor le sustrăsese de la templul din 
Ierusalim. Templul acesta s-a construit mult mai greu decât primul şi nu 
a avut niciodată splendoarea celui dintâi, semn că a fost făcut în mare 
grabă de către evreii fără prea multe resurse băneşti. Construcţia 
templului a fost întreruptă de două ori. Prima dată, din cauza 
samaritenilor, care doreau şi ei să participe la construcţia templului (cf. 
Esd 4,1-4), iar a doua oară, din cauza lipsei de entuziasm (cf. Ag 1,2). Din 
păcate, nu detinem informaţii prea amănunțite despre cel de al doilea 
templu, dar este de presupus că a respectat mai mult sau mai puţin 
planurile templului lui Solomon”. 

În sfârşit, la hotarul dintre cele două Testamente, cu puţin timp înainte 
de naşterea lui Isus din Nazaret, Irod cel Mare, în anul 20, a început 
reconstrucţia templului, mărindu-i capacitatea şi redându-i gloria şi 
strălucirea de altădată”. Gestul lui Irod, însă, nu a fost acceptat niciodată 
de poporul iudeu. Străin de poporul său şi de idealurile sale religioase, 
Irod a lucrat la reconstrucţia templului mânat doar de motive politice, şi 
nu de o adevărată dragoste şi respect pentru templu şi activitatea 
religioasă de acolo. Cu alte cuvinte, motivaţia teologică i-a lipsit total lui 
Irod, care nu se interesa decât de creşterea popularității sale şi de 


23 Cf. F.I. ANDERSEN, „Who built the Second Temple?”, Austr.Bibl.Rev 6 (1958) 3-35; K. 
GALLING, Serubbabel und der Wiederaufbau des Tempels in Jerusalem, Fs. Rudolph, 
Tubingen 1961, 67-96; A. PETITJEN, „La Mission de Zorobabel et la Reconstruction du 
Temple. Zach., III, 8-10”, EThL 42 (1966) 40-71; A. GELSTON, „The Foundations of the 
Second Temple”, VT 16 (1966) 232-235. 

*4 Se spune că bătrânii, care-şi aminteau de templul lui Solomon, au plâns la vederea 
templului reconstruit (cf. Esd 3,12-14; Ag 2,3). 

25 Cf. J. SIMONS, Jerusalem in the Old Testament, Leiden 1952, 344-436; P. BAGATTI, „La 
posizione del tempio erodiano di Gerusaleme”, Bib 46 (1965) 428-444; J. JEREMIAS — A.M. 
SCHNEIDER, Das westliche Stidtor des herodiaschen Tempels, Gottingen 1966, 353-360; A. 
PARROT, Le temple de Jérusalem, Neuchatel 1954. 

calculele efemere si politice. Din pacate, viata celui de al treilea templu nu 
a fost prea lunga, sfarsind in mod lamentabil. La data de 30 august a 
anului 70, templul a fost incendiat de către armatele lui Vespasian, apoi, 
devastat şi, în cele din urmă, ocupat, iar evreii constrânşi să plece în 
diaspora. Activitatea religioasă în cel de al treilea templu se 
caracterizează printr-un formalism aproape bolnăvicios în aplicarea 
riturilor propriu-zise şi în observarea prescriptiilor care reglementau viata 
zilnică a evreilor. Isus nu a arătat nici cel mai mic interes pentru cultul 
sacrifical, de aceea, el anunță dispariția apropiată a templului”? şi 
înlocuirea lui printr-un edificiu spiritual”. Cristos iubea templul, dar ar 
fi dorit ca el să devină, în primul rând, un loc de rugăciune“. De 
asemenea, Mântuitorul va plânge amar asupra templului şi asupra 
oraşului”. 


3.1. Solomon, constructorul templului 


Realizarea templului este sublima operă de care este strâns legată 
religia si religiozitatea poporului evreu. Se poate afirma că Israelul s-a 
înscris în istorie o data cu inaugurarea oficială a templului“. De el sunt 
legate momentele de bucurie, ca si momentele de încercare pentru întreg 
poporul evreu, care de acum încolo se înscrie la loc de cinste printre 
popoarele lumii. Pentru acest motiv, Israelul a privit cu deosebită 
seriozitate şi cu mult simţ de responsabilitate la rânduiala templului. 

Cu multă chibzuinţă, dar şi cu mult tact, regele Solomon a hotărât locul 
unde avea să se înalțe templul. El urma să fie ridicat pe partea superioară 
a Muntelui Moria, având la bază două etiologii foarte importante”. Din 
punct de vedere topografic, această suprafață era cea mai potrivită dintre 
toate. Mai trebuie spus că în partea de sud era uşor înclinat. Aici se afla 


2 Sunt memorabile cuvintele Mântuitorului despre templu: „Atunci s-au apropiat 
discipolii de el şi i-au arătat construcţiile templului. Dar el le-a zis: «Nu vedeţi toate 
acestea? Adevăr vă spun, nu va rămâne piatră peste piatră care nu va fi dărâmată” (Mt 
24,1-2). 

21 Cf. In 2,19-21; 1Cor 12,27; Fap 7,40-50. 

25 Cf. Mc 11,17; In 4,21-26. 

2% Cf. Le 19,41-44. 

30 Cf. 1Rg 8,10-66; cu unele modificări, cf. şi textul biblic din 2Cr 7,1 — 8,16. 

* De Muntele Moria este legat un fapt etiologic deosebit de important. Este vorba 
despre jertfa lui Isaac (cf. Gen 22,1-18) sau, cum obişnuiau evreii să intituleze această 
scenă biblică: ascultarea lui Abraham. In felul acesta, Abraham şi-a dovedit întreaga 
credinţă fata de Dumnezeul său, încât a devenit tatăl fagaduintei. 

vestitul ogor al lui Ornan”’, situat pe atunci în afara oraşului iebusitilor. 
Pe acesta, David a ţinut mult să-l cumpere contra unei sume consistente 
de bani, adică suma de cincizeci de sicli de argint". Pe această suprafaţă 
de teren, David avea să aducă jertfa sa de împăcare cu lahve. El nu vrea 
terenul cadou, ci preferă să-l plătească corect şi apoi să-l dăruiască 
Domnului. Suprafaţa respectivă de pământ, după practica vremii, era 
situată pe un loc ceva mai înalt şi expus la vânt, pentru a facilita pe 
această cale vânturarea recoltei. De asemenea, ogorul măsura circa 100 
de metri lungime şi 30 sau 40 de metri lăţime. Desigur, această suprafaţă 
nu ajungea pentru planurile deosebit de îndrăzneţe ale regelui Solomon. 
Aşadar, a fost necesară extinderea suprafeţei iniţiale de pământ, unde 
avea să se construiască templul în urma unor munci suplimentare prin 
amenajarea unor ziduri de sprijin ajutătoare". 

După moartea regelui David, prietenul acestuia, Hiram din Tir, 
continuă bunele relaţii şi cu regele Solomon. La urcarea acestuia pe tronul 
de la Ierusalim, i-a trimis o scrisoare în care îşi manifesta prietenia şi 
dorinţa de fructuoasă colaborare şi în care prezenta pe scurt proiectele 
sale referitoare la construcţia templului de la Ierusalim. Solomon îi 
solicita colaborarea sa de om cu experienţă şi priceput în a face lucruri 
extraordinare”. Hiram i-a răspuns prompt regelui Solomon, mai ales că 


% În limba ebraică, avem 'Araw nah, care ar fi fost un rege iebusit. Acest fapt constituie 
cel de al doilea motiv de natură etiologică, care a stat la baza hotărârii pentru construcția 
templului de la Ierusalim. 

33 Conform textului deuteronomist, David a plătit suma de 50 de sicli de argint, in 
schimb, Cronistul vorbeşte de o sumă mult mai mare, adică un total de 600 de sicli de aur 
(ef. 1Cr 21,25). Îngerul Domnului se afla tocmai „la aria lui Ornan Iebusitul”, când a oprit, 
în numele Domnului, pedepsirea poporului israelit (cf. 2Sam 24,16). Acesta a fost şi 
motivul pentru care David a ales această suprafaţă de teren, şi nu alta, pentru a-şi zidi 
acolo un jertfelnic la îndemnul profetului Gat (cf. 2Sam 24,25). „De asemenea, «targuiala» 
dintre David şi Ornan aminteşte de Gen 23,15 şi 33,19 (David e prezentat reproducând 
purtarea patriarhilor). Istoria despre David şi Ornan se apropie şi de Gen 14, Avram fiind 
prototipul lui David, iar Melchisedec, cel al preoţilor de la Ierusalim”, Septuaginta, II, Iasi 
2004, 434, nota. 

* I Flavius afirmă că regele Solomon „a implantat zdravan, la o foarte mare adâncime 
în pământ, temeliile templului, făcute din durabilul material al pietrei, să reziste vitregiei 
timpului şi să se îngemăneze perfect cu solul, spre a constitui un temeinic sprijin pentru 
clădirea ce urma să se înalțe deasupra şi, prin robustetea suportului, să susțină mai lesne 
nu numai impunătoarea clădire, ci şi frumoasele-i podoabe. Greutatea acestora nu urma 
să fie mai mică decât ansamblul construcţiei, care fusese concepută ca, în măreţia şi graţia 
ei, să fie înaltă şi întinsă!”, Antichităţi Iudaice, VIII, iii, 2, Bucuresti 1990, 438-439. 

* Trebuie spus că Biblia numeşte două persoane cu acelaşi nume. Primul Hiram din 
Tir a fost rege şi este identic cu cel care a fost prieten cu regele David (cf. 2Sam 5,11). 
Acesta i-ar fi scris regelui Solomon următoarele: „David, un fiu înţelept, priceput si ager, 

acesta îi făcea o propunere foarte atrăgătoare în scrisoarea de răspuns. Se 
oferea să-i pună la dispoziție importante cantităţi de bunuri materiale, în 
special, bunuri lemnoase şi metalice. Din păcate, textele biblice nu ne 
spun nimic concret despre alte livrări de bunuri de care Hiram ar fi 
beneficiat. Biblia are intenţia să relateze faptul că regele Solomon a 
procurat tot lemnul de la Hiran, de care a avut nevoie atât pentru palatul 
regal, cât şi pentru templu’’. Materialul lemnos a fost obţinut prin tăierea 
de copaci bine dezvoltați. Copacii tăiaţi au fost transportaţi pe mare pana 
în portul laffo, de unde au fost duşi mai departe pe uscat, până la 
destinaţie. 

La templul de la Ierusalim au lucrat muncitori trimişi de acelaşi 
Hiram, precum şi locuitori originari din Gebal, mai târziu Byblos". Acest 
oraş a fost renumit în istorie pentru oamenii săi ca fiind meseriaşi de 
prima mână. Erau vestiți lucrători în piatră care se găsea din abundență 
în toate carierele din jurul Ierusalimului. Cantitatea imensă de muncitori 
folosiţi de regele Solomon la diferitele munci nu ar trebui să ne surprindă 
deloc. De fapt, aceste cifre mari de muncitori folosiți pentru muncile 
publice erau obişnuite în ţările Orientului de pe atunci. Prezenţa 
muncitorilor în slujba regelui Solomon vorbea despre calitatea muncii 
prestate de ei. În plus, cazul regelui Solomon are ceva de-a dreptul 
singular: era un rege tânăr, plin de entuziasm, şi construia primul templu 
într-un oraş cucerit de curând de la iebusiti şi devenit capitală a tânărului 
stat evreu. 


3.2. Templul, lăcaş al Domnului 


ca să zidească templul pentru Domnul, iar lui, un palat regal!” (2Cr 2,11). Celălalt Hiram 
a fost angajat de către regele Solomon ca om priceput la toate şi cu experiență bogată în 
materie (cf. 1Rg 7,13). Hiram-Abi era fiul unei femei din tribul lui tribul lui Dan, căsătorită 
cu un bărbat din tribul lui Neftali. Femeia, devenind ulterior văduvă, s-a recăsătorit cu un 
bărbat originar din Tir (cf. 2Cr 2,13). Prin intermediul mamei sale, conform dreptului 
iudaic, el aparţinea poporului israelit. Se pune totuşi întrebarea: de ce religie aparţinea el? 
Este greu sau chiar imposibil de dat un răspuns la această întrebare. 

3 Respectivele bunuri, în versiunea 2Cr 2,9, sunt următoarele: 20.000 de cori (1 cor = 
450 1) de grâu, adică 9.000.000 1; aceeaşi cantitate de orz, adică 20.000 de cori de orz; 
20.000 de baţi (1 bat = 45 1) de vin, adică 900.000 1; 20.000 de baţi de ulei, adică 900.000 
l. 

37 Gebal sau Byblos (sub greci) este un oraş situat pe coasta mediteraniană a Libanului 
(cf. 1Rg 5,2). La origine, oraşul a fost de origine feniciană, apoi autonom, dar în cele din 
urmă a fost cucerit de persi, sfarsind prin a fi o colonie greacă. 

Constructia templului a insemnat pentru evrei intrarea lor in istorie, 
adica actul lor de nastere ca popor alaturi de celelalte popoare din lumea 
Orientului. Constructia lui a insemnat realizarea unui vis indelungat, 
care, încetul cu încetul, a prins rădăcini solide în inima poporului evreu’®’. 
Aşa cum este firesc, vom trece în revistă istoria clădirii templului, 
ornamentatiile sale şi mobilierul folosit la templul din lerusalim””. Regele 
Solomon a zidit templul de la Ierusalim cu scopul de-a instala arca 
alianţei sau chivotul legii, care era ca un tron al lui Dumnezeu în deşert“. 
De fapt, o dată cu construcţia templului, lerusalimul intră definitiv în 
rândul oraşelor care de acum încolo se vor mândri cu o construcţie unică 
şi la care evreii vor veni în pelerinaj cu prilejul marilor sărbători ale 
calendarului ebraic: Paştele, Rusaliile şi sărbătoarea Corturilor. Evreii 
merg cu bucurie la templul lor naţional, pe care îl vor cânta şi cu care se 
vor veseli, dar alături de el vor plânge şi se vor întrista adânc. Psalmii 
treptelor ne sunt un model al gândurilor şi pietatii cu care evreul s-a 
apropiat întotdeauna de templu“. De fapt, în cadrul psalmilor, evreul şi-a 
exteriorizat cel mai bine pietatea şi speranţele sale faţă de templu. Un 
citat din multe altele vine să confirme acest lucru: „Fericit este acela pe 
care l-ai ales şi l-ai apropiat de tine, ca să locuiască în curţile tale! Fă-ne 


38 Biblia are două variante de texte referitoare la construcţia templului, unul 
deuteronomist (cf. 1Rg 6,2-38) şi altul cronist (cf. 2Cr 3,3 — 4,22). Vezi mai multe în: V. 
PETERCĂ, Imaginea lui Solomon..., 65-104. 

°° Si profetul Ezechiel face o descriere amănunţită a templului de la Ierusalim (cf. Ez 
40,5 — 42,20). Este o descriere foarte detaliată şi aproape tehnică a templului. De fapt, 
întreaga ultimă parte a cărţii (cf. 44—48), profetul Ezechiel o dedică reconstrucției 
religioase şi politice a Israelului stabilit în Palestina. Profetul se inspiră aici din trecutul 
îndepărtat pe care el l-a cunoscut încercând să adapteze legislaţia veche la condiţiile noi 
de viata. Ca preot, Ezechiel şi-a exercitat funcţiile sale sacerdotale în templul lui Solomon, 
de aceea, este de presupus că descrierea se bazează pe date precise. Profetul pare angajat 
în organizarea unor noi reforme pe care şi le dorea de mult. Dat fiind că profetul Ezechiel 
a trăit într-o epocă în care întreg Israelul trecea printr-o perioadă de reconstrucție, este de 
presupus că iudaismul, care se năştea acum, avea nevoie de un act oficial de naştere ce 
trebuia să dea viata sperantelor viitoare ale evreilor. 

“© Este remarcabilă descrierea cortului din deşert (cf. Ex 26), ca şi aceea a noului templu 
din viziunea profetului Ezechiel 40-42. Acest templu nu a existat niciodată în realitate; 
avem de-a face, aşa cum am mai spus, cu o reconstrucţie ideală a sa. 

* Aceşti psalmi poartă numele de cântări şi se mai numeau Cântările treptelor, sau 
simplu, Psalmii treptelor. Avem de-a face cu o colecţie de 15 psalmi, adevărate perle ale 
literaturii ebraice (Ps 120-134), care preamăreau frumuseţea şi importanţa religioasă a 
templului. Aceşti psalmi erau cantati de pelerini atunci când se aflau încă pe drumul spre 
Ierusalim. Sunt bijuterii literare, în care poezia ebraică cântă cu entuziasm, dar şi cu 
nostalgie, dragostea lor pentru idealurile religioase tradiţionale. 

să ne saturam de bunatatile casei tale, de sfintenia lăcaşului tau!” (Ps 
65,5). 


3.2.1. Cladirea templului 


Inainte de a trece la construcția propriu-zisă a templului, regele 
Solomon a fost nevoit să facă anumite ajustări colinei stâncoase”. 
Momentul istoric al începerii construcţiilor este semnalat în mod expres 
de Biblie. Această zi trebuia să rămână adânc întipărită în memoria 
colectivă, de aceea, textul biblic spune: „În anul patru sute optzeci de la 
ieşirea fiilor lui Israel din Egipt, în anul al patrulea, în luna Zif, adică 
luna a doua a domniei lui Solomon peste Israel, a fost zidit templul 
Domnului!” (1Rg 6,1). 

Marile realizări la nivel naţional, care s-au înfăptuit cu multă trudă, 
trebuiau raportate la marile evenimente din istoria Israelului. În felul 
acesta, nu trebuie să ne surprindă raportarea la momentele istorice ale 
timpului, doar era vorba de construcția templului de la Ierusalim. Acest 
fapt a marcat din plin istoria şi aşa plină de convulsii a Israelului. În 1 Rg 
6,2, autorul deuteronomist face o menţiune deosebit de importantă de 
natură teologică: „Templul pe care regele Solomon l-a zidit pentru 
Domnul! După care urmează dimensiunile reale ale templului: 60 de coti 
lungime, 20 de coti lărgime şi 30 de coti înălțime“. 

Materialul de bază îl constituia piatra, care era extrasă din carierele 
învecinate Ierusalimului. Templul construit de Solomon era format din 
trei parti importante**. Avem mai întâi primul element, care era partea 


“1. Flavius adaugă următoarele, referitor la construcția şi poziţia templului: „Construit 
pe o puternică colină, platforma din vârful ei abia dacă s-a dovedit la început suficientă 
pentru clădirea sanctuarului şi pentru altar, întrucât, de jur împrejur, creasta avea pante 
înclinate şi abrupte. Dar regele Solomon, întemeietorul propriu-zis al templului, a întărit 
partea de răsărit a platformei printr-un zid; un singur portic a fost ridicat pe umplutura 
de pământ astfel obţinută; în celelalte parti, sanctuarul rămânea descoperit!”, Istoria 
războiului ludeilor împotriva Romanilor, V, v, 1, Bucuresti 1997, 392. 

+ Un cot despre care vorbeşte aici textul biblic se referă la 0,525 m. 

4 Despre descrierea templului lui Solomon ne dau referințe următoarele texte biblice: 
1Rg 6,2-38; 2Cr 3,3 — 4,22. De fapt, în aceste texte se vorbeşte despre construcţia în sine, 
ornamentarea templului, precum şi despre mobilierul folosit. Despre 1Rg 6-7, R. de Vaux 
face următoarea menţiune demnă de luat în seamă: „Este foarte greu de interpretat. 
Redactorul nu avea interesul unui arhitect sau al unui arheolog, de aceea, a omis detalii 
care ar fi esenţiale pentru o reconstrucţie (de exemplu, grosimea zidurilor, desenul fațadei, 
forma acoperişului). În plus, textul este plin de termeni tehnici şi a fost denaturat de scribi 
care nu-i înțelegeau mai bine decât noi, şi a fost îngreunat de glose menite să mărească 
strălucirea edificiului... Nu ne surprinde, aşadar, faptul că reconstructiile care au fost 

cea mai extinsă, numită pridvor sau portic (ebraic: holam). Urma apoi 
naosul, care nu era altceva decât partea centrală sau, cum mai este ea 
cunoscută, o sală principală, numită în ebraică hekal. În practică, naosul 
se referea adesea la Casa Domnului în totalitatea sa, traducându-se, pur 
şi simplu, prin templu. În sfârşit, era şi cel de al treilea element, care 
purta numele de Sfânta Sfintelor (ebraică, debir). Această încăpere era 
situată în partea cea mai sacră a templului, aici se afla arca alianței (JRg 
6,19) la care face referinţă textul din Ex 26,33. „Debirul” se afla pe un 
teren supraetajat, format dintr-o platformă construită anume pentru arcă. 
„Debirul” era, de asemenea, separat de „hekal” de un perete subţire. 
Singurul care era îndreptăţit să intre în acest spaţiu sacru era marele 
preot, în ziua Ispăşirii“?. 

Septuaginta sau traducerea greacă a Bibliei, datorită unei lecturi a 
textului biblic cu caracter midraşic, propune alte dimensiuni pentru 
construcția templului de la Ierusalim: 40 de coti lungime, 20 de coti lăţime 
şi 25 de coti înălţime. În orice caz, avem de-a face aici cu un edificiu în 
formă rectangulară de dimensiuni oarecum mici. Este posibil ca textul 
Septuagintei să nu fi socotit exact lungimea Sfintei Sfintelor. În fata se 
afla Sfânta, iar aceasta era prevăzută cu un pilon de aceeaşi dimensiune 
ca şi templul însuşi. Conform părerii exprimate în 2Cr 3,4, înălţimea 
acestui pilon era de 120 de coti, adică 63 de metri. Aceste dimensiuni erau 
totuşi menţionate şi în Cartea Regilor; în consecinţă, totul ne face să 
credem că aşa a şi fost în realitate. Sunt menţionate şi alte îmbunătăţiri 
care s-au adus templului de la Ierusalim. De pildă, formatul şi 
dimensiunile geamurilor menite să asigure lumina în templu. De 
asemenea, edificiul inferior era construit având următoarele dimensiuni: 
în partea laterală — 5 coti, în partea intermediară — 6 coti, iar în partea de 
sus — 7 coti lărgime. Toate au fost realizate de către regele Solomon cu 
scopul de a servi ca încăperi ce au fost zidite pe partea laterală, de jur 
împrejur, probabil pentru a servi ca locuinţe de serviciu pentru deserventii 
templului. Expresia „de jur împrejur” nu trebuie luată aici în sensul strict 
al cuvântului, căci este evident că aceste încăperi nu se aflau înaintea 
pilonului. De fapt, în mijlocul acestei descrieri a încăperilor laterale a fost 
intercalat acoperişul, care era executat din acelaşi material ca şi cel al 
templului. Aceste locuinţe erau aşezate pe trei niveluri despărțite între ele 


încercate diferă considerabil una de alta”, Histoire ancienne d'Israël, Paris 1971, 312. Cf. 
L. H. VINCENT, Jerusalem de l’Ancien Testament, II, Paris 1956, 377-590. 

4 Această despărţire, care exista deja în templul lui Solomon, a fost între Sfânta şi 
Sfânta Sfintelor (cf. 1Rg 6,16), iar mai târziu, şi în templul lui Irod (cf. Mt 27,51). 

de o scară de acces“. Încăperile respective erau toate finisate în lemn de 
cedru. Felul cum erau dispuse, răspunzând cel mai bine necesităţilor 
cultului mozaic, îl imita pe acelea întâlnite şi la unele temple egiptene. De 
fapt, respectivele exigente răspundeau întru totul cultului ebraic, pentru 
care regele Solomon şi inginerii fenicieni, de altfel, la curent cu realizările 
arhitecturale ale lumii orientale, fie cele egiptene, fie cele babiloniene, le- 
ar fi împrumutat pentru a le adaptata şi templului de la Ierusalim. Pe de 
altă parte, fenicienii contribuiseră din plin după modelele lor arhitecturale 
şi decorative, al căror caracter se vedea în universalitatea sa. 

În felul acesta, se poate spune că templul de la Ierusalim a ţinut cont 
de tot ce le putea oferi arhitectura timpului în lumea orientală. De fapt, 
toate aceste realizări făceau cinste regelui Solomon. Sunt scoase în 
evidență mărimea extraordinară şi dimensiunile fiecărui element 
component în parte. Nimic din ceea ce ar fi dus la înfrumusețarea 
templului nu a fost neglijat. Despre acest edificiu trebuie spus că a fost 
construit în piatră de carieră, perfect tăiată şi nefiind prinsă cu 
instrumente de fier. Unele pietre purtau încă gravate fie caractere, fie 
picturi, sau chiar desene simple, care constituiau marca carierelor de unde 
au fost extrase. Respectivele desene s-au păstrat foarte bine şi neatinse 
de-a lungul secolelor. Literele au fost trasate înainte ca pietrele să fi fost 
amplasate la locul lor. În nici un caz, nu este vorba aici de pietre tăiate 
brut, aşa cum era cazul la construcţia altarelor biblice“. Se pune în acest 
mod accentul asupra ideii conform căreia toate materialele erau bine 
chibzuite şi puse la locul unde trebuiau să fie. Nimic nu este făcut la 
întâmplare şi nimic nu este pus în plus sau în minus. 

Prin construcţia templului şi, mai târziu, a casei regale, regele Solomon 
reuşeşte să facă din oraşul Ierusalim una dintre marile capitale ale 
Orientului Apropiat. Regina regatului din Saba“, care a ţinut să viziteze 


15 Aceste scări nu aveau nimic în comun cu scările în sens modern. Textul biblic, din 
păcate, nu ne furnizează şi alte amănunte suplimentare. 

17 Cf. Dt 27,5. 

15 Această vizită făcută la Ierusalim ne este relatată in 1Rg 10,1-13. Regatul din Saba 
era situat în partea de sud-vest a peninsulei arabice, dar regina din Biblie era, cu toată 
probabilitatea, din coloniile sabiene din Arabia de Nord. Motivul imediat al vizitei ar fi 
putut fi stabilirea unor relaţii comerciale strânse. Regele Solomon, care era stăpân în 
Transjordania şi poseda chiar şi Etion-Geber, controla rutele caravanelor care legau Arabia 
de Nord spre Siria şi spre Egipt. Împreună cu Dedan, un alt popor de origine arabică, Saba 
este de mai multe ori menţionat în Gen 10,7; 25,3; Ez 38,13. De la acest popor îndepărtat 
vor veni mai târziu magii, cu un omagiu adus viitorului Rege (cf. Ps 72,10.15), în 
Ierusalimul cel nou (cf. Is 45,14; 60,6ş.u. şi Mat 2,11). Cf. Bible de Jerusalem, 338, nota e. 

personal oraşul, este o dovadă a marilor realizări cu care se mandrea 
Ierusalimul acelor vremuri. 


3.2.2. Ornamentele templului 


În ceea ce priveşte amenajarea interioară a templului, trebuie spus că 
a fost realizată în exclusivitate cu lemn de cedru sau de chiparos, de care 
constructorii dispuneau din abundență. Piatra era acoperită în partea 
interioară cu lemn de chiparos, iar pe partea inferioară, cu lemn de cedru, 
care era mult mai preţios, acoperind zidurile propriu-zise. Totul era 
destinat frumuseţii templului şi credinţei evreilor în Dumnezeul cel bun. 
Era pentru prima oară în istoria Israelului când, după secole de aşteptări 
şi greutăţi, şi-au văzut în sfârşit visul împlinit. lerusalimul, cetatea 
sfântă, trebuia să aibă dimensiuni de neegalat, care să-i facă cinste regelui 
David. „Debir”-ul era lung de 20 de coti, larg de 20 de coti şi înalt de 20 de 
coti, fiind acoperit cu aur de cea mai bună calitate. Pe pereţii exteriori ai 
„hekal”-ului, ca şi pe interiorul „debir”-ului, erau sculptați din abundență 
herubini, palmieri şi ghirlande de flori. 

Textul Cronicilor se referă la un sistem de ornamentare a templului 
mult mai bogat decât era prezentat în viziunea autorului deuteronomist. 
Din păcate, detaliile acestor ornamente nu ne-au fost conservate, ca să ne 
putem face o idee despre cum arătau ele în realitate. Se presupune că au 
fost folosiți 600 de talanti din aur. Atât lucrătorii fenicieni, cât şi cei 
egipteni erau forte abili în a mânui aurul şi toate ornamentele din 
metalele preţioase pentru înfrumusețarea templului. Într-un mod 
deosebit, herubinii, care se aflau puşi pe partea interioară a templului, 
merită un comentariu a parte. De exemplu, în Sfânta Sfintelor, herubinii 
erau construiți din lemn de măslin şi îmbrăcaţi în aur. Ei erau înalţi de 10 
coti, adică circa 5,15 m. Uşa Sfintei Sfintelor, fabricată tot din lemn de 
măslin, era prevăzută cu alte amănunte ornamentale semnificative. Altfel 
spus, la realizarea interioară a templul s-au folosit materiale scumpe, care 
să-i facă cinste. 


3.2.3. Mobilierul templului 


Pentru fabricarea mobilierului templului, precum şi a tuturor obiectelor 
din metal, regele Solomon s-a asigurat tot de concursul lucrătorului 
fenician Hiram-Abi“. El era faimos şi foarte abil în lucrarea metalelor şi 


“© Lucratorii în metale în acele perioade de timp îndepărtat erau, pentru arta şi meseria 
lor, foarte respectaţi de conationalii lor. Mitologiile vechi aveau în panteonul lor zei 

a lemnului. Prin urmare, Hiram, originar din Tir, era in fruntea 
lucrătorilor in metal şi în lemn, aşa cum ne relatează 1Rg 7,13-14. Lui îi 
este atribuit altarul de bronz care se afla în curtea interioară a templului 
şi servea la sacrificiile de holocaust, precum şi la alte jertfe. De asemenea, 
şi marea de bronz, precum şi bazinele speciale construite de lucrătorul 
fenician au atras privirile celor cunoscători în materie. Astfel, Hiram a 
construit columna (cf. 1Rg 7,15) şi capitelurile din aramă (cf. 1Rg 7,16), 
precum şi alte broderii tot din aramă, destinate infrumusetarii templului. 
Toate acestea erau pentru a face mai frumos şi mai atrăgător palatul 
recent construit şi curţile sale. Hiram a contribuit, de asemenea, la 
construirea mării de bronz”. Prin acest nume oarecum straniu, se avea în 
vedere un bazin şi el trebuia să înlocuiască spălătorul tabernacolului pus 
la dispoziţia preoţilor”. Aşadar, este vorba de construcţia unui rezervor 
încăpător în care se aflau apele pentru purificare necesare cu ocazia 
jertfelor la templu. Marele piese de bronz au fost turnate în valea 
Iordanului, care se afla între Sochoth şi Sareda”, unde argila era foarte 
adaptată pentru aşa ceva. 


4. Importanţa templului şi a Oraşului Sfânt 


Vechiul Testament nu ar putea fi conceput fără prezenţa binefăcătoare 
a templului şi fără activitatea care s-a desfăşurat zi şi noapte aici. În 
funcţie de templul de la Ierusalim, au fost judecaţi regii lui Israel, care 
erau considerați buni sau răi. Lor le revenea obligaţia, dar şi datoria să 
vegheze la modul cum se desfăşurau jertfele, la modul cum era păstrată 
ordinea internă în timpul ceremoniilor, precum şi la disciplina ce se cerea 
în asemenea ocazii. Au fost judecaţi profeţii care au considerat o datorie 
a lor să vestească cuvântul lui Dumnezeu, apărând cu străşnicie 
unicitatea divină şi moralitatea, atât în vremuri de pace, cât şi în 
vremurile tulburi. În sfârşit, au fost judecaţi preoţii, cei ce aveau sarcina 


meşteşugari. 

5 Este vorba, cu toată probabilitatea, de un vas care trebuia să fie, prin dimensiunile 
sale, o reprezentare simbolică a oceanului cosmic. 

51 Cf. Ex 30,18-22. 

5 Sochoth era un orăşel în valea Iordanului, unde regele Solomon producea cele 
necesare pentru templu (cf. 1Rg 7,46; 2Cr 4,17). Cât priveşte Sareda, pot fi făcute 
următoarele consideraţii. Sareda este numit, de asemenea, Sartun şi este situat în tribul 
lui Efraim in Transiordania, în apropiere de malul oriental al Iordanului, aproape de 
patria lui Galaad (cf. Jud 7,22; Ios 3,16; 1Rg 4,12; 7,46). 

să ducă la bun sfârşit ceremoniile de la templu”. Literatura psalmica 
abundă în trimiteri de tot felul referitoare la Ierusalim, oraşul sfânt, sau 
la templu, lăcaşul unde Domnul sălăşluia. Un singur citat ţine să 
zugrăvească marea dragoste a evreilor pentru Ierusalim şi templul sau: 
„Cât sunt de iubite sunt lăcaşurile tale, Doamne Sabaot! Doreşte şi se 
sfârşeşte sufletul meu după curţile Domnului; inima mea şi trupul meu 
s-au bucurat de Dumnezeul cel viu!” (Ps 84,2-3). 

Comparat cu soarta marilor cetăţi ale antichităţii, lerusalimul şi 
templul său au dăinuit peste veacuri atât cât Dumnezeu a binevoit să 
locuiască în el. Locuitorii Ierusalimului se mândreau cu oraşul lor şi cu 
templul construit de ei ca un semn al prezenţei lui Dumnezeu printre ei: 
„Noi avem o cetate întărită”. Atât Ierusalimul, cât şi templul, trebuie 
spus, au cunoscut momente de glorie, dar şi de declin şi de criză profundă. 
Oraşul aşezat la răscruce de drumuri a fost măcinat de tot felul de lupte 
interne, de diviziuni inutile, cauzate de tot felul de rupturi, unele mai 
grele, altele mai uşoare, şi care toate cereau pedeapsa imediată a lui 
Dumnezeu asupra lor. 


kk 


Cine merge şi astăzi în pelerinaj la Ierusalim poate vedea că oraşul mai 
păstrează şi acum ceva tainic şi ascuns din fizionomia şi grandoarea sa de 
odinioară. Parcă nu s-a pierdut totul în negura vremurilor. Cine ar fi avut 
curajul să prezică un astfel de deznodământ, pentru un oraş care era ca 
o floare pe harta geografică de atunci? Şi totuşi, aşa s-a întâmplat! 

Nici celelalte oraşe n-au avut o soartă mai fericită. Gloria de altădată 
a renumitelor cetăţi ale lumii antice s-a stins de mult, ele rămânând o 
ruină. Nici întinderea sau opulenta lor nemăsurată, nici puterea lor 
militară sau strălucirea palatelor, nici bogăţia şi nici forţa lor, care păreau 
înfrăţite cu veşnicia, nu le-au ajutat absolut la nimic. Timpul, care trece 
în mod inexorabil, şi-a pus amprenta de mult peste toţi şi toate. 

Poate nici o altă cetate din lume nu a fost de-atâtea ori luată cu asalt, 
aşa cum a fost luat Ierusalimul. Toţi tânjeau după el şi ar fi vrut să-l 


53 A fost emisă ipoteza după care templul de la Ierusalim ar fi fost doar o simplă capelă 
regală. Bineînţeles că acest lucru ar fi micşorat foarte mult importanţa templului. Desigur, 
el era unul dintre palatele de mărime oarecum medie printre celelalte palate zidite de 
regele Solomon. El l-a înzestrat cu toate cele necesare; la fel procedează şi ceilalți regi, deşi 
unii îşi însuşiră din bunurile donate pentru templu. 

54 Cf. Is 26,1. 

cucereasca si sa-1 rapeasca bogatiile. Pe de alta parte, Ierusalimul nu a 
fost niciodată un oraş al muzelor sau al literelor, in care să-şi dea întâlnire 
mari scriitori sau diferiţi artişti cunoscuţi pe atunci. El a fost, în schimb, 
un loc privilegiat al marilor întâlniri religioase. De fapt, gloria acestui oraş 
se datorează, înainte de toate, istoriei sale religioase şi oamenilor care, cu 
credință puternică, au ştiut să anime această istorie prin care însuşi 
Dumnezeu le-a vorbit şi care a devenit şi istoria mântuirii noastre. Toate 
aceste lucruri s-au derulat în templul de la Ierusalim. Aici era sanctuarul 
naţional al poporului evreu şi centrul său. Dacă regele avea un loc central 
în tot ce se desfăşura la templu, aceasta se datora, în primul rând, 
faptului că regele era stăpânul principal, iar rolul său era de conducător 
secund al lui Dumnezeu. Chiar dacă regele nu era preot şi nici nu 
îndeplinea vreo funcţie sacerdotală, asigura totuşi că toate acestea la un 
loc aveau un caracter eminamente sacru. 

La întoarcerea din exil, templul a devenit centrul vieţii naţionale şi 
religioase a lui Israel. El era pentru evrei locul unde Dumnezeu locuia în 
mijlocul poporului său. În 1Rg 8,10-13 se fac referinţe la faptul că un nor, 
semn al prezenţei lui Dumnezeu, a umplut templul”. În mijlocul 
întunericului, care cuprinsese întreg pământul, micuța colină a Sionului 
era asemenea unui far puternic care răzbate şi iradiază lumina sa în 
bezna ce cuprinsese de mult lumea păgână. Această lumină însemna 
religia şi cunoaşterea Dumnezeului cel unic şi atotputernic. Aceasta a fost 
marea contribuţie a unui oraş modest, dar puternic prin implicaţiile sale 
în soarta lumii. Templul de la Ierusalim şi-a făcut cunoscute lumii întregi 
ideile religioase importante: monoteismul pur, moralismul şi aşteptarea 
mesianică. De fapt, aceste trei puncte fundamentale au contribuit în mod 
substanţial la importanţa crescândă a Templului, atât din punct de vedere 
religios, cât şi din punct de vedere al credinţei iudaice. lerusalimul a 
îndeplinit, de-a lungul vremii, rolul de cetatea lui Dumnezeu”. 

Ţinând cont de toate acestea, Ierusalimul şi templul au devenit 
imaginea vie a providentei şi locul preferat al manifestărilor puterii şi 
autorităţii lui Dumnezeu, a bunatatii şi dreptăţii sale, a înțelepciunii şi 
bunătăţii sale, până când la orizont îşi va face apariţia sacrificiul suprem 
al Mântuitorului nostru, care va pune hotar definitiv lumii vechi. 
Ierusalimul continuă şi după aceea să rămână cetatea sfântă pentru toți 
evreii, care nu-şi puteau închipui o altă fericire mai mare, decât să fie 


55 Cf. V. PETERCA, „Ein midraschartiges Auslegungsbeispiel zugunsten Salomos. 1 Kön 
8,12-13 / 3 Reg 8,53a”, BZ 31 (1987) 270-275. 
°° Cf. Ps 87,3. 

îngropaţi si ei împreună cu părinţii lor in valea lui Iosafat”. De fapt, 
începând cu acest moment, lerusalimul a devenit patria tuturor, mai întâi 
a evreilor, dar şi a creştinilor, pe care Cristos i-a stropit cu sângele său de 
pe lemnul crucii. Sub stăruința apostolilor, care este comparabilă cu cea 
a profeților din Vechiul Testament de odinioară, Ierusalimul a devenit de 
mult imaginea plină de viaţă a Bisericii creştine şi, implicit, a cerului. 

Aş dori să închei cu un citat luat tot din psalmi, ca să arăt dragostea şi 
respectul evreului biblic pentru templul său: „Domnul a ales Sionul şi a 
dorit să-şi aşeze acolo lăcaşul său, spunând: «Acesta este locul meu de 
odihnă în veac de veac! Aici voi sălăşlui, căci aşa a fost dorinţa mea. Voi 
binecuvânta din belşug Sionul, iar pe săracii lui îi voi sătura de pâine!” 
(Ps 132,13-15). 


= 


5 Etimologic, această expresie înseamnă „Iahve judecă” şi este numele simbolic al 
locului unde Dumnezeu judecă toate naţiunile. Mai este numită şi „Valea deciziei”, care 
este similară cu Valea Cedronului, care se află la sud-est de templu. Acest nume apare de- 
abia în secolul al IV-lea d.C. Cf. Bible de Jerusalem, nota de la Ioel 4,2. 


ARHITECTURA ECLEZIALA ORTODOXA 
Cateva semnificatii simbolice 
si puterea lor de edificare morala 


Prof. dr. pr. Gheorghe POPA 
Facultatea de Teologie Ortodoxă, laşi 


Studiul de fata are ca scop interpretarea arhitecturii ecleziale ortodoxe 
din perspectiva semnificatiilor sale simbolice şi a puterii lor de edificare 
morală a credincioşilor. 

Considerăm că o asemenea interpretare reprezintă astăzi o exigenta 
atât pentru arhitecţii responsabili de zidirea unei biserici, cât şi pentru 
„arhitecţii din amvon”, adică pentru preoţii responsabili de zidirea 
„bisericilor vii” reprezentate de fiecare credincios în parte. Această 
exigenta se impune cu atât mai mult cu cât există o ruptură majoră între 
fascinația arhitecţilor pentru modernitate şi modul in care teologii înțeleg 
şi interpretează sensul şi semnificaţiile unui lăcaş de cult’. 

În general, interpretarea spaţiului arhitectural eclezial este dificilă, 
întrucât există permanent tentaţia „originalităţii” şi a opiniilor personale, 
în detrimentul datelor prealabile ale Traditiei, care au inspirat si 
determinat structurarea acestui spaţiu. Astăzi, în mod deosebit, datele 
prealabile ale spaţiului arhitectural eclezial, care îi motivează însăşi 
existenţa şi rostul său în comunitatea creştină, sunt trecute sub tăcere, 
locul lor luându-l doar aspectele estetice, funcţionale şi strict 
arhitecturale. 

Această mutare de accent s-a datorat mai multor cauze ce ţin de 
evoluţia mentalităților în contexte culturale, religioase, politice, economice 
şi sociale diverse, însă una dintre cauzele majore ale ocultării datelor 
prealabile ale arhitecturii ecleziale a fost abandonarea interpretării sale 
simbolice, specifică mistagogiilor, adică scrierilor sfinților părinţi din 
perioada unităţii ecumenice a Bisericii. Acestea prezentau organizarea 
spațiului eclezial, în primul rând, din perspectiva semnificației sale 
simbolice şi spirituale, şi apoi din perspectivă strict arhitecturală. 

Plecând de la aceste câteva consideraţii preliminare, vom sublinia în 
cele ce urmează câteva dintre aceste semnificaţii pe care le considerăm 


' Mihaela PALADE, O posibilă erminie arhitecturală — alcătuirea bisericilor din spațiul 
ortodox, Sofia, Bucureşti 2004, 8. 

deosebit de importante, atât pentru reflectia teologică, cât şi pentru viata 
morală şi spirituală creştină. 


1. Biserica este casa lui Dumnezeu 


Biserica este numită „casă a lui Dumnezeu” de sfântul apostol Pavel. 
În Epistola I către Timotei, el i se adresează lui Timotei astfel: „Îţi scriu 
aceasta... ca să ştii, dacă zăbovesc, cum trebuie să petreci în casa lui 
Dumnezeu, care este Biserica Dumnezeului celui viu” (1Tim 3, ,15). 

In aceeasi epistola, sfantul Pavel il numeste pe Dumnezeu „Împăratul 
împăraților şi Domnul domnilor, cel ce singur are nemurire şi locuieşte 
întru lumină neapropiată; pe care nu l-a văzut nimeni dintre oameni, nici 
nu poate să-l vadă, a căruia este cinstea şi puterea veşnică” (1Tim 6,15- 
16). 

Părintele profesor Stăniloae consideră că acest verset este un imn 
liturgic ce se rostea în „biserici” încă din timpul apostolic şi el a fost 
inspirat de tradiția iudaică, din care s-au preluat şi alte elemente în cultul 
creştin”. 

La masa pascală iudaică, ce avea loc seara, se spunea: „Binecuvântat 
este Dumnezeul nostru. Binecuvântat eşti, Împărate al universului”. 

Deci Dumnezeu este Împăratul universului, locuieşte în lumina cea 
neapropiată, dar, în acelaşi timp, el îşi descoperă slava sa într-un anumit 
timp, timpul liturgic, şi într-un anumit spaţiu, spaţiul sacru. 

Din punct de vedere biblic şi patristic, timpul şi spaţiul nu sunt forme 
pure ale gândirii umane. Dimpotrivă, ele au o consistență obiectivă, 
pentru că sunt două realități create de Dumnezeu. Fiind create de 
Dumnezeu, ele au un sens pozitiv, însă depinde de libertatea omului ca 
timpul să se transforme în Liturghie, iar spaţiul să se transforme în 
biserică. În Sfânta Scriptură, acest lucru se poate observa destul de clar. 
Geneza exprimă într-un mod sugestiv faptul că prima zi a omului în 
Cosmos a fost o zi liturgică, o zi de sărbătoare, în care Dumnezeu se 
,odihneste” în inima omului, iar omul se „odihneşte” în Dumnezeu (Gen 
2,3). 

Aceasta înseamnă că, deşi există în propriul său timp, omul nu este 
singur, ci împreună cu Dumnezeu. De aceea, timpul nu este opus veşniciei, 
iar veşnicia nu este nici înainte, nici după timp, ci este tocmai prezenţa lui 


? Dumitru STĂNILOAE, Spiritualitate şi comuniune în Liturghia ortodoxă, Craiova 1986, 
34. 

Dumnezeu spre care omul poate să se deschidă”, cu ajutorul harului 
Duhului Sfânt. Prezenţa lui Dumnezeu nu se manifestă însă doar într-un 
„acum” liturgic, ci şi într-un „aici”, adică într-un spaţiu binecuvântat şi 
sfinţit de prezenţa sa harică. Vom încerca să argumentăm biblic şi 
patristic aceste afirmaţii. 

Geneza vorbeşte de un spaţiu sădit de însuşi Dumnezeu în Eden, spre 
Răsărit, în care l-a aşezat „acolo pe omul pe care-l zidise” (Gen 2,8). În 
acest spaţiu, Dumnezeu se plimbă „în răcoarea serii”, iar omul auzea 
„paşii sai”. 

Folosind o metodă de interpretare specifică, metoda „tipologică”“, sfinţii 
părinţi au văzut în grădina sădită în Eden o prefigurare (nporunwoeic) a 
Bisericii ca locaş sfinţit de prezenţa lui Dumnezeu. În mijlocul grădinii, 
arborele vieţii îl prefigura pe Hristos, iar cele patru râuri prefigurau cele 
patru Evanghelii”. 

În afară de grădina Edenului, sfinții părinţi s-au oprit şi asupra altor 
prefigurări ale Bisericii, ca spaţiu sacru, cum sunt: arca lui Noe, cortul 
sfânt, templul lui Solomon. Ne-am oprit la acestea întrucât ni se par cele 
mai semnificative. 

Arca lui Noe nu a fost o invenţie a acestuia, ci construcţia ei, în cele mai 
mici amănunte, a fost inspirată (Gen 6,14-16). Prin arca lui Noe, 
Dumnezeu a salvat umanitatea de la moartea ei definitivă şi a reiterat 
porunca dată lui Adam în paradis. 

De această dată însă, structura ontologică a umanităţii este modificată. 
De aceea, şi porunca sau, mai bine spus, binecuvântarea, este putin 
diferită. Dumnezeu nu mai spune „creșteți şi vă inmultiti’, ci,,nasteti şi vă 
inmultiti şi vă răspândiți pe pământ şi-l stăpâniţi” (Gen 9,7). Este o 
binecuvântare care se referă clar la ipostasul biologic al omului, la 
supraviețuirea sa. Acest lucru se poate observa şi din faptul că omului îi 
este permis să se hrănească „cu tot ce se mişcă şi trăieşte”. 

Suferinta intrase deja în istorie, Cain îl ucisese pe Abel, se varsase 
sânge, şi omul singur nu mai putea să depăşească această condiţie. 


3 Paul EVDOKIMOV, L'Orthodoxie, Neuchâtel 1965, 206. 

* Interpretarea tipologică o găsim şi în epistolele sfântului apostol Pavel. Metoda 
aceasta pleacă de la principiul unei similitudini de structură între două evenimente, dintre 
care unul este istoric, adică face parte din istoria mântuirii, iar altul face parte din 
experienţa prezentului. Această analogie nu se situează pe planul „vertica!” al alegoriilor 
lui Filon, ci pe axul ,orizontal” al timpului. Cf. Pierre BUHLER, ed., Les „clairs-obscurs” de 
l’Ecriture. Un dossier interdisciplinaire d'hermeneutique biblique, Montpellier 1996, 235. 

5 „Plantata est Ecclesia, paradisius in hoc mundo”, IRINEU DE LYON, Adversus haereses, 
5, 20, 2: PG 7, 1178, apud Henri DE LUBAC, Catholicisme, Cerf, Paris 1952, 150. 

Dumnezeu face legământ cu Noe că nu va mai pustii pământul cu potop, 
iar semnul acestui legământ va fi curcubeul. „Va fi, deci, curcubeul meu 
în nori şi-l voi vedea, şi-mi voi aduce aminte de legământul veşnic dintre 
mine şi pământ” (Gen9,16). 

Evident că textul este metaforic, deoarece, în limbaj biblic, „amintirea 
lui Dumnezeu” însemnă întoarcerea lui spre lume, prin puterea harului 
său, care menţine lumea şi îi dă viata. 

Pentru om, a trăi înseamnă, aşadar, a trăi în „amintirea lui 
Dumnezeu”, iar a muri înseamnă a cădea din aceasta. 

Harul lui Dumnezeu, care dă viata, se aseamănă, în textul citat, cu 
lumina care, trecând printr-o picătură de apă, se transformă sau se 
ipostaziază în cele şapte culori ale curcubeului. 

Curcubeul va fi, deci, pentru Noe şi urmaşii săi, un semn al „aducerii 
aminte” şi o invitaţie la ceea ce am putea numi „memorial liturgic” în care 
sunt angajaţi atât omul, cât şi creaţia. Curcubeul va păstra, de asemenea, 
vie în conştiinţa posterităţii lui Noe „amintirea morții”, dar şi „salvarea” 
din moarte prin bunăvoința lui Dumnezeu. 

O altă prefigurare a Bisericii ca lăcaş sfinţit de prezenţa lui Dumnezeu 
am spus că este cortul sfânt”. 

Ca şi arca lui Noe, construcţia lui a fost inspirată de Dumnezeu. „Cortul 
şi toate vasele şi obiectele lui să le faci după modelul ce-ţi voi arăta eu” (Ex 
24,9). 

Cortul era împărţit în două încăperi, Sfânta şi Sfânta Sfintelor, 
despărțite printr-o perdea, iar în Sfânta Sfintelor era aşezat chivotul legii 
şi în chivot erau tablele legii. Chivotul era străjuit de doi heruvimi. „Între 
cei doi heruvimi, de deasupra chivotului legii, mă voi descoperi tie şi îţi voi 
grăi de toate câte am a porunci prin tine fiilor lui Israel”, îi spune 
Dumnezeu lui Moise (Ex 25,22). 

Este destul de evident că modelul după care era construit cortul este 
paradisul, şi el anticipa spaţiul sacru al bisericii. Sfinţii părinți au 
interpretat în perspectiva învierii textul de mai sus, Chivotul prefigurând 
mormântul din dimineaţa învierii, străjuit de cei doi îngeri. 

După ce cortul a fost pregătit cu toate obiectele sale, el a fost sfinţit şi 
s-a umplut de slava lui Dumnezeu. 


Atunci un nor a acoperit cortul adunării şi lăcaşul s-a umplut de slava 
Domnului (...) În tot timpul călătoriei fiilor lui Israel, când se ridica norul de 


€ Al. SCHMEMANN, L’Eucharistie, Sacrament du Royaume, Paris 1985, 131. 
7 ORIGENE, Exod, 9, 8, apud Henri DE LUBAC, Catholicisme, 151. 

pe cort, atunci plecau la drum (...) Pentru că, tot timpul călătoriei, ziua stătea 
peste cort norul Domnului, iar noaptea se afla peste el foc, înaintea ochilor 
întregii case a lui Israel (Ex 40,34.36.38). 


După ce a ajuns în Tara Fagaduintei, poporul Israel va construi templul 
prin regele Solomon, căruia Dumnezeu i-a dat înţelepciune „mai presus de 
înţelepciunea tuturor fiilor Răsăritului” (1Rg 4,30). Templul a fost, la 
rândul său, inspirat, întrucât a păstrat aceeaşi formă a cortului sfânt, 
dublându-i, însă, dimensiunile. 

Domnul a zis către Solomon: 


Iată, tu-mi zideşti casă; dacă te vei purta după legile mele şi vei umbla dupa 
hotărârile mele şi vei păzi toate poruncile mele, lucrând după ele, atunci îmi 
voi împlini şi eu cu tine cuvântul meu, pe care l-am grăit către David, tatăl tau. 
Voi locui în mijlocul fiilor lui Israel şi nu voi părăsi pe poporul meu, Israel (1Rg 
4,12-13). 


Când templul a fost gata, Solomon a vorbit poporului: 


Binecuvântat fie Domnul Dumnezeul lui Israel, care a grăit cu gura sa către 
David, tatăl meu, ceea ce astăzi a împlinit cu mâna sa! Ela zis: Din ziua în care 
am scos poporul meu Israel din Egipt, nu mi-am ales cetate în nici una dintre 
semintiile lui Israel, unde să fie zidită casa în care să petreacă numele meu; 
dar apoi am ales Ierusalimul pentru petrecerea numelui meu (...) Eu am urmat 
în locul tatălui meu, David, şi am şezut pe tronul lui Israel, precum Domnula 
zis, şi am zidit templul numelui Domnului Dumnezeului lui Israel (1Rg 8,15- 
16.20). 


În templu, preoţii au aşezat chivotul legii şi toate lucrurile sfinte care 
erau în cort. 

Preoţii au aşezat chivotul cu legea Domnului la locul lui, în „Sfânta 
Sfintelor din templu, sub aripile heruvimilor” (1Rg 8,6), şi apoi, când 
preoţii au ieşit din lăcaşul sfânt, un nor a umplut templul Domnului (v. 
10). 

Aşadar, spaţiul templului a fost sfinţit prin nor (adică prin harul 
Duhului Sfânt, spun sfinţii părinţi), iar Solomon a rostit atunci una dintre 
cele mai frumoase rugăciuni, prezente în Vechiul Testament. Dincolo de 
cuvinte, se poate observa perspectiva mesianică a lucrării lui Solomon şi 
anticiparea întrupării şi zidirii bisericii creştine: 

Şi acum, Doamne, Dumnezeul lui Israel — spune Solomon —, să împlineşti ceea 

ce ai grăit cu robul tău, David, tatăl meu, zicând: „Nu-ţi va lipsi niciodată 

înaintea mea un urmaş, care să şadă pe tronul lui Israel, dacă fiii tăi îşi vor 
păzi drumul lor, purtându-se aşa cum te-ai purtat tu înaintea Mea!” Şi acum, 

Doamne Dumnezeul lui Israel, fă să se adeverească cuvântultău, care l-ai grăit 

cu robul tău, David, tatăl meu! Oare adevărat să fie că Domnul va locui cu 
oamenii pe pământ? Cerul şi cerul cerurilor nu te încap, cu atât mai putin acest 
templu pe care l-am zidit numelui tău. Însă caută la rugăciunea robului tău şi 
la cererea lui, Doamne Dumnezeul meu! Ascultă strigarea robului tău şi la 
cererea lui, Doamne, Dumnezeul meu! Ascultă strigarea şi rugăciunea lui, cu 
care se roagă astăzi. Să-ţi fie ochii tăi deschişi ziua şi noaptea la templul 
acesta, la acest loc, pentru care tu ai zis: „Numele meu va fi acolo”; să asculti 
strigarea şi rugăciunea cu care robul tău se va ruga în locul acesta; să asculti 
rugăciunea robului tău şi a poporului tău, Israel, când ei se vor ruga în locul 
acesta; să asculti din locul şederii tale cel din ceruri, să asculti şi să miluiesti 
(Re 8,25-30). 


Aşadar Biserica, lăcaşul sfinţit al creştinilor, îşi are modelul nevăzut 
şi transcendent în paradisul ceresc, care este împărăția Sfintei Treimi, iar 
în timp ea este prefigurată de reprezentările sensibile ale paradisului 
pierdut, arcei lui Noe, cortului sfânt, templului lui Solomon. De aceea, 
biserica creştină, ca lăcaş de închinare, nu este o construcție 
întâmplătoare, ci ea a preluat întreaga semnificaţie simbolică ce a 
precedat-o din istoria lui Israel, dar, în interiorul ei, Dumnezeu nu va fi 
prezentat doar prin „Numele său” şi prin „Lege”, ci prin umanitatea 
asumată şi indumnezeita a Cuvântului său. Cu alte cuvinte, prezenţa lui 
Dumnezeu în biserica creştină nu va mai fi simbolică, ci sacramentală. 
Biserica devine cu adevărat „Casa lui Dumnezeu” pierdută în Adam şi 
regăsită în Hristos. De aceea, atunci când ne apropiem de o biserică, când 
vrem să determinăm arhitectura sa şi expresia sa artistică, trebuie să 
ținem cont de această evoluţie istorică a ideii de „templu”. 

Paradisul terestru, arca lui Noe, cortul sfânt, templul lui Solomon şi, 
în sfârşit, biserica creştină reprezintă, înainte de toate, un spațiu 
organizat şi „consacrat”. În acest spațiu, Dumnezeu se întâlneşte cu omul. 
Despre această „consacrare” ne vorbeşte şi ritualul de sfințire a unei 
biserici. 

La începutul acestui ritual, episcopul aprinde o lumânare, expresia 
luminii din ziua dintâi, şi apoi înconjoară cu comunitatea biserica, 
delimitând „cercul” în care se va arăta slava lui Dumnezeu. Ajungând în 
fata uşii de la intrare, episcopul citează din Psalmul 23: ,,Ridicati, 
căpetenii, porţile voastre şi vă ridicaţi porțile veşnice şi va intra Împăratul 
slavei”. In interiorul bisericii, cineva întreabă: „Cine este acesta, 
Împăratul slavei?” Episcopul, reprezentând în mod vizibil pe Hristos şi 
lucrarea sa tainică, sfintitoare răspunde: „Domnul cel tare şi puternic, 
Domnul puterilor, acesta este Împăratul slavei”. Uşile bisericii se deschid, 
apoi, spre interior, simbolizând că Hristos, Împăratul, nu intră decât dacă 
i se deschide. 

Intrând în biserică, aceasta devine „Casa lui Dumnezeu” prin invocarea 
Duhului Sfânt. Centrul acestei „case” este altarul (locul înalt) în care se 
află masa de jertfă, pe masă se află chivotul, iar în chivot, Euharistia, 
„pâinea care s-a coborât din cer”, care în Vechiul Testament a fost 
prefigurată prin mana din pustiu. 

Dacă, pentru evrei, templul era singurul loc în care se arăta slava lui 
Dumnezeu şi, de aceea, fiecare evreu trebuia să facă pelerinaj la templu, 
pentru creştini, biserica nu va mai fi circumscrisă geografic, ci doar 
spatial. Fiecare spaţiu „consacrat”, sfinţit prin epicleza euharistică, va 
deveni biserică, loc al prezenţei lui Hristos şi al comuniunii cu el. 

Orice biserică devine astfel „Muntele cel sfânt al Sionului”, „centru al 
lumii” şi „pom al vieţii”. Acest lucru îl va preciza Mântuitorul în dialogul 
său cu femeia samariteană: „Femeie, crede-mă că vine ceasul când nici pe 
muntele acesta, nici în lerusalim nu vă veţi închina Tatălui (...) Vine 
ceasul, şi acum este, când adevărații închinători se vor închina Tatălui în 
duh şi în adevăr [adică în Duhul Sfânt şi în Hristos], că şi Tatăl astfel de 
inchinatori îşi doreşte” (In 4,21.23). 

Bisericile creştine nu sunt, aşadar, centre geografice, ci centre 
spirituale, icoane ale cosmosului transfigurat şi ale împărăției escatologice 
a lui Dumnezeu. 

În tradiția creştină, nu templul, ci Golgota reprezintă centrul liturgic 
al creaţiei, pentru că, după Origene, crucea a fost înălţată pe locul în care 
se afla mormântul lui Adam’. 

În biserică, Golgota este reprezentată de altarul pe care se află 
permanent Hristos în stare de jertfă sub chipul pâinii şi al vinului 
euharistic. În centrul altarului, masa sfântă este aşezată pe moaştele 
sfinţilor, care anticipează, în timp, trupurile induhovnicite ale Pastelui 
viitor. Această idee este preluată, de fapt, din Apocalips. Când Mielul 
înjunghiat, adică Hristos în stare de jertfă, a deschis „pecetea a cincea”, 
îngerul a văzut „sub jertfelnic sufletele celor injunghiati pentru cuvântul 
lui Dumnezeu şi pentru mărturia pe care au dat-o” (Ap 6,9). 

Nicolae Cabasila, plecând de la această imagine, va afirma că 
adevăratul altar nu-l reprezintă piatra, ci moaştele sfinţilor. De aceea, 
fără moaştele sfinților, nu se poate sfinți un altar şi nu se poate savarsi 
Euharistia. Aceasta nu înseamnă că Euharistia este dependentă de sfinţi, 
ci că sfinţii au devenit sfinţi prin Euharistie. 


3 Cf. Paul EVDOKIMOV, L'Orthodoxie, 213. 
° ORIGENE, Comm. in. Matt: PG 13, 1777, apud Paul EVDOKIMOV, L’Orthodoxie, 211. 

Euharistia este, aşadar, taina care constituie, in mod fundamental, 
Biserica si prin ea se transfigureaza omul si intreaga creatie. 

Datorita acestui fapt, in teologia patristica, Euharistia savarsita in 
Biserică devine centrul în jurul căruia gravitează întreaga viata creştină. 
„După sfânta Împărtăşanie, scrie Nicolae Cabasila, nu mai este loc unde 
să păşeşti, de aceea, trebuie să te opreşti aici şi să te gândeşti cum să faci, 
ca să poţi păstra, până la sfârşit, comoara pe care ai dobândit-o”". 

Evident că există situaţii în care Euharistia se poate săvârşi în afara 
bisericii ca lăcaş în care se adună, în mod obişnuit, comunitatea eclezială. 
Nu vom aborda aceste situaţii, pentru că intenţia noastră a fost doar să 
subliniem faptul că biserica, mai ales în spaţiul răsăritean, nu este o 
construcţie arbitrară şi supusă doar imaginaţiei creatoare a unui artist 
(arhitect sau pictor), ci ea reprezintă, în mod văzut şi anticipat, icoana 
împărăției lui Dumnezeu. Tot ce se află în Biserică are o motivaţie biblică 
şi teologică. Sfinţii părinți nu au inventat după bunul lor plac, ci doar au 
transpus, într-un limbaj simbolic, absolut necesar pentru mistagogia 
credinţei, evenimentele principale ale istoriei mântuirii. 


2. Biserica şi comunitatea credincioşilor 


Evident că o biserică înţeleasă drept „Casă a lui Dumnezeu- Împăratul” 
nu poate fi separată niciodată de comunitatea credincioşilor care se adună 
în ea. Comunitatea credincioşilor, adunată în jurul potirului, în cadrul 
sfintei Liturghii, este ea însăşi Biserică. Termenul grec exxinoia folosit 
de primii creştini pentru a defini comunitatea lor exprimă destul de clar 
acest lucru. exxinoia vine de la verbul exxai care înseamnă chem, 
convoc. 

Deci Biserica, în înţelesul său de comunitate a credincioşilor, nu este 
„o simplă adunare sociologică, o colectivitate cu un crez religios”!!, ci o 
adunare convocată de Hristos, în casa sa, pentru a participa la cina cea de 
taină. Hristos însuşi se oferă credincioşilor ca mâncare şi băutură şi, prin 
aceasta, comunitatea euharistică devine un popor al lui Dumnezeu 
„seminţie aleasă, preoţie împărătească, neam sfânt” (1Pt 2,9). 


10 Nicolae CABASILA, Despre viata în Hristos, 84-85, apud Dumitru Gh. RADU, Caracterul 
ecleziologic al Sfintelor Taine şi problema intercomuniunii, teză de doctorat, în Ortodoxia 
30 (1-2/1978) 296. Cf. şi Dumitru POPESCU, Ortodoxie şi contemporaneitate, Bucuresti 1996, 
95-107. 

1 Ioan BRIA, Liturghia după Liturghie. O tipologie a misiunii apostolice şi mărturiei 
credinţei azi, Athena, Bucureşti 1996, 41. 

Comunitatea euharistică din Biserică era deja prefigurată în Vechiul 
Testament prin comunitatea cultică a lui Israel. Corespondentul ebraic al 
cuvântului grec éxKAnota era gahal'’, care însemna adunarea poporului 
lui Israel, constituită prin chemarea lui Dumnezeu şi care făcea din 
poporul ales o unitate organică. 

Acelaşi lucru va fi valabil, însă pe un alt plan, pentru comunitatea 
creştină. Nimeni nu poate fi creştin prin el însuşi, ca individ izolat, ci 
numai „încorporat” în comunitatea eclezială. Initial, această comunitate 
se identifica cu comunitatea apostolică. De aceea, comuniunea cu apostolii 
era fundamentală pentru Biserica primară, pentru că ei reprezentau atât 
cele douăsprezece semintii ale lui Israel, cât şi imaginea noului Israel, 
care era comunitatea creştină. 

Comunitatea creştină este o comunitate „hristoforă” şi „pnevmatoforă”, 
constituită prin tainele de „iniţiere”: Botez, Mir si Euharistie, dar, în 
acelaşi timp, este o comunitate orientată escatologic spre împărăţia lui 
Dumnezeu. Constituirea ei, ca atare, nu se poate face decât în „casa” în 
care este prezent Hristos în stare de jertfă curată. 

Prezenţa lui Hristos în comunitatea eclezială şi în lăcaşul bisericii, ca 
şi orientarea lor escatologică, este sugerată atât prin arhitectura şi pictura 
bisericii, cât şi prin actele liturgice săvârşite în spaţiul ei. Evident că nu 
putem intra aici în amănunte, însă câteva aspecte ce se leagă intim de 
subiectul nostru trebuie subliniate”. 

Fiecare individ uman care se naşte ca ipostas „biologic” într-o familie 
creştină este „renăscut” ca „ipostas eclezial”'* în Biserică, înțeleasă atât 
ca lăcaş de închinare, cât şi ca o comunitate euharistică adunată în 
Hristos prin Duhul Sfânt. 

În tradiţia sacramentală a Bisericii Ortodoxe, taina Mirungerii este 
încadrată în taina Botezului, subliniindu-se prin aceasta legătura şi 
unitatea profundă dintre lucrarea lui Hristos şi a Duhului Sfânt în 
Biserică, sau, cu alte cuvinte, legătura intimă dintre hristologie si 
pnevmatologie. Aceste prime două taine se săvârşesc în pridvorul bisericii, 
care simbolizează lumea aceasta, timpul şi spaţiul creat întru care suntem 


' Nouveau dictionnaire biblique, 381. 

' Pentru semnificaţia teologică a artei ecleziale, cf. Pavel FLORENSKY, Iconostasul, 
Anastasia, Bucureşti 1994; Nichifor CRAINIC, Nostalgia Paradisului, Moldova, Iasi 1994; 
Mihail DIACONESCU, Prelegeri de estetică a Ortodoxiei, Porto-Franco, Galaţi 1996; Paul 
EVDOKIMOV, Arta icoanei, o teologie a frumuseţii, Meridiane, Bucureşti 1993; Leonid 
USPENSKY, Teologia icoanei în Biserica Ortodoxă, Anastasia, Bucureşti 1994. 

14 Aceste expresii sunt preluate de la teologul grec Ioannis ZIZIOULAS, Fiinţa eclesială, 
Ed. Bizantină, Bucureşti 1966, 46 şi 50. 

circumscrişi ca fiinţe biologice şi spirituale. De aceea, în pridvorul 
bisericii, conform erminiei bizantine, se pictează calendarul, pentru a 
puncta timpul liturgic, începând cu luna septembrie (Naşterea Maicii 
Domnului) şi sfârşindu-se cu august (Tăierea Capului Sfântului loan 
Botezătorul). 

Săvârşirea tainei Botezului şi a tainei Mirungerii, în pridvor, semnifică, 
aşadar, atât naşterea, cât şi renaşterea noastră într-un timp punctat deja 
de icoanele tuturor sfinţilor şi orientat escatologic spre împărăţia lui 
Dumnezeu ca împărăție a comuniunii desăvârşite. 

După săvârşirea celor două sfinte taine, noul botezat este condus de 
nasi (părinţii săi spirituali) spre altar, trecând prin pronaosul şi naosul 
bisericii. 

Pronaosul semnifică timpul istoric al bisericii, dar şi timpul devenirii 
creştinului, de aceea, se pictează în el scene din istoria Bisericii. 

Naosul simbolizează sfințirea timpului istoric prin deschiderea lui spre 
eonul escatologic. De aceea, întotdeauna pe bolta din naosul bisericii se 
pictează Mântuitorul Hristos binecuvântând lumea. 

Părintele Dumitru Stăniloae afirmă că această imagine nu exprimă „un 
transcendent (anonim) care coboară (după expresia lui Lucian Blaga), ci 
pe Dumnezeul cel personal care imbratiseaza cu iubire comunitatea 
pentru a o atrage la viata sa, îndumnezeind-o”!”. Naosul este separat de 
altar prin iconostas, a cărui prefigurare în Vechiul Testament era 
perdeaua care separa Sfânta de Sfânta Sfintelor. 

În altar se intră prin două uşi laterale pe care sunt pictaţi cei doi 
arhangheli Mihail şi Gabriel, primul cu sabie de foc, sugerând paradisul 
pierdut prin păcat, şi al doilea cu crini în mână, simbolizând paradisul 
regăsit în Hristos. 

Intrarea centrală în altar, prin uşile împărăteşti, pe care este pictată 
icoana Bunei-Vestiri, sugerează că prin Maica Domnului s-au deschis din 
nou porțile noului paradis în care ne aşteaptă Hristos. 

Copilul nou-botezat este împărtăşit cu trupul şi sângele lui Hristos 
înaintea uşilor împărăteşti, pregustând încă de acum, din timpul istoric, 
bucuria comuniunii escatologice, iar drumul parcurs din pridvor, unde se 
săvârşeşte taina Botezului şi a Mirungerii, spre altar, simbolizează 
ascensiunea sa din timpul şi spaţiul istoric spre împărăţia lui Dumnezeu. 
Această ascensiune este sugerată şi de faptul că în bisericile ortodoxe se 
urcă de obicei, în trepte, din pridvor spre altarul pe care se află permanent 
Hristosul euharistic. 


' Dumitru STANILOAE, Spiritualitate şi comuniune în Liturghia ortodoxă, 37. 

Trebuie să precizam foarte clar, in acest context, că tot ceea ce se 
petrece în lăcaşul de cult, în care se adună comunitatea credincioşilor, nu 
are doar o semnificaţie simbolică. Toate obiectele din biserică 


nu sunt simple simboluri, în sensul de imagini ale unor acţiuni spirituale 
despărțite de ele, ci ele sunt mijloace sensibile prin care se produc acele acţiuni, 
fiind pline de ele, străbătute de ele. Pe măsură ce un credincios înaintează în 
viaţa duhovnicească, el experiază faptul că, aflându-se în biserică, se află în 
interiorul crucii lui Hristos, sau al lui Hristos cel jertfit, care ne imbratiseaza 
pe toţi, sau al lui Hristos care, deşi e înviat, face mereu pentru noi drumul 
jertfei sau al crucii spre înviere!f. 


3. Biserica — spaţiu al edificării morale 
3.1. O nouă „forma mentis” 


Comuniunea cu Hristos în Duhul Sfânt, trăită în mod integral în 
Biserică, transformă, aşadar, treptat şi neagresiv ființa umană şi conduce, 
în final, la o nouă „forma mentis”. Viaţa exemplară a sfinţilor, ca şi 
întreaga cultură şi spiritualitate creştină sunt o dovadă în acest sens. 

Centrul unificator al acestei noi forme a minţii este, aşa cum am 
subliniat, Hristos, iar puterea sa transfiguratoare este harul Duhului 
Sfânt. Omul devine astfel o fiinţă hristologică şi pnevmatologică, adică o 
fiinţă care inspiră şi respiră în Duhul lui Hristos. Deschiderea sa spre 
comuniunea cu Dumnezeu şi cu lumea în care trăieşte nu mai este 
funcţională, ci ontologică şi existențială. 

Omul înnoit spiritual prin comuniunea cu Hristos devine, la rândul 
său, un centru unificator şi pacificator al mediului său existenţial, 
întrucât relaţiile sale cu lumea nu se mai întemeiază doar pe coordonate 
„raţionale”, „psihologice” sau „sentimentale”, ci pe credinţa în Fiul lui 
Dumnezeu, care a iubit lumea până la jertfa supremă. Pentru el, credinţa 
în Dumnezeu nu este o realitate abstractă, nici o realitate psihologică sau, 
cu alte cuvinte, un simplu fenomen al psihicului, ci o realitate existenţială 
care se naşte din comuniunea cu Hristos, în Duhul Sfânt. Cu alte cuvinte, 
omul înnoit spiritual, omul duhovnicesc nu este doar „convins”, pe calea 
argumentelor raţionale sau psihologice, de necesitatea credinţei în 
Dumnezeu, ci este „pătruns” de credinţă, aşa cum aerul pătrunde în toţi 
porii plămânului său. De aceea, credinţa lui, în relaţiile sale cu lumea, nu 
se manifestă agresiv şi fanatic, pentru că izvorul şi puterea manifestării 
sale nu este eu-l său egocentric, ci harul Duhului Sfânt. 


'5 Dumitru STANILOAE, Spiritualitate şi comuniune în Liturghia ortodoxă, 43. 

Mintea unui asemenea om, innoita prin Hristos, nu este doar patrunsa 
de credinta autentica ci si deschisa escatologic spre imparatia lui 
Dumnezeu, adică este o minte pătrunsă de speranţă. Speranţa sa nu este, 
însă, utopică şi nerealistă, ci profund ancorată în realitatea istorică şi 
existenţială. 

Spre deosebire de speranţa utopică ce se naşte din dorinţa omului de 
a cunoaşte viitorul şi a-şi proiecta în viitor dorinţele şi aspiraţiile sale, 
pentru a suporta uneori mai uşor povara şi obscuritatea prezentului, 
speranţa creştină, ca şi credința din care se naşte, este o realitate 
dinamică, înscrisă în realitatea timpului şi spaţiului liturgic. În orizontul 
acestui timp se anticipează împărăţia lui Dumnezeu, dar se şi 
actualizează misterul pascal al lui Hristos, trecerea sa din moarte la 
înviere. 

Învierea lui Hristos, biruinţa sa asupra morţii, constituie, aşadar, 
fundamentul speranţei creştine. De aceea, putem spune că speranţa 
creştină se mişcă între trecutul împlinit în Hristos şi viitorul escatologic 
al comuniunii depline cu el; ea nu se identifică cu utopia, cu simpla 
speranţă a zilei de mâine, ci este o nădejde răstignită cu Hristos, prin care 
creştinul se deschide darului suprem al învierii, care este comuniunea. Cu 
alte cuvinte, crucea este semnul distinctiv al speranţei creştine şi ea 
presupune atât un angajament istoric, cât şi o deschidere spre viitorul 
escatologic. 

Deci speranţa creştină nu înseamnă doar aşteptare incertă şi plină de 
inerție, ci izvor de putere pentru angajamentul istoric al creştinului, 
deoarece împărăţia lui Dumnezeu, ca împărăție a comuniunii depline, pe 
care el o aşteaptă, este deja prezentă în mod tainic în Biserică. 
Participarea la ea presupune efort permanent şi asumarea unei 
responsabilităţi în interiorul realităţii istorice. 

Asumarea acestei responsabilităţi este determinată, în al treilea rând, 
de iubire, care, alături de credinţă şi speranţă, este rodul suprem al 
lucrării Duhului Sfânt în fiinţa creştinului. De aceea, putem spune că 
noua „forma mentis” la care acesta ajunge, după ce a trecut prin etapele 
şi exigenţele disciplinei ascetice, în Biserică, este o „forma mentis” 
pătrunsă de iubirea (&yaănn) revărsată în ea de Duhul Sfânt. 

Noţiunea de &yaăânn o găsim şi în Septuaginta, fiind corespondentul 
ebraicului aheb. Ea exprimă o iubire care depinde mai mult de voinţă 
decât de sentiment şi, de aceea, este, mai ales, expresia iubirii lui 
Dumnezeu faţă de om; este iubirea care coboară spre lume ca un act de 
compasiune mântuitoare ce se va manifesta deplin în Hristos, solicitând 
şi aşteptând iubirea-răspuns a omului. Răspunsul la iubirea lui Hristos 

nu are însă numai o dimensiune verticală, ca erosul platonic, ci şi o 
dimensiune orizontală, orientată spre semeni şi întreaga creaţie. 


3.2. Un nou mod de a fi împreună 


Fiinţa omului înnoit în Hristos devine, aşadar, un centru recapitulativ 
al cosmosului, iar mintea adunată în „inimă” devine un loc al comuniunii 
şi solidarităţii intime cu toţi semenii. 

Mintea pătrunsă de credinţă, de nădejde şi de dragoste faţă de Hristos 
nu mai este o minte (vovg) autarhica sau autosuficienta, ci solidară şi 
plină de compasiune pentru toți oamenii. „Ce este o inimă 
compătimitoare?”, se întreabă sfântul Isaac Sirul. 


Este o inimă care arde pentru întreaga creaţie: pentru oameni, pentru păsări, 
pentru animale, pentru demoni, pentru orice făptură. Când ea se gândeşte la 
ele, când le vede, ochii săi se umplu de lacrimi. Atât de puternică este 
compasiunea sa, încât nu poate să audă sau să vadă cel mai mic rău, sau cea 
mai mică tristeţe în creaţie. De aceea, el [omul duhovnicesc] se roagă cu lacrimi 
în fiecare moment pentru animalele fără rațiune (Adyog), pentru duşmanii 
adevărului şi pentru cei care-i fac rău, pentru ca ei să fie păziţi şi iertaţi!”. 


Lectura acestui text ar putea trezi în mintea cititorului de astăzi 
sentimente contradictorii, pentru că, în primul rând, atitudinea exprimată 
în el pare putin realistă si prea sentimentală şi, în al doilea rand, ea se 
găseşte la foarte puţini oameni. 

Într-adevăr, ea se găseşte astăzi destul de rar, dar tocmai această 
atitudine a transformat „forma mentis” a antichităţii greceşti şi a instituit 
în istorie un nou mod de a fi oamenii împreună; este, evident, un mod 
paradoxal în care fiecare parte poartă în ea întregul sau, cu alte cuvinte, 
în ,microcosmosul” minţii adunate în „inimă” este prezent întreg macro- 
cosmosul. 

Sfântul Macarie Egipteanul afirmă că pentru acest nou mod de a fi 
împreună a venit Hristos: 


Domnul nostru a venit pentru a schimba, pentru a transforma, reînnoi şi recrea 
acest suflet care, prin păcat, a fost distrus de patimi, şi el l-a unit cu propriul 
său Duh dumnezeiesc. El a venit să pună în lucrare o nouă minte (votg), un 
nou suflet (wuxn), ochi şi urechi noi, o nouă limbă spirituală [duhovnicească], 


cu alte cuvinte, oameni noi care cred în el!$. 


17 Apud Christos YANNARAS, La liberté de la morale, Labor et Fides, Genève 1982, 70. 
18 Homélies Spirituelles, 44, 1, ed. Dorries, 291, apud Christos YANNARAS, La liberté de 
la morale, 70. 

Omul acesta „nou”, de care vorbeşte sfântul Macarie, nu mai este o 
ființă singură; el nu mai este un „individ” care face parte dintr-o sumă 
aritmetică de „indivizi”, ci este o persoană ce cuprinde în sine toate 
persoanele cu care Hristos însuşi se identifică. Sfântul Simeon Noul 
Teolog exprimă acest nou mod de a fi împreună prin imaginea unui lanţ 
de aur în care fiecare persoană este o verigă legată de alte persoane prin 
„credinţă, prin fapte şi iubire””’. 

Evident că acest nou mod de a fi împreună pe care şi-l asumă un om 
duhovnicesc nu exclude posibilitatea eşecului. Omul acesta se află pe 
culmea spiritualizării umanului, dar această culme este trăită ca dar în 
intimitatea unei cugetări smerite şi a unei conştiinţe care-şi simte 
permanent nevrednicia. De aceea, în mod paradoxal, această culme 
rimează cu o smerenie supremă, cu un simț al culpabilitati si 
responsabilitatii pentru tot ceea ce falsifică existenţa umană. De aceea, 
putem spune că modul de a fi al omului hristofor şi pnevmatofor nu este 
idealist sau iluzoriu, ci este profund realist şi responsabil. Este vorba, 
însă, de un realism duhovnicesc întemeiat pe experienţa unei creşteri în 
Duhul lui Hristos şi în Biserică, şi nu pe experienţa afirmării de sine şi 
conformitatea cu normele exterioare ale unei etici convenţionale 
individualiste şi separatiste. 

Omul duhovnicesc este, în intimitatea conştiinţei sale, unit cu Hristos 
şi în Hristos cu toți semenii săi. Mintea lui, spune Maxim Covsocalivitul, 
este stăpânită de lumina cunostintei dumnezeieşti, care-l face să fie 
smerit, iar „inima i se face senină şi blândă şi dă la iveală roadele Duhului 
Sfânt: bucuria, pacea, îndelunga răbdare, bunătatea, compătimirea, 
iubirea, smerenia şi celelalte””. 

Intimitatea minţii, unită cu Hristos în adâncul inimii, se face, aşadar, 
cunoscută prin roadele care se revarsă în afară şi care nu pot fi simţite cu 
adevărat decât de cei care şi-au răstignit, la rândul lor, „trupul” cu poftele 
şi cu patimile şi au intrat în acelaşi orizont al unităţii şi al comuniunii. 

Omul duhovnicesc, deşi este în comuniune cu toţi semenii săi, în 
rugăciunea sa, în relaţiile directe cu semenii, este discret şi neagresiv, el 
nu impune nimănui nimic, nici chiar practicarea virtuţilor, pentru că el nu 
se interesează, de fapt, de virtute, ci de comuniunea cu Hristos şi de 
adevărul omului purtător de Hristos. Personalitatea sa te cucereşte în 


' SIMEON NOUL TEOLOG, Filocalia, VI, 61-62. 
2 Din viata cuviosului părintelui nostru Maxim Covsocalivitul”, în Filocalia, VIII, 544. 

tăcere, asa cum te cucereşte frumuseţea şi verticalitatea unui stejar 
înrădăcinat profund în pământ pe măsura deschiderii sale spre cer. 

Ceea ce ne atrage, de fapt, la noul mod de „a fi împreună” trăit de un 
om duhovnicesc este exigenta sa fata de sine însuşi şi ingaduinta sa fata 
de ceilalţi. Această atitudine izvorăşte din experienţa drumului parcurs 
de la suprafaţa minţii spre adâncul ei, în care se află Hristos, un drum 
plin de obstacole şi de amăgiri ale duhului celui rău. 

Când duhul cel rău se apropie de om, 


îi zăpăceşte mintea şi o sălbăticeşte; îi face inima aspră şi o intuneca; îi 
pricinuieşte frică şi mândrie; îi înăspreşte ochii, îi tulbură creierul, îi înfioară 
tot trupul; îi iscă prin nălucire, în faţa ochilor, o lumină care nu străluceşte şi 
care nu este curată, ci roşie; îi scoate mintea din frâu şi o indraceste; îl mişcă 
să spună cu gura cuvinte neputincioase şi hulitoare. El [omulinspirat de duhul 
cel rău] nu cunoaşte deloc smerenia, nici plânsul şi lacrima adevărată, ci 
întotdeauna se laudă cu bunatatile lui; e plin de slavă deşartă şi fără înfrânare 
şi temere de Dumnezeu şi, totodată, e stăpânit de patimi”. 


Am citat aici cuvintele sfântului Maxim Mărturisitorul, care subliniază 
criteriile după care se recunoaşte omul care nu şi-a actualizat încă, pe 
calea disciplinei ascetice, disponibilitatea ființei sale pentru viaţa în 
comuniune cu Dumnezeu şi cu semenii. 

Faţă de un asemenea om, omul înnoit spiritual are o atitudine 
compătimitoare, pentru că el nu identifică niciodată persoana umană cu 
răul pe care-l face; el urăşte răul, dar iubeşte persoana în care Hristos se 
află, de fapt, în agonie. În acest caz, singura atitudine ce dă roade pe 
termen lung este respectarea deplină a libertăţii personale. 

Această atitudine, care exprimă cel mai bine noul mod de „a fi 
împreună” sau în comuniune, lipsit de prejudecăți moraliste şi 
constrângătoare, este o atitudine participativă la iubirea smerită a lui cu 
Hristos pe care un autor creştin o surprinde astfel, într-un dialog al minţii 
sale cu Hristos: 


Tu nu te-ai învrednicit să cobori de pe cruce, spune el, când cei de jos îşi băteau 
joc de tine, strigandu-ti: „Coboară-te jos de pe cruce, vom vedea şi vom crede!” 
Tu nu te-ai învrednicit să cobori, fiindcă nu voiai să-i câştigi printr-o minune, 
ci aşteptând o credinţă liber consimtita din partea lor, nicidecum prilejuită de 
un miracol. Ceea ce doreai tu cu ardoare era o dragoste liberă, iar nu extazul 
unui rob fascinat de puterea ce i-a vârât pe veci frica-n oase”. 


2 „Din viata cuviosului părintelui nostru Maxim Covsocalivitul”, 544. 
2 F, DOSTOIEVSKI, Fraţii Karamazov, III. 

3.3. O nouă atitudine faţă de creație 


Comuniunea omului cu Hristos în Duhul Sfânt transformă integral şi 
atitudinea fata de creaţie. Pentru el, creaţia nu se mai identifică cu un 
simplu dat neutru, cu o natură obiectivă pe care poate să o supună 
capriciilor şi dorințelor sale egoiste. 

Omul înnoit spiritual, prin comuniunea cu Hristos, devine preotul 
creaţiei, iar creaţia, prin elementele euharistice, se transformă în trup al 
lui Hristos. Datorită acestui fapt, el nu mai identifică creaţia cu „materia” 
brută sau cu o „materie” (Vin) coeternă cu Dumnezeu, ci o recunoaşte ca 
„dar” care trebuie receptat printr-o atitudine contemplativă, şi nu 
posesivă. 

Este un fapt demonstrat că atitudinea contemplativă a omului 
determină o anumită stare a creaţiei, iar atitudinea sa posesivă determina 
o altă stare. Cu alte cuvinte, starea de echilibru şi de armonie a creaţiei 
este determinată de starea spirituală a omului. Starea de echilibru a 
creaţiei se păstrează în măsura în care omul se odihneşte în Dumnezeu. 

Sfântul Simeon Noul Teolog, cu sensibilitatea sa poetică, surprinde 
acest lucru astfel: 


Toate creaturile, când au văzut că Adam este scos din paradis, nu consimtira 
să-i mai rămână supuse; nici soarele, nici luna, nici stelele nu voiau să-l 
recunoască; izvoarele refuzau să-i mai aducă bucuria apei şi râurile să continue 
cursul lor; aerul nu mai voia să mai vibreze pentru a nu se mai oferi spre 
respirare lui Adam cel păcătos. Animalele sălbatice şi toate cele ale 
pământului, când l-au văzut decăzut din slava primară, erau gata să-l atace; 
cerul se forţa să se năruie pe capul său şi pământul nu voia să-l mai poarte. 
Dar Dumnezeu, care a creat toate aceste lucruri şi pe om, ce-a făcut? Nu le-a 
lăsat să se dezlantuie împotriva omului, ci a poruncit ca întreaga creaţie sa 
rămână sub dependenţa sa, devenind pieritoare, ca să slujească un om muritor, 
deoarece pentru om a fost creată; şi aceasta se va întâmpla până când omul 
reînnoit va deveni duhovnicesc (nvevuarikog), incoruptibil şi veşnic; atunci, 
toată creaţia, supusă de Dumnezeu omului în lucrarea sa, se va elibera, se va 
reinnoi cu el şi, ca el, va deveni incoruptibilă şi duhovnicească”. 


Aşadar, omul individualist şi egoist nu poate elibera creaţia de separare 
şi moarte. Creaţia devine, pentru el, „materialitate opacă, oglindă a morţii 


23 SIMEON NOUL TEOLOG, Traité éthique, I, 2, 29-90: SChr 122, 189-190. 

spirituale. Dumnezeu este absent, iar pământul «violat» devine «mormânt» 
pentru omul Oedip cu ochii însângeraţi”””. 

Omul altruist, însă, omul deschis spre comuniune contemplă slava lui 
Dumnezeu în creaţie, şi astfel, eliberează „limbajul” creaţiei; creaţia se 
pacifică şi se deschide spre comuniunea cu Dumnezeu prin om. Cu alte 
cuvinte, el recunoaşte în „logica” lumii urmele Logosului suprem şi-şi 
asumă creaţia ca dar şi binecuvântare, încadrând-o în trupul euharistic 
şi, în acelaşi timp, cosmic al lui Hristos. 


*4 Olivier CLEMENT, Le Christ, Terre des vivants, Essais théologiques, Abbaye de 
Bellefontaine 1976. 


SAXA LOQUNTUR 
Mărturii despre trecutul catolicilor din Moldova 


Prof. dr. pr. Anton DESPINESCU, 
Institutul Teologic Romano-Catolic, laşi 


Doamne, Dumnezeul nostru, 

cât de minunat este numele tău pe tot pământul! 
Mă întreb: ce este omul, că te gândeşti la el, 

sau fiul omului, că-l iei în seamă? (Ps 8,2.5) 


La auzul sau rostirea acestor cuvinte, rămânem uimiti de capacitatea 
oamenilor de a lua contact cu lumea creată, de a interveni cu noi 
prelucrări ale elementelor, în mod fizic, chimic ori spiritual. Istoria 
civilizaţiilor le-a reţinut şi le face cunoscute pe diferite căi. În 
contemporaneitate, cibernetica pune la dispoziţie noi şi noi mijloace de a 
le cunoaşte spre bucurie ori spre întristare. Cele gândite şi întreprinse de 
oameni de-a lungul timpului, cine le-ar putea şti în totalitatea lor? 
Înregistrarea acestora în diferitele feluri a fost supusă multor vitregii, cu 
toată ambiția umană de salvgardare a fragilităţii condiţiei sale. Ce s-a ales 
de vestita bibliotecă antică din Alexandria Egiptului? Unde sunt 
numeroasele manuscrise de valoare deosebită, cunoscute altădată, dar 
dispărute? În mod surprinzător, unele ies la iveală, spre exemplu, cele de 
la Qumran. În dorinţa disperată de dăinuire, s-a recurs la piatră, 
recunoscându-i-se receptivitatea de înregistrare şi durabilitatea. 

Folosesc această introducere în contextul unor mărturii de natură 
religioasă, confesională, aceea a unei prezenţe romano-catolice la Est de 
Carpaţi, în mileniul al doilea al erei creştine. 

Numeroase surse documentare au stat şi stau la dispoziția 
cercetătorilor pentru cunoaşterea acestei comunităţi, pentru a o prezenta 
cât mai obiectiv, în măsura competenţei şi onestităţii lor. Au apărut in 
ultimii ani studii interesante în această privinţă. Numai să fie citite! 

În paginile Dialogului teologic mi s-a sugerat aducerea acelor mărturii 
pe care le dau îndeosebi pietrele, despre prezenţa catolică în acest 
teritoriu. Desigur, arheologiei îi revine importanta misiune de a scoate la 
iveală ceea ce a rămas din bisericile de altădată sau a se preocupa de cele 
rămase la suprafață, indicând metodele de conservare a acestora. 

1. O primă atestare documentară a unei biserici episcopale este aceea 
din prima jumătate a secolului al XIII-lea, în legătură cu înfiinţarea 
Episcopiei Cumanilor. Mareata catedrală s-a ridicat prin grija regelui Bela 
al IV-lea al Ungarei (1235-1270), la cererea insistentă a papei Grigore al 
IX-lea (1227-1241)’. Din păcate, marea invazie mongolă din 1241 a distrus 
biserica, reşedinţa episcopală, ca, de altfel, şi puterea cumană, cum reiese 
din scrisoarea papei loan al XXIII-lea, din 4 octombrie 1332, către 
primatul Ungariei: „biserica acestei episcopii a fost distrusă din temelii”. 
Prin anul 1766 se mai puteau vedea rămăşite”. De asemenea, episcopul 
Paul Sardi, vicar apostolic al Moldovei, în vizita pastorală din 1849, 
relatează că a văzut ruinele străvechii Episcopii a Milcoviei (a cumanilor)”. 

În momentul de faţă, dispunem de informaţii primite de la preotul 
decan de Focşani-Vrancea, Mihai Enasel, privitoare la studiul facut de 
profesorul vrâncean Victor Bobi în legătură cu Episcopia Milcoviei, cu 
speranţa de a identifica vestigiile acesteia. 

Pe teritoriul fostei Episcopii a Cumanilor, la curbura de Sud-Est a 
Carpaţilor, se aşază familii de catolici, pe la începutul secolului al XIX-lea 
şi pe parcursul lui, formând îndeosebi comunităţile din Focşani şi 
Vizantea, ambele devenite parohii, cu biserici proprii. Parohia din Focşani 
s-a organizat sistematic prin 1836, având ca filială Vizantea, la 70 km 
distanţă vest de Focşani. Această filială va deveni parohie prin 1978. 

Statistica diecezană din 2003 indică pentru parohia Focşani, cu filialele 
Garoafa, Odobeşti şi alte câteva sate dispersate, un total de 379 familii cu 
1133 suflete, din care în oraşul Focşani 261 familii cu 782 suflete. 

Pe locul bisericii vechi de aici, construită în 1846, se află în prezent 
splendida biserică ridicată în ultimii 15 ani. Parohia Vizantea, cu filialele 
ei, însumează 345 familii cu 1143 suflete. Şi aici s-a ridicat prin 1985 o 
biserică nouă, frumoasă, pe locul alteia mai vechi. 


AICI INTRĂ DOUĂ FOTOGRAFII: BISERICA NOUĂ DIN 
FOCŞANI ŞI BISERICA NOUĂ DIN VIZANTEA 


2. Un alt loc de mărturie catolică este oraşul Siret, în partea de nord a 
Moldovei, cunoscut centru comercial şi politic în Evul Mediu, de care este 


1 I. FERENT, Cumanii şi episcopia lor, Blaj 1930, 143-144. 

> HURMUZAKI- DENSUŞIANU, I, 622. 

3? Ungarisches Magazin I C., 99, citat de C. AUNER, Revista Catolică (1912) 544, nota 4. 

+ N. IORGA, Studii şi Documente, I, 622, citat de Iosif Gabor în Ierarhia catolică a 
Moldovei (manuscris, 1968), I, 28, nota 34. 

legat evenimentul înființării in 1371 a primei episcopii catolice pe 
teritoriul proaspătului stat feudal independent, Moldova, întemeiat prin 
descălecatul lui Bogdan din Cuhnea Maramureşului, în 1359. În acest 
târg-oraş, exista pe la începutul secolului al XIV-lea o mănăstire 
franciscană din vestita Asociaţie Misionară a Călugărilor Peregrini din 
Vicariatul Ruteniei şi al Galiției”. Mănăstirea avea şi o biserică închinată 
Adormirii Maicii Domnului, servind şi ca biserică parohială. Prin anul 
1375, principesa Margareta Musata aduce la Siret călugări dominicani, 
construindu-le o mănăstire şi o biserică închinată sfântului loan 
Botezătorul, renumită şi printr-un corporal-antimis miraculos. Ambele 
mănăstiri şi biserici au fost dărâmate din porunca lui Bogdan al III-lea cel 
Orb (1504-1517), mânios că i-a fost refuzată căsătoria cu principesa 
catolică polonă Elisabeta“. Mişcarea husită din secolul al XV-lea şi cea 
protestantă din secolul al XVI-lea au împiedicat refacerea comunităţii 
catolice din Siret. După ocuparea Bucovinei de către austrieci, în 1775, la 
Siret au venit din ce în ce mai mulţi catolici. În 1777, se înfiinţează pentru 
ei cea dintâi parohie catolică pe teritoriul ocupat, dependentă de 
Arhiepiscopia de Lemberg. Biserica actuală a fost construită în anul 1800 
pe locul bisericii dominicane de altădată. Săpăturile arheologice au scos 
la iveală vestigii ale catolicismului medieval”. 

Statistica diecezană laşi din 2003 indică la Siret 207 familii catolice, cu 
un număr de 635 credincioşi. Ca parohie, mai deserveşte şase mici filiale, 
însumând 74 familii cu 172 credincioşi. Toţi aceştia sunt mândri de a 
mărturisi aceeaşi credinţă asemenea înaintaşilor din secolele anterioare. 


AICI INTRĂ O FOTOGRAFIE: BISERICA NOUĂ DIN SIRET 


3. Ca şi Siretul, un alt oraş din partea de nord a Moldovei, după 
afirmaţia canonicului bucureştean Carol Auner, „cel mai vechi” şi, 
temporar, chiar reşedinţă voievodală este Baia, care şi-a dobândit renume 
prin înființarea unei noi episcopii catolice cu acest titlu, sau cu acela de 
Moldaviensis, deoarece oraşului i se zicea civitas Moldaviensis. Prin anul 
1345, exista aici, ca şi la Siret, o mănăstire franciscană. Principesa 


Margareta Musata le construieşte, prin 1377, o biserică mare. Înaintea 


51. GABOR, Dicţionarul comunităţilor catolice din Moldova, Conexiuni, Bacau 1996, 244. 
€ I. GABOR, Ierarhia catolică a Moldovei, I, 57. 

7I. GABOR, Dicţionarul comunităţilor catolice din Moldova, 245-246. 

8 C, AUNER, „Episcopia de Baia”, Revista catolică (1915) 89. 

acesteia, negustorii saşi din oraş construiseră şi ei o biserică închinată 
Sfintei Treimi, încredinţată grijii pastorale a franciscanilor. 

O dată cu înființarea în 1418 a Episcopiei, cu acordul domnitorului 
Alexandru cel Bun (1400-1432), se construieşte, din piatră brută, o 
biserică episcopală, lungă de 29 de metri, considerată cea mai mare dintre 
toate bisericile din Moldova’. Primul episcop de Baia a fost Ioan Ryza, 
dominican, care a adus cu sine câţiva călugări din acelaşi ordin monahal, 
care să activeze alături de cei franciscani. Se vede că viaţa catolică era 
prosperă, de vreme ce din comunitatea din Baia, în perioada 1405-1453, 
multi tineri au mers să studieze la Universitatea Jagelonă din Cracovia". 
Unii au studiat în şcoli pontificale la Roma şi au ajuns preoţi: Gheorghe, 
Grigore şi Petru Grossul, Ioachim Wolf şi Iacob Capră, care au lucrat în 
pastorația catolicilor din Moldova". Această viata catolică ferventa a avut 
de suferit ca urmare a propagandei husite, în secolul al XV-lea, iar apoi a 
celei protestante, în secolul al XVI-lea. 

Lupta dintre armata maghiară, condusă de Matei Corvin, şi cea a 
moldovenilor, sub conducerea lui Ştefan cel Mare, în decembrie 1467, se 
soldează cu arderea oraşului şi distrugerea bisericilor'?. Straduintele lui 
Ştefan de refacere a oraşului şi a bisericilor sunt zădărnicite, nouă ani mai 
târziu, in 1476, de invazia turcă, după dezastrul armatei otomane în lupta 
de la Vaslui-Podul Înalt, în ianuarie 1475. 

Spre sfârşitul secolului al XVI-lea şi începutul secolului al XVII-lea, se 
constată o uşoară redresare a vieţii catolice. În anul 1599, episcopul de 
Argeş, cu sediul la Bacău, Bernardino Quirini, relatează Sfântului Scaun 
că la Baia „sunt numai 63 familii de catolici şi cam 316 suflete...Sunt două 
biserici clădite din piatră, una pe jumătate năruită, în care nu se slujeşte 
Liturghia, cealaltă destul de frumoasă şi încăpătoare, cu podoabe de altar 
în stare bună, potire, patene şi cruci de argint”"*. Ceva mai târziu, în 14 
octombrie 1641, vizitatorul apostolic episcop Petru-Deodat Baksic, află la 
Baia 160 de catolici de împărtăşit şi 80 de copii (în total 240 suflete). „Au 
o biserică mare şi frumoasa...cinci altare, cor foarte frumos şi amvon. În 
clopotniţă sunt trei clopote frumoase. În jurul bisericii este un cimitir în 


care se află şi casa parohului”"“. 


° I. GABOR, Dicţionarul comunităţilor catolice din Moldova, 28-29. 

10 |. GABOR, Ierarhia catolică a Moldovei, I, 87. 

"1 I, GABOR, Dicţionarul comunităţilor catolice din Moldova, 27. 

12 I, GABOR, Ierarhia catolică a Moldovei, 102. 

13 Călători străini despre Ţările Române, IV, Editura Ştiinţifică, Bucureşti 1972, 38. 
14 Călători străini despre Ţările Române, V, 240. 

Desele razboaie dintre turci si polonezi, mai apoi si cele turco-ruse, 
invaziile tătarilor neastamparati, pradaciunile, molimele etc. au accentuat 
declinul oraşului Baia, până aproape de dispariţie. Pe la 1850, mai erau 
aici câțiva credincioşi. Ulterior, nu a mai rămas nici unul. Din catedrala 
măreaţă de altădată au rămas doar ceva ruine, ca o mărturie a 
prosperității apuse. Declinul oraşului Baia s-a compensat în mare măsură 
prin ridicarea şi dezvoltarea oraşului din apropiere, Fălticeni. În prezent, 
parohia catolică din acest oraş, împreună cu patru mici filiale: Dumbrava, 
Cornu Luncii, Sasca şi Dolhasca, numără 92 familii cu 201 credincioşi”. 


AICI INTRĂ O FOTOGRAFIE: RUINELE BISERICII DIN BAIA 


4. Pe valea râurilor Siret şi Moldova, între oraşele Paşcani şi Roman, 
se află în prezent, conform statisticii diecezane din 2003, un număr de 32 
de parohii, însumând 26 003 familii cu un total de 88 539 credincioşi, 
reprezentând 35% din totalul Diecezei de Iaşi. Prezenţa catolică în 
această zonă, ca, de altfel, pe tot cuprinsul Moldovei, este multiseculară. 
În trecut, condiţiile de viata nu au fost favorabile unei dezvoltări 
bisericeşti catolice, ascendente. Nu s-au putut ridica pretutindeni biserici 
durabile, iar din acelea care au fost zidite, au rămas ruine care sunt totuşi 
o mărturie prețioasă a vietuirii catolicilor pe aceste meleaguri. Una dintre 
comunităţile vechi şi mari de aici a fost şi a rămas Săbăoanii, actualmente 
cu cele 3 100 familii, însumând 13 800 credincioşi, parohia cea mai mare 
din Dieceza"’. 

Este atestata in Evul Mediu. Preotul indigen Ioan-Botezatorul Barcuta, 
originar din Cotnari, care a activat ca misionar in comunitatile catolice din 
Moldova, în secolul al XVII-lea, raporta Congregaţiei De Propaganda Fide 
tradiţia populară conform căreia biserica din vatra veche a localităţii 
Săbăoani a fost ctitorită de principesa catolică Margareta Musata, bunica 
voievodului Alexandru cel Bun, către sfârşitul veacului al XIV-lea'. 

În ultimele decenii ale secolului al XX-lea, Arhiepiscopia Romano- 
Catolică de Bucuresti şi Episcopia Romano-Catolică de laşi au iniţiat o 
cercetare interdisciplinara (istorici, lingvisti, etnologi, arheologi si 
antropologi) sub conducerea profesorului Ion-Dumitriu Snagov, pentru 
elucidarea trecutului catolicilor din aceste ţinuturi. O angajare deosebită 


'5 Almanahul „Presa Bună” (2003), 297. 

'5 Almanahul „Presa Bună” (2003), 291-313. 

' Almanahul „Presa Bună” (2003), 307. 

18 1. GABOR, Dicţionarul comunităţilor catolice din Moldova, 231. 

şi-a asumat-o Muzeul de Istorie şi Arheologie din Roman, în persoana 
directorului dr. Vasile Ursachi şi a cercetătoarei Domnița Hordilă. Aceştia 
au început, în toamna anului 1989, investigarea în vechea vatră a satului 
Săbăoani, în locul numit de localnici „la Cruci” sau „la Bisericuţă”. În 
diferite etape, săpăturile urmau să descopere vechea vatră a satului, 
necropola şi biserica din piatră menționată deja. Au ieşit la iveală şapte 
locuinţe şi cuptoare menajere situate în afara locuinţelor. Ca fapt inedit, 
s-a remarcat folosirea în mediul sătesc a sobelor cu cahle pentru încălzirea 
locuinţelor şi chiar a pregătirii hranei. S-au descoperit numeroase obiecte 
casnice, de îmbrăcăminte, monede moldoveneşti şi ceramică fină cenuşie 
cu decor ştampilat datând de la sfârşitul secolului al XIV-lea şi începutul 
secolului al XV-lea. Cu ocazia săpăturilor arheologice din 1995, la care au 
contribuit cu multă râvnă studenţii teologi ai Institutului Teologic 
Romano-Catolic din laşi, ca şi la cele din alte etape, au fost descoperite 
două cuptoare de ars var, folosite în construirea bisericii amintite. S-a 
stabilit ca fiind cele mai vechi din Moldova, în perioada medievală. 

Un obiectiv deosebit al muncii arheologice a fost acela al dezvelirii şi 
datării bisericii de piatră amintite pe la jumătatea secolului al XVII-lea în 
relatările lor de către misionarul Bartolomeo Bassetti (1641) şi de către cei 
doi vizitatori apostolici, episcopul Petru-Deodat Baksi¢ (1642) şi 
arhiepiscopul Marcul Bondulovici (Bandini), în 1648”. 

O descriere amănunţită face cercetătoarea Domnița Hordilă. Săpăturile 
evidenţiază două biserici din perioade diferite, posibil şi o a treia, 
anterioară bisericii din piatră de la sfârşitul secolului al XIV-lea. Această 
ipoteză a apărut în urma descoperirii sub fundaţia construcţiei de la 
sfârşitul secolului al XIV-lea a unor schelete îngropate crestineste, 
reprezentând cele mai vechi morminte datate ante-biserică. Aşezarea din 
această perioadă putea să aibă o bisericuţă din lemn, ale cărei urme nu au 
mai putut fi surprinse arheologic, din cauza lucrărilor întreprinse pentru 
construirea bisericii din piatră, cât şi a numeroaselor înhumări în 
necropola ce avea un spaţiu restrâns. 

Biserica orientată Est-Vest avea fundaţia lată de 0,90 m, iar adâncimea 
varia de la 0,50 m în faţa intrării la 2,15 m în zona altarului, deoarece 
terenul era în pantă. Construcţia era prevăzută cu cinci contraforturi 
interioare şi opt exterioare, cu dimensiuni diferite, dintre care patru în 
zona unde panta era mai înclinată şi impunea un plus de siguranţă, iar 
altele două, plasate oblic la extremităţile laturii unde se afla intrarea. Din 
cauza terenului în pantă, constructorii au plasat în patru puncte diferite 


19 Călători străini despre Ţările Române, V, 242. 

piloni puternici, realizaţi prin săparea unor gropi circulare cu diametre 
variabile şi adâncime ce depăşea un metru fata de cea a fundaţiei, pe care 
le-au umplut cu crengi de copaci şi peste care au turnat var şi nisip. Ei au 
fost plasați în zona de curbură a absidei altarului, atât pe mijlocul 
fundației, cât şi a contraforturilor. 

Biserica, lungă de 18 m, şi lată de 7,5 m, cu absida altarului curbată în 
laturi hexagonale, avea pereţii construiți din piatră simplă, iar soclul şi 
ancadramentele uşilor şi ferestrelor erau frumos fasonate cu profile, cum 
dovedesc fragmentele de piatră descoperite. Zidurile erau tencuite şi la 
exterior. Pardoseala iniţială a fost făcută din bârne din lemn, iar într-o 
altă fază, biserica a fost pavată cu cărămidă, fapt dovedit de o porţiune 
păstrată la o adâncime de 1,20 m faţă de actualul nivel de călcare şi de 
prezenţa fragmentelor de cărămidă în umplutura unor morminte 
ulterioare demantelării bisericii. 

Nu lipsesc amănuntele menite să sugereze informaţii despre sistemul 
de intrare, iluminat, acoperire, cât şi despre materialul folosit, precum şi 
alte date legate de arhitectura acestui lăcaş de cult ce pare să aibă unele 
analogii cu bisericile de la Baia şi Cotnari. 

Datarea bisericii s-a precizat pe baza monedei de 1/2 gros emisă de 
Petru Muşat, găsită în mormântul 667 aflat în interiorul bisericii, în zona 
intrării. Biserica, anterioară începerii domniei lui Petru Muşat (1375), 
confirmă afirmaţiile misionarilor amintiţi mai sus, că a fost construită de 
Margareta Musata. 

Tradiţia aminteşte anul 1678 ca data a distrugerii bisericii de 
invadatori şi strămutarea aşezării mai spre apus, pe locul actual al satului 
(în curând oraşului) Săbăoani. Pe locul bisericii muşatine s-au găsit şi 
resturi din biserica anterioară ei, de dimensiuni mai mici, ce avea fundaţia 
şi pardoseala făcută din piatră de râu. Santurile fundaţiei aveau lățimea 
de 0,50 m iar adâncimea lor varia între 0,30 şi 0,50 m. Şi această 
construcţie era prevăzută cu contraforturi de dimensiuni mai mici 
0,50/0,50 m. Ea avea pereţi din lemn, dovadă fiind marea cantitatea de 
cuie şi scoabe descoperite”. 

In relatarea sa din 19 octombrie 1641, episcopul vizitator Baksic 
notează şi „cimitirul din jurul bisericii, cimitir înconjurat de gard, unde 
sunt îngropaţi credincioşii; alături este casa în care locuieşte parohul, iar 


împrejurul casei, grădina parohului”. 


% D, HORDILĂ, „Date antropologice privind Săbăoani”, Buletin Istoric 1 (2000) 106-119. 
21 Călători străini despre Ţările Române, V, 242. 

Săpăturile extinse pe 3/4 din suprafaţa acestui cimitir (necropolă) au 
descoperit 1455 morminte, cea mai mare necropolă din ţară studiată până 
în prezent. Osemintele au fost investigate şi din punct de vedere 
antropologic, de către o echipă de la Institutul de Antropologie-Filiala Iasi 
a Academiei Române, echipă condusă de către profesorul Dan Botezatu”, 
scoțând în evidenţă faptul că necropola aparţine unei populaţii româneşti 
în care elemente de tip ugro-finic reprezintă un procent infim de 1%. 
Aceasta a întărit ipoteza că, de la sfârşitul secolului al XIV-lea până la 
sfârşitul secolului al XVII-lea, la Săbăoani a fost o populaţie românească 
de confesiune catolică. La aceeaşi concluzie s-a ajuns şi după studierea a 
64 de morminte din necropola de la Gherăeşti, precum şi a celor 164 din 
cea de la Răchiteni”. 

Mărturia de credință a comunităţii catolice din vechiul Săbăoani, 
precum şi din satul vecin Berindeşti, este preluată de către catolicii din 
actualul Săbăoani, cât şi de cei din localitatea vecină, Traian, în condiţiile 
specifice ale unei pastoraţii intensive din zilele noastre. 


5. Vrednică de luat în seamă este şi comunitatea catolică din perioada 
medievală din Cotnari, azi sat şi comună din judeţul laşi, renumit centru 
viticol din Moldova, menţionat pe la 1400. Referitor la denumirea 
localităţii există diferite păreri. Vizitatorul apostolic „Bandini” o leagă de 
numele podgoreanului de origine săsească Gutar-Kutnar-Katthnar”™. Pr. 
Iosif Gabor e mai autohton, derivând-o din vechea denumire cotun, cătun; 
cotunari, cătunari, aşa fiind numiţi locuitorii mai demult ai aşezării. 

A fost cel mai vestit centru catolic înainte de a doua jumătate a 
secolului al XVII-lea. În primele decenii ale secolului al XV-lea, s-au 
aşezat aici şi husiţii, atraşi de prosperitatea târgului si de bunătatea 
vinului; au mai venit şi protestanți, sprijiniți de filo-protestantul voievod 
Iacob-Heraclide Despotul (1561-1563) care a patronat un colegiu pus sub 
conducerea umanistului Johann Sommer, colegiu efemer, ca şi scurta 
domnie a sponsorului său. 

Domnitorului catolic Petru Schiopu, în cele trei domnii ale sale: 1574- 
1577, 1578-1579 şi 1582-1591, îi revine rolul de a-i fi alungat pe 
protestanți din Cotnari şi din toată Moldova, permițându-le călugărilor 


2 D, BOTEZATU, „Date antropologice privind Săbăoani”, Buletin Istoric 1 (2000) 106-119. 
2 D, HORDILĂ, „Date antropologice privind Săbăoani”, 65-68. 
2 V, URECHIA, Codex Bandinus, 79. 

iezuiţi de a-i readuce pe catolicii atraşi de husiti şi protestanti în sânul 
Bisericii Catolice”. 

O primă informare statistică bisericească referitoare la Cotnari o avem 
în relatarea episcopului de Argeş cu sediul la Bacău, Bernardino Quirini, 
trimisă papei Grigore al XIV-lea în 1599, din care reiese că în toată 
Moldova, la acea dată, existau catolici în 15 oraşe şi 16 sate, un număr de 
1691 familii, însumând 10 774 suflete. În Cotnari notează 198 de familii 
catolice cu 1 083 de suflete”. 

Până la jumătatea secolului al XVII-lea, catolicii din Cotnari sunt 
amintiți în toate relatările misionare, evidentiindu-se starea înfloritoare 
a comunităţii. Poziţia centrală şi ascendentul moral de care se bucura au 
făcut să găzduiască mini-sinodul diecezan din 6 noiembrie 1642, iar două 
decenii mai înainte, domnitorul catolic de origine croată Gaşpar Graziani 
îi cerea papei Paul al V-lea să înființeze o nouă episcopie şi chiar un 
seminar cu sediul la Cotnari. Secolul al XVII-lea reliefează intensitatea 
vieții catolice de aici şi prin ridicarea din rândurile acestei comunități a 
unor preoţi care au lucrat ca misionari in Moldova: Ioan-Botezatorul 
Barcuta, Valentin Barcuta, Dominic Capră şi Petru Wolf”. 

Ca semn material colectiv al renumelui unei comunităţi creştine este 
biserica pe care şi-o construieşte sau o primeşte de la un ctitor şi o 
întreţine. Siretul, Baia, Săbăoaniul vechi au demonstrat-o, cum s-a arătat 
mai sus. Spre cinstea lui, Săbăoaniul de astăzi are impozanta biserică 
centenară, una nouă şi oa treia în fază de finisare. 

Cotnariul medieval nu a rămas mai prejos. Relatările misionare 
menţionează patru biserici: una din lemn şi trei din piatră. 

a) Biserica „Sfântul Urban”, numită în popor „la Bisericuci”. Despre ea, 
misionarul Bartolomeo Bassetti scrie, în relatarea din 1643, că este „în 
afara oraşului, printre vii, lungă de 12 paşi, largă de cinci. Are un altar cu 
icoana sfântului Urban. În mijlocul fundalului, la dreapta, aceea a 
sfântului Nicolae, iar la stânga, a sfântului Martin... Sunt acolo două 
clopote de mărime mijlocie; biserica este de zid”’*. Devastată de turci în 
1674, nu a mai fost reparată, deteriorându-se treptat. Piatra din zidurile 
dărâmate a fost luată de localnici pentru trebuintele lor gospodăreşti sau 
vândută altora. 


25 1. GABOR, Dicţionarul comunităţilor catolice din Moldova, 78. 

25 Călători străini despre Țările Române, IV, 37 şi 39. 

2 I, GABOR, Seminarul Catolic Iasi 1886-1996 (manuscris, 1985), 7-10. 

28 G. CĂLINESCU, „Altre notizie sui missionari”, in Diplomatorium italicum, II, Roma 
1930, 346. 

b) Biserica „Sfântul Leonard”, despre care acelaşi misionar Bassetti 
scrie că „e între vii, de zid, închinată sfântului Leonard, lungă de şapte 
paşi, largă de patru paşi; are la mijloc icoana lui Cristos răstignit pe cruce, 
la dreapta, pe aceea a sfântului Leonard, iar la stânga, pe aceea a 
sfântului Leopard [Leobardus]””. 

Fiind construite „între vii”, atât aceasta, cât şi cea a sfântului Urban, 
de dimensiuni reduse, menţionate, putem crede că erau doar nişte capele, 
construite de proprietari înstăriți pe terenurile lor. Servicii religioase se 
celebrau în acestea ocazional, la procesiuni şi la unele sărbători. Lângă 
aceste biserici (capele) erau cimitire. Şi asupra acestei biserici s-a abătut 
năpasta distrugerilor. Săpături sistematice, în 1934, au scos la iveală o 
piatră dreptunghiulară de temelie, în care s-a inclus o placă de plumb de 
dimensiuni 9/17 cm cu inscripţia în latineşte. O redăm în traducere: „Spre 
veşnică pomenire, lui Dumnezeu atotputernicul şi sfântului Leonard, 
patronul poporului catolic din Cotnari, pun această piatră de temelie. 26 
iunie 1659 după calendarul adevărat. Domn Gheorghe Ghica. Episcopul 
polon (de Bacău) Marian Kurski”. Aceasta se făcea cu ocazia restaurării 
capelei la data indicată (1659). Tot în temelia bisericii s-a găsit un epitaf 
dreptunghiular, din piatră cioplită, cu dimensiunile 80x150x15 cm, cu 
inscripţia: „Părintele preoţilor, ocrotitorul bisericilor, oglinda credinţei 
catolice, D.Valentin Alstner. A murit la 4 ianuarie 1647”*. E vorba despre 
ctitorul capelei. 

c) Biserica „Sfânta Treime”. Tot în relatarea misionarului Bassetti este 
menţionat satul Amăgei”, astăzi dispărut, localizat la apus de Cârjoaia, 
peste deal de Cotnari. „Are biserică din lemn, închinată Sfintei Treimi, 
lungă de opt paşi, lată de patru. Are clopot mic, iar la altar este icoana 
sfintei Ecaterina. Sunt 102 catolici în 16 case. Biserica a fost sfinţită de 
preotul paroh din Cotnari, Daniel Gewert, având împuternicire din partea 
episcopului Quirini, pe atunci episcop al ambelor Valahii, în anul 
mântuirii 1599, în ziua a doua de Rusalii”. 

d) Biserica principală cu hramul „Adormirea Maicii Domnului”. 
Conform tradiţiei locale, este ctitorie a aceleiaşi principese Margareta 
Musata, întâlnită la bisericile din vechiul Săbăoani şi Siret. Judecând însă 


2 Călători străini despre Țările Române, V, 181. 

°° E. DUMITRU, „Cotnariul in sec. XV-XVIII”, Buletin istoric 5 (2004) 150. 
31 V, URECHIA, Codex Bandinus, 130. 

52 G. CĂLINESCU, „Altre notizie sui missionari”, 346. 

dupa elementele arhitectonice gotice, devine mai plauzibila parerea dupa 
care biserica ar fi construită in timpul lui Stefan cel Mare”. 

Rapoartele misionarilor ne dau numeroase detalii şi pentru aceasta 
biserică. Benedict Emanuel Remondi ne-o prezintă astfel: „e aşa de bine 
închisă de jur împrejur şi înconjurată de copaci, că în cimitirul său pare 
propriu-zis un castel cu turn mare ce slujeşte drept clopotniţă”. 

Acest turn-clopotniţă are contraforturi mari alipite. Dimensiunile 
turnului sunt de 6,5x6,5 m. Uşa lui are un cadru de piatră cioplită, cu 
partea superioară în semicerc, iar portalul bisericii este în cerc frânt cu 
profiluri cilindrice specific gotice. Nava bisericii este de 12,5x9,5 m şi 
prezintă o anomalie: peretele răsăritean este drept, cel de apus este frânt. 
Imediat lângă portal, lăţimea bisericii este de 9,5 m, iar la aproximativ 2 
m se îngustează cu 80 de cm, continuând mai departe drept. Devierea s-a 
făcut, probabil, din cauza drumului foarte apropiat. Nava se încheia cu un 
arc in semicere de 4,3 m. 

Prezbiteriul era mare de 9,2x6,2m. De o parte şi de alta a 
prezbiteriului, in nava bisericii, era cate un altar lateral. Peretii bisericii 
sunt in medie de un metru grosime. 

Corul bisericii era cam la 2,5 m inaltime sustinut de doua grinzi 
longitudinale. In partea stângă a portalului navei se mai vede, încadrată 
în zid, o bucată de grindă de 45x20 cm. Intrarea în cor se făcea pe o scară 
exterioară şi printr-o uşă gotică. Din cor se pătrundea şi în turnul- 
clopotniţă”. 

Cu ocazia vizitei oficiale făcute la Cotnari în ziua de 8 octombrie 1641, 
vizitatorul apostolic, episcopul Petru- Bogdan Baksic, notează în relatarea 
alcătuită şi trimisă Congregaţiei De Propaganda Fide: 


La Cotnari sunt 380 catolici, dintre care 114 copii. Biserica este de zid, 
frumoasă între frumoase şi măreaţă [bella delle belle e maestosa], lungă de 28 
de paşi şi lată de 10; este închinată Adormirii Maicii Domnului. Sfânta Taina 
se păstrează în pixidă de lemn, căptuşită pe dinăuntru cu mătase apretată ca 
şi corporalul. La Sfânta Taină nu este candelă, pentru că pe aici e mare lipsă 
de ulei. Biserica are trei altare şi în mijlocul Bisericii este baptisteriul cu 
acoperamantul lui. In partea Evanghelieieste amvonul facut din lemn si pictat. 
Biserica are inventarul necesar cultului: potire din argint cu patena, două cruci 
de argint, cadelnita de argint, ornate, pluvial, două misale etc. În jurul Bisericii 
e cimitirul îngrămădit, şi casa unde stă preotul şi o altă casă în interiorul 


5% V, DRAGUT, Dicţionar enciclopedic de artă medievală românească, Bucureşti 1976, 
155-156. 

34 N. IORGA, Acte şi fragmente cu privire la istoria românilor, Bucuresti 1895, 79. 

°° V, VĂTĂŞANU, Istoria artei feudale în ţările române, I, Bucureşti 1959, 697-698. 

cimitirului, in care locuieste profesorul de la scoala bisericii. Biserica are vii pe 
care le administrează enoriasii, şi din venitul lor plătesc preotul, profesorul 
şcolii şi cheltuielile de cult ale Bisericii. 

Cotnariul este cel mai bun loc din Moldova şi oamenii spun că biserica lor cea 
mai mare este foarte veche, mai bine de două sute de ani. Toţi ştiu mai bine 
limba valahă decât alta, şi femeile vorbesc în limba valahă mai bine decât alta 
[s.n.].Bună recunoaştere a indigenitatii catolicilor moldoveni, deşi multe 
rapoarte îi numesc pe catolici unguri, saşi şi, ici-colo, valahi. 


La cele aflate de vizitatorul Baksi€, în 1641, misionarul Bassetti, în 
1643, menţionează icoanele din biserică: Isus Răstignit, Adormirea Maicii 
Domnului, Buna-Vestire, sfinţii apostoli Petru şi Paul, sfinții martiri 
diaconi Ştefan şi Laurenţiu”. 

Informaţii deosebite avem în Codex Bandini, şi anume: 


Altarul mare [principal] a fost consacrat de către episcopul de Bacau, Gabriel 
Fedro, la 25 noiembrie 1629, şi în care s-au pus mai multe părticele de moaşte: 
ale sfântului martir Zenon, ale sfântului Andrei Apostolul, ale sfântului martir 
Vincențiu, ale sfântului Carol Boromeu şi ale sfintei Brigitta. De asemenea, şi 
la altarele laterale”. 


În a doua jumătate a secolului al XVII-lea, nori negri şi grei se abat şi 
asupra Cotnariului. Războaiele turco-polone, înăsprirea regimului fiscal, 
conflictele între misionari, rivalitatile locale grăbesc declinul. Care mai de 
care dă bir cu fugiţii. 

O relatare a prefectului misiunii din Moldova, pr. Anton Angelini, cu 
data de 12 iunie 1682, prezintă aspectul dezolant al satelor locuite de 
catolici, drastic reduse sau chiar complet părăsite: „Săbăoani, nu-i nimeni; 
la fel, Tamaseni; Manesti, Trebes, au fugit cu toţii. În Amăgei sunt 2 case 
catolice. Cotnariul nu e amintit. În toată Moldova mai erau abia vreo 300 
de catolici rămaşi la vetrele lor””. 

In 1745, în Cotnari erau numai 9 familii de catolici. În biserică mai 
rămăseseră doar trei icoane: a Răstignitului, a Adormirii Maicii Domnului 
şi cea a sfinților apostoli Petru şi Paul. Când şi când, venea un misionar 
de la Răchiteni pentru oficierea serviciilor religioase”. 

In 1762, prefectul misiunii, loan-Crisostomul Dejoannis, relata despre 
Cotnari: „are cinci case de catolici şi o biserică mare de piatră, dar 


3° Gh. VINULESCU, „Pietro Diodato e la sua relazione”, în Călători străini... V, 1973, 114. 
37 Gh. VINULESCU, „Pietro Diodato e la sua relazione”, 114. 

55 G. CĂLINESCU, „Altre notizie sui missionari”, 344-346. 

3% I, GABOR, Ierarhia catolică a Moldovei, 140-142. 

10 G. CĂLINESCU, Alcuni missionari cattolici italiani, Roma 1930, 184. 

descoperită si fără speranţă de a se putea reface din cauza mizeriei 
putinilor catolici care au mai ramas”"’. 

Pe la 1803, biserica din Cotnari şi enoriaşii care mai rămăseseră aici 
sunt incredintati grijii pastorale a misionarului Dominic Brocani, parohul 
din Hălăuceşti. Acesta repară biserica şi îi schimbă hramul care devine 
„Înălţarea Sfintei Cruci”, pe care îl are şi astăzi. Motivația a fost icoana 
cea mare pe care a aflat-o la altarul principal, aceea a Rastignitului”. 

Reparată din nou în 1850, cade pradă focului în 1872, din cauza 
indolentei unor apicultori care foloseau carpe arse fumegande când lucrau 
la stupi şi le aruncau încotro nimereau”’. 

După acest dezastru, nu s-a mai intervenit la refacerea bisericii. A 
rămas ca un „Zid al Plângerii” pentru catolicii din Cotnari, ba chiar pentru 
toată Dieceza. 

Peste capela mortuară de lângă biserica mare, s-a ridicat o biserică 
modestă, după posibilităţile enoriaşilor, biserică reparată de câteva ori, 
mai cu seamă după anul 1946, când a redevenit parohie. 

Statistica diecezană din 2003 notează ca existente în comunitatea 
catolică din Cotnari 110 familii cu 293 enoriaşi. Parohia are în grija sa 
filialele Belceşti, losupeni şi Hârlău, totalul parohiei fiind 245 familii cu 
745 enoriaşi. Din 1990, păstoreşte ca paroh preotul Iosif Gherghel“. 


Providența a rânduit ca, după un trecut plin de încercări, torta 
credinţei catolice să fie preluată de generaţii primenite în epoca modernă 
şi deosebit de insufletite în zilele noastre, fără a neglija dificultăţile noi, 
îngrijorătoare. Recunoscători înaintaşilor, păstorilor şi credincioşilor, 
mărturisitori curajoşi ai credinţei catolice, încrezători în harul 
dumnezeiesc şi în protecţia Maicii Preacurate si a sfântul Iosif, cu 
Dumnezeu înainte! 


“1 I, GABOR, Ierarhia catolică a Moldovei, 194. 

“2 N. IORGA, Studii şi documente cu privire la istoria românilor, II, 177. 
+ I, GABOR, Biserica catolică din Cotnari (manuscris, 1968), 32 şi 60. 

“1 Almanahul „Presa Bună” (2003), 296. 


MONUMENTE PALEOCRESTINE DIN DOBROGEA 


Conf. dr. pr. Emil DUMEA 
Universitatea „Al. I. Cuza” Iasi 


Bisericile antichităţii creştine din Dobrogea sunt rodul devotiunii, al 
admiratiei sfinte, al comuniunii credincioşilor fata de cei ce i-au precedat 
la Domnul, purtând coroana însângerată a martiriului. În al doilea rând, 
aceste biserici reprezintă şi locul sacru de întrunire a comunităţii pentru 
a celebra Euharistia, pentru a se ruga împreună, pentru a celebra celelalte 
taine, pentru a-l preamări pe Dumnezeu etc. Ambele aspecte se îmbină 
armonios, biserica din piatră contribuind astfel la edificarea Bisericii vii, 
a cărei piatră unghiulară este Cristos, Mielul jertfit pe altar (locul central 
al bisericii), în al cărui sânge se găseşte şi cel al martirilor, înmormântați 
sub altarul bisericilor. 

Vom prezenta în continuare, într-o formă succintă, principalele 
comunităţi creştine din Scythia Minor şi bisericile lor’, pentru a ne forma 
o imagine mai clară despre realitatea vieţii creştine prezente aici. 


1. Tomis (Constanţa). Această localitate a fost sediul pentarhului 
păgân, marele preot al întregului pentapolis, precum şi sediul episcopului 
creştin. Informaţiile literare ne vorbesc despre peste 60 de martiri din 
timpul persecuțiilor lui Diocletian şi Licinius, ceea ce înseamnă, fără 
îndoială, că aici era cea mai mare comunitate creştină din Scythia Minor. 
Săpăturile arheologice au adus la lumină fundaţiile a patru bazilici, din 
secolele al V-lea şi al VI-lea. Două se află în partea estică a oraşului vechi, 
Tomis, iar două în zona portuară. Cea mai mare se află în zona 
occidentală a oraşului vechi. Aceasta, prin dimensiunile ei, este cea mai 
mare din toată Scythia Minor, având 48,10 m lungime şi 23,45 m lăţime. 
Dedesubt, se afla o criptă in formă de cruce, de 50m’. Biserica era 
împărţită în trei nave cu coloane de marmură. Este foarte posibil ca 
această bazilică să fi fost cea a episcopului. Celelalte trei sunt mai mici. 


' Facem o enumerare doar a localităţilor despre care avem dovezi arheologice. Mai pot 
exista şi altele, care sunt trecute în izvoarele literare; însă nu sunt prezente în cartea 
despre monumentele paleocreştine, publicată de I. BARNEA, Les monuments paléochrétiens 
de Roumanie, unde autorul ne-a prezentat toate dovezile arheologice creştine din Scythia 
Minor. 

Oricum, daca Tomis avea patru bazilici, dispuse in diferite parti ale 
oraşului, înseamnă că creştinii erau imprastiati în tot oraşul şi chiar intr- 
un număr mare’. S-au găsit, de asemenea, şi urmele a trei cimitire 
creştine; cel situat în partea sudică a oraşului păstrează şi morminte 
pictate”. Informaţiile literare, cum am văzut deja, se referă la episcopi, la 
martiri şi la bisericile din oraş. Fără îndoială, acesta rămâne oraşul 
principal din toată Scythia Minor. 


2. Abrittus. In această localitate, săpăturile arheologice au scos la 
iveală ruinele unei bazilici bizantine, restaurată de Iustinian‘, dovadă 
evidentă a prezenţei creştinismului aici. 


3. Argamum. Oraş refăcut de acelaşi Iustinian, Argamum a deţinut în 
perioada sa cea mai înfloritoare două bazilici. Cea principală, nu departe 
de centrul oraşului, ocupa o suprafață de 20,20-13,60m. Alături de bazilică 
se află baptisteriul. A doua bazilică este de dimensiuni mai modeste 
(20,60-7m) şi este foarte posibil ca edificiul aflat în apropierea ei să fi fost 
folosit ca baptisteriu’. 


4. Axiopolis. Axiopolis a fost o localitate portuară importantă. 
Martirologiile ne-au transmis numele a diferiți martiri consideraţi a fi 
originari din această localitate. Se celebra memoria mai multor sfinți, 
printre care sfântul Tasius", diferit de sfântul Dasius din Durostorum 
(Bulgaria), soldat martir, sfinţii Chindeas şi Ciril’ etc. Oraşul a fost 
refăcut de Iustinian”. Ceea ce se mai poate cerceta astăzi reprezintă 
fundațiile unei bazilici de cimitir (11,40-4,95m) construită pentru a-i 
comemora pe aceşti martiri, cu o absidă semicirculară orientată spre Est 
(cum se obişnuia în construirea edificiilor sacre), cu diametrul de 2,20m. 
Zidului meridional i se adaugă o capelă (4-2m). În această capelă, a fost 
găsită o piatră de mormânt cu textul: „Anthousa, nobila fiică a comitelui 


? I. BARNEA, Les monuments paléochrétiens de Roumanie, 123-128. Autorul descrie pe 
scurt şi celelalte trei bazilici, amintind în note bibliografia pentru fiecare dintre ele. 

° R. NETZHAMMER, Die christlichen Altertiimer der Dobrudscha, Bucureşti 1918, 76ş.u. 

+ J. ZEILLER, Les origines chrétiennes dans les provinces danubiennes de l’Empire 
romain, 168.353ş.u.362. 

5 I. BARNEA, Les monuments paléochrétiens de Roumanie, 141-144. 

€ J. ZEILLER, Les origines chrétiennes dans les provinces danubiennes..., 112. 

7 J. ZEILLER, Les origines chrétiennes dans les provinces danubiennes..., 116-117. 

3 PROCOPIU, De aedificiis, IV, 11, 308. 

Gibastes””. In apropierea bazilicii au fost descoperite numeroase morminte 
creştine. In centrul vechiului oraş a fost descoperită o clădire rectangulară 
(8-12m) cu o piscină în formă de cruce. Toate acestea ne conduc cu gândul 
la posibilitatea că, în acel loc, ar fi putut exista o bazilică cu baptisteriu'”. 


5. Callatis (Mangalia). Acesta a fost, de asemenea, unul dintre oraşele 
importante ale provinciei. În colţul Nord-Estic al oraşului antic, chiar 
lângă zidul fortăreței, a fost descoperită o bazilică splendidă de tip sirian, 
din marmură, din secolul al V-lea, refăcută în perioada dintre secolul al 
V-lea şi al VI-lea. Probabil, în timpul lui Anastasiu I (491-518), această 
bazilică a fost redimensionată în trei parti distincte: sanctuarul, în centru; 
la Est, diakonikon-ul, iar la Vest, prothesis-ul, toate aceste părţi 
comunicând între ele". 


6. Dinogetia. Restaurata din temelii în timpul lui Diocletian, pentru a 
asigura siguranţa provinciei în partea ei septentrională, Dinogetia 
prezintă în partea sud-estică o bazilică (16-9,70m) al cărei interior este 
împărţit în trei nave. Bazilica a fost construită la sfârşitul secolului al III- 
lea sau în secolul al IV-lea şi a fost restaurată în timpul domniei lui 
Atanasiu I”. 


7. Halmyris (La Dunavăţul de Sus). Aici sunt cunoscuţi sfinţii martiri 
Epictet si Astion, veniți din părțile Orientului pentru a propovadui 
credinţa creştină. Au încreştinat multi localnici, şi pentru că i-au 
„îndepărtat pe mulţi de la jertfele datorate zeilor”, în anul 303, au fost 
martirizati prin decapitare. După libertatea acordată creştinilor în anul 
313, a fost construită o biserică în interiorul cetăţii, unde au fost înhumate 
osemintele lor, pentru a fi cinstite de comunitatea creştină de aici. 


8. Histria. Această localitate reprezintă una dintre cele trei mari colonii 
ale Scythiei Minor, împreună cu Tomis şi Callatis. Săpăturile au scos la 
lumină cinci bazilici creştine din secolul al V-lea şi al VI-lea. Una dintre 
ele, de aproximativ 21 m lungime şi 12,50 m lăţime, situată aproape de 
poarta principală a oraşului, are şi o criptă. O alta (16,20-11,15m), mai 
aproape de poarta occidentală, a rezultat în urma transformării unei 


° I. BARNEA, Les monuments paléochrétiens de Roumanie, 104-105. 
1 I, BARNEA, Les monuments paléochrétiens de Roumanie, 158-160. 
11 I, BARNEA, Les monuments paléochrétiens de Roumanie, 104-105. 
12 I, BARNEA, Les monuments paléochrétiens de Roumanie, 154-156. 


102 


clădiri publice din secolele V-VI într-o bazilică. A treia, cu forme 
neregulate, a fost construită spre sfârşitul secolului al VI-lea şi începutul 
secolului al VII-lea. A patra este o capelă privată (7,60-6m), probabil 
pentru aristocrații din oraş. Ultima se afla extra muros, în partea 
occidentală a oraşului. Se crede că aceasta era folosită pentru serviciile 
funerare. Se păstrează şi azi diferite fragmente ceramice, imprimate cu 
semnul crucii. Semnul sacru se află şi pe diferite cărămizi. De asemenea, 
se păstrează şi urmele restaurării oraşului din timpul împăratului 
Atanasiu I, care s-a realizat probabil la începutul secolului al VI-lea". 


9. Ibida. Ibida a fost o fortăreață romano-bizantina, întinsă pe o 
suprafaţă de 24ha. În oraş, s-a descoperit o bazilică de aproximativ 22 m 
lungime, împărțită în trei nave. Toate se închid spre est cu o absidă 
semicirculară. Datorită acestor caracteristici, este unică în Scythia Minor. 
A fost construită spre sfârşitul secolului al VI-lea™. 


10. Niculiţel. În 1971, săpăturile arheologice au descoperit in această 
localitate din judeţul Tulcea o importantă mărturie creştină din secolul al 
IV-lea: un martyrion şi o bazilică paleocreştină. Sub pavimentul absidei 
semicirculare a bazilicii se află cripta, martyrion-ul, de formă aproape 
pătrată, fiecare cu zidurile proprii (de cărămidă), măsurând circa 3,50m. 
Înălţimea este de 2,25-2,30 m, iar diametrul cupolei măsoară 3 m. În 
camera mortuară, se află sicriul mare din lemn de formă trapezoidală 
(1,98 x 1,40m), cu relicvele martirilor Zotic, Attalos, Kamasis şi Filip, 
martirizati la Noviodunum în timpul persecuției lui Diocletian (303-304). 
Numele lor sunt scrise pe zidul interior al martyrion-ului. Probabil, 
această bazilică cu martyrion a fost construită într-o zonă rurală de vreun 
proprietar bogat, aici adunându-se creştinii pentru a celebra Euharistia 
şi pentru a-şi comemora martirii. În zona bazilicii nu se află nici o altă 
urmă creştină. Dacă această clădire ar fi în zona unui cimitir, foarte 
probabil s-ar fi găsit şi alte mărturii ale prezenţei creştine. Pentru acest 
motiv, credem că aici este vorba despre o ecclesia, şi nu despre o basilica 
coemeterialis'?. Actualmente, moaştele acestor martiri se află la 
Mănăstirea Cocoş din judeţul Tulcea. Săpăturile arheologice ce au urmat 
au scos la lumină alte două încăperi, mai mici, lângă cripta celor patru 


13 I, BARNEA, Les monuments paléochrétiens de Roumanie, 135-141. 

14 I, BARNEA, Les monuments paléochrétiens de Roumanie, 178-179. 

'5 Mai multe detalii despre această clădire vezi in I. BARNEA, Les monuments 
paléochrétiens de Roumanie, 146-154. 

martiri, cu osemintele altor doi martiri, iar o inscripţie ne spune că „Aici 
şi acolo [se află] sânge de martiri”. Probabil, aceştia doi au fost 
martirizati, tot la Noviodunum, în timpul persecuției lui Decius (250-251). 


11. Noviodunum. Poziţia geografică a acestei localităţi o plasează între 
oraşele strategice cele mai importante. Aici se afla cartierul general al 
flotei romane pentru Dunărea de Jos. În afară de faptul că celebra 
memoria mai multor martiri proprii, oraşul este important datorită 
descoperirii unei bazilici cu trei nave (13,80-10,75 m) şi cu o absidă 
semicirculară, care are diametrul de 7,80 m. Narthex-ul divizat (2,70 m 
lăţime) atestă caracterul creştin al clădirii. Acest element arhitectonic este 
o creaţie greacă ce datează din secolul al V-lea, specific pentru bazilicile 
paleocreştine. Există mari posibilităţi ca această bazilică din Noviodunum 
să dateze încă din perioada împăratului Atanasiu Iê. Important de reliefat 
pentru această biserică, şi pentru altele, de altfel, este faptul că este o 
biserică „martirică”, ridicată peste mormintele martirilor, ce reliefează un 
creştinism martiric al unei Biserici vii şi suferitoare, care ştie să-şi 
comemoreze eroii credinţei. Această biserică este diferită de celelalte 
locuri de cult, săli mai mari ale familiilor înstărite, unde se adună 
comunitatea creştină pentru a celebra Euharistia, sală amenajată şi apoi 
transformată pentru a semăna cu un loc al celebrărilor sacre, pentru a 
avea acel aspect impus de sacralitatea acţiunilor ce se săvârşesc în ea. 


12. Sucidava. În această localitate romano-bizantină, prin intermediul 
săpăturilor arheologice, s-a descoperit fundaţia unei bazilici, orientată în 
mod tradiţional spre est-vest, cu dimensiuni de 25,50 m lungime şi 11,35 
m lăţime. Ea este împărţită în trei nave, cu o absidă semicirculară şi cu 
un narthex. A fost construită probabil la sfârşitul secolului al V-lea sau la 
începutul celui următor". 


13. Troesmis. Se cunosc astăzi ruinele a trei bazilici din secolul al VI- 
lea, care ar fi existat în această localitate. Cea mai mare în lungime este 
de aproximativ 30 m. Bazilica respectivă are o absidă semicirculară, trei 
nave şi un narthex. Celelalte două sunt de dimensiuni mult mai mici. 
Oraşul, ca multe altele, a fost restaurat de lustinian'*. 


16 I, BARNEA, Les monuments paléochrétiens de Roumanie, 144-145. 
11 I, BARNEA, Les monuments paléochrétiens de Roumanie, 161. 
18 I, BARNEA, Les monuments paléochrétiens de Roumanie, 156-157. 

14. Trophaeum Traiani. Oraş construit de Traian, Trophaeum Traiani 
a fost restaurat de Constantin cel Mare şi de Licinius (313-316). Mai 
târziu, împăratul lustinian îl restaurează, pentru ca, spre sfârşitul 
secolului al VI-lea, să cadă într-o ruină aproape totală, ca şi multe alte 
oraşe, de altfel. În afară de monumentul comemorativ al lui Traian, avem 
prezente aici patru bazilici intra muros şi una în afara zidurilor, în cimitir. 
Două dintre bazilici se află pe strada principală a oraşului, aproape de 
poarta de est. A treia este situată în apropierea porţii de vest, iar a patra, 
în partea occidentală a oraşului. 

Una dintre bazilici, împărţită în trei nave (cea principală are 8 m 
lăţime iar cele laterale, 3,70 m), având şi narthex (4,40 m lăţime), este 
situată aproape de poarta orientală. Are o criptă sub presbyterium, în faţa 
absidei (2,70-2,30 m şi 2,50 înălțime), şi un atrium (18,40-13,50 m). In 
această criptă au fost descoperite osemintele a cinci defuncti, probabil 
martiri în persecuțiile lui Diocletian sau Liciniu'*. Pe partea de sud a 
bazilicii se află un alt edificiu, care era folosit probabil ca diakonikon. A 
fost construit pe la anul 500 şi restaurat pe parcursul secolului al VI-lea. 
Credincioşii cetăţii îi cinsteau pe aceşti martiri, şi în memoria lor au 
construit biserica. Din păcate, starea avansată de degradare a 
osemintelor, cât şi inscripţiile greceşti ilizibile fac imposibilă identificarea 
numelor sau a vârstei acestor martiri. Menţionăm totuşi faptul că 
expertizele antropologice indică faptul că ar putea fi vorba despre cinci 
barbati cu vârste între 25 şi 35 de ani. 

În faţă, se află cealaltă bazilică, în forma literei T, singura în această 
formă din Scythia Minor. Este de dimensiuni mai mari: 33,80 m lungime 
în interior, nava principală măsoară în lăţime 7,10 m, iar cele laterale, 
3,30 m. Transversala măsoară 24,10 m. Narthex-ul (3 m lăţime) este 
împărţit în trei. Există şi un atrium (dimensiunile interne: 8-6 m). Alături 
de bazilică, se află un baptisteriu şi alte clădiri. 

La 30 m distanţă de poarta occidentală se află o altă bazilică, construită 
pe ruinele unei cisterne romane din secolul al II-lea sau al III-lea. Ulterior 
(în a doua parte a secolului al V-lea), pe acelaşi loc a fost construită o alta. 
Dimensiunile ei sunt, bineînţeles, modeste. 

În nordul străzii principale, în partea occidentală, găsim a patra 
bazilică. Săpăturile au identificat patru faze în construirea ei: prima sub 
Constant al II-lea, în 350, a doua, la începutul secolului al V-lea, a treia 


1 Mai multe detalii despre această descoperire arheologică importantă se află în 
articolul publicat de N. DĂNILĂ, „O importantă descoperire arheologică la Trophaeum 
Traiani”, BOR 1(1983) 91-97. 

fază (probabil cea mai importantă), în timpul lui lustinian, iar ultima, la 
sfârşitul secolului al VI-lea. Spre est se află atrium-ul, cu un portic triplu, 
caracteristic pentru bazilicile greceşti din secolul al V-lea şi al VI-lea. 
Narthexul acoperă o suprafaţă de 18,10-4,20 m. Trei nave împart naosul. 
Lăţimea celei principale este de 8 m; cele laterale măsoară 4 m fiecare. La 
o distanță de 3 m de atrium, se află baptisteriul, în formă rectangulară. 
Existenţa a două baptisterii în acelaşi oraş, care nu era prea mare, ne 
duce cu gândul la faptul că una dintre cele două bazilici care aveau 
baptisteriu aparţinea unui grup eretic. Dar este o simplă presupunere. 

A cincea bazilică, în afara zidurilor, este o basilica coemeterialis (15-11 
m). A fost construită probabil în timpul lui Constantin cel Mare”. 


Acestea sunt locurile în care săpăturile au scos la lumina zilei edificii 
cultuale creştine. In afara acestor localităţi, trebuie să amintim celelalte 
oraşe (chiar dacă în ele arheologia nu ne-a adus până acum dovezi ale 
existenţei creştine) prezente în izvoarele literare (martirologii, informaţiile 
lui Procopiu, Notitia Episcopatum, Hierocles). Acestea sunt: Aegyssus, 
Bizone, Caracliu, Carsium, Cius, Constantiniana, Dionysopolis, Lazu, 
Palmatis, Prislava, Salices, Sanctus Cyrillus, Salsovia, Stratonis, Tirizis 
(= Trissa), Ulmetum, Zaldapa. De asemenea, fără a putea identifica exact 
poziţia lor geografică, sunt cunoscute din secolul al IV-lea până în secolul 
al VI-lea numele localităţilor Gratiana, Noveiustiniana, Pulchra Theodora 
şi Valentiniana. Multe dintre aceste oraşe, conform informaţiilor parvenite 
nouă, au avut printre locuitori şi numeroşi creştini. Le-am prezentat în 
ordine alfabetică, fără a ne opri cu explicaţii asupra importanţei lor 
creştine. 

În partea finală a acestui articol, voim să prezentăm o reflecţie despre 
creştinismul antic dobrogean, legată de o opinie „publicitară” răspândită 
în mod intenţionat în diverse articole şi studii, şi anume pluralitatea unor 
scaune episcopale de aici care să depindă jurisdictional, canonic de 
scaunul mitropolitan de Tomis. 

Un număr atât de mare de localităţi, precum şi cel al bisericilor (30 de 
bazilici paleocrestine pentru perioada cuprinsă între secolul al IV-lea si 
secolul al VI-lea), ne face să credem că numai episcopul de Tomis nu 
reuşea să îşi îndeplinească misiunea pentru atâţia creştini, imprastiati în 
toată provincia; aceasta în cazul în care în această perioadă şi pentru 
această provincie am putea vorbi despre o organizare creştină diecezană 
aşa cum o înţelegem noi astăzi. Să nu uităm totodată configurarea etnică 


2 N. DĂNILĂ, „O importantă descoperire arheologică la Trophaeum Traiani”, 161-177. 

şi lingvistică (greco-latină) a Scythiei Minor”, care ne conduce spre o alta 
ipoteză, şi anume spre posibilitatea existenţei unei pluralitati de sedii 
episcopale. Inscriptiile ne demonstrează că, din secolul al IV-lea până în 
cel de-al VI-lea, printre creştinii prezenţi aici se aflau greci şi romani. La 
Tomis şi la Axiopolis vor apărea şi nume gote. De asemenea, provincia a 
fost asediată de huni (în secolul al V-lea), de avari şi de slavi (din secolul 
al VI-lea mai departe), iar unele dintre numele lor apar în inscripţii 
creştine. Probabil că aceşti cuceritori increstinati ar fi voit să aibă propriul 
episcop, dar ne lipsesc mărturiile care să ateste aşa ceva. Un alt fapt 
asupra căruia trebuie să reflectăm îl reprezintă problema autonomiei 
locale a oraşelor. După modelul antic al oraşelor greceşti şi romane, 
această autonomie era destul de puternică. Credem că şi pentru perioada 
care ne interesează autonomia se păstra în provincie. Astfel, era redusă 
influenţa episcopului de Tomis, pentru a face mai mult loc unui episcop 
din oraşul propriu. 

Aceste consideraţii finale, care în mod indirect vor să susţină ideea că 
în Scythia Minor era nevoie de mai multe scaune episcopale, au un 
caracter general. Credem că valoarea lor este relativă, întrucât arheologia 
şi izvoarele literare nu ne-au transmis nici o dovadă care să poată susține 
din punct de vedere istoric existenţa altor sedii episcopale sau măcar 
câteva nume ale unor episcopi pentru alte oraşe din provincie, care să 
depindă de episcopul din Tomis. 


” Dovedită de descoperirile arheologice. Cf. R. POPESCU, Inscriptiile greceşti şi latine 
descoperite în România, Bucureşti 1976; IDEM, De la Dunăre la mare, mărturii istorice şi 
monumente de artă creştină, Galaţi 1977. 


BISERICA, LOC PRIVILEGIAT DE INTALNIRE 
INTRE DUMNEZEU SI POPORUL SAU 


Pr. dr. Iosif ENASOAE 
Facultatea de Teologie Romano-Catolica, Iasi 


Poporul vechiului legământ, „ales dintre toate popoarele” (Ex 10,15), 
convocat şi constituit de Dumnezeu „o împărăție de preoţi şi o naţiune 
sfântă” (Ex 19,6), avea în sinagogă locul de întâlnire cu revelaţia divină, 
iar în templu, locul manifestării fidelității sale fata de alianţa încheiată 
cu Dumnezeu prin jertfele oferite. 

Conform promisiunii lui Dumnezeu: „lată, vor veni zile în care voi 
încheia cu Israel şi Iuda o nouă alianţă... eu voi fi Dumnezeul lor, iar ei 
vor fi poporul meu” (ler 31,31-34), „Cristos a instituit aceasta noua 
alianţă, adică noua alianţă în sângele său (cf. 1Cor 11,23), chemând 
mulțimea iudeilor şi a naţiunilor, pentru a se forma în unitate nu după 
carne, ci în Spirit, şi a constitui noul popor a lui Dumnezeu” (LG 9). 

Acest nou popor mesianic, care îl are drept cap pe Cristos, drept 
condiţie demnitatea şi libertatea fiilor lui Dumnezeu, ca lege, noua 
poruncă a iubirii, iar ca scop, împărăţia lui Dumnezeu (cf. LG 9), a decis 
să-şi alimenteze şi să-şi exprime propria sa identitate într-un singur lăcaş 
numit „biserică”. În acest loc, special conceput şi construit, în care se 
contopesc realitatea sinagogii şi a templului poporului lui Israel, poporul 
creştin se adună convocat de Spiritul lui Cristos. 

Biserica, locul sacru al creştinilor, este pentru fiecare comunitate 
eclezială un punct central ce focalizează şi ritmează întreaga existenţă a 
acesteia. 

Biserica este locul sacru de naştere a fiecărui creştin, prin baia 
sfântului Botez. Este locul de fortificare în credinţă şi de angajare matură 
în slujire iubitoare a creştinului prin sfântul sacrament al Mirului. Tot în 
acest lăcaş se hrăneşte cu pâinea bogată a cuvântului lui Dumnezeu şi cu 
pâinea coborâtă din cer a Euharistiei, ca, astfel, să trăiască, să crească şi 
să se maturizeze pentru a ajunge la plinătatea staturii lui Cristos. 

În biserică, creştinul, ajuns la vârsta maturității, ce şi-a descoperit 
vocaţia specifică, conform darului divin primit, se angajează să 
împlinească planul făcut de Dumnezeu cu privire la persoana sa fie în 
sacramentul Căsătoriei, fie în sacramentul Preoţiei, fie în consacrarea 
vieţii sale exclusiv lui Dumnezeu prin voturile de castitate, ascultare şi 

saracie voluntara. Tot in acest loc, el vine cel putin o data pe saptamana 
pentru a-si manifesta credinta gi iubirea lui fata de Dumnezeu si pentru 
a-si reface energiile pentru a trai asemenea lui Cristos in iubire slujitoare 
fata de semenii sai. La capatul peregrinarii sale pamantesti, corpul 
neînsufleţit al creştinului este adus pentru ultima data în biserică spre a 
fi recomandat milostivirii infinite a lui Dumnezeu si pentru ca apoi sa fie 
semănat cu pietate, ca bobul de grâu, in cimitir, unde va aştepta învierea 
fericită. 

Biserica, locul de naştere al fiilor adoptivi a lui Dumnezeu, locul de 
fortificare şi de hrănire a vieţii divine a membrilor poporului creştin, ca 
şi locul de manifestare în liturgie a identităţii comunităţii creştine, este, 
prin dimensiunea clădirii, a poziţiei şi, uneori, a arhitecturii, un punct de 
referință pentru localitatea în care se află. 

Pentru comunitatea ecleziala, clădirea bisericii, prin poziţia şi 
arhitectura ei, devine întotdeauna o cateheză vie şi un loc privilegiat de 
catehizare. 


1. Biserica — o construcție care catehizeaza 


O privire externă de ansamblu a unei biserici ne ajută să descoperim 
modul ingenios al creştinilor de a catehiza prin însăşi construcția şi 
arhitectura acesteia. Prin faptul că biserica este una dintre cele mai 
impunătoare clădiri dintr-o localitate şi uneori este amplasată pe o poziţie 
favorizată, fie în centrul localităţii, fie pe un teren mai înalt, ea devine 
„cetatea de pe munte” (Mt 5,14) ce indică măreţia şi puterea lui Dumnezeu 
ce locuieşte între oameni şi îi invită la comuniune de viaţă cu el. 

Datorită dimensiunilor sale de excepţie în comparaţie cu celelalte 
clădiri şi a rezistenţei sale, de multe ori multiseculare, în faţa tuturor 
intemperiilor vremii, aceasta îl indică oamenilor pe Cristos, singura 
stâncă solidă pe care să-şi construiască propria viaţă dacă vor ca ploile 
necazurilor, vânturile ispitelor şi şuvoaiele tranzitorii ale ideologiilor 
umane să nu-i ruineze iremediabil şi veşnic. 

Turnul bisericii, partea care cucereşte imediat ochiul călătorului şi îl 
impresionează rapid, construit ca o rampă pregătită să lanseze un satelit 
în spaţiul cosmic, devine, prin forma sa arhitectonică, o săgeată 
indicatoare spre cer, patria adevărată a omului. Crucea de pe vârful 
turnului, care înfruntă totul şi rămâne fermă pe poziţia ei, devine pentru 
omul călător calea ce trebuie parcursă zilnic cu fermitate asemenea lui 
Cristos, pentru că numai astfel va putea ajunge la gloria cerului. 

Treptele, mai multe sau mai puţine, de la intrarea în biserică, oare nu 
sunt şi ele o cateheză vie? Acestea vor să-l înveţe pe cel care le păşeşte că 

trebuie să se ridice de la realităţile cotidiene spre sferele divine, să se 
debaraseze de cele pământeşti aşa cum îşi scutură picioarele de noroi sau 
de praf înainte de a intra în biserică, pentru ca, eliberat şi uşurat, să 
poată zbura spre realităţile invizibile şi veşnice. 

Arhitectura interioară a bisericii continuă itinerarul catehetic al celui 
ce intră în lăcaşul sfânt. Delimitarea spaţiului interior al bisericii, de cele 
mai multe ori evidentă, constituie un mod viu de a catehiza. 

Prima parte de la intrarea în biserică, numită antreu sau pridvor, are 
menirea să-i avertizeze pe credincioşi că intră într-un loc sfânt şi este 
necesar să se rupă de realităţile profane pentru a putea să se întâlnească 
cu Divinul. Acesta este locul ideal pentru o pregătire adecvată în vederea 
participării cu profit spiritual la acţiunile liturgice. Aici trebuie să 
lepădăm „toată grija cea lumească”, toate gândurile deşarte şi străine, tot 
orgoliul şi toată mândria şi să ne îmbrăcăm cu gânduri şi sentimente de 
umilinţă şi cainta, asemenea vamesului care „nu îndrăznea să-şi ridice 
ochii spre cer” (Lc 18,13). 

De obicei, în bisericile noastre, în această parte se află un vas cu apă 
sfinţită. Această apă are menirea să ne amintească de botezul primit şi de 
necesitatea de a ne purifica de păcate printr-o constantă convertire. Cu 
această apă ne însemnăm trupul cu sfânta Cruce pentru a ne dispune să 
participăm la misterul crucii salvifice a lui Cristos. Această primă parte 
de la intrarea în biserică, de obicei, mai îngustă şi ceva mai întunecoasă, 
ne poate predispune să intrăm pe poarta cea strâmtă şi pe calea cea 
îngustă care duce la viata (cf. Mt 7,13-14), la Cristos. 

Cu pregătirea cerută, din partea de la intrare a bisericii, se păşeşte în 
partea centrală a acesteia, care întotdeauna este cea mai spațioasă şi cea 
mai luminoasă. În această parte centrală se observă mai bine arhitectura 
bisericii. Aici se pot găsi statui şi icoane, basoreliefuri şi mozaicuri, picturi 
murale şi diferite ornamente. Toate acestea constituie ambientul propice 
pentru rugăciune şi participare la celebrările sacre liturgice. 

Picturile de pe pereţi, icoanele şi diversele ornamente ce descriu diferite 
evenimente salvifice predispun mintea şi inima la contemplarea operelor 
minunate ale lui Dumnezeu săvârşite în favoarea oamenilor. Statuile pot 
să ne ajute să descoperim cât de minunat lucrează Dumnezeu în lume şi 
cu câtă măiestrie poate dăltui imaginea Fiului său în oamenii care se lasă 
prelucrati de mâna sa divină. 

Indiferent de modul cum apare nava principală, datorită arhitecturii 
sale, mai întunecoasă sau mai luminoasă, aceasta nu numai că nu 
împiedică reculegerea în vederea rugăciunii, a meditatiel sau a 
contemplatiei, ci, din contră, predispune credinciosul la intrarea si 

înaintarea lui în ambientul propice rugăciunii, meditatiei şi contemplatiei 
şi participării la acţiunile sacre creştine. 

Un ambient mai întunecos, datorită pereţilor pictați în culori sobre sau 
vitraliilor confecţionate în culori închise, predispune la o mai mare 
reculegere, la o intimitate mai mare cu Divinul. Nava principală mai 
luminoasă, datorită culorilor folosite la realizarea picturilor sau datorită 
arhitecturii simple, moderne, poate deschide sufletul spre lumina lui 
Dumnezeu, spre Cristos, Soarele strălucitor şi neapus al dreptăţii şi al 
slavei veşnice. 

Ultima parte a clădirii bisericii este prezbiteriul. Această parte fiind 
cea mai importantă, este, de obicei, cea mai bine împodobită şi cea mai 
bine adaptată rolului ei. În această parte sunt amplasate altarul de jertfă 
şi toate celelalte obiecte sacre necesare desfăşurării demne a cultului 
divin. Prezbiteriul devine ultima parte şi cea mai importantă a punţii de 
legătură dintre Dumnezeu şi oameni. 

Treptele care duc spre altar vor să amintească fiecărui creştin drumul 
în urcuş a lui Cristos ce-şi poartă crucea spre Golgota şi care spune: „Dacă 
cineva vrea să vină după mine, să renunţe la sine însuşi, să-şi ia crucea 
în fiecare zi şi să mă urmeze” (Lc 9,23) şi „Cine nu-şi ia crucea şi nu mă 
urmează nu este vrednic de mine” (Mt 10,38). Altarul care este în centrul 
prezbiteriului şi pe care se celebrează Jertfa euharistică ne arată până 
unde l-a dus pe Isus iubirea lui fata de Tatăl ceresc şi iubirea sa fata de 
oameni. 

Crucea sfântă a lui Cristos, ce tronează în prezbiteriu, îi vorbeşte 
creştinului despre iubirea lui Dumnezeu Tatăl fata de lume: „Atât de mult 
a iubit Dumnezeu lumea, încât l-a dat pe Fiul său, unul-născut, ca oricine 
crede în el să nu piară, ci să aibă viata veşnică” (In 3,16). Dar aceeaşi 
cruce vorbeşte cu o forţă divină şi despre iubirea lui Isus fata de oameni, 
deoarece „Nimeni nu are o iubire mai mare decât aceasta: ca cineva să-şi 
dea viata pentru prietenii sai” (In 15,13). Crucea lui Cristos ne vorbeşte 
despre cum trebuie să-i iubim şi noi pe semenii noştri asemenea lui 
Cristos: „Aşa cum eu v-am iubit, aşa să vă iubiţi unul pe altul” (n 13,34), 
adică până la sacrificiul total de sine. 

Lumânările şi celelalte lumini ce se aprind în biserică vor să-i 
amintească creştinului că şi el este constituit de Cristos lumină a lumii: 
„Voi sunteţi lumina lumii” (Mt 5,14). Participarea la celebrarea misterului 
lui Cristos trebuie să-l determine să trăiască conform identităţii sale, 
pentru ca „Astfel să lumineze lumina voastră înaintea oamenilor, încât ei 
să vadă faptele voastre bune şi să-l preamărească pe Tatăl vostru din 
ceruri” (Mt 5,16). 

Lumanarea pascală, prezentă în prezbiteriu în perioada pascală, devine 
o mărturie clară a învierii lui Isus „Eu sunt învierea şi viata” (In 11,25), 
şi un imbold pentru creştin să-l imite dacă vrea să fie părtaş la aceeaşi 
soartă: „Întrucât participaţi la suferinţele lui Cristos, bucurati-va, ca să 
puteţi tresălta de bucurie şi la arătarea gloriei lui” (1Pt 4,13). 

Tabernacolul, inima bisericii, ce păstrează mereu prezenţa 
sacramentală a lui Cristos în mijlocul poporului său, nu este el oare cea 
mai autentică lecţie de iubire fidelă a lui Dumnezeu faţă de oameni? 
„Pentru marea sa iubire cu care ne-a iubit” (Ef 2,4), Isus a rămas cu noi: 
„lată, eu sunt cu voi în toate zilele până la sfârşitul lumii” (Mt 28,20), 
deoarece iubirea sa e dăruită pe veci. Tabernacolul, celula în care Cristos 
s-a făcut de bunăvoie prizonierul iubirii sale divine fata de oameni, trebuie 
să trezească răspunsul creştinului la această infinită iubire dumnezeiască 
prin propria iubire. Această iubire se manifestată mai întâi prin primirea 
cu o inimă deschisă, disponibilă şi iubitoare a lui Cristos total ascuns sub 
speciile euharistice şi prin angajarea de a trăi asemenea lui. 

A trăi asemenea lui Cristos înseamnă a trăi pentru Tatăl şi pentru 
binele şi fericirea semenilor, excluzând orice egoism sau interes meschin 
personal. A trăi pentru Tatăl ceresc înseamnă a deveni un „dar”, o 
„ofrandă bineplăcută” lui şi o „ardere de tot” de bună mireasmă. A trăi 
pentru semeni înseamnă a deveni un „dar”, o „ofertă” de tine însuţi pentru 
binele şi realizarea plenară a aproapelui, pentru ca acesta să ajungă la 
cunoaşterea şi la iubirea autentică a lui Dumnezeu, ce este sinonim cu 
viaţa veşnic fericită. 

O reprezentare a sfintei Fecioare Maria într-o icoană sau statuie 
prezentă în biserică are menirea să-i indice creştinului rolul jucat de ea în 
planul lui Dumnezeu de mântuire a lumii şi necesitatea de a se angaja 
personal în realizarea acestui plan împreună cu Maria. 

Orice creştin devenit fiu spiritual al sfintei Fecioare Maria este chemat 
s-o imite pe mama sa, devenind ceea ce a fost ea. „Când, în momentul 
Vizitei, purta în sân Cuvântul făcut trup, ea se face, într-un anumit fel, 
tabernacol — primul tabernacol al istoriei — unde Fiul lui Dumnezeu, încă 
invizibil ochilor oamenilor, se oferă spre adoratie Elisabetei”. 

Creştinul este chemat să devină un „tabernacol viu” în care să se 
întâlnească şi să se întreţină amical cu prietenul său, Cristos: „Voi sunteţi 
prietenii mei” (In 15,14). Creştinul care trăieşte din plin bucuria prieteniei 
cu Cristos devine un tabernacol viu, mobil a lui Cristos. Devine un 


1 IOAN PAUL AL II-LEA, Scrisoarea enciclică Ecclesia de Eucharistia (17.04.2003), 55. 

purtător al prezenţei iubitoare şi active a lui Cristos in lume, asemenea 
Mariei care, purtându-l la Elisabeta, a umplut-o de bucuria prezenţei sale 
şi a făcut să tresalte de bucurie şi pruncul loan în sânul ei. Creştinul 
devenit „cristofor” este un vestitor al evangheliei lui Cristos şi un 
colaborator al său la sfinţirea şi mântuirea lumii. 

Dacă la o succintă privire externă, clădirea numită „biserică” devine un 
mijloc direct de cateheză creştină, oare o privire mai profundă nu ar putea 
să ne reveleze misterul pe care aceasta îl păstrează şi îl celebrează? Să 
vedem ce ar putea să ne reveleze dincolo de realitatea sa vizibilă de 
clădire. 


2. Biserica — semn al iniţiativei divine 


Revelația ne dezvăluie că planul unic şi veşnic al creației si al 
răscumpărării a fost o iniţiativă exclusiv divină, trinitară. Pentru că 
Dumnezeu cel întreit este ocean infinit de comuniune de iubire şi de 
fericire veşnică, Binele infinit şi suprem, iar cum „bonum est diffusivum 
sui”, el a voit să facă partase şi alte creaturi la natura şi la viata sa veşnic 
fericită. Dumnezeu Tatăl a creat prin Cristos, Cuvântul său veşnic 
exprimat printr-un act liber al voinţei sale atotputernice şi suverane: „Să 
fie...” (Gen 1,3), toate realităţile inferioare omului şi spiritelor pure numite 
îngeri. În momentul culminant al creaţiei vizibile, Dumnezeu Treime 
deliberează: „Să-l facem pe om după imaginea şi asemănarea noastră” 
(Gen 1,26). O dată cu intrarea pe scena lumii a omului creat direct de 
Dumnezeu, începe să se deruleze planul binevoitor al Treimii, realizat „în 
Cristos, întrucât ne-a ales în el mai înainte de întemeierea lumii, ca să fim 
sfinţi şi neprihaniti înainte lui. În iubire el ne-a rânduit de mai înainte 
spre înfiere, prin Isus Cristos, după planul binevoitor al voinţei sale, spre 
lauda gloriei harului său, cu care ne-a copleşit în Fiul său preaiubit” (Ef 
1,3-6). 

În cadrul acestui plan veşnic de înfiere a tuturor oamenilor în Isus 
Cristos, Fiul unic al lui Dumnezeu, este plasată şi realitatea Bisericii lui 
Cristos, „semn şi instrument de intimă unire cu Dumnezeu şi al unităţii 
întregului neam omenesc” (LG 1). 

Tradiţia biblică veterotestamentară, care relatează despre atitudinea 
patriarhilor de a ridica un altar sau un loc de jertfă în cinstea lui 
Dumnezeu care li s-a revelat (cf. Gen 12,6-8; 13,18) sau de a reveni la acel 
loc în semn de fidelitate faţă de Dumnezeu (cf. Gen 13,4; 46,1), atestă că 
sanctuarul este rodul iniţiativei divine ce vrea să se comunice oamenilor 
şi nu este, pur şi simplu, rodul unei lucrări omeneşti. 

Faptul ca Israelul este conştient că inițiativa construirii templului este 
a lui Dumnezeu ne este descoperit de însăşi rugăciunea rostită de Solomon 
cu ocazia consacrării templului din Ierusalim: 


Oare să fie adevărat că Domnul va locui cu oamenii pe pământ? lată, cerul şi 
cerul cerurilor nu te pot cuprinde, cu atât mai puţin această casă pe care am 
zidit-o numelui tău! Însă, Doamne Dumnezeule, îndreaptă-te spre rugăciunea 
şi cererea slujitorului tău; ascultă strigătul şi rugăciunea pe care o înalţă astăzi 
înaintea ta slujitorul tau! Să fie ochii tăi deschişi ziua şi noaptea asupra acestei 
case, asupra locului despre care ai zis: „Aici va fi numele meu!” Ascultă 
rugăciunea pe care o înalţă slujitorul tău în acest loc (IRg 8,27-29). 


Prin urmare, 


sanctuarul nu este construit pentru că Israel vrea să ţină prizonieră prezenţa 
Celui Veşnic, ci tocmai contrariul, pentru că Dumnezeu cel viu, care a intrat în 
istorie, care a călătorit împreună cu poporul său ziua în nor şi în foc în timpul 
nopţii (cf. Ex 13,2), vrea să dea un semn al fidelității sale şi al prezenţei sale 
pururi actuală în mijlocul poporului său. Aşadar, templul va fi nu casa 
construită de mâinile oamenilor, ci locul care dă mărturie despre inițiativa 
aceluia care îşi construieşte singur casa?. 


Această realitate este evidenţiată şi de cuvintele profetului Natan ce se 
adresează regelui David: „Aşa spune Domnul: «Oare tu îmi vei zidi o casă 
în care să locuiesc eu? Domnul iti va zidi tie o casa»” (2Sam 7,5). 

Această profeție devine realitate prin întruparea Fiului lui Dumnezeu, 
devenit noua locuință a Celui Veşnic printre noi, oamenii. In acest nou 
templu, trupul lui Cristos, Dumnezeu realizează noua alianţă cu poporul 
noului legământ. Trupul lui Cristos, în care „locuieşte toată plinătatea 
dumnezeirii trupeşte” (Col 2,9), devine sanctuarul în care toţi oamenii se 
pot întâlni cu Dumnezeu. Dacă am afirmat că, potrivit tradiţiei vechi 
biblice, iniţiativa construirii templului îi aparţine iubirii lui Dumnezeu 
faţă de poporul constituit şi consacrat de el, cu atât mai mult, putem 
spune acesta despre economia noii alianțe. 

Cristos, trimisul Tatălui, Dumnezeu întrupat pentru noi, este templul 
nou, sanctuarul noii şi veşnicei alianţe (cf. Evr 8). Biserica, ce este 
sacramentul şi imaginea lui Cristos, dezvăluie că iniţiativa îi aparţine lui 
Dumnezeu care „ne-a iubit mai întâi” (1In 4,19). În Cristos prezent şi activ 
în Biserică prin acţiunea Duhului Sfânt, Dumnezeu vrea să locuiască în 
noi, să facă din noi templul său, din mădularele noastre, sanctuarul 


> CONSILIUL PONTIFICAL PENTRU PASTORALA MIGRANTILOR ŞI ITINERANȚILOR, Sanctuarul, 
amintire, prezenţă şi profeție a lui Dumnezeu cel viu, 4. 

Duhului Sfânt, după cum afirmă sfântul Paul: „Oare nu ştiţi că sunteți 
templul lui Dumnezeu şi că Duhul lui Dumnezeu locuieşte în voi? Dacă 
cineva distruge templul lui Dumnezeu, şi Dumnezeu îl va distruge pe el. 
Căci templul lui Dumnezeu, care sunteţi voi, este sfânt” (1Cor 3,16-17). 
Acelaşi Apostol afirmă: „Da, noi suntem templul Dumnezeului celui viu, 
aşa cum Dumnezeu a spus-o: « În ei voi locui şi printre ei voi umbla şi voi 
fi Dumnezeul lor, iar ei vor fi poporul meu»” (2Cor 6,16). 

Din cele amintite mai sus putem să ne dăm seama că existenţa Bisericii 
nu este o lucrare pur umană, nu este rodul pur şi simplu al trupului şi al 
sângelui (cf. In 1,13), ci este o inițiativă ce vine „de sus” (cf. In 3,3). O 
iniţiativă gratuită şi surprinzătoare a iubirii divine trinitare, ce precede 
întotdeauna răspunsul iubirii şi acţiunii umane. 


3. Răspunsul creştin la iniţiativa divină 


Biserica, ce există ca rod al iniţiativei iubitoare a lui Dumnezeu fata de 
oameni, revelează lucrarea şi prezenţa eficientă a iubirii divine, ascunsă 
sub semnele istoriei. Biserica voită şi constituită de Dumnezeu pentru 
mântuirea lumii este locul prezenţei şi al acţiunii misterioase a lui 
Dumnezeu între oameni. 

În cazul în care constatăm că Biserica este deținătoarea misterului 
iubirii divine faţă de oameni, se cere să ne apropiem şi să intrăm în ea în 
spirit de reverență si de adoratie sinceră şi profundă. În ea suntem 
invaluiti şi cufundati în misterul iubirii lui Dumnezeu care s-a revelat şi 
se dăruieşte oamenilor. Suntem uimiti în fata unei iubiri atât de mari din 
partea lui Dumnezeu şi simţim nevoia de a răspunde la această iubire 
dumnezeiască cu iubirea sinceră a inimilor noastre copleşite de iubirea 
revărsată de Duhul Sfânt în ele. 

Primul mod de a corespunde darului primit de la Dumnezeu pentru 
Biserica sa este cel de a ne minuna şi a adora iniţiativa divină faţă de noi. 
Adorând şi contemplând misterul iubirii divine prezent şi activ în istorie, 
devenim capabili să intrăm sub înrâurirea lui şi să ne lăsăm coplesiti şi 
transformați de acesta. 

Iniţiativei iubitoare a lui Dumnezeu i se poate răspunde prin laudă şi 
mulţumire. Dacă suntem conştienţi că Dumnezeu ne-a iubit din veşnicie 
şi ştim să apreciem darurile oferite de el din proprie inițiativă, atunci 
inima va deveni sensibilă la dovezile de iubire divine şi gura ni se va 
deschide spre a-l lăuda pe Dumnezeul atâtor binefaceri revărsate asupra 
noastră din nesfârşita lui bunătate şi milostivire: „Lăudaţi-l pe Domnul, 
pentru că este bun, pentru că veşnică este îndurarea lui” (Ps 136,1). La 
lauda izvorâtă dintr-o inimă uimită de iubirea infinită divină se va asocia 

in mod firesc multumirea creştinului pentru binefacerile primite. Dar nu 
numai atât, viata însăşi a crestinului va deveni in unire cu Cristos o jertfă 
de mulţumire şi de laudă adusă lui Dumnezeu, conform îndemnului 
sfântului Paul: „Vă îndemn, fraţilor... să vă oferiţi trupurile voastre ca 
jertfă vie, sfântă şi plăcută lui Dumnezeu: acesta este cultul vostru 
spiritual” (Rom 12,1). Lauda şi aducerea de mulțumire ajung la gradul cel 
mai înalt de manifestare în jertfa unică şi perfectă a crucii lui Isus Cristos 
cu care creştinul îşi uneşte propria viata. 

Biserica, ce este semnul evident al iniţiativei iubitoare a lui Dumnezeu 
faţă de omenire, este şi locul unde creştinul se simte şi se lasă iubit de 
Dumnezeu şi-şi manifestă bucuria iubirii sale, rod al prezenţei Duhului 
Sfânt, lăudându-l şi multumindu-i lui Dumnezeu. Viaţa creştinului, 
înţeleasă şi trăită astfel în relaţie cu darurile primite de la Dumnezeu, 
dobândeşte o dimensiune nouă, cea contemplativa. El va trăi această viata 
atât în cadrul bisericii la celebrările liturgice, cât şi în toate celelalte 
circumstanţe ale vieţii. 

Creştinul ce a înţeles realitatea Bisericii ca o manifestare a iubirii 
salvifice a lui Dumnezeu faţă de omenire nu se va limita numai la 
adorarea lui Dumnezeu, la preamărirea lui prin laudă şi aducere de 
mulţumire, ci se va angaja personal să-l imite pe Dumnezeu ce şi-a aşezat 
cortul său în mijlocul oamenilor pentru a le oferi mântuirea. 
Angajamentul lui va consta în a deveni solidar cu toţi oamenii, cu durerile 
şi bucuriile lor, asemenea lui Cristos care s-a făcut tovarăşul nostru de 
drum spre casa Tatălui. Îl va imita pe Dumnezeu în iubirea sa 
binevoitoare şi dezinteresata fata de oameni, îi va iubi pe oameni cu însăşi 
iubirea divină revărsată în inima sa prin Duhul Sfânt ce i-a fost dăruit şi 
va deveni, la rândul său, un templu al gloriei lui Dumnezeu. Zidit pe 
Cristos, „piatra unghiulară” (JPt 2,5), se va uni cu ceilalţi fraţi in 
solidaritate creştină, pentru a deveni împreună „pietre vii” (1Pt 2,4) ale 
noului templu construit de Cristos, sfânta Biserică. „Angajarea caritativă 
pentru promovarea demnităţii umane, a dreptăţii şi a păcii” va fi semnul 
distinctiv al apartenenţei sale la Cristos şi la Biserica sa. 


4. Biserica, loc sacru al prezenței divine 


După cum ne dezvăluie revelaţia, „Dumnezeu este iubire” (1In 4,8). 
Acest Dumnezeu întreit, lubire veşnică, acţionează conform identităţii: 


3? CONSILIUL PONTIFICAL PENTRU PASTORALA MIGRANTILOR ŞI ITINERANTILOR, Sanctuarul, 
amintire, prezenţă şi profeție a lui Dumnezeu cel viu, 8. 

„Cu o iubire veşnică te-am iubit” (Ier 31,3). Iubirea sa fata de oameni, o 
dată dăruită, nu şi-o mai retrage, în ciuda tuturor infidelitatilor şi 
păcatelor oamenilor. Locul în care el dovedeşte şi astăzi iubirea sa fidelă 
este biserica lui Cristos. Această biserică devine „semnul prezenţei divine, 
locul mereu nou al actualizării alianţei oamenilor cu Cel Veşnic şi între 
ei”. Prin biserică, comunitatea credincioşilor devine conştientă ca în 
Cristos este „neam ales, preoţie împărătească, popor sfânt” (1Pt 2,9), popor 
ce-i aparţine lui Dumnezeu şi în care el locuieşte şi acţionează. Această 
idee este bine reliefată de sfântul Paul care scrie: 


Prin urmare, nu mai sunteţi străini şi venetici; dimpotrivă, sunteţi concetăţeni 
ai sfinţilor şi casnicii lui Dumnezeu, claditi pe temelia apostolilor şi profeților, 
cu Isus Cristos ca piatră de boltă. În el se leagă tot edificiul şi se înalţă ca 
templu sfânt în Domnul. Tot în el sunteţi claditi şi voi, ca, prin Duhul, să 
deveniți o locuinţă a lui Dumnezeu (Ef 2,19-22). 


Dacă suntem „casnicii lui Dumnezeu”, înseamnă că Dumnezeu locuieşte 
cu noi, ba chiar în inimile noastre, şi ne transformă în temple vii ale 
prezenţei şi acţiunii sale iubitoare salvifice. Biserica alcătuită din pietre 
vii ce sunt creştinii devine locul prezenţei şi acţiunii misterioase a 
Duhului Sfânt. Creştinul ce ia contactul cu Biserica ia contactul cu 
Spiritul Sfânt oferit de Cristos cel înviat şi este îndemnat să se lase 
transformat şi purtat de acţiunea lui spre gloria Tatălui. Procedând astfel, 
adăpându-se din izvorul invizibil al apei vii, este transformat, la rândul 
său, în izvor de apă vie ce se revarsă în marea moartă a omenirii şi-i 
dăruieşte viaţa divină. 

Duhul Sfânt, penetrând mădularele trupului lui Cristos, face din 
Biserică un sanctuar viu a lui Dumnezeu, un loc al prezenţei şi al acţiunii 
sale mântuitoare. Această idee o găsim exprimată astfel de Conciliul al I- 
lea din Vatican: 


Mai ades, Biserica este numită zidirea lui Dumnezeu (cf. 1Cor 3,9). Acest 
edificiu primeşte diferite denumiri: este casa lui Dumnezeu (cf. 1Tim 3,15), in 
care locuieşte familia sa; este locuinţa lui Dumnezeu în Duhul (cf. Ef 2,19-22); 
„cortul lui Dumnezeu între oameni” (Ap 21,3); şi, mai ales, templul sfânt în care 
sfinţii părinţi îl văd şi îl laudă reprezentat în sanctuarele de piatră, şi care, în 
liturgie, este asemănat pe bună dreptate cu cetatea sfântă, noul Ierusalim. 
Într-adevăr, în ea alcătuim pe acest pământ, ca pietre vii, un templu spiritual 
(cf. 1Pt 2,5) (LG 6). 


* CONSILIUL PONTIFICAL PENTRU PASTORALA MIGRANTILOR ŞI ITINERANȚILOR, Sanctuarul, 
amintire, prezenţă şi profeție a lui Dumnezeu cel viu, 9. 

În această casă, locuinţă şi cort a lui Dumnezeu, Duhul acţionează într- 
un mod privilegiat prin cuvântul divin adresat credincioşilor de el 
convocați. Cuvântul lui Dumnezeu prezent în biserică confirmă 
credincioşilor fidelitatea sa, îi luminează, indicându-le drumul ce trebuie 
parcurs, îi mângâie şi-i susţine în încercările vieţii cotidiene. Acelaşi 
cuvânt divin îi solicită pe credincioşi să se angajeze la evanghelizare şi 
catehizare în ambientul familiei şi al societăţii în care trăiesc şi lucrează. 

Biserica este locul privilegiat al întâlnirii personale a lui Dumnezeu cu 
creştinii prin sfintele sacramente. Sacramentele „în care cuvântul îşi 
găseşte cea mai densă şi eficientă actualizare” sunt Reconcilierea şi 
Euharistia. Sacramentele 


nu sunt rituri ce se repetă, ci evenimente ale mântuirii, întâlniri personale cu 
Dumnezeul cel viu, care prin Duhul îi atinge pe toţi cei ce se îndreaptă spre el 
înfometați şi insetati de adevărul şi de pacea sa. Prin urmare, atunci când se 
celebrează un sacrament într-un sanctuar, nu „se face” ceva, ci este întâlnit 
Cineva, ba, mai mult, este cineva, Cristos, care, prin harul Duhului, se face 
prezent pentru a ni se comunica şi a ne schimba viata, inserându-ne tot mai 
mult într-o manieră rodnică în comunitatea alianţei, care este Bisericaf. 


Prin sacramentul Reconcilierii creştinul ce a fost infidel iubirii divine 
este chemat să se întoarcă la Tatăl ceresc cel îndelung răbdător şi „bogat 
în milostivire” (Ef 2,4)" şi să experimenteze imbratisarea lui iertatoare şi 
tandră. Sacramentul Spovezii, care „este mijlocul de a-l sătura pe deplin 
pe om cu acea dreptate ce provine de la Răscumpărătorul însuşi”, va 
constitui o oportunitate de a vedea cât de minunată este pacea divină. 
Această experienţă îl va determina pe creştinul convertit să se angajeze 
la o relaţie nouă cu Dumnezeu ce l-a iertat şi să arate înţelegere şi iertare 
faţă de semenii care i-au greşit. 

Reconciliat cu Dumnezeu şi cu sine, prin sacramentul Spovezii, şi 
dispus să trăiască în armonie cu semenii săi, creştinul înaintează spre 
altarul Domnului spre a face o nouă experienţă spirituală: întâlnirea cu 
Cristos prin sfânta Euharistie. 


5 CONSILIUL PONTIFICAL PENTRU PASTORALA MIGRANTILOR SIITINERANTILOR, Sanctuarul, 
amintire, prezenţă şi profeție a lui Dumnezeu cel viu, 11. 

€ CONSILIUL PONTIFICAL PENTRU PASTORALA MIGRANTILOR ŞI ITINERANTILOR, Sanctuarul, 
amintire, prezenţă şi profeție a lui Dumnezeu cel viu, 11 

7 IOAN PAUL AL II-LEA, Scrisoarea enciclică Dives in misericordia (30 noiembrie 1980), 
1. 

8 IOAN PAUL AL II-LEA, Scrisoarea enciclică Redemptor hominis (4 martie 1979), 20. 

Euharistia, eveniment de har în care „este cuprins tot binele spritual 
al Bisericii” (PO 5), însuşi Cristos cel glorificat, îl transformă pe creştin 
într-un templu sfânt şi-l abilitează să devină un „cristofor” asemenea 
sfintei Fecioare Maria. Creştinul în care locuieşte Cristos este invitat să 
se lase transformat de acesta într-un „alter ego Christi”, într-un dar oferit 
lui Dumnezeu şi oamenilor asemenea lui Cristos. 

Primind prin Euharistie o transfuzie de sânge divin, inima creştinului 
este dilatată de focul divin adus de acest sânge dumnezeiesc, pentru a-i 
putea imbratisa în raza de acţiune a iubirii creştine pe toţi oamenii 
asemenea lui Isus. Inima creştinului ce l-a primit pe Isus euharisticul, 
„rănită” de iubirea lui, nu mai poate fi insensibilă la necesităţile semenilor 
săi şi revarsă torentul focului sfânt al iubirii divine peste cei insetati de 
iubirea lui Dumnezeu, devenind un îndrăgostit de oameni pentru care este 
în stare să-şi dea viaţa asemenea Maestrului său, Cristos. 

Cel care s-a hrănit cu Cristos, „pâinea cea vie care s-a coborât din cer” 
(n 6,51), poate deveni, la rândul său, „pâine” ce se frânge pentru viaţa 
lumii, iar viata sa să devină o viata euharistica prin care „îl laudă pe Tatăl 
«prin»Isus, dar îl laudă şi «in» Isus şi «cu» Isus”. 

Creştinul ce îl primeşte pe Cristos în Euharistie şi are „curajul” să se 
lase transformat de acesta poate deveni „bun ca pâinea caldă” ce îl 
hrăneşte pe cel înfometat. Poate ajunge la performanţa de a se spune 
despre el, după o expresie tipic românească: „acest om este pâinea lui 
Dumnezeu”. Expresia românească „pâinea lui Dumnezeu” pare să spună 
cât de bine au înţeles românii efectul minunat pe care îl poate produce 
Euharistia în viata creştinilor care se împărtăşesc cu Cristos euharisticul. 

A ajunge torent de iubire ce se revarsă asupra omenirii însetate de 
adevărata iubire divină asemenea sângelui lui Cristos, care se revarsă 
asupra omenirii pentru a o spăla de păcate şi pentru a o hrăni şi a o întări 
spre a trăi din plin viaţa divină; a ajunge „bun ca pâinea caldă”, ba chiar 
„pâinea lui Dumnezeu”, este cea mai frumoasă invitaţie pe care Cristos ne- 
o face prin Euharistie. A asculta chemarea sa; ,,Veniti la mine, toţi cei 
osteniti şi impovarati, şi eu vă voi da odihnă. Luaţi jugul meu asupra 
voastră... căci jugul meu este plăcut, iar povara mea este uşoară” (Mt 
11,28-30); „Luaţi, mâncaţi; acesta este trupul meu” (Mt 26,26); „Cine 
mănâncă trupul meu şi bea sângele meu are viata veşnică” (In 6,54), 
înseamnă a avea „viaţă din belşug” (cf. In 10,10), a avea o viata împlinită, 
o viaţă trăită la maximumul posibilităţilor umano-creştine. Cine îşi 


°’ IOAN PAUL AL II-LEA, Scrisoarea enciclică Ecclesia de Eucharistia, 58. 

doreşte oare mai mult decât a avea o viata împlinită? Împlinirea ne este 
oferită de Cristos dacă îl primim în sfânta Euharistie, dacă îi permitem să 
ne transforme în el însuşi, aşa cum organismul nostru uman transformă 
alimentele primite în energie vitală pentru el însuşi. 

Biserica este locul de întâlnire cu Cristos ce ne poate da viaţa cea 
adevărată, viata din belşug, viata veşnică pe care o dorim atât de mult 
fiecare. Biserica rămâne nu numai semnul şi locul prezenţei lui Dumnezeu 
între oamenii, ci şi în favoarea oamenilor, adică locul prezenţei eficiente. 
Locul prezenţei ce iradiază lumină pentru cei ce sunt insetati de dorinţa 
de a descoperi adevărul; or, aici se proclamă adevărul total şi ultim: „Eu 
sunt adevărul” (In 14,6), „Eu sunt lumina lumii. Cine mă urmează nu va 
umbla în întuneric, ci va avea lumina vieţii” (In 8,12). 

Biserica este locul de unde se revarsă asupra omenirii viaţa autentică, 
viaţa pe care şi-o doreşte omul, viaţa care să înfrunte moartea şi s-o 
învingă. Or, Cristos este „viaţa” (n 14,6) ce a venit în lume tocmai pentru 
ca lumea să aibă viata prin el, „să aibă viata şi s-o aibă din belşug” (In 
10,10), adică viata veşnică. Dar nu numai atât. Cristos nu numai că se 
revelează ca fiind viata, ci o şi oferă; mai întâi, prin jertfa sa pe cruce, iar 
apoi, prin sfânta Euharistie. El, ca păstor bun ce este, „îşi dă viata pentru 
oile sale” (In 10,11), pentru a le elibera din ghearele Satanei. Apoi le 
hrăneşte cu trupul şi sângele său din Euharistie, pentru a putea trăi viata 
din plin şi pentru a putea învinge chiar şi moartea. „Eu sunt pâinea 
vieții... Eu sunt pâinea cea vie, care s-a coborât din cer. Dacă mănâncă 
cineva din această pâine, va trăi în veci... Cine mănâncă trupul meu şi bea 
sângele meu are viata veşnică şi eu îl voi învia în ziua de apoi” (In 6,48- 
54). 

Prin Biserică, credinciosul poate dobândi tot ceea ce îşi poate dori 
legitim conform naturii sale de creatură inteligentă şi liberă ce simte în 
interiorul său dorința după realizarea sa plenară. Omul vrea să se 
elibereze de orice rău, de orice suferinţă şi să aibă parte de o viaţă fericită 
pentru totdeauna. Cristos prezent în Biserica sa îi poate satisface această 
dorinţă profundă, propunându-i învăţătura sa şi mijloacele eficiente 
pentru a o putea urma. 

Cristos propune calea sa pentru a putea evita irosirea şi pierderea vieţii 
şi trăirea ei din plin. Propune lepădarea de sine şi purtarea cu răbdare şi 
încredere pe urmele sale a crucii personale. „Dacă cineva vrea să vină 
după mine, să se lepede de sine, să-şi ia crucea în fiecare zi şi să mă 
urmeze. Căci cine vrea să-şi salveze viaţa, o va pierde, cine, însă, îşi va 
pierde viata pentru mine, acela o va salva” (Lc 9,23). A înțelege ce 
înseamnă lepădarea de sine şi acceptarea şi purtarea crucii zilnice deja 

înseamnă a te elibera de suferinţă şi a duce o viata liniştită. Daca orgoliul 
personal, dorinţa de dominare, de posesie a bunurilor şi a persoanelor, de 
satisfacere nestăvilită a plăcerilor instinctuale îi produc omului cele mai 
mari suferințe, propunerea lui Isus de lepădare de sine, de renunțare la 
orgoliul propriu şi la dorinţa de realizare personală în afara planului lui 
Dumnezeu constituie soluţia cea mai bună şi eficientă pentru a scăpa de 
suferință. Cine nu mai trăieşte pentru sine, ci pentru Dumnezeu şi pentru 
semeni, înseamnă că a înţeles învăţătura dată de Isus prin cuvintele şi 
modul său de a trăi viata sa pământească. Numai în lumina modului cum 
a trăit Isus propria sa viaţă putem înţelege cuvintele sale: „Dacă cineva 
va încerca să-şi salveze viaţa, o va pierde” (Lc 17,33). „Cine îşi iubeşte 
viaţa, o va pierde” (In 12,25). „Cine ţine la viaţă, o va pierde” (Mt 10,39). 
Expresiile folosite de Isus arată că cine va voi să trăiască pentru sine în 
mod egoist propria viaţă, fără a se oferi pe sine lui Dumnezeu şi 
semenilor, îşi va irosi viaţa, o va pierde, adică nu se va realiza. Va avea 
soarta bobului de grâu care nu acceptă să moară pentru a da roade şi viaţă 
şi aceea a bogatului petrecaret ce nu a avut milă de Lazăr cel sărac (cf. Le 
16,19-31). „Pierderea” vieţii, conform expresiei lui Isus, garantează 
salvarea ei. „Cine, însă, îşi va pierde viaţa pentru mine, acela o va salva” 
(Le 9,24); „iar dacă cineva o va pierde, o va păstra” (Lc 17,33), „cine isi 
uraste viata în lumea aceasta o păstrează pentru viata veşnică” (In 12,25). 
Conform modului de a vorbi al lui Isus, exprimat în citatele anterioare, a 
„pierde viaţa” pentru el şi pentru evanghelie înseamnă a o dărui conştient, 
a o trăi şi a o valorifica la maximum, pentru că numai dăruind-o nu se 
pierde, iar tot ceea ce nu este dăruit se pierde iremediabil. Bobul de grâu, 
dacă acceptă să moară, aduce rod bogat, dacă nu, rămâne singur, adică se 
pierde. Cine îşi dăruieşte viaţa aceasta scurtă, trecătoare lui Dumnezeu 
şi semenilor o păstrează pentru viaţa veşnică, aşa cum ne asigură Isus. 

Cunoaşterea programului de viaţă propus de Isus în Predica de pe 
Munte şi îmbogăţit, dezvăluirea modului în care Isus şi-a trăit viata, adică 
relația sa cu Tatăl ceresc şi cu oamenii în acelaşi cadru ecleziastic, oferirea 
darului sacramentelor întemeiate de Cristos spre sfinţirea oamenilor în 
comunitatea credincioşilor convocați de Duhul Sfânt arată cu prisosinta 
că Biserica este cu adevărat locul privilegiat în care Dumnezeu este 
prezent şi activ în lume. 

Această prezenţă şi acţiune misterioasă şi minunată a lui Dumnezeu 
în lume prin Biserică este un semn de speranţă neclintită pentru omul de 
astăzi şi pentru cel de mâine. 


5. Biserica, speranţa omenirii 

Dupa succinta tratare a unor aspecte teologico-spirituale legate de 
cadrul bisericii, aş dori sa inchei cu câteva gânduri ce consider că sunt in 
consonanta cu reflectiile iniţiale. 

Aş dori să mă refer la faptul ca, de multe ori, clădirea bisericii apare fie 
sub forma unei corăbii, fie sub forma unei cruci. Faptul că edificiul 
bisericii apare ca o corabie ne poate duce cu gândul atât la arca lui Noe, 
cât şi la barca lui Petru. Dacă ne duce cu gândul la arca lui Noe, ne 
aminteşte că aceasta este şansa oferită oamenilor de a fi salvaţi de la 
moarte, de la moartea cea veşnică. Cine descoperă că Biserica este arca de 
salvare pregătită de Dumnezeu şi refuză conştient să se îmbarce în ea 
înseamnă că refuză propria salvare, înseamnă că iubeşte moartea veşnică 
şi va avea parte de aceasta. 

Atunci când forma clădirii bisericii ne duce cu gândul la barca 
pescarului Simon Petru, ne amintim că din aceasta Isus a predicat 
mulțimii şi a săvârşit pescuirea minunată. Acum, în barca Bisericii, al 
cărui cârmaci vizibil este Petru, Cristos continuă să înveţe popoarele şi să 
arunce mrejele pentru a pescui în valurile învolburate ale societăţii 
noastre oameni din toate popoarele, rasele şi limbile. Întrucât pescuirea 
nu este una obişnuită, ci una specială, pentru că nu pot fi pescuiti decât 
aceia care se lasă prinşi de mreaja lui Cristos, apare necesitatea de a ne 
predispune să fim pescuiti în mod minunat de Isus, adică scoşi din oceanul 
păcatului şi al morţii şi salvaţi, duşi la limanul vieţii veşnice. 

În situaţia în care clădirea bisericii apare sub forma unei cruci, 
imaginaţia şi gândul ne poartă inevitabil la crucea lui Cristos. Dacă crucea 
lui Cristos este pomul vieţii, semnul iubirii fidele a lui Dumnezeu faţă de 
oameni, iubire dusă până la sacrificiul total, şi unica mândrie şi speranţă 
pentru creştin, înseamnă că biserica construită în formă de cruce este 
pentru creştin locul unde este introdus în misterul crucii lui Cristos. 

Intrarea într-o biserică sub formă de cruce poate însemna introducerea 
în misterul pascal al lui Isus ce se celebrează în sfintele sacramente. 
Participarea la sfânta Liturghie, la jertfa tainică de pe cruce a lui Cristos 
pentru salvarea lumii, poate să-l predispună pe creştin să accepte propria 
cruce şi s-o poarte pe urmele Maestrului său. Intrarea în misterul crucii 
înseamnă intrarea în misterul iubirii fidele a lui Cristos, trăită până la 
sacrificiul suprem. Înseamnă deschiderea şi disponibilitatea totală la 
planul salvific al lui Dumnezeu. Înseamnă angajarea plenară în Cristos 
şi cu Cristos la sfinţirea şi mântuirea omenirii. Înseamnă a dovedi prin 
propria viata că Dumnezeu continua cu fidelitate neştirbită opera sa de 
salvare a lumii. 

Orice biserică, indiferent de mărimea sau arhitectura ei, este pentru 
oameni un semn al prezenţei lui Dumnezeu în mijlocul lor. Este un semn 
al fidelității sale fata de promisiunile făcute şi pe care continuă să le ducă 
la împlinire. Este o invitaţie continuă adresată oamenilor de bunăvoință 
să accepte darul iubirii sale salvifice. 

Biserica este şi va fi barca de salvare a celor ce cred în iubirea milostivă 
a lui Dumnezeu şi se refugiază în ea. Istoria ei de două milenii ne 
dovedeşte evident că profeția lui Cristos: „Porţile iadului nu o vor birui” 
(Mt 16,18), este în acţiune şi că va dăinui peste veacuri neînfrântă, chiar 
dacă valurile năprasnice ale Celui Rău nu vor înceta să încerce să o 
scufunde. 


ROLUL CULTULUI SI AL CULTURII 
IN FORMAREA CRESTINULUI 


Lect. dr. pr. Lucian FARCAS 
Institutul Teologic Romano-Catolic, Iasi 


Abordând domeniul important al culturii, Conciliul al II-lea din Vatican 
începe capitolul despre promovarea culturii (Gaudium et spes, 53-62) 
referindu-se mai întâi la persoana umană chemată la adevărata şi deplina 
realizare şi doar apoi direct la cultură: „Este propriu persoanei umane să 
nu-şi poată atinge adevărata şi deplina realizare decât prin cultură, adică 
prin cultivarea bunurilor şi valorilor naturii. Aşadar, ori de câte ori este 
vorba despre viața umană, natura şi cultura sunt cât se poate de strâns 
legate” (GS 53). Fiind vorba nu de o oarecare problemă a omului, ci de 
împlinirea lui strâns legată de factorul culturii, trebuie pusă o întrebare 
referitoare la posibilităţile concrete de valorificare a valorilor culturale în 
favoarea omului. Viaţa specifică a creştinului îşi regăseşte momentele 
culminante de trăire în câmpul sacru, în ambianța liturgică, acolo unde, 
pe lângă elementele constitutive strict religioase, sunt prezente şi 
acţionează o gamă largă de elemente ale culturii, în primul rând, cele ale 
artelor: valorile literare ale cuvintelor sacre, valorile artistice specifice 
arhitecturii, picturii, sculpturii, muzicii, retoricii etc. Din punct de vedere 
teologico-etic, este important de subliniat faptul că întâlnirea rodnică 
dintre omul chemat la împlinire şi valorile culturale, înainte de toate, cele 
specifice mediului său religios, constituie un domeniu de responsabilitate 
creatoare cerută atât din partea comunităţii de credinţă din care face 
parte, cât şi din partea propriului interes pentru formarea şi dezvoltarea 
propriei personalități umane şi creştine. 

Aceasta ridică în continuare probleme legate de competențele proprii 
ale comunităţii şi ale individului de a recepta, evalua şi transpune în viaţă 
valorile culturale menite să contribuie la edificarea vieţii de credinţă a 
comunităţii şi, totodată, la profilarea personalităţii creştine a fiecărui 
credincios. În cele ce urmează, vor fi prezentate şi reflectate în contextul 
eclezial local câteva aspecte privind şansele concrete, practice, prin care 
misiunea de evanghelizare a Bisericii poate avea loc prin procesul de 
educare în mai multe domenii: şcoala şi învățământul religios, 
comunitatea parohială şi cateheza, comunitatea şi liturgia, creştinul şi 

practica religioasa privata’. Expunerea ideilor legate de medierea unei 
întâlniri dintre omul contemporan şi valorile frumosului prelucrează şi 
adaptează accente noi din cadrul didacticii religiei orientate spre o 
apropiere de valorile credinţei, respectiv ale religiei, pe căile estetice. 
Despre o educaţie estetică este vorba şi în literatura şcolară didactică mai 
recentă. În mod regretabil, acestea păstrează o tăcere cvasi-totală în 
privinţa valorilor culturale, şi, de aceea, şi estetice, ale credinţei şi vieţii 
creştine”. 


1. Căi de acces la valorile religioase — perspective didactice 
estetice: 


Interesul fata de mesajul biblic se stinge atunci când nu există nici un interes 
fata de adevărul său dramatic... Despre ceea ce înseamnă obligativitate şi 
„vestire a evangheliei”, se poate vorbi în mod serios numai atunci când fiecare 
devine el însuşi textul mesajului, adică atunci când acesta încearcă să-l 
reconstituie cu toată fiinţa sa (342). 

Procesul de transmitere, de prezentare şi de edificare a evangheliei şi diferitele 
sale forme... ajung în centrul interesului, şi ştiinţele de raportare ale acestui 
nou drum... sunt estetica şi semiotica (342). 


Există o profundă asemănare între artă şi religie. Ca şi arta, religia 
prezintă şi creează experienţe profunde care se leagă în cea mai mare 
parte de realitatea existenţei oamenilor şi a lumii în care trăiesc ei. Din 
acest motiv, atitudinea fata de bogăţiile constitutive ale realităţii 
religioase are loc, în primul rând, nu prin cunoaştere, printr-un efort 
specific intelectual şi rational, ci prin experiența — înţeleasă ca trăire — 


1 Ca suport bibliografic pentru cele ce urmează, au fost folosite următoare: J. 
KUNSTMANN, Religionsdidaktik — Eine Einführung, Francke, Tubingen — Basel 2004, 342- 
355: „Ästhetische Zugänge zur christlichen Religion”; G. HILGER: „Asthetisches Lernen”, 
în G. HILGER — S. LEIMGRUBER — H.G. ZIEBERTZ, ed., Religionsdidaktik. Ein Leitfaden für 
Studium, Ausbildung und Beruf, Kösel, München 2001, 305-318; IOAN PAUL AL II-LEA, 
Scrisoare către artişti, Presa Bună, Iaşi 1999; CONSILIUL PONTIFICAL PENTRU CULTURĂ, 
Pentru o pastorală a culturii, Presa Bună, Iasi 1999. 

? Se poate consulta în sensul acesta: S. CRISTEA, Dicționar de Pedagogie, Litera 
Educational, Chişinău 2002, 109-111; IDEM, Fundamentele ştiinţelor educaţiei. Teoria 
generală a educației, Litera Educational, Chişinău 2003, 144-146. Aici apare o singură dată 
cuvântul religios la pagina 145: „Educația estetică angajează si alte conținuturi specifice 
care pot fi receptate, evaluate si dezvoltate creator la nivelul societății — design specific 
relatiilor comunitare de tip cultural, civic, pedagogic, religios”. 

5 Gândurile care urmează au la bază un material din J. KUNSTMANN, 
Religionspddagogik. Eine Einfiihrung. Pagina pentru citate face trimitere la aceasta 
lucrare si va fi pusa in textul principal. 

care se dobandeste prin reprezentari dramatice. In fiecare experienta de 
acest gen joacă un rol comun atmosferele, interpretările culturale, 
convențiile, interesele proprii, atitudinile personale, simtirea momentană 
a corpului, emoția şi trăirile de mai înainte ale oamenilor. Cercetarea 
modernă a creierului confirmă această concomitentd prin descrierea 
activităţii cerebrale ca pattern matching — comparare complexă a 
modelelor. Realitatea religioasă se arată şi se deschide pe sine în mod 
performativ, în imagini, în mod simbolic şi ritual. Astfel, fenomenologia 
şi estetica devin o cale de acces importantă pentru formele de transmitere 
a elementelor fundamentale religioase cum sunt pedagogia religiei, 
cateheza, învăţătura religioasă comunitară şi particulară. Ele constituie 
un ajutor pentru formarea religioasă prin faptul că favorizează o serie de 
noi forme de acces ale pedagogiei religiei la valorile religioase. Aceste idei 
par să fie marcate la prima vedere de o anumită noutate, dar, de fapt, ele 
trimit înapoi la strategii arhicunoscute, dar care între timp au fost uitate. 

În ultimele decenii, au putut fi constatate fenomene semnificative în 
modul de a percepe factorul religios. Înmulțirea, privatizarea şi 
relativizarea religiei printr-o diversitate religioasă şi o gândire funcțională 
— în mare parte în afara spaţiilor religioase clasice, cum sunt lăcaşurile de 
cult — au trezit din nou întrebarea legată de raportarea religiei la viaţa 
concretă a omului, precum şi posibilitatea nemijlocită de a fi 
experimentată şi trăită de acesta. Experienţe corespunzătoare de 
surprindere“, similare mediului religios, sunt prezente prin forţa proprie 
în cadrul religiei — şi asta într-o măsură mult mai mare decât în toate 
celelalte domenii ale vieţii”. În formele sale de prezentare şi realizare, 
religia comunică necondiționate experiențe fundamentale pentru existența 
omului şi pentru sensul vieţii lui. Din acest motiv, ea a fost transmisă mai 
departe dintotdeauna, cu ajutorul unor mijloace cum ar fi imagini şi spaţii, 
acte de cult, jocuri sacre şi participare la misterele sale mai mult decât 
prin cateheză şi raționalitate discursivă. 

Întâlnirea cu elementele specific religioase este legată de simbolizările 
prin care acestea capătă expresivitate. În momentul în care acestea nu 
mai sunt prezentate în mod competent şi imitabil şi nu sunt raportate la 


* Experiente în sensul de uluire, consternare, afectare sau mişcare profund personală. 

5 În trăirea vieţii religioase creştine, omul se regăseşte cu toate momentele principale 
ale existenţei sale, începând de la naştere (botez) şi până la moarte (înmormântare 
religioasă). Aceste evenimente nu pot fi întâlnite cu aceeaşi profunzime şi intensitate în 
nici un alt domeniu al vieţii. 

experienţa vieţii de astăzi”, didactica religiei, precum şi cateheza 
comunitară se află într-o dilemă pe care ele singure nu o pot rezolva, dar 
căreia trebuie să i se spună clar pe nume. 


2. Receptarea şi celebrarea elementelor constitutive ale religiei 


Cel care vrea... să explice şi să traducă totul îi degradează pe ceilalţi, făcând 
din ei oaspeţi nepriceputi (343). 

Religia se învaţă astăzi, în primul rând, prin „celebrare” (343). 

Fundamental pentru această propunere [a celebrării] este convingerea că 
religia poate fi percepută şi totodată învățată doar în cadrul materiei propriei 
realizări vitale. Religia nu poate fi învățată mai întâi şi numai prin 
interpretarea documentelor care dau explicaţii referitoare la apariţia ei (343). 


Experienţa raportată la semnificaţia existenţei umane, uimirea, sensul 
şi chiar atitudinea faţă de viaţă sunt dependente de formarea estetică. 
Aici, capacitatea de receptare ocupă primul loc. Ele au loc datorită 
formelor şi reprezentărilor expresive ale valorilor culturale şi, ulterior, ele 
însele conduc din nou la forme de expresie menite să modeleze mediul 
înconjurător. 

Cu această reflecţie, care încearcă să tina cont de logica religiei, este 
marcată o îndepărtare clară de o didactică religioasă şi de modele 
catehetice orientate după conţinuturi şi probleme, care se limitează la o 
comunicare cognitivă despre religie, în loc să caute tocmai elementele ei 
constitutive. Ea intenționează să propună o orientare ce tine cont de cei 
care învaţă. In cazul acesta, o educaţie estetică dobândeşte aproape 
semnificația unei autentice raportări la experiența specifică mediului 
sacru. A percepe şi a căuta posibilitatea de trăire a conţinuturilor creştine 
nu constituie o nouă concepţie, nu vrea să aducă şi să introducă un 
concept educaţional cu totul nou, ci este condiţia fundamentală a unei 
didactici religioase pline de sens pentru ziua de astăzi. În centrul atenţiei 
este ideea că experienţele vitale ale omului au loc de fiecare dată din nou 
şi că din punct de vedere subiectiv nu pot fi prevăzute, însă, cu toate 
acestea, ele fac să apară conţinutul de bază al formei religioase. 
Conținuturile religioase — este vorba, deci, de elemente constitutive ale 
religiei, şi nu de teme, subiecte sau idei despre religie — trebuie astfel 
oferite, prezentate şi înscenate, încât să devină posibile experienţe 
autentice menite să îmbogăţească şi, eventual, să corecteze experiențe mai 


€ Asa cum este cazul bisericilor încuiate, înzestrate cu tablouri mediocre din punct de 
vedere artistic şi unde se folosesc forme de vorbire învechite, cu slujbe greoaie şi 
plictisitoare, greu de înţeles, şi altele de felul acesta. 

vechi. Interesul se indreapta catre o didactica a formelor crestine- 
religioase, aşa cum a încercat să o facă, de exemplu, didactica simbolurilor. 
„Folosirea semnelor creştine-religioase, nu tematica lor «in sine», ar trebui 
să stea în prim-planul unei astfel de predări din cadrul religiei creştine. 
Textele, cântecele, tablourile şi celebrările, după cum s-a dovedit, trebuie 
inscenate cvasi-experimental” (343-344). 

Aceasta conduce la datoria de a oferi perceperi de natura religioasa, 
respectiv de a le face posibile. Competența de a percepe şi capacitatea 
limbajului expresiv constituie condiţii necesare pentru favorizarea unei 
pătrunderi în logica religiei. Acestea, competența de receptare şi 
capacitatea lingvistică de prezentare a conţinutului religios, stau înaintea 
oricărei orientări de acţiune şi a oricărei critici raţionale. Aceasta 
înseamnă mai întâi că cei care-i învaţă pe alţii trebuie să dobândească şi 
să dezvolte o sensibilitate fata de valorile frumosului, in care se arată şi 
intră în joc religia. Mai înseamnă apoi că astfel de forme şi procese ale 
receptării şi experienţelor pot fi realizate prin participare personală şi 
cooperare creativă. „Pedagogia religiei este dependentă de modul cum este 
căutată religia creştină, de locul în care ea devine evidentă şi poate fi 
exersată în mod concret” (344). Acelaşi lucru poate fi spus la fel de bine şi 
despre cateheză şi alte mijloace ale formării religioase creştine. 

Deoarece se ştie că astăzi orice cunoştinţă este legată de structura 
corporală, că, la rândul ei, condiţia trupească a fiinţei umane este trăită 
într-un mod cu totul aparte în spaţii şi ambiante ce aparţin de această 
structură, „producerea” spaţiilor sacre a devenit un termen de bază a 
orientării religioase-didactice. O astfel de producere poate fi înţeleasă şi 
în sens figurat, prin parcurgerea spaţiilor sacre, respectiv a mediului 
specific bisericesc: în primul rând, ca o „vizitare” a evenimentului religios, 
respectiv ca o participare la acesta. Atenţia poate fi îndreptată în mod 
asociativ către „şirul de gânduri” legat de tablouri şi evenimente sacre şi 
mersul concret la biserică şi participarea vie la evenimentele celebrate. 
Acest exerciţiu este mult mai uşor de înțeles pentru creştinii practicanți, 
în timp ce alţii îşi mai pot aminti încă de anii copilăriei, când frecventau 
Biserica. Mai departe, se poate vorbi de experienţa religioasă legată de 
vechea temă creştină a căii mântuirii. Procesiunile şi pelerinajele au 
constituit timp îndelungat un element de bază al vieţii religioase. 
Abstractizarea legată de perceperea simţurilor ca urmare a iluminismului, 
a emancipării omului modern, a condus, din contră, la o „absenţă de 
localizare” a experienţei religioase şi la dimensiunea ei interioară 
invizibilă. Acestea devin şi mai accentuate datorită privatizării de astăzi 
a vieţii religioase. Astfel, religia devine din zi în zi tot mai invizibilă. 

Consecintele ideii despre celebrare în cadrul predării religiei sau a 
catehezei pot ajunge departe. Aceasta marchează în felul său o 
îndepărtare de „texte învăţate pe de rost” şi face loc la trăiri, la rezonanţe 
şi la prelucrări proprii. Se poate învăţa cu adevărat doar atunci când 
există şi posibilitatea de a proba la nivel personal ceea ce se învaţă. Într- 
adevăr, celebrările trebuie proiectate, însoţite şi puse în scenă. Însă, 
pentru aşa ceva, şi învățământul religios, ca şi cateheza oferă o 
posibilitate, pentru că au menirea de a produce raportări autentice la 
religia trăită. Prin urmare, învățământul religios sau cateheza trebuie mai 
întâi să „viziteze” evenimentele cu caracter sacru, ceea ce ulterior implică 
şi datoria sau, cel puţin, încercarea liberă de a practica cele văzute. „În 
cazul acesta, învăţământul religios ar fi locul în care sunt probate 
propuneri de receptare a realităţii ca viziune comunitară pornind de la 
tradiția credinței, şi în care loc se fac oferte privind posibilitățile de 
experiență religioasă ce se adresează tuturor simțurilor” (344-345). 
Acestea devin o problemă fundamentală a didacticii religiei şi a catehezei 
tocmai în timpurile caracterizate de „ruperea de tradiţie”. 


3. Liturgică şi coproducție 


Este valabil din ce în ce mai mult faptul că trebuie trezită mai întâi înţelegerea 
pentru practica religioasă înainte de a avea loc o dezbatere — chiar şi critică — 
pe seama ei. Din punct de vedere sistematic, aici este locul unde elemente 
liturgice îşi fac intrarea în orizontul religios-didactic. Aceasta, pentru că, în 
evenimentul liturgic, receptările şi experienţele fundamentale îşi găsesc chipul 
lor intensiv (345). 

Pentru a găsi religia, nu este necesară o socializare familială anterioară, nu 
este nevoie nici de martori cu pioasă conştiinţă de sine, nici de exerciţii 
meditative, şi nici de propria reflecţie critică, nu-i necesară nici o experienţă 
a ceea ce este necondiţionat şi nici o înţelegere pentru metaforă şi simbol. A 
merge într-acolo, a face împreună — aceasta ar fi mai întâi totul. Iar dacă este 
vorba de învăţământ, s-ar mai adăuga: schimbul de observaţii, exprimarea în 
cuvinte a ceea ce pare să fie străin, râsul de ceea ce pare ridicol, atingerea 
personală a ceea ce este unic în sine, în sfârşit — acolo unde este atractiv —, 
fiecare să se probeze pe sine în aproprierea, completarea şi şlefuirea corectă a 
formelor date dinainte (345). 


Dacă religia trebuie căutată, „produsă” şi receptată, ea se leagă aşadar 
de centrul realizării sale rituale, care constituie totodată expresia sa 
personală cea mai semnificativă: este legată de cult, adică de slujba 
religioasă, de adoratie şi ritualuri liturgice. „Religia poate fi trăită” in 
celebrare, aici, în unitatea de viaţă a conţinuturilor rânduite spre a fi 
învăţate, şi nu în cultivarea unei trăiri interioare de natură spiritualistă 

sau în transmiterea tradiţiei, asigurată din punct de vedere al 
conţinutului. Prin aceasta, se ia o atitudine in fata tendinței excluderii 
liturgiei din reflectiile catehetice’. 

In celebrarea liturgica ies la iveala experientele principale ele religiei 
(crestine) intr-o forma intensiva din punct de vedere simbolic si ritual. 
Aici, ele se descopera pe sine intr-o masura concentrata cum nu se poate 
altundeva. Slujba religioasă este „calea simbolică spre viata”, ea poartă in 
sine elementare experienţe umane, dar care rămân adesea greu de 
pătruns şi care trebuie descoperite“. O astfel de deschidere aduce cu sine 
în mod automat o atenţie sporită fata de formele de comunicare intensă 
şi simbolică, aceasta atrăgând spre sine o nouă percepere privind 
importanţa esteticii pentru învățământul religios. Pe lângă aceasta, se 
vede aici încă o dată cum orientarea de până acum, aproape exclusivă a 
pedagogiei religioase în cadrul învăţământului religios, este o îngustare; 
ea trebuie să includă biserica şi comunitatea. 

Cel care predă religia, aşadar, trebuie să priceapă ceva despre religie; 
mai exact: despre forma religioasă şi despre folosirea formei religioase. De 
aceea, forma liturgică nu este mai întâi scop spre care se tinde, ci punctul 
de plecare al formării religioase. „La începutul religiozităţii expresive se 
află acţiunea de cult, celebrarea comunitară a prezentării de sine a 
credinţei” (346). 

Didactica liturgică se află cu adevărat în căutarea religiei acolo unde 
ea permite experiențe personale într-o formă concentrată şi plină de viaţă. 
Aici pot fi pătrunse acele procese de acţiune împreună cu alții şi de 
prezentare personală a religiei, care fac într-adevăr ca religia să fie 
înțeleasă. Din acest motiv, capacitatea liturgică este competenţa religioasă 
prin excelenţă. Schleiermacher, care privea la fel aceste lucruri, a numit 
„capacitatea pentru cult” ca fiind scopul oricărei învățături religioase. 
Pentru inițierea ei, este importantă întotdeauna şi capacitatea liturgică 
de reprezentare. Prin urmare, în centrul acestui punct de vedere nu este 
o didactică liturgică ce vrea să explice slujba religioasă. Mai mult, este 
vorba, în primul rând, de o lărgire generală a orizontului didacticii 


1 Prin cele afirmate mai sus, se manifestă o atitudine critică fata de tendința de a 
separa învățământul religios redus la informare de natură şcolară-intelectuală de practica 
religioasă-liturgică. În mod deosebit, este respinsă convingerea celor care consideră că ora 
de religie de la şcoală poate chiar suplini datoria de a participa la slujba religioasă în zi de 
duminică sau de sărbătoare. 

8 În sensul de a fi accesibile, deschise, făcute pe înţelesul celor ce participă la 
evenimentul liturgic. 

religioase, care, pornind de la evenimentele liturgice, conduce la caile 
estetice de acces la religie si, prin aceasta, la religiozitatea subiectiva. 

Liturgica arata cu toata claritatea ca educatia orientata dupa valorile 
cultural-estetice nu poate separa intre ele receptarea, trairea, intelegerea 
şi evenimentele de prezentare. De fapt, se şi poate recunoaşte că 
descoperirea liturgicii pentru didactica religioasă de până acum a prevăzut 
doar o idee de cadru care, de altfel, a ajuns să fie bogată în consecinţe. Mai 
trebuie aşteptat mult până la elaborarea unor concepte liturgico-didactice 
ce să fie implementate şi să devină eficace în cadrul învăţământului 
religios şi al catehezei comunitare. Acestea ar trebui să constituie 
elemente importante în vederea favorizării de experienţe mistagogice. 
Cum ar putea să arate o „mistagogie” corespunzătoare, se poate vedea 
doar în primele contururi şi s-a putut regăsi până acum numai în 
evaluarea mai recentă a unor forme individuale de prezentare în 
învăţământul religios”. Mai întâi, au ajuns în centrul atenţiei forme 
alternative de slujbe religioase care, de regulă, sunt proiectate pentru a 
fi mai aproape de trăirea religioasă, gândite mai puţin pentru procesul 
strict didactic, şi sunt prevăzute cu un prag de acces mai scăzut decât 
obişnuita slujbă religioasă din viaţa unei comunităţi. 


4. Bibliodramă şi joc religios scenic 


Viaţa este un joc. Nu unul pe care noi l-am putea sau nu l-am putea juca. Ci 
este unul în care suntem implicaţi. Teza noastră fundamentală este că viaţa, 
comunicarea, receptarea şi cunoaşterea se prezintă ca joc, ba chiar ca o formă 
de teatru. Didactica şi metodica, nu numai ale învăţământului religios, ci şi al 
altor discipline de predare, pot stimula procese de învăţare utile numai atunci 
când ele corespund jocului vieţii... Este vorba întotdeauna de noi perspective, 
de noi moduri de a vedea, pentru a percepe viata, pentru a o lua de adevărată. 
Viaţa este adusă pe scenă pentru a o vedea cu alti ochi (346-347). 


«Jocul este forma cea mai înaltă care favorizează participarea interioară 
a omului la experiențele existenţiale ale vieţii. Jocul face plăcere, face 
posibilă trăirea altor moduri şi perspective de a vedea şi poate conduce la 
înţelegeri profunde, la schimbări şi la vindecare. 


°’ Desigur, această constatare are un impact mai mare pentru tradiţia învățământului 
religios din mediile creştine protestante, unde formele vieţii liturgice au o notă mai săracă 
în comparaţie cu practicile şi experiențele catolice sau ortodoxe. Cu toate acestea, 
constatarea respectivă poate fi un semnal de avertizare pentru Biserica locală, în sensul 
tendinței de izolare a învățământului religios sau a catehezei de valorile culturale ce-şi au 
izvorul în bunurile estetice ale liturgiei. 

4.1. Joc scenic 


Cea mai clară expresie a raportării fata de lume şi fata de sine în 
rândul copiilor este jocul: ei sunt cu totul la obiect, şi în acelaşi timp cu 
totul la ei înşişi. Fiecare joc este cufundarea prin probe într-o reţea de 
reguli, de libertăţi, pentru a lua atitudine față de aceste reguli, 
participând la experienţa unei desfăşurări pline de tensiune al cărei 
sfârşit este întotdeauna deschis — chiar dacă acesta depinde în mare 
măsură şi de propria acţiune în joc. Cel care joacă poate face experienţa 
că nu el însuşi este cel ce acţionează, ci că el se regăseşte în mijlocul unui 
eveniment plin de mister. 


Jocul are o natură proprie, independentă de conştiinţa celor care joacă. 
Subiectul jocului nu sunt jucătorii, ci jocul ajunge până la urmă să fie prezentat 
prin cei care joacă. Orice jucare înseamnă a fi — a ajunge să fii — jucat. Atracția 
jocului, fascinația pe care o exercită acesta constau în faptul că jocul ajunge să 
fie domn peste cei ce joacă (347). 


Jocul comunică într-o formă intensivă experienţe principale ale vieţii. 
Viaţa se lasă înţeleasă, înainte de toate, ca un joc în care oamenii se 
regăsesc întotdeauna deja dinainte. Un joc adevărat este totdeauna 
dramatic (teatru, interpretare de roluri, joc terapeutic sau religios). El 
permite o puternică identificare cu roluri, dar şi cu povestiri şi mituri şi 
cu potenţialul de trăire al acestora. El face posibilă o „înţelegere scenică” 
şi, prin aceasta, o conştientizare ce pune într-o lumină nouă lumea şi viata 
proprie şi, de aceea, poate duce la transformări şi reorientări de durată. 
Din acest motiv, jocul este cu totul altceva decât joaca; poate avea o 
apropiere clară de experienţa religioasă şi, dincolo de aceasta, este 
fenomenul de bază al formării omului, înţeleasă ca dezvoltare. 

„Jocul poate oferi un model pentru toate formele de relaţii sociale şi 
concrete, în care sunt realizate spaţii ale libertăţii în raportul dintre 
subiect şi lume. Prin aceasta [jocul], ar fi şi domeniul esenţial al educaţiei” 
(347). 

Din principiu, jocul este legat de plăcere, întrucât leagă curiozitatea de 
tensiune, de experienţa trupească, cu încercări proprii şi cu atenţie 
vigilentă. De aceea, este într-adevăr şi o expresie deosebit de importantă 
pentru învăţământ. 


4.2. Bibliodrama 


Bibliodrama este un loc în care se fac experienţe religioase. Aceste experienţe 
trebuie proiectate şi înţelese adesea ca nişte contacte mici, liniştite cu spaţiul 
transcendental; experienţele religioase din cadrul bibliodramei sunt trăite ca 

nişte experienţe ale religiozitatii vii dătătoare de sens. Aici, oamenii trăiesc 
ceva similar cu o „renaştere sufletească” (348). 


Mişcarea legată de bibliodramă a început în anii şaptezeci. Ea înţelege 
textele biblice ca experienţe” şi vrea să le desluşească din nou pentru 
timpul prezent cu ajutorul jocului. Experiențele care se fac aici permit o 
imitare şi o cufundare în conţinuturi şi scene religioase, care pot fi de o 
importanţă percepută nemijlocit şi care duc adesea la o mişcare puternică 
a participanţilor. Apoi, ele se află dincolo de orice prevedere dogmatică, în 
sensul că nu pornesc mai întâi de la un scenariu bine alcătuit şi precizat 
din punct de vedere al învăţăturii creştine. Pe de altă parte, trebuie 
remarcat cum, de-a lungul istoriei creştine, mari teme teologice se 
construiesc ca de la sine tot într-un astfel de mod mai puţin convenţional. 

În cadrul bibliodramei, trăirea întregului trup are o semnificaţie 
aparte. Aşa cum se întâmplă la teatru, textele biblice ajung la o 
reprezentare care permite impulsuri spontane şi dezvoltare liberă. De 
exemplu, la transpunerea scenică a parabolei referitoare la lucrătorii din 
vie (Mt 20), se poate ţine cont de faptul că nu va ieşi în evidenţă în nici un 
caz recunoaşterea plăţii date fără obligaţie, ci nervozitatea acumulată în 
urma dezamăgirilor, a supărărilor şi a experiențelor neputinței. Asemenea 
celebrării şi didacticii liturgice, bibliodrama este o formă de a corecta 
modurile unilaterale de abordare şi de înţelegere privind conținuturile 
religiei creştine. Ea umple forme religioase cu viata nouă şi corectează, de 
asemenea, orientarea teologiei, puternic îndreptată spre trecut. 

Mai întâi şi în cele din urmă, este vorba de prezent — chiar dacă 
bibliodrama nu este în nici un caz „oarbă în faţa tradiţiei”, ci face chiar ca 
tocmai tradiţia să fie înţeleasă, dar într-un mod nou. După Gerhard M. 
Martin, unul dintre protagonistii săi, ea cunoaşte nu doar forma „dramei” 
tragice, ci şi pe cea a „comediei divine” şi a „teatrului absurd”. Antje Kiehn 
a scos în evidenţă în mod deosebit partea dramatică a jocului religios. 
„Marile momente — spunea Paul Tillich — sunt acele experienţe din cadrul 
bibliodramei care pot aduce la lumină aspecte ale lui „Dumnezeu 
întunecat”. Adesea, îşi fac apariția experienţe disparate şi refulate. Se 
ajunge în mod repetat la experiențe de transformare personală şi de 
întrerupere a vieţii anterioare prin experienţa unei identități noi. Acestea 
pot afecta — în sensul de a ataca, a incomoda — sigurante de natură 
dogmatică. „În aceste «mari momente» se creează o breşă ce trece prin 
conştiinţa de fiecare zi” (349). O astfel de experienţă poate fi trăită ca o 


' Aşadar, nu ca o coborâre de date istorice. 

trăire existenţială, ea poate duce la o mai mare acceptare a propriei vieți 
şi la o maturizare a persoanei în cauză. 

Pentru desfăşurarea unei bibliodrame s-a etalat o anumită schemă. 
Grupa care vrea să reprezinte un text biblic, aşezată în cerc, începe cu o 
meditaţie despre text propus pentru joc — de cele mai multe ori, un 
fragment mai scurt; apoi se împart rolurile şi începe jocul. Se termină cu 
o discutie-dezbatere-analizad privind trăirile pe care le-au avut 
participanţii, respectiv actorii. Desfăşurarea ca atare a jocului nu poate fi 
planificată dinainte şi duce adesea la afirmaţii, la schimbări şi scene noi 
cu totul surprinzătoare. Se poate întâmpla astfel ca, în cadrul unui joc 
dintre Isus şi luda, Isus să ajungă în defensivă. Pe baza puternicelor 
posibilităţi de identificare, actorii se joacă pe ei înşişi, interpretează scenic 
propriile lor convingeri şi probleme, care adesea sunt inconştiente. Aici se 
poate ajunge la experienţe de depăşire neaşteptată a unei situaţii 
personale anterioare, dar se poate ajunge şi la experiențe de criză, în 
sensul că experienţe şi practici anterioare ajung acum sub semnul 
întrebării. Uimitoare este experienţa, mai bine zis, constatarea conform 
căreia nici cel mai liber joc din practica bibliodramei nu se îndepărtează 
în cele mai multe cazuri de modelul biblic. 


4.3. Jocul scenic religios şi semnificaţia sa pentru învățământul religios 


„Jocul nu explică, ci face ca istoria să devină încă o dată istorie. Dacă 
cineva a experimentat şocul mistic chiar şi numai o singură dată doar 
banuind, s-a trezit deja o fărâmă de conştiinţă. Trezirea conştiinţei este 
începutul transformării” (349). 

Ceea ce în lectură, predare sau vestire rămâne o întâmplare străină de 
momentul concret, în Jocul religios poate deveni o experienţă religioasă 
menită să mişte din adânc. „Şocul mitic”, de care vorbeşte Samuel 
Laeuchli, este momentul conştientizării ce recunoaşte şi descoperă la sine 
însuşi dinamica scenelor religioase şi mitice vechi. Această interesantă 
experienţă poate însemna o afectare, o neliniştire a siguranței proprii, dar 
şi o schimbare, deoarece a conştientiza constituie începutul oricărei 
transformări. Ea poate fi trăită ca har, ca minune şi mântuire; asta, 
pentru că nimic nu-l poate mişca pe om atât de tare cum o face propria-i 
schimbare. Astfel, pot apărea fenomene de maturizare şi noi forte ale 
personalităţii. Mântuirea şi vindecarea sunt atât de aproape în jocul 
religios cum nu pot fi întâlnite în altă parte. 

Cultul şi jocul religios constituie locuri exemplare pentru experienţa 
religioasă. De aceea, ele au o semnificaţie de neînlocuit pentru 
învățământul religios ca şi pentru cateheză. Strânsa legătură dintre jocul 

vindecator şi religie este, de altfel, clară şi din punct de vedere istoric: de 
la cultele misterelor antice şi până la jocurile misterelor medievale, religia 
a fost mereu reprezentată, a fost pusă în scenă. Şi cultul, şi liturgia sunt 
jocuri: ritualurile religioase sunt jocuri de cult. 

„Adevărata transformare este dăruită. Paradoxul dintre libertate şi 
ceea ce este dat omului dinainte, discutat în repetate rânduri la nivel 
teologic şi filozofic, fără a putea fi rezolvat prin prescrieri tradiţionale, este 
atins în joc, devine eveniment” (350). Cu greu se ajunge într-un alt 
domeniu de viaţă atât de repede şi cu un efect atât de durabil la schimbări 
de perspectivă şi la noi experienţe, cum este cazul în jocul ritual. Teme 
fundamentale existenţiale şi religioase, cum ar fi marile aspirații 
omeneşti, frica, dorinţa de comuniune şi dorul după schimbare, alături de 
emoție, care se manifestă ca bucurie de joc şi ca posibilitate de a fi atins 
în chip nemijlocit, se regăsesc împreună ca un efect cu totul aparte al 
educației culturale-estetice. Jocul este în aceeaşi măsură fenomen de 
expresie, precum şi de receptare şi conştientizare. 

Ideea principală a jocului poate fi comparată cu experienţa existenţială 
a vieţii însăşi: mi se joacă împreună — însă eu trebuie şi pot din nou să 
ajung în joc. „Eu nu pot schimba chiar nimic, atunci când vreau. Abia 
atunci când mi-a devenit clar că singura şansă constă în a şi juca ceea ce 
deja sunt, abia atunci se poate transforma totul” (350). Miturile, 
istorisirile vechi şi scenele religioase pot fi înțelese acum ca imagini 
scenice care desființează mişcătoarele experienţe dintru început ale 
oamenilor şi care au şi fost scrise şi transmise până astăzi exact din acest 
motiv. Vechile scene sunt deseori atât de importante, încât uneori ajung 
doar câteva indicații despre o scenă (clasică, mitologică), pentru a lăsa ca 
şi alte scene necunoscute să apară din nou în joc. Altcum, adevărurile 
„istorice” n-ar fi putut explica niciodată lunga lor transmitere şi efectul 
lor, ce poate fi experimentat până astăzi. Aşadar, ele conferă acces la ceea 
ce-i mişcă pe oameni, la ceea ce ei nu pot suporta şi adesea nici nu pot 
privi în mod direct. 

Cel care joacă scenele mitice şi religioase, în sensul de experienţă 
dramatică, ce poate semnifica o conştientizare prin „somatizarea 
înţelegerii” (Samuel Laeuchli), face o punte între atunci şi astăzi printr-o 
trăire ulterioară nemijlocită, şi adesea şi o puternică experienţă de 
comuniune. Dincolo de orice interpretare morală, ies la iveală „perceperi, 
reacţii, sentimente de onoare, participare, ca elemente ale înţelegerii” 
(350). 

Punerea în scenă şi conducerea jocurilor religioase presupune o formare 
şi o experienţă solidă, totodată, şi o experienţă terapeutică, mai departe, 

o competenţă atentă în arta punerii în scenă. Aceasta poate fi invatata. 
Aici trebuie început de la lucruri mici — cu scene scurte şi cu puţini actori 
— şi cu introducerea propriei experienţe în joc. La grupurile lipsite de 
experienţă sunt importante precizările clare, menite să explice textul ce 
urmează să fie jucat, ca şi modul de interpretare. Jocul poate fi lărgit şi 
lăsat liber abia atunci când s-a cristalizat la actori o anumită siguranţă şi 
rutină. Indicaţiile date trebuie să fie scurte: ajunge o scurtă introducere 
în text sau în scenă. Important este schimbul de experienţe din cadrul 
discuţiei ulterioare, care, de altfel, ar trebui să renunţe la „clarificări” şi 
să slujească în cele din urmă la comunicarea celor trăite. 


5. Practica religioasă personală 


O altă grijă foarte importantă a pedagogiei religiei şi a catehezei ar 
trebui acordată formării unei practici religioase private, care este 
plauzibilă şi care poate fi imitată în condiţiile de viata existente astăzi. 
Oamenii zilelor noastre, marcați în mare parte de tendinţe individualiste, 
vor dobândi un interes fata de religie numai în măsura in care pot 
introduce experienţele şi necesităţile lor religioase şi în practica propriei 
pietatii private. În acest sens, interesul faţă de experienţa şi exerciţiul 
spiritual este pe moment ridicat!!. „În cazul în care creştinismul este 
constituit mai întâi din «tradiții», el a murit deja” (351). Din acest motiv, 
pedagogia religiei şi cateheza trebuie să cultive acele forme ale 
comportamentului religios — adică să numească, să profileze şi să ofere 
orientări — care să poată fi preluate şi practicate în particular de către 
indivizi. 

Acest mod de a vedea este urmarea unui curent din cadrul didacticii 
religiei orientat după capacitatea de receptare, care consideră exerciţiul 
simțurilor şi al atenţiei drept condiţii de bază pentru învăţământul 
religios şi pentru formarea conştiinţei religioase. Ca exemplu, poate fi 
numită propunerea sugerată de Maria Montessori privind exercițiul 


1 Această afirmaţie nu are in vedere experiența şi exercițiul spiritual în cadrul strict 
religios-liturgic clasic. Este vorba, mai degrabă, de ieşirea sacrului din sanctuarul clasic 
circumscris de mediul liturgic şi revărsarea lui — inclusiv diversificarea şi împrăştierea lui 
— în spaţiul considerat traditional ca fiind profan. Astfel, multe evenimente de natură 
artistică sau chiar comercială sunt presărate cu elemente care aparţineau înainte 
domeniului sacru. Jocul de lumini din cadrul multor spectacole pun în umbră efectul 
lumânărilor şi candelelor din biserici, maşinile de abur din cadrul aceloraşi spectacole pun 
în plan secundar tămâierea liturgică şi cadelnitele clasice, la fel pot fi considerate şi 
corurile spontane de la meciurile de fotbal în contrast cu multe cântări lipsite de vlagă din 
timpul slujbelor religioase. 

tăcerii, care a fost introdus, înainte de toate, in şcolile primare în cadrul 
învăţământului religios şi care este iubit de către elevi, sau chiar şi 
spiritualitatea creştină de la Taizé, care se pretează ca forma de practică 
religioasă nu numai în cadrul unei celebrări trăite intensiv din punct de 
vedere liturgic-spiritual, ci şi în cel al unor grupuri mai mici aflate nu 
neapărat în spaţii sacre. 

Actele private de natură religioasă pot fi spre binele concentrării, al 
formării conştiinţei propriei condiţii trupeşti, în general, al perceperii de 
sine şi al sporirii atenţiei. În faţa puternicei atracţii venite din partea 
consumului de mijloace de comunicare socială, a prelucrării informaţiilor, 
a vitezei în circulaţie, a solicitărilor şi locurilor alternante ş.a.m.d., lucrul 
acesta este valabil pentru un cadru de mare necesitate generală a 
oamenilor de astăzi'”. O didactică a practicii religioase private ar fi 
întotdeauna şi o didactică spirituală. 

Atenţia acordată propriului trup este obţinută, înainte de toate, printr- 
o respiraţie concentrată, ceea ce, la rândul său, este un element de bază 
al meditatiei. Meditatia, care are nevoie de un grad ridicat de exerciţiu, 
poate fi înţeleasă mai întâi într-un mod destul de secular; altminteri, în 
echilibrul dinamic dintre încordare şi relaxare, care poate duce la 
experienţa unei stări armonioase, ea dispune de un fel de graniţă deschisă 
spre religie, în care deţine o înaltă valoare corespunzătoare experienței 
sacrului (aşa este cazul în budism, dar şi în tradiţia călugărească şi 
mistică a creştinismului). Cel care meditează poate face experienţa 
extinderii propriului „eu” spre ceea ce nu cunoaşte limite, lucru care se 


12 Trebuie semnalată aici nu numai creativitatea şi fantezia producătorilor de reclame 
publicitare, ci şi dificultatea cu care sunt confruntati posibilii clienţi. Se ajunge deseori la 
„mutări” de valori spirituale surprinzătoare pentru cei care fac dovada unui spirit estetic- 
critic. Aşa este, de exemplu, insotirea clipului publicitar pentru „LOGAN” cu renumita 
bijuterie muzical-religioasă „Halleluja” din oratoriul „Messia” de G.F. Haendel, în timp ce 
melodii aflate la graniţa cu stilul manelelor şi alte produse mediocre îşi fac intrarea în 
practica muzicală din unele biserici; melodii consacrate ale cântului gregorian, prelucrate 
şi uneori adaptate cu indecenta, constituie atracţia multor cântece gen rock-pop — de 
exemplu, „Enigma” a lui Michael Creţu şi invocatiile: „Kyrie, Christe eleison” —, în timp ce 
în timpul Liturghiei euharistice se cântă pentru „Sanctus” o arie a apostolilor din opera 
rock „Jesus Christ Superstar” a lui Andrew Lloyd Webber. Interesant este, pe de altă parte, 
faptul că interpretarea muzicii rock-pop sau compunerea de noi melodii în spiritul muzicii 
gregoriene — cum o face grupul „Gregorian” sau „Irish Prayers” — are un efect mai benefic 
pentru hrana cultural-spirituală a tinerilor, decât o au încercările de mediere între muzica 
uşoară sau populară profană şi practica muzicii în comunităţile parohiale. Dincolo de o 
analiză mai profundă a acestui fenomen, în practica pastorală nu se face o diferenţiere 
clară a celebrărilor sacre, strict liturgice, şi a altor manifestări nonformale, dar cu caracter 
spiritual religios, în afara lăcaşului sfânt. 

învecinează cu experienţa religioasă sau se aseamănă cu aceasta. Trecerea 
către o deschidere a experienţei religioase prin respiraţie rezultă din 
perceperea personală că „cineva” mă respiră. Aceasta poate duce la o 
percepere intensivă a lumii înconjurătoare, la senzaţia de a fi adăpostit de 
către ceva/ cineva mai mare, care mă cuprinde binefăcător şi, totodată, 
poate duce la experienţa unei prezenţe inefabile. 

Posibilităţi de comparaţie în domeniul religiozitatii personale şi diferite 
treceri experimental-religioase se văd şi în forme şi practici ale rugăciunii, 
care, din cauza caracterului său foarte personal, este apreciată şi 
practicată dintotdeauna chiar şi de cei sceptici faţă de religie. O didactică 
a religiei, care se vrea competentă în domeniile religiei şi a experienţei 
religioase, trebuie să poată prezenta oferte şi ajutoare la acest punct 
central al creaţiei spirituale, care structurează, îmbunătăţeşte şi ajută la 
înţelegerea practicii religioase a oamenilor. Aceasta poate începe, pur şi 
simplu, de la încercarea liberă a poziţiilor la rugăciune, de la meditarea 
cuvintelor sau de la imitarea textelor de rugăciune care s-au imprimat în 
perceperea şi memoria personală. 

De o practică religioasă individuală aparţine totdeauna şi elementul la 
care nu se poate renunţa pentru o înţelegere cuprinzătoare a religiei: 
capacitatea privind propria putere de expresie. Capacitatea religioasă 
pentru expresie şi comunicare se vede şi în formele religioase genuine de 
învăţat: didactica simbolului trebuie să fie întotdeauna şi o didactică a 
simbolizării, formarea liturgică trebuie să fie şi o capacitate liturgică, 
adică de înscenare liturgică menită să dea expresie evenimentului 
celebrat. Aceasta înseamnă a initia şi promova competenţe de reprezentare 
cultual-religioasă. 


Simbolurile credinţei creştine se lasă intuite în forţa lor vindecătoare şi 
dătătoare de sens pentru viaţă; numai atunci copiii şi tinerii au învăţat să 
simbolizeze, când au învăţat să găsească „un limbaj”, o expresie pentru ceea ce 
are importanţă în viaţa lor, pentru ceea ce este semnificativ sau lipsit de sens 
pentru ei (352). 


Încă nu este cunoscut în practică un lucru foarte important de natură 
religios-didactică, ce trebuie să se lege consecvent de cele afirmate mai 
înainte: şi anume cel referitor la o învățătură despre limbajul religios (care 
să înveţe formele de acuză şi laudă, cum se regăsesc, de exemplu, în 
psalmi, apoi un limbaj) privind imnurile şi descrierea poetică) şi la o 
didactică a ritualurilor (care studiază, exersează celebrările şi sensul 
tradiţiilor religioase şi favorizează mai departe propria competenţă de 
ritualizare). De altfel, se aşteaptă ca în curând să fie întreprinşi paşi 
didactici în această direcţie. 

6. Didactica religiei intre hermeneutica, prezentare si 
mistagogie 


Didactica religiei are de a face cu religia, cu un fenomen deosebit de 
variat si stratificat. Din acest motiv, ea trebuie sa lucreze cu strategii 
diferentiate si cu mai multe perspective: cunoasterea formelor, a 
afirmațiilor şi a elementelor de realizare ale religiei (creştine), a 
aptitudinilor şi atitudinilor religioase ale oamenilor, raportate la practica 
credinţei sau interpretabile din punct de vedere religios, în sfârşit, formele 
şi căile iniţierii şi promovării experienţelor şi intereselor religioase. Ea îşi 
împlineşte cel mai bine menirea atunci când caută cu adevărat religia şi 
oferă experienţe religioase, adică atunci când prezintă oferte de 
participare la viata religioasă autentică. Religia se învaţă prin religie. 

Principiul aplicării şi al exerciţiului, care în canonul disciplinelor 
şcolare nu este constitutiv doar pentru predarea artei, ci pentru toate 
disciplinele, este subapreciat tocmai în cadrul învăţământului religios, 
respectiv, nici nu se practică. Pentru aceasta nu există nişte motive clare. 
Per total, principiul fundamental al pedagogiei religiei trebuie să fie 
comunicarea religioasă în toate formele sale. Aceasta este legată de o 
înţelegere profundă, de regulă, una emoţională, care se dobândeşte, 
înainte de toate, prin folosirea semnelor (simbolistică, ritual, imaginaţie, 
etc.) şi prin „regulile gramatice” ale religiei. Aşadar, dimensiunea 
fascinantă şi la fel de misterioasă a religiei poate fi înţeleasă numai atunci 
când religia însăşi este produsă, experimentată şi reprezentată. 

Dacă pedagogia religiei — şi, alături de ea, şi cateheza, dar păstrând 
fiecare specificul său — vrea să promoveze în sensul arătat mai sus 
comunicarea valorilor religioase, trebuie să fie competentă înainte de toate 
la trei niveluri: 

a) hermeneutică. Hermeneutica înseamnă înţelegere. Nu doar textele 
(religioase) trebuie înţelese, adică să fie evaluate şi comunicate, ci şi 
texturile religioase de care aparţin procese, realități şi perceperi 
religioase, precum şi alte contexte religioase ale vieţii prezente, de 
exemplu, religia în cultură, exprimări religioase ale tinerilor de azi 
ş.a.m.d. 

b) prezentare. „Fără formulare, adică fără prezentare estetică, religia 
nu este receptibilă” (354). Din acest motiv, pedagogia religiei are nevoie, 
în principal, de competenţa punerii în scenă, cel puţin, competenţa de a 
arăta — de a expune, care face posibilă o participare religioasă la ceea ce 
este religie şi face totodată ca în acelaşi cadru să poată fi trăită „gramatica 
religiei”. Aceasta înseamnă o adresare directă religiei însăşi, care, la 
rândul ei, vrea să se deschidă conform posibilităţilor sale de rezonanţă 

implicite, inerente, date de mult. Nu doar Biblia are o didactica proprie, 
implicită şi un „interes didactic”, ci şi toate celelalte experienţe ale 
creştinismului închegate într-o anumită formă. Formele religioase sunt 
forme care redau realitatea, adică sunt performative. De aceea, ele nu 
trebuie înţelese în nici un caz doar în sensul indicativ sau imitativ. În ele 
însele, factorul religios ajunge la lumină. Lor le corespunde o estetică în 
mod corect doar dacă aceasta, estetica, ştie că religia este constituită din 
forme evocatorii, care produc, de fapt, întotdeauna însăşi realitatea 
religioasă. 

c) mistagogie. Didactica arătării, a aducerii-in-fata-ochilor, a atitudinii 
faţă de propriile afectări şi a medierii, respectiv a deschiderii practicii 
religioase, este o artă care nu duce în nici un caz către o zonă cunoscută 
şi măsurabilă, ci, din contră, spre imposibilitatea de a prevedea propria 
trăire, spre mister, spre uimire. Astfel, didactica religiei trece întotdeauna 
la mistagogie. Ea este un ghid spre misterul vieţii. Oamenii religioşi — cum 
ar fi Karl Rahner, Han-Urs von Balthasar, Dorothee Sölle, Jork Zink şi 
multi alții — arată in repetate rânduri că viitorul creştinismului se află in 
mistică. Mistica semnifică experienţa cea mai interioară a misterului 
religios. Ea se bazează pe o experienţă de contopire completă, care face ca 
lumea să apară într-o nouă interpretare şi care pătrunde cotidianul. Din 
acest motiv, ea este total altceva decât străină de lume. Cel care face 
experiența misterului religios este condus în centrul vieţii. 

Conținuturile religioase cu posibilităţi de apropiere de cele sfinte şi 
posibilităţile individuale de experienţă, care sunt instructive, se regăsesc 
împreună indicând, căutând şi participând personal la evenimente şi 
forme religioase. Aici, ideea despre conţinuturi religioase experimentabile 
trebuie să fie abordată cu atenţie şi, totodată, cu competenţă şi să fie 
rânduită spre formarea personală a oamenilor de astăzi. Didactica religiei 
este o artă. 


Practica religioasă nu mai este doar asigurarea alternativă a unei proprietăți 
comune, ci caracterizează mereu şi procesul achiziţiei sale. În mod crescând, 
va fi vorba despre o muncă „creatoare de structuri”, adică de a ctitori acele 
ambiente de comunicare în care problemele vitale practice şi căutarea 
existenţială înzestrată cu religie substanţială să poată veni alături. Simplul 
recurs la religie substanţială nu mai este suficient astăzi. Aceasta cere din 
partea teologilor o competenţă hermeneutică ce-i face capabili să fie „alergători 
de frontieră”. Este vorba de capacitatea de a oscila între elementele constitutive 
ale tradiţiei creştine, stiluri individualizate de religie şi modele generale de 
religiozitate culturală şi a produce posibilităţi de raportare cu scopul de a 
ajunge la perceperea religioasă, la limbajul şi judecata religioasă şi — în condiţii 
favorabile — la o decizie de credinţă (355). 

Concluzie 


Deoarece logica religiei îşi găseşte propria expresie in producţiile şi 
reprezentările proprii, spaţiile sacrale, liturgica, jocul religios şi formele 
religioase private constituie cele mai bune căi pentru înţelegerea ei. 
Receptarea estetică şi realizarea participatorie fac posibile experienţele 
religioase, şi astfel, oferă cel mai bine o cale convingătoare de acces la 
valorile religiei. În acest context, trebuie înţeles rolul formator al culturii 
în profilarea personalității creştine. Desigur, aici este vorba de o cultură 
cu profunde rădăcini creştine, capabilă, în acelaşi timp, să păstreze 
dialogul cu valorile creştine din care să se inspire şi să se îmbogăţească 
continuu. În urma celor prezentate, trebuie recunoscut faptul că nu 
eforturile de natură morală, înţelese ca iniţiativă pur omenească, îl vor 
face pe creştin capabil să ducă o viață frumoasă la nivel personal şi 
comunitar, să obțină prin strădania sa morală calea de acces la ceea ce 
este frumos şi, în primul rând, apropierea de Dumnezeu, Izvorul 
frumuseţii. Formarea personalităţii creştinului deschis spre valorile 
culturale nu este un proces prin care se ajunge la un punct de sosire care 
se cheamă frumuseţe meritată, ci este o arta a educaţiei religioase estetice, 
care are ca punct de plecare chiar tezaurul credinţei comunicat în 
celebrările religioase. 


MUZICA LITURGICA - ARTA DEVENITĂ RUGĂCIUNE 


Pr. Eduard SOARE 
Institutul „Musica Sacra” (Roma) 


Începând cu civilizațiile primitive şi continuând apoi cu teoriile antice 
privitoare la ethos-ul muzical, înțelegând şi experiența comună 
contemporană, putem observa cum cântul exprimă sentimente omeneşti: 
de durere, de bucurie, de iubire. Se pot exprima sentimente şi în alte 
moduri, de exemplu, prin cuvinte. Dar cuvântul, de multe ori, se rătăceşte 
în concepte şi pierde din intensitate. Cântând, însă, sentimentele par să 
rămână mai aproape de realitatea lor pură. 

Istoria omenirii este citită de credinţa creştină în cheie escatologică, ca 
istorie a mântuirii, dialog de iubire între Dumnezeu şi om. Pe acest drum 
către „veşnicul dialog de iubire”, omul, încă de la originile sale, a găsit în 
muzică şi în cânt un limbaj privilegiat pentru a realiza comunicarea sa cu 
Dumnezeu, Fiinţa supremă. În cânt, el îl ascultă pe Dumnezeu care îi 
vorbeşte, astfel încât el îi adresează lui Dumnezeu strigătul rugii sale şi 
îi mulţumeşte pentru binefacerile primite. 

În liturgia creştină, cântul şi muzica au avut mereu un rol important, 
întrucât oglindesc chipul comunităţii ecleziale care le produce. 

Orice experienţă artistică îşi are începutul în inefabila Intelepciune. A 
adera la acest Izvor de Frumusete inseamna a exprima semnificatia 
intrinsecă a oricărei realităţi şi a oricărui limbaj. Istoria omenirii, marcată 
definitiv de misterul întrupării Fiului lui Dumnezeu, ne arată — de-a 
lungul timpului- că există posibilitatea de a tinde spre Transcendent prin 
„frumuseţea” liturgiei Bisericii, înţeleasă ca o „epifanie” şi actualizare a 
misterului lui Cristos. Liturgia, care este un adevărat „cult in duh şi 
adevăr”, de toți participat, înțeles şi trăit, este susținută şi de expresiile 
artistice de credinţă ale muzicii. De altfel, aşa cum subliniază Constituţia 
liturgică a Conciliului al II-lea din Vatican, muzica nu ocupă un loc 
periferic sau secundar în cadrul liturgiei Bisericii, nici nu însoţeşte ritul, 
ci e parte integrantă şi necesară a acesteia (cf. SC 112). 


Între liturgie şi muzică a existat încă de la început un raport fratern. Atunci 
când omul vrea să-l laude pe Dumnezeu, cuvântul nu-i ajunge, căci cuvântul 
adresat lui Dumnezeu transcende limitele limbajului omenesc. De aceea, 
cuvântul, în orice epocă, tocmai în virtutea naturii sale, a invocat ajutorul 
muzicii, al cantului şi al vocii creaturilor însoţite de sunetul instrumentelor. 

Liturgia, ca slujire adusă lui Dumnezeu, înseamnă a ne introduce în realitatea 
despre care vorbesc toate lucrurile create!. 


1. În Sfânta Scriptură 


Putem deduce importanţa muzicii pentru religia Bibliei din faptul că 
verbul „a cânta” (împreună cu derivatele sale) este unul dintre cele mai 
folosite cuvinte în Sfânta Scriptură. În Vechiul Testament îl găsim de 309 
de ori, iar în Noul Testament, de 36 de ori. Acolo unde Dumnezeu intră în 
contact cu omul, simplul cuvânt nu ajunge, căci sunt atinse puncte ale 
existenţei care devin in mod spontan cant: ceea ce este propriu omului nu-i 
ajunge pentru a exprima ceea ce doreşte, astfel încât el invită întreaga 
creaţie să devină cânt împreună cu el: „Trezeşte-te, gloria mea! Treziti-va, 
harpă şi alăută; vreau să trezesc aurora! Te voi lăuda printre popoare, 
Doamne, iti voi cânta imnuri printre neamuri, pentru că îndurarea ta este 
mare până la ceruri şi fidelitatea ta până la nori” (Ps 57,9-11). 

Prima menționare a cântului în Sfânta Scriptura se află în textul 
imediat următor trecerii Mării Roşii. Poporul lui Israel, eliberat definitiv 
din sclavie, a experimentat într-un mod miraculos puterea mântuitoare a 
lui Dumnezeu. Multumirea poporului evreu care a participat la 
evenimentul fundamental al mântuirii se exprimă în cânt: „Să-i cântăm 
Domnului, căci strălucită este biruința sa: a aruncat în mare calul şi 
calaretul. Domnul este puterea şi tăria mea: el a devenit mântuirea mea” 
(Ex 15,1-2). Un cânt plin de bucurie, pe care îl repetam şi noi în celebrarea 
Vigiliei pascale, amintindu-ne de Cristos care, rupând legăturile morţii, 
a înviat glorios din mormânt şi, prin Botez, ne-a făcut şi pe noi să 
renaştem la o viata noua, după ce am fost robiti de sclavia păcatului. 

Cântul a însoţit evenimentele cele mai importante ale poporului evreu, 
ajuns în Tara Promisă. Muzica era considerată capabilă să pătrundă cele 
mai intime trăiri ale fiinţei umane. Un cântăreţ din ceteră a reuşit să-l 
inspire pe profetul Elizeu, care, astfel, a putut prevesti victoria lui Israel 
asupra lui Moab (cf. 2Rg 3,14). David, cântând, a reuşit să liniştească, cel 
putin pentru o perioadă de timp, mânia regelui Saul (cf. 1Sam 16,14.23). 
Muzica, cântul şi dansul femeilor israelite au exprimat victoria lui David 
asupra lui Goliat (cf. 1Sam 18). Cele mai frumoase şi mai vechi tradiţii 
ebraice se transmiteau pe cale orală şi prin intermediul cântecelor, astfel 
încât aceste cântece au devenit mărturii a ceea ce poporul evreu trăia cu 
adevărat. 


1 J. RATZINGER, Cantate al Signore un canto nuovo, Jaca Book, Milano 1996, 137. 

In Cartea Deuteronomului sta scris: 


„Scrie cuvintele cântării acesteia şi invata-i pe israeliți să o cânte; pune-o in 
gura lor, pentru ca această cântare să-mi fie mărturie printre fiii lui Israel. 
Căci eu îi voi duce în ţara pe care am promis-o părinţilor lor (...) Ei se vor 
îndrepta către alţi dumnezei şi vor sluji acelora, iar pe mine mă vor lepăda şi 
vor călca alianţa pe care am făcut-o cu ei, dar când îi vor ajunge mulţime de 
nenorociri şi de necazuri, atunci această cântare va fi mărturie împotriva lor, 
căci ea nu va pieri din gura lor şi din gura urmaşilor lor”. Şi a scris Moise în 
ziua aceea cântarea aceasta şi a invatat-o fiilor lui Israel (Dt 31,19-22). 


În Cartea Cronicilor, cultul, templul, muzica şi tot ce se referă la 
slujirile din casa lui Dumnezeu, ocupă partea principală a acestei opere. 
Se pare că autorul a trăit printre personajele care exercitau cultul în 
vremea aceea, mai precis printre levitii cântăreţi. În nici o altă carte a 
Bibliei, cântăreții nu au parte de o mai mare consideraţie, precum în 
Cartea Cronicilor. Laudele adresate lui Dumnezeu, care erau cântate, 
erau un act principal al slujirii levitice. 

Regele David „a poruncit căpeteniilor levitilor să pună pe fraţii lor 
cântăreţi cu instrumente muzicale, cu harpe, cu cetere şi chimvale, pentru 
a vesti bucuria cu glas puternic” (1Cr 15,16). Apoi, a mai stabilit ca „unii 
dintre leviti să stea înaintea chivotului Domnului, ca să-i slujească, să-i 
mulțumească şi să să-l laude pe Domnul, Dumnezeul lui Israel” (1Cr 16,4). 
Aceştia cântau din instrumente, din harpe, cetere, chimvale şi trompete 
şi erau mereu înaintea chivotului legământului lui Dumnezeu. 

Sintetizând, se poate afirma că importanța muzicii în liturgia ebraică 
s-a conturat îndeosebi în timpul domniei regelui David, cel care a 
încredințat conducerea cântului unui număr de 24 de clase de cântăreți, 
fiecare alcătuită din 12 persoane (cf. 1Cr 6,16; 25,9.31). Numărându-i apoi 
pe cei care s-au întors în ţară după exilul babilonic, Esdra citează un 
număr de 128 de cântăreţi (cf. Esd 2,41), iar Nehemia aminteşte de 148 
de cântăreţi (cf. Neh 7,44). Trebuie amintit şi faptul că, în timpul 
celebrărilor cultuale, poporul se unea, în general, cu corul de cântăreţi, 
participa prin aclamații (Amen sau Aleluia) sau prin diferite responsorii 
şi refrene (cf. 1Cr 16,36; Ps 106,48; 136). 

Printre cele mai frumoase mărturii ale Sfintei Scripturi cu privire la 
cântul adresat lui Dumnezeu, Psalmii ocupă locul cel mai important. 
Chiar dacă nu cunoaştem sistemul lor de notație muzicală, ei sunt 
adevărata poezie-rugăciune care, datorită plinătăţii sentimentelor 
exprimate, devine cântec capabil să reprezinte intimitatea sufletului 
omenesc aşezat înaintea lui Dumnezeu. „Într-un anume sens, Psalmii se 
pot numi «variatiuni ale cântării lui Moise», deoarece îi înalţă lui 

Dumnezeu laudă, îi aduc mulțumire, îi înalță rugăciuni de cerere, in 
situaţii de suferință şi, mai ales, de speranţă”. De aceea, Cartea Psalmilor 
a devenit cartea de rugăciune a Bisericii peregrine spre patria promisă din 
ceruri. 


Pe de o parte, cântarea înaintea lui Dumnezeu se ridică în situaţii de nevoie, 
situaţii în care nici o putere omenească nu mai poate interveni, astfel încât 
numai Dumnezeu constituie salvarea cea adevărată. Pe de altă parte însă, 
această cântare provine din acea credinţă care, chiar şi în întunecimea cea mai 
mare, rămâne conştientă că evenimentul petrecut la Marea Roşie este o 
promisiune căreia îi aparţine ultimul cuvânt în istorie şi în viata’. 


Doliu, plângere, chiar acuză, frică, bucurie, speranţă, recunoştinţă — 
întreaga viaţă este reflectată în momentul când omul stă înaintea lui 
Dumnezeu. Chiar şi o plângere care vizează o situaţie fără ieşire are la 
sfârşit un cuvânt de încredere, pentru a anticipa acţiunea mântuitoare a 
lui Dumnezeu care îşi va face cunoscută puterea sa în favoarea celui pe 
care l-a creat. 

Noul Testament ne oferă şi el mărturia prezenţei cântului în momente 
esenţiale ale vieţii lui Isus. Departe de orice orgoliu uman, Isus se naşte 
în ieslea din Betleem, care este încălzită de cântul îngerilor: „Dintr-o dată, 
s-a unit cu îngerul o mulţime din oastea cerească, lăudându-l pe 
Dumnezeu şi spunând: «Mărire în înaltul cerurilor lui Dumnezeu şi pe 
pământ pace oamenilor pe care el îi iubeşte!” (Le 2,13). În seara ultimei 
cine, Isus împreună cu ucenicii îi mulţumesc lui Dumnezeu, cântând 
împreună psalmi: „Şi, după ce au cântat imnul, au plecat spre Muntele 
Măslinilor” (Mt 26,30). Dacă îngerii vestesc naşterea lui Cristos aducând 
laudă şi mulţumire lui Dumnezeu pentru darul întrupării, mai apoi, însuşi 
Cristos continuă prin viaţa sa să fie un imn de laudă adus Tatălui ceresc, 
aducere de laudă la care este invitată să participe toată suflarea umană 
(cf. SC 83). 

Sfântul apostol Paul le demonstrează efesenilor că muzica este 
considerată o activitate a Duhului Sfânt care umple inimile credincioşilor 
şi care îi îndeamnă să-i aducă mulţumire lui Dumnezeu pentru toate 
binefacerile primite în numele lui Isus Cristos: „Vorbind între voi în 
psalmi, imnuri şi cântări sfinte, cântând şi intonând psalmi în inimile 
voastre pentru Domnul, aduceţi mulţumiri lui Dumnezeu Tatăl 


2 A. MISTRORIGO, La musica sacra nella liturgia, Portalupi Editore, Casale Monferrato 
2002, 18. 
5 J. RATZINGER, Introduzione allo spirito della liturgia, San Paolo, Milano 2001%, 135. 

intotdeauna si pentru toate in numele Domnului nostru Isus Cristos” (Ef 
5,19-20). Cântul şi muzica nu au funcţie decorativă, nu sunt numai o 
coregrafie pentru a face mai vie liturgia, ci au în sine o funcţie spirituală, 
cristologică şi eclezială“. 

Cântul devine, aşadar, un dar pascal, un semn pascal al bucuriei aduse 
de Cristos cel înviat. „Dacă în Vechiul Testament muzica era dependentă 
de un cult (încă) material, în Noul Testament, ea devine spirituală, la fel 
ca noul cult şi noua liturgie. Liturgia este cea care pune în legătură cântul 
sacru cu acordul ontologic dintre supranatural şi natural’. Cântul sacru 
exprimă adevărul creştin care a intrat în timp şi trăieşte veşnic până la 
sfârşitul veacurilor, care face sensibilă prezenţa lui Cristos între oameni: 
cântă bucuria naşterii sale, durerea pătimirii sale, triumful învierii şi al 
inaltarii la ceruri, siguranța comuniunii în Cristos a tuturor celor din cer 
şi de pe pământ. 


2. Primele veacuri ale creştinismului 


„În cult se manifestă în mod concret prezenţa lui Cristos în Biserica 
sa”. Acest lucru apare în mod clar încă din primele secole de viata a 
Bisericii, într-un moment în care ea nu avea alt mijloc specific de 
manifestare decât cultul. Predica apostolică, ce vestea evenimentul salvific 
numit Isus Cristos, era un act de cult adresat lui Dumnezeu, în Duhul 
Sfânt, însemna participarea la liturgia cuvântului, astfel încât cei care îi 
acceptau conţinutul primeau botezul şi participau la cina euharistică. 
Astfel, se constituia adevăratul „templu al lui Dumnezeu” (cf. Ef 2,21-22), 
„poporul sfânt” (cf. 1Pt 2,4-5), ecclesia, sau adunarea cultuală, al cărei scop 
fundamental era acela de a continua să facă viu în celebrare misterul 
pascal al lui Cristos. Toate acestea, într-un climat de simplitate, de 
vitalitate şi bucurie sfântă. 

Primele comunităţi creştine foloseau încă, în mod logic, în celebrările 
lor, modul specific sinagogilor de a cânta psalmii. Foarte repede, însă, au 
ieşit în evidenţă imnurile şi cântările creştine. Într-o primă fază, se cântă 
Benedictus şi Magnificat, cu fundament veterotestamentar, apoi apar 
texte cristologice, precum Prologul lui Ioan (n 1,1-18), imnul cristologic 


1 Cf. G. Ravasi — D.M. TUROLDO, Il canto della rana, Piemme, Casale Monferrato 2003, 
119. 

5 A. MISTRORIGO, La musica sacra nella liturgia, 23. 

€ O. CULLMANN, La foi et le culte de l'église primitive, Neuchatel 1963, 150, citat de F. 
RAMPAZZO — M. CANOVA — G. DURIGHELLO, ed., Cantare la liturgia, I, Messaggero, Padova 
2002, 13. 

din Scrisoarea către Filipeni (cf. Fil 2,6-11), imnul înălţat lui Cristos din 
Scrisoarea întâi a sfântului Paul către Timotei (cf. 1Tim 3,16). 

Lipsesc mărturiile directe cu privire la cântul primilor creştini, dar ne-a 
rămas un număr de texte şi mărturii cu privire la practica muzicală din 
acțiunile liturgice. Aceste mărturii, pe de o parte, ne ajută să ne întoarcem 
pe firul acestei evoluţii pentru a cunoaşte criteriile şi categoriile 
compozitive; pe de altă parte, datorită conţinutului lor, sunt de o mare 
bogăţie, descoperindu-ne spiritul expresiei creştine în liturgia creştină de 
la început. Şi aşa cum logos-ul, cuvântul, trebuia să primeze mereu asupra 
irationalului, la fel, şi cântul sau expresia profetică vocală trebuia să 
existe în mod obligatoriu în raport cu didaché: cuvântul inteligibil avea 
prevalenta asupra lui melos. Astfel, era exclusă încă de la început funcţia 
„captivantă” a muzicii. 

Cântul şi muzica trebuia să reintre în ordinea functionalitatii şi a 
spontaneităţii. Această practică se diferenţia de la un spaţiu lingvistic la 
altul, de la o Biserică la alta, de la o comunitate la alta. Biserica, în forma 
ei concretă, se năştea în acel timp şi căuta moduri proprii de exprimare. 

Răspândirii rapide a creştinismului îi corespunde în acest timp şi o 
mare vitalitate şi pluralitate de atitudine. Aceşti factori, la care se adaugă 
şi importanţa pe care o avea muzica în viaţa socială, i-au stimulat pe 
sfinții părinţi să dea o mare atenţie cântului liturgic şi problematicilor 
care decurg din el. Din scrierile lor reiese clar o elaborare a unei gândiri 
originale şi autentic creştine cu privire la cântul liturgic. În afară de unele 
poziţii contrare din anumite contexte ascetice radicale, cântul este unanim 
exaltat de părinţii Bisericii şi promovat de păstorii ei. „Cântului psalmilor 
îi sunt recunoscute valenţe pozitive care trec de la o dimensiune 
antropologică la o dimensiune spirituală şi mistică”. 

Epoca părinților Bisericii ne transmite, între altele, o primă 
sedimentare a textelor şi repertoriilor care ne permit să ajungem la o 
caracterizare formală clară a psalmodiei® şi imnodiei’. 


1 F, RAMPAZZO — M. CANOVA — G. DURIGHELLO, ed., Cantare la liturgia, I, 16. 

5 Cântul declamat al psalmilor şi al cântărilor Bibliei, în cadrul sfintei Liturghii şi al 
Oficiului. Se clasifică în psalmodie antifonald, când cântul se execută in mod alternat, de 
către două grupuri de cântăreţi; responsorială, când cântul se execută în mod alternat, de 
către solist şi grupul de cântăreţi, şi directă, atunci când cântă numai solistul sau numai 
corul. Psalmodia cea mai simplă şi cea mai veche era intonată pe o singură notă, cu câteva 
inflexiuni caracteristice la începutul şi sfârşitul fiecărui verset. Începând cu secolul al II- 
lea, sunt organizate tipuri de psalmodie, mai mult sau mai putin imbogatite cu melisme. 

° Complexul imnurilor care aparţin unei determinate culturi şi elementele de stil care 
îi sunt caracteristice. 

Psalmii constituiau o şcoală autentică de formare care permitea lectura 
în cheie cristologică a istoriei mântuirii şi transformarea vieţii zi de zi 
într-un sacrificiu de laudă, preludiu sau anticipare a plinătăţii 
escatologice. În rit, psalmul este utilizat ca o cântare ce uneşte lecturile 
liturgiei cuvântului, sau în cântările procesionale cu rolul de a comenta 
situaţiile rituale prin cuvântul lui Dumnezeu. Textul psalmilor folosit în 
liturgie este cel biblic, în formă poetică, însă nu metrică. Acest lucru 
conferă o data in plus garanţia primatului lui Jogos, în serviciul căruia se 
pune tehnica lui psallein, bazată pe o coardă de recitare cu punctualizări 
inițiale, intermediare şi finale, care permit o declamare şi o articulare 
clară a textului. Pe plan formal, psalmodia, cu timpul, capătă bogăție şi 
varietate, în conformitate cu stimulii şi exigenţele diferitelor familii 
rituale (psalmodia directă, solistică sau în coruri alternate, cu sau fără 
antifonă, psalmodia intercalată, aleluiatică sau responsorială). 

Imnul este o compoziţie poetică, strofică, de obicei metrică, pe un text 
propriu, de creaţie liberă, non-biblic. El răspunde unei duble exigente. 
Prima este aceea de a-i cânta o laudă lui Dumnezeu, cu cuvinte proprii; a 
doua exigenta este legată de faptul că poporul tinde spre o mai mare 
cantabilitate datorită mijloacelor metricii şi melodiei de care se foloseşte 
imnul. Aceste aspecte au făcut ca imnul să găsească teren liber pe lângă 
mişcările eretice şi, dimpotrivă, poziţii contradictorii între păstori, pe 
alocuri chiar ostilitate. Sfântul Efrem, episcop de Edessa, tocmai pentru 
a combate propaganda eretică, a introdus imnul în practica Orientului 
creştin. În Occident, după o tentativă nereuşită a sfântului Ilariu, episcop 
de Poitiers, sfântul Ambroziu, episcopul de Milano va fi acela care va găsi 
forma cea mai potrivită culturii latine’’. Imnul de tip „ambrozian” s-a 
demonstrat imediat eficace, fiind primit imediat de popor şi răspândindu- 
se repede în toată Europa, în special, datorită mănăstirilor. 

În celebrările din secolul al II-lea, cântul devine un element constitutiv 
de o importanță fundamentală. Corul vocilor s-a dezvoltat cu multă 
demnitate şi forță de expresie, încât a făcut din celebrarea Euharistiei o 
adevărată sărbătoare a credinţei. Pentru a contura încetul cu încetul 
diferenţa dintre noul rit creştin, cu tot ceea ce cuprinde el, şi riturile 
păgâne, muzica creştină s-a aflat în opoziție deschisă fata de acestea din 
urmă, preferând o exprimare mai degrabă vocală celei instrumentale şi 
refuzând sistemele ritmico-melodice ale muzicii greco-romane. Sfântul 


1 Imnurile sfântului Ambroziu sunt metrice, într-o schemă de 8 strofe de 4 versuri 
fiecare, cu picior iambic. Ele fac trecerea de la metrica clasică cantitativă la metrica 
accentuativă sau calitativă. 

Efrem, spre exemplu, recomandă ca sărbătorile martirilor să nu fie 
celebrate cu sunet de instrumente, care amintesc prea mult de banchete, 
de teatre şi de templele păgâne. 

Rămâne, aşadar, ca o preocupare vie faptul de a nu permite 
introducerea în cultul creştin a vreunui element profan, care nu ar fi 
adecvat exigenţelor liturgiei creştine. 


3. Cântul gregorian 


Încetul cu încetul, mesajul creştin lasă cetatea sfântă a lerusalimului 
şi teritoriile siro-palestiniene şi se extinde rapid de-a lungul bazinului 
mediteranean. Mesajul apostolic face să fie tot mai răspândită liturgia, 
rugăciunea publică creştină. Suntem în momentul când nu se pune 
problema unei centralizări a celebrării liturgice. De aceea, orice regiune 
va celebra liturgia şi (de aceea) va cânta în propria sa limbă. 

Această diversitate de limbaj s-a păstrat până în zilele noastre pentru 
liturgiile medio-orientale. După două secole de liturgie în limba greacă", 
este adoptată, în mod progresiv, limba curentă: limba latină. Fiecare 
regiune a Occidentului creştin a început să aibă un repertoriu local 
propriu de cânt sacru: o limbă unică, dar texte şi melodii diferite. Conform 
mărturiilor paleografice, suntem siguri de existenţa unui cânt 
„beneventan” pentru sudul Italiei, a unui cânt „roman” pentru oraşul 
Roma şi teritoriile care depindeau de el, un cânt „milanez” în nordul 
Italiei, un cânt „galican” în teritoriile Galiei romane. 

Astfel, s-a conturat un repertoriu, de tradiţie orală, care de-a lungul 
timpului a ajuns chiar să capete o formă ştiinţifică scrisă, lucru care i-a 
permis să fie cunoscut şi în zilele noastre. Este vorba de cântul care, într- 
un mod comun, este numit cântul gregorian, dar care s-ar putea defini mai 
concret monodia” liturgică creştină. 

Din toate repertoriile menţionate mai sus, repertorii folosite în 
Occidentul antic, unicul rămas în uz şi în zilele noastre este cel milanez. 
Biserica din Milano a păstrat, cu destule dificultăţi şi compromisuri, o 


11 Pentru că noua religie a creştinismului s-a răspândit foarte rapid în întreg bazinul 
mediteranean, limba greacă a devenit limba folosită în cea mai mare parte în liturgie. 
Chiar şi în interiorul religiei ebraice, în Palestina, existau sinagogi în care cultul se presta 
în limba greacă. Aceste sinagogi erau frecventate de aşa-numiţii „elenişti”, evrei proveniţi 
din alte zone ale Mării Mediterane. 

12 Monodia este cântul pe o singură voce, cânt care poate fi intonat de unul sau mai 
mulţi cântăreţi. Acest termen este opusul polifoniei, care înseamnă cântul pe mai multe 
voci, care execută în mod simultan linii melodice diferite. 


149 


liturgie proprie. Cântul său este numit „ambrozian”, în amintirea 
protecției spirituale exercitate de episcopul Ambroziu ( 397). 

Tradiţia romană antică a ajuns la noi prin câteva mărturii istorice mai 
degrabă vagi. Compoziţia repertoriului roman are loc, în partea sa 
esenţială, în secolele al V-lea şi al VI-lea. Încă de la începutul secolului al 
IV-lea, Biserica este eliberată de persecuții. Începe construirea marilor 
bazilici, care îi permite cultului să se dezvolte în mod public şi să capete 
solemnitate. 

La toată această lucrare a artelor ia parte şi muzica. Dacă până atunci 
marea parte a cântului era rezervată unui solist, în această epocă, ia 
naştere schola cantorum”. În decursul secolelor al V-lea şi al VI-lea, acest 
grup de specialişti elaborează un repertoriu de muzică religioasă cultă, 
format din două tipuri de compoziţii. 

Pe de o parte, au prelucrat repertoriul deja existent, încercând să 
confere un aspect divers monodiei liturgice, prin substituirea unor 
elemente constitutive, dar nedeterminante în raport cu structura însăşi 
a cântului. Astfel, schola va substitui solistul în interpretarea unor texte 
muzicale care până atunci aparţineau acestuia din urmă, conferind acestor 
lucrări un stil mai ornat şi o muzicalitate mai complexă. 

Pe de altă parte, schola îngrijeşte procesul de creaţie a unor compoziţii 
originale, legate de desfăşurarea cultului în marile edificii, de exemplu, 
cântul legat de procesiunea impunătoare a intrării celebrantului. Tot acest 
proces se desfăşoară într-un ritm destul de lent, astfel încât, la venirea pe 
Scaunul Apostolic a papei Grigore I (590)'*, compoziţia corpus-ului 
melodiilor romane pare să fi fost deja încheiată”. 

Cand se vorbeşte despre cântul gregorian, sunt multi cei care îl numesc 
cantus planus'®, cantus firmus (sau cantus immesuratus)"’, sau „culegere 
de melodii monodice”, cu ajutorul cărora sunt cântate textele liturgiei 


1 Un grup compus din aproximativ 20 de clerici (cântăreţi experţi şi tineri elevi in 
formare). Ei îşi puneau propria competenţă în slujba celebrării liturgice. 

14 Teoria conform căreia papa Grigore cel Mare ( 604) este considerat părintele 
cântului gregorian, datorită renumelui său de reformator, renume care s-a menţinut viu 
pe tot parcursul Evului Mediu, nu are un fundament istoric. Calificativul „gregorian” nu 
vizează lucrarea, fără îndoială, prețioasă, a papei Grigore cel Mare, ci izvoarele manuscrise 
numite „gregoriene”, întrucât în ele succesiunea formularelor şi a textelor era conforma 
calendarului „gregorian” al secolului al VIII-lea. 

15 Cf. D. SAULNIER, Il canto gregoriano, Piemme, Casale Monferrato 1998, 9-11. 

*® Termenul indică o melodie în „registrul grav”, in opoziţie cu cantus acutus. 

11 Termenul indică o melodie liberă din punct de vedere ritmic, în opoziţie cu muzica 


=» a 


exprimată de note sau sunete de „durată proporțională” în timp. 

Bisericii Romane'?. Dacă cineva ia in mâini o carte de cântece gregoriene, 
poate să-şi facă o idee inexactă, considerând-o o carte care cuprinde 
„partituri”, melodii care sunt reprezentate de o succesiune mai lungă sau 
mai scurtă de note pătratice. 

Definiţia exactă a cântului gregorian este monodia liturgică creştină, 
sau monodia cuvântului ritual. Şi aceasta, deoarece cântul gregorian este 
o monodie legată strâns de textele Sfintei Scripturi (în accepțiunea sa 
specifica) şi de cele ale Cărţii Psalmilor (în mod particular). Este, aşadar, 
un „cânt”, şi nu o „muzică” sau o „melodie pură”. Este un cânt ritual, este 
cântul „propriu” liturgiei Bisericii Romane, care are drept calitate primară 
aceea de a fi rugăciune, atât când se vesteşte cuvântul lui Dumnezeu în 
momentul proclamării lecturilor sau în aducerea de mulțumire din 
Rugăciunea euharistică, cât şi atunci când devine vocea rugătoare a 
comunităţii ecleziale care simte nevoia de a comunica cu Dumnezeu, 
pentru a-i exprima multumirea şi a implora binecuvântarea sa. Cântul 
gregorian devine, astfel, semn, gest şi expresie a unui eveniment sacru. 

Alături de aceste consideraţii, nu putem pierde din vedere aspectul 
subiectiv care trebuie să fie prezent în orice rugăciune: dispoziția 
interioară. Cântul gregorian, având elemente bune (text şi melodie), are 
nevoie de un spirit pentru a putea fi interpretat; are nevoie de un suflet 
care se roagă, un suflet ce se roagă cântând. 


4. Magisteriul Bisericii 


Primul document pontifical oficial care abordează tema cântului liturgic 
este Docta Sanctorum, scris între anii 1324 şi 1325. Documentul este 
important, pentru că, împreună cu alte mărturii ale timpului, ne permite 
să conturăm cadrul situaţiei ca atare. Apar în acest document câteva 
probleme ce vor constitui axa pe care se construieşte reflectia cu privire 
la muzica liturgică în decursul istoriei: raportul dintre cuvânt şi sunet, 
inteligibilitatea şi integritatea textului sacru, raportul dintre sacru şi 
profan, coerenţa morală în modul de execuţie. 

Ceea ce papa loan al XXII-lea doreşte este tocmai întoarcerea la acel 
dulce sunet, astfel încât, prin cânt, Dumnezeu să poată fi primit în inimile 
credincioşilor, inimi care să se aprindă de iubire şi devoțiune fata de el. 
Documentul înfierează ceea ce, din punct de vedere muzical, în viziunea 
timpului, constituie prilej de deviere. Astfel, contrapunctul, 


18 A. TURCO, Antiquae monodiae eruditio, I, Edizioni „Torre d’Orfeo”, Roma 2004, 15. 

mensuralismul, politextualitatea, ochetus-ul’ devin „pericole” atunci 
cand, folosite in exces, dăunează inteligibilitatii textului şi dezvoltă un pur 
exhibitionism. La apărarea „inteligibilităţii” textului se adaugă şi cea a 
„integrităţii” si a ,sacralitati” sale si, de aceea, găsim aici o anumită 
ostilitate pentru teme muzicale de provenienţă profană. Acelaşi document 
condamnă practica executivă lascivă, cea care face ca interpretarea 
cântăreților, în loc să trezească devoțiune sfântă în inimile credincioşilor, 
provoacă ilaritate. 

Conciliul Tridentin (1546-1563), reprezentativ în ceea ce priveşte 
reformarea întregii Biserici, abordând numeroase probleme ridicate de 
Reforma protestantă în domeniul biblic, moral, dar, mai ales, dogmatic, 
a încercat să traseze liniile unei posibile reforme muzicale în ultimele sale 
sesiuni”. Arta polifonică” intrase deja în arta muzicală liturgică, fiind 
aproape acceptată. Existau însă câteva elemente care nu cadrau cu 
liturgia Bisericii: obişnuinţa de a se compune misse şi motete pe un motiv 
gregorian, denaturând astfel textul muzical gregorian prin mărirea 
duratelor notelor şi prin modificarea ritmului; folosirea exagerată a 
tehnicii contrapunctului” şi înmulţirea numărului vocilor care se 
împleteau în polifonie, fapt care a dăunat inteligibilităţii textului liturgic. 

Contribuţia cea mai importantă în acest sens a fost formulată de 
episcopul Vienei din acel timp, F. Nausea Blancicampianus, în 
Observationes pe care le-a trimis comisiilor Conciliului. El condamnă 
folosirea în liturgie a imnurilor şi a cântecelor care nu au fost prescrise şi 
care dăunează credinţei. El subliniază pe scurt abuzurile cele mai 
obişnuite la cântăreții timpului său (compozitori şi executanti): pregătirea 
proastă din punct de vedere muzical; neglijenţă în copierea cărților de 


1° Tip de scriitură contrapunctistică, în uz încă din secolul al XIII-lea, caracterizată de 
frecventa întrerupere, prin pauze, ale vocilor dintr-o lucrare muzicală, producându-se 
astfel, o execuţie „ruptă”, non-lineară. 

2 Cf. G. BAINI, Memorie storico-critiche della vita e delle opere di G. P. da Palestrina, I, 
Societă Tipografica, Roma 1828, 74-275, citat de V. SANSON, La musica nella liturgia, 
Edizioni Messaggero, Padova 2002, 161. 

” Polifonia este execuţia simultană a mai multor sunete sau succesiuni combinate de 
sunete, cu o individualitate certă. Întrucât este considerată sub aspect vertical, polifonia 
face obiectul armoniei; întrucât este considerată sub aspect orizontal, polifonia face obiectul 
contrapunctului. 

» Din lat. punctum contra punctum (odinioară, nota muzicală se numea punctum). Este 
arta de a suprapune două sau mai multe linii melodice. Unui cânt dat (tenor) alcătuit din 
note lungi îi era suprapusă o altă melodie cu valori metrice egale sau o melodie 
melismatică cu valori scurte. Regulile care au coordonat raportul dintre tenor şi celelalte 
voci au variat într-un mod sensibil de-a lungul secolelor. 

cant, cu destule greşeli de înţeles; puţină devotiune; alterarea părţilor 
sfintei Liturghii; folosirea textelor şi a melodiilor non-liturgice. Drept 
urmare, Conciliul a decis că din biserici trebuie să dispară acele texte 
muzicale care, cântate fie cu orga, fie cu vocea, au în ele ceva impur, 
pentru ca biserica să fie într-adevăr o casă a rugăciunii. Cei mai buni 
muzicieni catolici au început lucrarea de reînnoire a muzicii liturgice. 
Giovanni Pierluigi da Palestrina” spunea: „Am simţit că e de datoria mea 
să mă ofer cu toată dragostea şi inteligenţa mea Bisericii, pentru a 
împodobi prin cânt cea mai dumnezeiască şi mai mare realitate a religiei 
creştine: sacrificiul sfintei Liturghii”. La rândul său, Tomas Luis de 
Victoria” declara: „Eu lucrez numai pentru a face ca arta cântului să fie 
dedicată exclusiv scopului pentru care ea a fost creată la începuturi: Deo 
optimo maximo laudibusque suis”. 

Cu toate acestea, nu toţi au împărtăşit ideea conform căreia trebuia să 
existe o diferență substanţială între limbajul sacru şi cel profan, astfel 
încât, de-a lungul secolului al XVII-lea, s-au înmulţit abuzurile: s-a 
abandonat cântul latin medieval, muzica teatrală şi instrumentală a 
invadat adunările liturgice, s-a înregistrat o superficialitate şi o 
mundanitate exagerată în interpretarea cântului liturgic, textele oficiale 
au fost înlocuite cu altele care nu erau aprobate. În apropierea Anului 
Sfânt 1750, papa Benedict al XIV-lea s-a ocupat în mod serios de aceste 
lucruri, ştiind că principalele bazilici romane răsunau de multă muzică 
profană şi de puţină devoțiune. Pentru aceasta, la 19 februarie 1749, a 
publicat o enciclică foarte lungă, Annus qui, cunoscută datorită 
abundentei documentări istorice, a profundei reflecţii liturgice şi a marii 
sensibilitati pastorale. Între altele, documentul prevede îngrijirea 
bisericilor cu mare atenţie, astfel încât ele să devină într-adevăr edificii 
de rugăciune; atenţie acordată cântării din Oficiul divin, respectându-se 


2 G. P. da Palestrina (1525-1594), compozitor italian, maestrul Capelei Sixtine şi 
cântăreţ al Capelei Giulia din Vatican, chemat la Roma de papa Iuliu al III-lea. A 
îndeplinit apoi şi funcţia de maestru al Capelei Bazilicii „S. Giovanni in Laterano” şi al 
capelei Bazilicii,,S. Maria Maggiore”. Spre sfârşitul vieţii, s-a dedicat publicării operei sale, 
care cuprinde, între altele, 104 misse, peste 300 de motete, 79 de imnuri, 35 Magnificat, 
litanii, Stabat mater. A scris şi muzică profană, peste 140 de madrigaluri, în mare parte 
de inspiraţie religioasă. 

2% T, L. de Victoria (1548-1611), compozitor spaniol, intrat în anul 1565 in Colegiul 
Germanic, a fost probabil elevul lui Palestrina. În anul 1571, devine organist al 
Seminarului Roman. Este cel mai mare compozitor ar Renaşterii spaniole. Este 
impresionantă (prin bogăţie şi varietate) producţia sa muzicală, exclusiv sacră: 20 misse, 
18 Magnificat, două cărţi de imnuri, Officium Hebdomadae Sanctae, 6 cărţi de motete. A 
fost considerat un spirit mistic, fiind, între altele, un bun prieten al sfântului Filip Neri. 

textul, intr-o constientizare interioara; muzica trebuie sa tina cont de text 
şi de rit, şi nu invers, pentru ca edificarea credincioşilor sa fie 
proporțională cu ritmul celebrării, atât în timpul sfintei Liturghii, cât şi 
în celebrarea Oficiului divin; textele oficiale nu trebuie omise sau 
abreviate; sunt admise instrumentele muzicale care nu fac „zgomot”, mai 
ales orga, cât timp sunt folosite pentru a susţine şi a infrumuseta cântul 
liturgic. 

Cu toate că această ultimă enciclică a fost apreciată ca fiind cea mai 
bună din toată istoria Bisericii, cu privire la muzica liturgică, condițiile nu 
s-au îmbunătăţit. Lipsa spiritului liturgic, a conştiinţei pline de credință 
că muzica liturgică trebuie să fie în slujba textului sacru şi a ritului nu au 
permis muzicienilor să folosească limbajul muzical al timpului lor în forme 
adecvate celebrării liturgice. Au apărut din nou proteste şi interdicții. 
Autoritatea ecleziastică a fost din nou chemată să regândească funcţiile 
şi caracteristicile stilistice ale artei muzicale în vederea unei simbioze 
fecunde cu ritul creştin. 

La 22 noiembrie 1903, în sărbătoarea sfintei Cecilia, papa Pius al X-lea 
a promulgat un important motu proprio cu privire la muzica sacră, Inter 
sollicitudines, care constituie punctul de sosire al întregii mişcări liturgice 
şi muzicale din secolul al XIX-lea şi un punct de plecare pentru reflectia 
ulterioară până la Conciliul al II-lea din Vatican. Documentul răspundea 
exigenţelor şi cerințelor multor specialişti care lucrau cu entuziasm la 
reformarea muzicii sacre şi dădea o importanţă majoră principiilor care 
reglementau raportul dintre liturgie şi muzică. Sfântul Pius al X-lea 
stabileşte că muzica este pentru liturgie, liturgia este pentru poporul lui 
Dumnezeu, iar adunarea liturgică este prezentă pentru a-i aduce laudă lui 
Dumnezeu. În prescrierile sale detaliate, papa rămâne intransigent cu 
privire la respectarea textelor, folosirea limbii latine, excluderea muzicii 
teatrale, seriozitatea cântăreților care în Biserică împlinesc „o adevărată 
slujire liturgică”. Este momentul când se vorbeşte despre instituirea 
comisiilor diecezane de muzică sacră, ale aşa-numitelor schola cantorum 
şi despre studiul muzicii liturgice în seminarii. 

Papa Pius al XII-lea continuă munca predecesorilor săi, spiritul său 
inovator resimtindu-se in toate sectoarele Bisericii. În anul 1955, in 
sărbătoarea Naşterii Domnului, papa prezintă Bisericii enciclica Musicae 
sacrae disciplina, în care reia, cu o mai mare amploare şi cu multe 
îmbunătăţiri, multe dintre chestiunile deja discutate în ultimele decenii. 
„Muzica este un dar al lui Dumnezeu făcut omului. Ea contribuie la 
bucuria spirituală şi la delectarea sufletului”, spune papa în deplină 

sintonie cu sfântul Augustin”. În acelaşi document, papa expune o teologie 
a artei sacre, de care tine şi muzica. El afirmă că „nu există artă de dragul 
artei, ci artă pentru a fi pusă în slujba omului şi oferită lui Dumnezeu”. 
Documentul propune atenţiei credincioşilor nu numai muzica liturgică, ci 
chiar şi pe cea religioasă, care trebuie folosită în celebrări non-liturgice, 
trebuie să fie accesibilă poporului, cu texte scrise în limba vorbită. 

Conciliul al II-lea din Vatican şi constituţia liturgică Sacrosanctum 
Concilium împletesc într-un singur document toată tradiția muzicală 
liturgică existentă până în acel moment. De aceea, ca o evoluţie firească, 
Conciliul nu a gândit un document separat privitor la muzica sacră, dar 
a tratat această problemă în interiorul discuţiei despre liturgie. Sunt 
confirmate, astfel, normele şi prescrierile disciplinei şi tradiţiei 
ecleziastice cu privire la scopul muzicii sacre: lauda lui Dumnezeu şi 
sfinţirea credincioşilor. Muzica sacră este cea care exprimă în modul cel 
mai suav rugăciunea, favorizează consensul, conferă solemnitate riturilor. 
Muzicienii, animați de spirit creştin, să înţeleagă că sunt chemaţi să 
cultive muzica sacră şi să facă să-i crească patrimoniul”. 

Documentul cel mai important şi cel mai complet cu privire la muzica 
liturgică este instrucţiunea De musica in sacra liturgia, emis de Sfântul 
Scaun la data de 5 martie 1967. El introduce câteva elemente noi, în 
comparaţie cu cele precedente: acum se tinde spre o teologie a muzicii 
liturgice. Astfel, muzica este înțeleasă ca un semn ce amplifică alte semne 
liturgice, precum cuvântul, gestul, adunarea liturgică; sunt introduse 
conceptele pastorale de gradualitate, de adaptabilitate şi varietate, în 
participarea activă la cântul liturgic. 

În toate aceste documente, succint prezentate, am văzut preocuparea 
autorităţii Bisericii de a aminti funcţia importantă a muzicii sacre, pe care 
Pius al X-lea o prezintă fie ca un mijloc de elevaţie a spiritului către 
Dumnezeu, fie ca un preţios ajutor pentru credincioşi „în participarea 
activă la misterele preasfinte şi la rugăciunea publică şi solemnă a 
Bisericii”. Muzicii sacre trebuie să i se acorde o atenţie deosebită, pentru 
că, fiind parte integrantă a liturgiei, ea participă la scopul ei general, care 
este gloria lui Dumnezeu şi sfinţirea şi edificarea credincioşilor. Ea este 
capabilă să adauge o mai mare eficacitate textului însuşi, încât 


25 Cf. AUGUSTIN DE HIPPONA, Epistula 161, De origine animae hominis, 1,2: PL 33, 725, 
citat de V. SANSON, La musica nella liturgia, 210. 

25 Cf. CONCILIUL AL II-LEA DIN VATICAN, Constituţia despre sfânta liturgie Sacrosanctum 
Concilium, cap. VI, nr. 112-121. 

credincioşii să se dispună mai bine să primească in ei roadele harului, 
proprii celebrărilor sfintelor mistere. 


5. Muzică „liturgică”, muzică „religioasă”, muzică „sacră” 


Am folosit pe parcursul acestei prezentări de multe ori termenii: 
„muzică religioasă”, „muzică sacră”, „muzică liturgică”. Dar, de multe ori, 
aceste expresii sunt folosite în sens univoc. Este vorba de expresii care, la 
prima vedere, înseamnă acelaşi lucru, dar ele conţin în sine o semnificaţie 
diferită. Această semnificaţie definitivă a avut de străbătut un drum lung, 
presărat cu documente ale Bisericii, cu cât aprofundarea în domeniu a 
intensificat reflectia specifică. Trebuie să spunem de la început că o 
asemenea distincţie este rodul studiului muzicologilor şi al documentelor 
recente ale Bisericii. 

Muzica religioasă, aşa cum o considera instructia Congregaţiei pentru 
Cultul Divin despre concertele din biserici (1987), este cea care se inspiră 
din textul Sfintei Scripturi sau din liturgie şi care este referită la persoana 
lui Dumnezeu, a sfintei Fecioare Maria, a sfinţilor, a Bisericii. O definiţie 
care vrea să cuprindă în sine muzica ce abordează chestiunea omului şi 
toate acele teme care conduc la evanghelie. Toată literatura muzicală, 
provocată şi de sentimente (chiar) generic religioase, poate fi considerată 
pe drept muzică religioasă. Insă această muzică nu este făcută pentru 
liturgie, ea poate să se facă auzită în biserici, dar în afara celebrărilor 
liturgice, în concerte spirituale sau în meditații muzicale. În categoria 
muzicii religioase intră toate compoziţiile care nu au fost concepute pentru 
celebrările liturgice (reprezentările sacre, laude, oratorii, madrigale, 
cântări spirituale) şi toate cântările religioase ale autorilor moderni de 
muzică creştină. Sunt compoziţii care, chiar dacă răspund la intenţii şi 
scopuri devotionale, nu au fost „la origine” momente integrante ale unei 
acţiuni liturgice, sau nu posedă calităţile necesare din punct de vedere 
artistic, liturgic şi ritual. 

Muzica sacră este cea care, compusă pentru celebrarea cultului divin, 
este împodobită cu sfinţenie şi forme bune”. Din această categorie fac 
parte cântul gregorian, polifonia sacră, antică şi modernă (în diferitele ei 
genuri), muzica sacră pentru orgă şi alte instrumente legitim aprobate în 
liturgie. Muzica sacră are natură şi scop specifice, autorul voind să 
potrivească cât mai mult posibil natura intima a muzicii cu sfintenia 
liturgiei. Fac parte din genul muzicii sacre toate acele compoziţii vocal- 


21 Cf. Instrucţiunea De musica in sacra liturgia, 2. 

instrumentale care, îndeplinind condiţiile cerute, au preluat conţinutul lor 
textual direct din Sfânta Scriptură sau din alte izvoare liturgice sau din 
devotiunea populară. Sunt apoi compoziţiile pentru orgă, compoziţiile 
pentru cor şi orchestră (de exemplu, Missele). 

Muzica liturgică este acea „muzică sacră” ce poate fi prezentă în mod 
concret în celebrarea cultului, pentru că, afară de sacralitatea 
indispensabilă, ea posedă anumite caracteristici: are un text liturgic oficial 
sau aprobat de autoritatea ecleziastică; corespondenţă între ceea ce se 
cântă, ritul care se celebrează şi timpul liturgic în care se celebrează; 
compozițiile au dimensiuni acceptabile, capacitatea de a fi înţelese şi de 
a fi într-adevăr eficace din punct de vedere spiritual, pentru a nu se 
transforma într-un concert. 

Trebuie precizat, în sfârşit, că muzica religioasă nu este sacră şi nici 
liturgică; muzica sacră este religioasă, dar nu in mod obligatoriu liturgică. 
Doar muzica liturgică posedă atât predispoziția necesară, cât şi 
caracteristicile cele mai potrivite finalităţii sacre şi sacramentale a 
riturilor. 


Concluzie 


Liturgia Bisericii vrea să-l unească pe om (trup şi suflet) cu Dumnezeu 
şi să-i confere vieţii sale un aspect sacru. Acest lucru cere ca şi muzica să 
se încadreze în simbolismul complex al liturgiei, pentru a exprima 
calităţile pe care numai liturgia Bisericii le poate dărui: interioritate, 
unitate, comuniune. Ca acest lucru să se întâmple, trebuie ca între liturgie 
şi muzică să existe o adevărată armonie, şi nu o simplă juxtapunere. 
Trebuie ca liturgia şi muzica să devină un singur lucru, în efortul lor de 
a arăta ceea ce le este comun amândurora: credinţa, iubirea, rugăciunea 
şi comuniunea cu Dumnezeu. În timp ce liturgia oferă „tema” pe care o 
celebrează în mod sacramental, muzica trebuie să ştie să ofere mijloacele 
pentru a o exprima, a o trăi şi a o traduce în rugăciune şi viata. Numai aşa 
liturgia ne eliberează de modul nostru comun de a acţiona şi ne face să 
înţelegem că ea imbratiseaza Universul, ne este cosmică. Ea cântă şi o 
face împreună cu îngerii. Tocmai în această cântare, creştinul atinge 
apogeul dimensiunilor sale şi reuşeşte încă de pe acest pământ să-şi 
ascundă viaţa sa cu Cristos în Dumnezeu. 

Mahatma Gandhi evidenția trei spaţii in viata Cosmosului şi arăta că 
fiecare dintre aceste trei spaţii vitale comunică un mod propriu de a fi. 


În mare trăiesc peştii, şi peştii tac. Animalele de pe pământ strigă, dar 
păsările, care au ca spaţiu vital cerul, cântă. Mării îi este proprie tăcerea, 

pământului îi este propriu strigătul, iar cerului, cântul. Omul participa însă la 
toate aceste trei moduri de manifestare: poartă în sine profunzimea mării, 
amărăciunea pământului şi înălţimea cerului. De aceea îi sunt proprii toate 
aceste trei proprietăţi: tăcerea, strigătul şi cântul. Astăzi vedem cum omului, 
lipsit de transcendent, nu i-a mai rămas decât să strige, pentru că nu vrea să 
fie decât pământ, vrea să aducă pe pământ înălţimea cerului şi profunzimea 
mării. Adevărata liturgie, liturgia comuniunii sfinţilor, îi restituie omului 
totalitatea. Îl învaţă din nou să tacă şi să cânte, deschizându-i profunzimea 
mării şi invatandu-l să se ridice în zbor, asemenea păsărilor%. 


% Citat de J. RATZINGER, Cantate al Signore un canto nuovo, 153-154. 


CANTAREA SI ARTA BISERICEASCA 
ÎN TRADIȚIA BIZANTINA 
Locul şi semnificaţiile lor în cadrul cultului divin 


Prof. dr. pr. Viorel SAVA 
Facultatea de Teologie Ortodoxă, laşi 


1. „Lex credendi est lex orandi et Lex orandi lex est credendi” 


În tradiția răsăriteană, rugăciunea obştească, publică şi oficială se 
identifică cu dogma, cu învățătura de credinţă a Bisericii. Cultul divin 
propovăduieşte dogma, o apără, o exprimă într-un limbaj accesibil şi o 
experimentează în spaţiul liturgic, iar dogma este aceea care conferă 
autoritate, autenticitate şi profunzime rugăciunii liturgice. O rugăciune 
care nu exprimă învăţătura de credință a Bisericii poate fi, cel mult, 
folclor religios, iar dogma care nu se regăseşte exprimată în rugăciunea 
publică a Bisericii nu poate fi decât exercițiu intelectual sau speculație pe 
teme religioase. 

Relaţia dintre rugăciunea Bisericii şi credinţa ei este o relaţie firească, 
rezultată din apariţia şi creşterea lor împreună. Perioada de mari 
frământări teologice determinată de apariţia ereziilor, în primele secole 
creştine, este şi perioada maturizării, uniformizării şi generalizării 
cultului divin public. Însă aceste două realităţi nu s-au întâmplat în 
planuri paralele, ci prin determinare reciprocă. 

Unitatea dintre credinţă şi rugăciune este menţionată chiar la primele 
manifestări liturgice (care aveau în centru „frângerea pâinii”) ale celei 
dintâi comunităţi creştine: „Stăruiau toţi în învățătura apostolilor şi în 
împărtăşire, in frângerea pâinii şi în rugăciuni” (Fap 2,42). Deci 
învățătura transmisă de sfinții apostoli, Euharistia, în special, şi 
rugăciunea, în ansamblul ei, stau împreună. In Didahie, in Apologia Ia 
sfântului lustin Martirul, ca şi în alte scrieri ale vremii, manifestarea 
liturgică nu era altceva decât exprimarea sub forma rugăciunii a 
conţinuturilor de bază ale credinţei crestine’. Mai mult decât atât, „un 
crez [un simbol de credinţă, n.n.] se putea foarte uşor transforma într-o 


1 Karl Christian FELMY, De la Cina de Taină la Dumnezeiasca Liturghie a Bisericii 
Ortodoxe. Un comentariu istoric, Deisis, Sibiu 2004, 39. 

rugăciune euharistica”, iar „amin”-ul pe care comunitatea rugătoare îl 
rostea la finalul anaforei liturgice, ca şi la finalul celorlalte rugăciuni, nu 
era altceva decât o întărire şi o confirmare că rugăciunea respectivă este 
în acord cu credința Bisericii”. 

Unitatea intrinsecă dintre dogmă şi rugăciune a fost admirabil 
evidenţiată de sfântul Irineu al Lyonului, care a lansat formula celebră 
potrivit căreia dogma şi rugăciunea se exprimă reciproc: „concepţia 
noastră”, spune el, „este în acord cu învățătura despre Euharistie şi 
Euharistia confirmă iarăşi concepţia noastră”!. Acest fapt nu se aplică 
doar cu referire la Euharistie, ci, prin analogie, a devenit principiul care 
a guvernat toate serviciile divine instituite de Biserică spre slava lui 
Dumnezeu şi în vederea sfințirii credincioşilor ei. 

În forma actuală, cultul divin al tradiţiei bizantine este rezultatul unui 
proces îndelungat de formare, generalizare şi uniformizare, cu trăsături 
specifice care il individualizează în contextul larg al tuturor manifestărilor 
liturgice creştine. Între trăsăturile esenţiale ale cultului divin ortodox, 
menţionăm: legătura lui strânsă, trainică şi neîntreruptă cu primele 
veacuri creştine; caracterul sacrificial şi ierarhic; uniformitatea şi 
stabilitatea sa; bogăţia, varietatea şi frumuseţea elementelor de artă, 
solemnitatea, fastul şi strălucirea formelor externe; caracterul ecleziologic 
sau comunitar; dimensiunea epifanică şi escatologică; şi pancosmismul 
sau universalismul său (prin care înțelegem că rugăciunea Bisericii nu 
vizează doar persoana umană, ci şi făptura înconjurătoare sau spaţiul în 
mijlocul căruia omul îşi pregăteşte mântuirea)’. 

Structura rânduielilor ortodoxe de cult este complexă, însă este 
alcătuită în aşa fel încât să transpară echilibrul liturgic, adică să se pună 
în evidenţă, în egală măsură, spre folosul participanţilor la cult şi spre 
slava lui Dumnezeu, aspectul sacramental, latreutic şi didactic al oricărei 
slujbe religioase. Rugăciunea obştească ortodoxă are astăzi o structură 
bine definită. În componenţa ei intră rugăciunile, cântările sau imnele 
liturgice, lecturile biblice sub diferite forme, gesturile sau mişcările 


? Karl Christian FELMY, De la Cina de Taind..., 39. 

3 Karl Christian FELMY, De la Cina de Taind..., 39. 

+ IRINEU DE LYON, Adversus haereses, X, 2, 3, citat de Karl Christian FELMY, De la Cina 
de Taină..., 38. Cf. Cornel TOMA, „Lex orandi, lex est credendi sau unitatea dintre dogma, 
spiritualitate şi cultul Bisericii”, prefaţă la Alexander SCHMEMANN, Introducere în teologia 
liturgică, Editura G@DA, Bucureşti 2002, 23. 

5 Ene BRANIȘTE, Liturgica generală, I, Editura Episcopiei Dunării de Jos, Galaţi 2002’, 
66-68. 

rituale, mărturisirea credinţei şi arta sacră“. Toate aceste elemente s-au 
dezvoltat pe parcursul unei perioade îndelungate de timp, din îmbinarea 
lor armonioasă rezultând ceea ce numim ritul liturgic ortodox sau 
bizantin. Cântarea bisericească şi arta bisericească sunt parti componente 
ale cultului divin. Ele nu apar în exteriorul vieţii liturgice ca ceva adăugat, 
ci în interiorul ei, ca părți componente ale acesteia si determinate de 
aceasta. Cu alte cuvinte, rugăciunea liturgică determină spiritul cântării 
şi al artei bisericeşti, iar acestea confirmă caracterul inspirat al 
rugăciunii. 


2. Cântarea bisericească — aspecte istorice 


„Una dintre caracteristicile cultului divin public ortodox este aceea de 
a fi cântat. Slujba ortodoxă este o slujbă cântată”. Ea apare o dată cu 
primele manifestări ale vieţii liturgice creştine, aşa încât ea a fost 
considerată parte integrantă necesară a cultului divin. Fără ea, cultul 
divin ortodox ar fi sărac, lipsit de strălucire şi de parfumul duhovnicesc 
specific. Istoria cântării bisericeşti se identifică, în etapele ei de 
cristalizare, cu însăşi istoria cultului divin în ansamblu. 

O primă fază importantă în această evoluţie o constituie primele trei 
secole creştine. În această fază putem vorbi mai mult despre o moştenire 
decât despre o muzică bisericească de inspiraţie creştină. Ca şi alte 
elemente componente ale cultului divin, şi cântarea s-a inspirat din 
tradiţia cultică de la sinagogă. Mare parte dintre creştinii primelor 
comunităţi erau proveniţi dintre iudei. De asemenea, mare parte a 
serviciilor divine, în primele trei secole, se compuneau din lecturi biblice 
şi psalmi. Aceştia din urmă erau cantati în diferite moduri: 


simfonic, adică de către toată adunarea din biserică, de către tot poporul, 
bărbaţi şi femei; antifonic, adică de către două cete care executau pe rând 
versetele psalmilor; refrenar, adică prin reluarea finalului versetului, cântat 
de un bărbat, de către toată adunarea sau obştea; responsoric, adică prin 
preluarea de către tot poporul a versetului cântat de cântăreţ. 


€ Ene BRANIȘTE, Liturgica specială, EIBMBOR, Bucureşti 1980, 14-15. 

1 D. NECULA, „De ce nu se foloseşte muzica instrumentală în bisericile ortodoxe ?”, in 
Traditie şi înnoire în slujirea liturgică, II, Editura Episcopiei Dunării de Jos, Galati 2001, 
59; Idem, „Cum şi ce cântăm în bisericile noastre?”, în Ibidem, III, EIBMBOR, Bucureşti 
2004, 56. 

3 D. NECULA, „De ce nu se foloseşte muzica instrumentală...”, 61. 

Despre prezenţa psalmilor în cadrul cultului divin şi despre cântarea 
lor există o bogată argumentatie scripturistică. Psalmii înşişi contin o 
mulţime de îndemnuri adresate poporului, participanţilor la rugăciunea 
publică, de a-l lăuda pe Dumnezeu prin cântare, iar cântarea este jertfă de 
laudă bine plăcută lui Dumnezeu. „Jertteşte lui Dumnezeu”, citim într-un 
psalm, „jertfă de laudă şi împlineşte Celui Preainalt fagaduintele tale. 
Jertfa de laudă mă va slavi...” (Ps 49,15.24). Mai adânc grăitoare sunt alte 
exemple: „Cântaţi-i Domnului cântare nouă, cantati laudele lui în 
adunarea credincioşilor” (Ps 149 1); „Toată suflarea să-l laude pe Domnul” 
(Ps 150,6) etc. Fiind o cântare cu conţinut religios, evreii aveau un respect 
deosebit pentru ea şi refuzau să cânte atunci când nu se aflau într-un 
mediu şi într-un spaţiu optim. Aflându-se în robia babilonică, li s-a cerut 
evreilor să cânte din cântările Sionului. Răspunsul dat de ei nu necesită 
comentarii: „Că acolo cei ce ne-au robit pe noi ne-au cerut nouă cântare, 
zicând: «Cantati-ne din cântările Sionului» Cum să cântăm cântarea, 
Domnului în pământ străin? De te voi uita, lerusalime, uitată să fie 
dreapta mea! Să se lipească limba mea de grumazul meu, de nu-mi voi 
aduce aminte de tine...” (Ps 136,3-6). 

În Noul Testament aflăm mărturii care menţionează faptul că însuşi 
Mântuitorul cânta psalmi împreună cu apostolii. Acest fapt s-a întâmplat 
după cina cea de taină, când Mântuitorul, însoţit de sfinţii apostoli, 
mergând în Grădina Ghetsemani, a cântat psalmi (Mt 26,30; Mc 14,26). 
Referindu-se la aceasta, sfântul Niceta de Remesiana spune: „Cine se va 
mai îndoi chiar de o astfel de dovadă despre sfintenia psalmilor şi a 
imnelor? Când acela care este închinat şi lăudat de puterile cereşti, el 
însuşi e adus ca mărturie că a cântat imne cu ucenicii săi”. Sfântul 
apostol Pavel, în mai multe rânduri, îi îndeamnă pe creştini să-i aducă lui 
Dumnezeu jertfă de laudă (Rom 15,5-6; Evr 13,15 etc.), iar sfântul apostol 
Iacob îndeamnă expres la cântarea psalmilor: „Este cineva dintre voi în 
supărare ? Să se roage. Este cineva cu inimă bună ? Să cânte psalmi” 
(5,3.13). 

Însă primele comunităţi creştine nu s-au limitat doar la o simplă 
imitare a cântării psalmilor de la sinagogă, ei nu au rămas robii tradiţiei 
spirituale din care proveneau, ci au alcătuit de timpuriu imne şi cântări 
specifice, de inspiraţie pur creştină, care să corespundă spiritului Legii 
Noi. Sfântul apostol Pavel îi îndeamnă pe efeseni astfel: „Vorbiţi între voi 


° NICETA DE REMESIANA, De psalmodiae bono, 9, citat de Ene BRANIȘTE, „Temeiuri 
biblice şi patristice pentru cântarea în comun a credincioşilor”, Studii Teologice 6 (1-2/1954) 
19. 

în psalmi şi in laude şi în cântări duhovniceşti, lăudând şi cântând 
Domnului în inimile voastre, multumind întotdeauna pentru toate, întru 
numele Domnului nostru lisus Hristos” (Ef 5,19-20) Deci, încă din veacul 
apostolic, este inaugurată a doua etapă de dezvoltare a cântării bisericeşti, 
impusă de contextul în care Biserica îşi desfăşura activitatea şi de 
necesităţile misionare. Aceasta se va desfăşura în strânsă relație cu 
apariţia şi dezvoltarea imnografiei de inspiraţie pur creştină. 

Ereziile care au tulburat Biserica primelor veacuri au influențat viaţa 
bisericească deosebit de pozitiv, cel puţin sub două aspecte. Mai întâi, ele 
au determinat autoritatea bisericească să elaboreze norme canonice 
privitoare la viata liturgică. Mai important a fost, însă, faptul că ele au 
determinat apariţia imnografiei de inspiraţie creştină, prin intermediul 
căreia să se fixeze dreapta credință si să se transmită în rândul 
credincioşilor cu ajutorul cântării. Această metodă a fost uzitată inițial de 
către eretici. Ei sunt cei care au folosit primii imnele ca arme de luptă 
dogmatică şi ca mijloace de propagare a ereziei în rândul maselor. 
Tertulian ne spune că, pe la jumătatea secolului al II-lea, gnosticii 
Marcian şi Valentin, venind la Roma, au început să-şi răspândească 
învăţătura printre creştini folosindu-se de imne alcătuite chiar de ei”. 
Aceeaşi metodă va fi folosită mai târziu de gnosticul Bardesan în Siria, 
care a compus o mulțime de imne ritmate, uşor de reţinut şi de executat, 
iar fiul său şi continuatorul ereziei a organizat coruri ambulante pentru 
a răspândi invatatura’’. Un rol important l-a avut atunci sfântul Efrem 
Sirul (f între 373 şi 378), care se bucura de un talent poetic remarcabil, 
dublat de o adâncă evlavie. În demersul său pentru apărarea dreptei 
credinţe, el va utiliza chiar instrumentele folosite de către eretici: imnul 
şi cântarea'”. Exemplul lui va fi urmat şi de alti părinţi ai Bisericii din alte 
centre ale lumii creştine. Corurile de credincioşi, împreună cu preoţii şi 
episcopii, ieşeau în procesiuni prin cetăţi, cântând imne ce conţineau texte 
referitoare la adevărurile de credință contestate de către eretici. Despre 
un astfel de cor, iniţiat de sfântul loan Gură de Aur la Constantinopol, se 
spune că era net superior celor ariene’’. 

Aria de formare a cântării bisericeşti ortodoxe este identică celei în care 
s-a format întregul cult divin al Bisericii de Răsărit. Leagănul a fost 


10 TERTULIAN, De carne Christi, 18: PL 2, 781, citat de Petre VINTILESCU, Despre poezia 
imnografică din cărțile de ritual şi cântarea bisericească, Bucuresti 1937, 38. 

11 Petre VINTILESCU, Despre poezia imnograficd..., 38. 

” Petre VINTILESCU, Despre poezia imnograficd..., 38-39. 

13 Petre VINTILESCU, Despre poezia imnograficd..., 41. 

Bizantul. De aici s-a raspandit in toate tarile cu populatie ortodoxa, unde 
a fost patrunsa de specificul local. Astazi, putem vorbi de o cantare 
bisericească ortodoxă de factură românească, alta rusească, alta grecească 
etc. Însă toate aceste interpretări locale, nuantari specifice anumitor zone 
şi popoare, păstrează fondul şi spiritul muzicii bizantine. Rugăciunea 
ortodoxă are această caracteristică şi pentru faptul că este cântată în 
manieră ortodoxă. Astfel, cântarea bisericească, după ce, în prima fază, a 
fost, în parte, moştenire din tradiţia iudaică, după ce, în perioada ereziilor, 
a fost o necesitate pastoral-misionară, ni se prezintă astăzi ca modalitate 
de afirmare a identităţii şi de confirmare a acestei identități. Când auzim 
o cântare ortodoxă, chiar fără să înțelegem cuvintele, ne dăm seama de 
felul ei, pentru că poartă pecetea spaţiului şi a spiritului în care s-a format 
şi a fost promovată şi pe care acum îl afirmă şi confirmă. 

3. Cântarea bisericească — „îndeletnicirea îngerilor” 

În iconografia ortodoxă întâlnim chipuri de sfinţi reprezentând aripi 
(este cazul, spre exemplu, uneia dintre reprezentările sfântului loan 
Botezătorul). Alţi sfinţi sunt numiţi în imne şi rugăciuni „îngeri în trup” 
sau „oameni cereşti şi îngeri pământeşti”. Despre creştinul care a depus 
voturile călugăriei se spune că „a îmbrăcat chipul îngeresc”"”. Despre copii 
spunem că sunt îngeri datorită curăţiei lor, stare spre care şi cei mari sunt 
invitaţi să tindă. Când omul posteşte sau se roagă, el săvârşeşte lucrul 
îngerilor şi se aseamănă lor. Aceste numiri, situaţii şi stări vor să ne arate 
ceea ce trebuie să devenim şi, totodată, să ne sugereze lucrurile şi 
lucrările cu care să ne îndeletnicim. 

La săvârşirea sfintei Liturghii, credincioşii, împreună cu clericii, cu 
sfinţii din toate locurile şi timpurile şi cu îngerii din ceruri, într-o armonie 
desăvârşită, il preamăresc pe Dumnezeu. În prima parte a sfintei 
Liturghii, în timpul ritualului cu sfânta Evanghelie (vohodul mic sau 
intrarea mică), preotul se roagă astfel: „Stăpâne Doamne, Dumnezeul 
nostru, cel ce ai aşezat în ceruri cetele şi oştile îngerilor şi ale 
arhanghelilor spre slujba slavei tale, fă ca, împreună cu intrarea noastră, 
să fie şi intrarea sfinţilor îngeri, care slujesc împreună cu noi şi împreună 


14 Vasile GRĂJDIAN, „Simbolismul specific al cântării liturgice ortodoxe”, Altarul 
Banatului 10 (49) (10-12/1999) 26-28. 

'5 Molitfelnic cuprinzând slujbe, rânduieli şi rugăciuni săvârşite de preot la diferite 
trebuinte din viata creştinilor, Randuiala schimei celei mari sau a marelui şi îngerescului 
chip, EIBMBOR, Bucureşti 2002, 571-602. Cf. Andrei PLEŞU, Despre îngeri, Humanitas, 
Bucureşti 2003, 124-157. 

slavesc bunătatea ta”’®. Imnele Trisaghion™ şi Sanctus** sunt inspirate 
din cântarea ingereasca despre care aminteşte profetul Isaia (6,3). Deci, 
ne asociem cu îngerii, mai cu seamă în cântare, pentru că acesta este 
modul lor propriu de manifestare în fata tronului slavei lui Dumnezeu. 

Efectele cântării sunt multiple şi deosebit de benefice. Ea unifică 
persoana umană cu ea însăşi, o armonizează cu ceilalţi şi o deschide spre 
comuniunea cu ceilalți, este un mijloc eficient de comunicare cu 
Dumnezeu. O sinteză a acestora o prezintă părintele Dumitru Stăniloae, 
care nu era un specialist în muzică bisericească, nici nu avea darul de a 
cânta, însă avea o profundă experienţă duhovnicească şi o profundă 
percepţie teologică a rugăciunii cântate: 


Cântarea — spune el — îndulceşte cuvintele de rugăciune şi de slăvire ale 
credincioşilor şi, deci, şi inima celor ce le rostesc. Prin aceasta, face mai dulce 
chiar conţinutul rostit în chip cântător şi, deci, persoana al cărei nume este 
lăudat şi rugat în chip melodios. Prin aceasta, cântarea lipeşte mai mult inima 
de darul cerut sau primit, sau de persoana de la care a cerut acest dar şi pentru 
care e lăudată în chip melodios. În felul acesta, sporeşte plăcerea sau bucuria 
fata de darul cerut sau primit şi iubirea fata de persoana al cărei nume e rostit 
prin cântare. Bucuria sau iubirea aceasta se manifestă în avânturi de 
entuziasm, în accente de duioşie, de dor, de hotărâre de a rămâne ataşat 
persoanei căreia i se adresează cântarea şi voii ei, cu orice pret... Trezirea 
acestor sentimente stă în legătură cu faptul că, prin cântare, se pun în relief 
adâncuri de taină, valori cu neputinţă de măsurat ale realitatilor, persoanelor 
şi darurilor cântate. Prin cântare, cel ce cântă trezeşte în sine o relaţie 
afectuoasă cu ceea ce formează obiectul cântării [cu Dumnezeu şi cu sfinţii săi 
n.n.], mai bine zis, cântarea îl pune cu ceea ce e cântat într-o relaţie totală prin 
fiinţa întreagă”. 


Cântarea bisericească autentică trezeşte în fiinţa noastră dorul după 
Dumnezeu şi are putere dinamizatoare, determinându-ne la făptuire 
plăcută lui Dumnezeu. 


Deoarece Duhul Sfânt — spune sfântul Vasile cel Mare, arhiepiscopul Cezareei 
Capadociei — a cunoscut neamul omenesc ca greu de condus spre virtute şi pe 
noi nesocotind înclinarea spre viaţa virtuoasă, din pricina plăcerii, ce face? A 


6 Liturghier, EIBMBOR, Bucureşti 2000, 130. 

1? Sfinte Dumnezeule, Sfinte tare, Sfinte fără de moarte, miluieste-ne pe noi”. 

18 Sfânt, Sfânt, Sfânt Domnul Savaot! Plin este cerul şi pământul de mărirea ta. Osana 
întru cei de sus. Binecuvântat este cel ce vine întru numele Domnului. Osana întru cei de 
sus!” 

1 D, STĂNILOAE, „Cântarea liturgică comună, mijloc de întărire a unităţii în dreapta 
credinţă”, Ortodoxia 33 (1/1981) 58. 

amestecat placerea cantarii in dogme, ca, prin placerea si dulceata auzului, sa 
plinim fără să ne dăm seama folosul cuvintelor, cum fac unii doctori înţelepţi, 
care, dându-le unor bolnavi să bea medicamente foarte amare, ung buzele 
paharului, de multe ori, cu miere”. 


Sau în alt loc: 


Cântarea dă strălucire sărbătorilor, produce întristarea cea după Dumnezeu, 
căci cântarea e lucrul îngerilor, e vietuire cerească, tămâie duhovnicească. Este 
o invenţie inteleapta a Dascălului [Dumnezeu], care a meşteşugit ca în acelaşi 
timp să cântăm şi să învăţăm cele de folos. Prin ea se întipăresc mai bine în 
suflete învățăturile”. 


Desi cântarea nu este numai mijloc de întărire în virtute şi în credință, 
prin însuşirea adevărurilor transmise prin intermediul textului cântat, ci 
şi mijloc de întărire a iubirii şi comuniunii, acelaşi sfânt părinte spune: 


Cine oare mai poate fi socotit vrăjmaş al altuia, atunci când îşi uneşte glasul 
la un loc cu el, pentru a-i da laolaltă laudă lui Dumnezeu? Psalmodia aduce cu 
sine tot ce poate fi mai bun: iubirea, făcând din tovărăşia laolaltă a glasului un 
fel de trăsură de unire între oameni, adunând credincioşii împreună într-un 
singur glas”. 


Acelaşi fapt îl subliniază şi sfântul Ambroziu, episcopul Milanului, cel 
care a fost unul dintre promotorii cântării în comun. El spune că „psalmul 
este chezăşie a păcii şi armoniei, un fel de chitară care scoate o singură 
cântare din glasuri felurite şi deosebite. Într-adevăr, mare legătură de 
unitate este strângerea tuturor credincioşilor într-un singur cor! Sunt 
deosebite sunetele chitarei, dar simfonia este una””?. 

Însă cea mai tulburătoare dintre lucrările rugăciunii cântare ne-o 
mărturiseşte fericitul Augustin. Cu el s-a petrecut acest fapt. Cântarea 
trezeşte pocainta şi are putere de a converti. Nu de la o confesiune la alta, 
de la o Biserică la alta, deşi se poate întâmpla şi aceasta, ci convertire de 
la înstrăinarea de Dumnezeu la slujirea lui. Ea ne ajută să ne întoarcem 
la Dumnezeu pe calea lacrimilor. Pe această treaptă, cântarea este 


°° VASILE CEL MARE, Omilie în psalm I: PG 29, 212C, citat de D. STĂNILOAE, „Cântarea 
liturgică comună...”, 60. 

21 VASILE CEL MARE, Omilie în psalm I: PG 29, 213B, citat de D. STĂNILOAE, „Cântarea 
liturgică comună...”, 60. 

22 VASILE CEL MARE, Comentariu la psalmi, 25, citat de Ene BRANIȘTE, ,,Temeiuri 
biblice...”, 23. 

23 AMBROZIU DE MILANO, Enarratio in psalmum, I, 9: PL 14, 968-969, citat de Ene 
BRANIȘTE, „Lemeiuri biblice...”, 24. 


166 


purtătoare de har şi lucrează cu puterea acestuia. El a fost mişcat 

deopotrivă de „inimile şi vocile fraţilor care se uneau cu mare zel în timpul 

cântării””* şi de frumuseţea tainică a cântării înseși. 
Nu mă săturam în acele zile — se confesează el — de o dulceaţă uimitoare, 
gândindu-mă la adâncimea planurilor tale pentru mântuirea neamului 
omenesc. Cât am plâns în imnele şi cântecele tale, mişcat adânc de glasul 
Bisericii tale, care răsunau plăcut. Acelea curgeau în urechile mele şi adevărul 
se scurgea în inima mea şi clocotea de aici simtirea evlaviei, şi curgeau 
lacrimile, şi mă simțeam bine cu ele”. 


Dumnezeu atinge tainic adâncurile ființei noastre si trezeşte izvoarele 
de viata sfântă nu doar prin intermediul cuvântului sfânt al Scripturii, nu 
numai prin intermediul întâmplărilor concrete din viata noastră si al 
evenimentelor istorice, nu numai prin glasul semenilor nostri, ci si prin 
intermediul rugăciunii şi al cantarii’®. Cântarea este un alt mod în care 
Dumnezeu ni se adresează, în care ne comunică și ni se comunică, un alt 
mod in care ne provoacă la dialog intim şi personal. Privită astfel, ea are 
o funcție sfintitoare în cadrul cultului divin şi în viaţa credincioşilor şi un 
extrem de bogat potential pastoral-misionar”’. 


4. Semnificatiile artei bisericeşti in cadrul vieţii liturgice 


S-a spus că arta bisericească, în general, şi pictura bisericească, în 
special, reprezintă Biblia neştiutorilor de carte“. Pornind de la aceasta 
afirmaţie, vom încerca să vedem ce conţinuturi are şi transmite această 
„Biblie” pentru neştiutorii de carte, sau această „altfel” de Sfântă 
Scriptură. 

Arta bisericească are o accentuată funcție catehetică, didactică sau 
instructiv-educativă. Ea însoţeşte rostirea cuvântului şi continuă să 
vorbească atunci când cuvântul încetează a se mai rosti. In Ortodoxie, 


24 AUGUSTIN DE HIPPONA, Confessiones, IX, 7; trad. română, EIBMBOR, Bucureşti 1985, 
193. 

25 AUGUSTIN DE HIPPONA, Confessiones, IX, 6; trad. română, 193. 

2 Cf. studiul nostru intitulat: „Limbajul liturgic al lui Dumnezeu”, în „În Biserica Slavei 
Tale”. Studii de teologie şi spiritualitate liturgică, I, Erota, laşi 2003, 51-58. 

21 Cf. Vasile STANCIU, „Cântarea cultică ortodoxă, mijloc de activitate misionară”, Studii 
Teologice 37 (7-8/1985) 539-553; Nicodim BELEA, „Funcţia comunitară şi soteriologică a 
cântării în comun în biserică”, Mitropolia Ardealului 31 (2/1986) 165-167. 

2 „Ceea ce este Scriptura pentru cei ce ştiu să citească, aceea este pictura pentru cei 
neinvatati, pentru că în ea chiar şi cei neştiutori văd ce trebuie să urmeze”, GRIGORE CEL 
MARE, Epistolarum liber, X, 13: PL 27, 1128C, citat de Ene BRANIȘTE, Liturgica generală, 
425. 

Evanghelia, textele liturgice şi icoana stau împreună”, explicându-se 
reciproc. Chipul sfântului zugrăvit în icoane exprimă în culori dăltuirea 
sfintei Evanghelii în persoana umană. 

De asemenea, în cadrul cultului divin, arta bisericească are o funcţie 
anamnetică”. Ea aminteşte permanent de chipurile multe şi diferite în 
care Dumnezeu a lucrat în lume. Este memoria în imagini a istoriei 
mântuirii. Reprezentarea iconografică a persoanelor sfinte şi a 
evenimentelor din istoria mântuirii, spre permanentă aducere-aminte, se 
întemeiază pe cuvintele Mântuitorului rostite la cina cea de taină: 
„Aceasta să faceţi spre pomenirea mea” (Lc 22,19). Pomenirea şi amintirea 
Mântuitorului Hristos nu se rezumă la reproducerea cuvintelor rostite de 
el şi la săvârşirea actelor pe care el le-a săvârşit, ci impun şi redarea a 
ceea ce ochii au văzut. Dacă cele auzite sunt pomenite şi amintite prin 
cuvânt, iar cele lucrate de Mântuitorul sunt amintite prin acte şi gesturi 
liturgice, cele văzute de cei ce i-au urmat lui sunt amintite prin imagini. 
Altfel spus, icoana este un alt mod de a ne aminti şi de a-l pomeni pe 
Cristos, împlinindu-i astfel porunca. 

Însă a rămâne doar la funcţia catehetică, cea care descrie evenimente 
şi persoane, şi la cea anamnetică, care tezaurizează, înregistrează şi 
păstrează în memorie evenimentele şi persoanele implicate în ele, ar 
însemna să subevaluăm rolul artei bisericeşti în cadrul cultului divin 
ortodox. De aceea, trebuie să spunem că arta bisericească îl descoperă sau 
revelează" pe Dumnezeu, descoperind totodată adevăruri mantuitoare. Pe 
această treaptă, pe lângă formă şi culoare, arta capătă şi conţinut. În chip 
paradoxal, arta bisericească revelează şi ascunde în acelaşi timp. Este 
revelatoare pentru sufletul credincios sau pentru cel aflat în căutare şi 
ascunde faţă de cel care priveşte doar ca să-şi încânte ochii, să-şi satisfacă 
curiozitatea, sau din motive de ordin strict profesional. Pentru cel 
credincios sau pentru cel aflat în căutarea lui Dumnezeu, „imaginea sfântă 
devine cale de comunicare cu Dumnezeu”. Aceasta nu se întâmplă decât 
atunci când cel ce priveşte este angajat ferm şi responsabil în căutarea 
împărăției lui Dumnezeu. „Icoana ne interpelează, dar nu ne vorbeşte cu 
adevărat decât în momentul când întoarcem spatele împărăției trupului, 


29 Michel QUENOT, Icoana, fereastră spre absolut, Editura Enciclopedică, Bucuresti 1990, 
86. 

°° Marchita B. MAUCK, „Liturgical art”, în The New Dictionary of Sacramental Worship, 
ed. Peter E. FINK, The Liturgical Press, Collegeville, Minnesota 1990, 66. 

5: Marchita B. MAUCK, „Liturgical art”, 67. 

3? Marchita B. MAUCK, „Liturgical art”, 68. 


168 


pentru a primi Duhul Sfânt, care numai el poate să ne umple de o bucurie 
desăvârşită”*”. Urcusul pe noi trepte duhovniceşti ne ajută să descoperim 
noi dimensiuni ale adevărului revelat prin icoană. Aşa cum fapta grăieşte 
mai mult decât cuvântul, icoana descoperă mai profund adevărul revelat 
decât îl descoperă cuvântul: „Cuvântul găseşte în icoană, pe de o parte, un 
suport de neînlocuit, dar, pe de altă parte, icoana oferă, mai ales, o mai 
mare revelare a misterului afirmat”. 

Puterea revelatoare pe care arta bisericească o cuprinde în sine 
stabileşte o relaţie foarte strânsă şi profundă între aceasta şi învăţătura 
de credinţă. Învățătura de credinţă se exprimă, se propovăduieşte şi este 
apărată prin intermediul artei şi arhitecturii bisericeşti. Este de-ajuns să 
reamintim faptul că una dintre funcţiile principale pe care arta 
bisericească le comportă este cea didactică şi că o urmare firească a 
precizării învăţăturii de credinţă privitoare la sfintele icoane, într-un 
cadru oficial, la al VII-lea Sinod ecumenic (Niceea, 787), a fost apariţia 
variatelor tipuri de icoane, ca să ne dăm seama că arta bisericească şi, mai 
cu seamă, iconografia exprimă şi apără învăţătura de credinţă a Bisericii. 
Mai mult vom insista aici arătând cum arta bisericească exprimă 
adevărurile de credinţă. 

Potrivit programului iconografic statornicit în Ortodoxie”, în turla 
centrală a bisericii, turla ce se află deasupra naosului, se pictează, în 
mijloc, icoana numită Pantocrator (Atottiitorul). În jurul Pantocratorului 
se zugrăvesc cele nouă cete îngereşti, iar pe pereţii verticali, acolo unde 
locul permite, sunt reprezentate chipuri ale sfinţilor prooroci. Următorul 
registru este destinat reprezentării sfinților apostoli, iar dedesubt se 
zugrăveşte dumnezeiasca Liturghie, numită şi Liturghia cerească sau 
ingereasca’’. Această reprezentare poate fi intercalată şi mai sus, între 
Pantocrator şi registrul ce reprezintă chipurile sfinţilor apostoli. Chiar la 
baza turlei, pe pandantivi, se zugrăvesc chipurile celor patru sfinți 


33 Michel QUENOT, Icoana, fereastră spre absolut, 63. 

34 Michel QUENOT, Icoana, fereastră spre absolut, 86. 

55 Ene BRANIȘTE, „Programul iconografic al bisericilor ortodoxe — îndrumător pentru 
zugravii de biserici”, Biserica Ortodoxă Română 92 (5-6/1974) 730-771. 

% În această reprezentare apare Mântuitorul, în mijloc, slujind ca mare arhiereu, având 
în partea dreaptă şi în partea stângă îngeri — preoţi şi diaconi, în atitudine de mişcare şi 
purtând către altarul (sfânta Masă) din centrul reprezentării ori discul şi potirul cu sfintele 
Daruri (ca la Vohodul Mare la Liturghia arhierească), ori sfântul Epitaf simbolizând trupul 
mort al Domnului (ca la procesiunea înconjurării bisericii cu sfântul Epitaf la slujba 
Prohodului din Vinerea Sfintelor Patimi). Cf. Ene BRANIȘTE, „Programul iconografic...”, 
731. 

Evanghelisti, insotite de reprezentarile lor simbolice. Ce vor sa exprime 
toate aceste reprezentări? 
După sfântul Simeon al Tesalonicului, 


Biserica lui Dumnezeu închipuieşte cerul împreună cu raiul care dăruieşte 
darurile cereşti, pentru că are în ea nu lemnul vieţii de atunci, ci pe însăşi 
Viaţa ce se jertfeşte şi se dă. Ea nu are lemnul cunostintei care să pricinuiasca 
goliciunea celor ce vor mânca, ci pe Înţelepciunea cea vie care se dă pe sine ca 
hrană şi băutură... În dumnezeiasca biserică noi intrăm ca în rai sau ca în cer”. 


Sfântul Maxim Mărturisitorul, în al său Poem despre Sfânta Sofia din 
Edesa, spune: „de mirare lucru este că, în micimea ei, biserica este 
asemănătoare marelui univers... Cupola e asemeni cerului cerurilor... E 
zidită cu temeinicie pe partea sa de jos. Arcele sale reprezintă cele patru 
parti ale lumii”. Iar patriarhul Gherman al Constantinopolului spune: 
„Biserica este cerul pe pământ, în care locuieşte Dumnezeu cel ceresc”. 
Biserica este, deci, imaginea raiului, imaginea împărăției lui Dumnezeu. 
Împărăţia lui Dumnezeu este simbolizată în biserică de turla centrală 
aşezată pe naos şi, mai ales, de felul în care ea este întocmită şi 
împodobită. În jurul Împăratului Slavei sunt adunaţi îngerii, aceia care-l 
laudă neîncetat; profeţii, aceia care l-au vestit şi l-au făcut cunoscut 
oamenilor înainte de venirea sa; şi apostolii, aceia care l-au vestit în lume 
după învierea şi înălţarea sa la cer. În plus, la baza turlei, apar încă o dată 
patru dintre sfinţii apostoli, aceia care au consemnat în scris o parte din 
ceea ce au propovăduit lumii despre Hristos cel prezis de prooroci, 
întrupat, răstignit şi înviat. Această alcătuire este expresia învăţăturii 
despre Biserică reflectată în Epistola către Efeseni a sfântului apostol 
Pavel, în care citim: „Zidiţi fiind pe temelia apostolilor şi proorocilor, 
piatra cea din capul unghiului fiind însuşi lisus Hristos” (2,20). 

Împărăţia lui Dumnezeu, pe care o preînchipuie turla centrală a 
bisericii, nu este izolată şi închisă în sine, ci este orientată spre lume. „Cu 
privirea coborând spre credincioşii adunaţi în biserică, Hristos pare că 


87 SIMEON AL TESALONICULUI, Despre Sfânta Biserică, cap. 140 şi 155, citat de Toma 
TEODORESCU, Tractat asupra tuturor dogmelor credinţei noastre ortodoxe, după adevăratele 
principii puse de Domnul nostru lisus Hristos şi urmaşii Săi, Bucuresti 1865, 125-129. Cf., 
mai pe larg, Nicolae D. NECULA, „Simbolismul locaşului de cult în opera liturgică a 
Sfântului Simeon, Arhiepiscopul Tesalonicului (secolul XV), Glasul Bisericii 42 (10- 
12/1983) 634-650. 

38 Paul EVDOCHIMOV, Arta icoanei, o teologie a frumuseţii, Meridiane, Bucuresti 1992, 
128. 

3 Dumitru STĂNILOAE, „Locaşul bisericesc propriu-zis, cerul pe pământ sau centru 
liturgic al creaţiei”, Mitropolia Banatului 31 (4-6/1981) 285. 

scrutează adâncul inimilor”. Dand expresie aceluiaşi adevăr, Paul 


Evdochimov spune: 


Catedralele de odinioară erau încărcate de o forță şi de o intensitate 
supranaturală; dinamismul lor taie şi azi răsuflarea... În gotic, verticalele şi 
masa de pietre se aruncă violent spre infinit şi trag după ele spiritul omului. 
Din contră, în Sfânta Sofia, totul se ordonează în jurul unei axe centrale, 
încoronată de maiestatea unei cupole, şi exprimă frumuseţea într-un mod mai 
esoteric [mai lăuntric], venind dintr-o adâncime tainică şi dintr-o înălțime 
nelimitată, care, coborând peste om, îl umple de o pace transcendentă... Prin 
liniile ei, cupola traduce mişcarea coborâtoare a iubirii dumnezeiesti; 
sfericitatea ei îi reuneşte pe toţi oamenii în sinaxă [adunare liturgică], în 
trupul lui Hristos. Sub cupolă noi ne simţim protejaţi, scăpaţi de angoasa 
pascaliană a spaţiilor infinite“. 


Turla centrală este sintetizată de sfântul Altar, locul unde se întâlneşte 
cerul cu pământul şi hotarul unde începe veşnicia, tocmai datorită 
modului alcătuirii şi împodobirii acestuia. Aici, pe boltă, este zugrăvit 
chipul Sfintei Fecioare cu Pruncul în braţe. Deşi, la prima vedere, 
zugrăvirea chipului Sfintei Fecioare în sfântul Altar ar părea să 
contravină învăţăturii, comună Ortodoxiei, Romano-Catolicismului şi 
Bisericilor Vechi Orientale, care spune că slujirea Altarului este rezervată 
doar persoanelor de parte bărbătească, în realitate, zugrăvirea chipului 
Maicii Domnului în sfântul Altar este expresia unui adevăr fundamental, 
şi anume: cea în care s-a întâlnit cerul cu pământul, divinul cu umanul, 
prin întruparea Mântuitorului Hristos, este Maica Domnului. În sfântul 
Altar se întâlneşte permanent cerul cu pământul, în sfânta Liturghie, 
pentru că aici reactualizăm şi ne aducem permanent aminte „de toate cele 
ce s-au făcut pentru noi: de cruce, de groapă, de învierea cea de a treia zi, 
de suirea la ceruri, de şederea de-a dreapta şi de cea de-a doua şi slăvită 
iarăşi venire”’’. De aceea, prezența Maicii Domnului, a celei ce a unit cerul 
cu pământul prin naşterea Fiului lui Dumnezeu, în sfântul Altar, acolo 
unde permanent se uneşte cerul cu pământul, este posibilă şi justificată. 

Am menționat mai sus că altarul sintetizează turla centrală. Nu numai 
asemănarea unor scene picturale fac din altar o sinteză a turlei de pe 
naos*’, ci şi modul în care este alcătuită sfânta Masă. În Slujba de sfințire 


+ Michel QUENOT, Icoana, fereastră spre absolut, 90. 

4 Paul EVDOCHIMOV, Arta icoanei, o teologie a frumuseţii, 129-130. 

“ Liturghier, 138. 

+ În sfântul Altar, ca o reflexie a Liturghiei cereşti, care se pictează sub Pantocrator, 
este reprezentată Liturghia arhierească sau Împărtăşirea sfinţilor apostoli. Cf. Ene 

a bisericii noi zidite este prevăzut ca pe sfânta Masă, in cele patru 
unghiuri, să fie aşezate chipurile celor patru sfinţi Evanghelişti. Acest fapt 
arată, potrivit sfântului Simeon al Tesalonicului, că Biserica s-a adunat 
din cele patru margini ale lumii şi s-a zidit prin propovăduirea sfintei 
Evanghelii“*. Ceea ce este interesant şi important, în acelaşi timp, este 
faptul că împărăţia lui Dumnezeu, reprezentată în chip simbolic prin 
împodobirea turlei principale, se sprijină pe cei patru sfinți Evanghelisti, 
aşa cum şi Altarul în care se uneşte cerul şi pământul şi în care împărăţia 
lui Dumnezeu se întinde permanent până la noi şi ne cuprinde, iar noi 
intrăm permanent în ea, se sprijină tot pe cei patru sfinţi Evanghelişti. 
„Fără altar, nu poate fi biserică, ci numai casă de rugăciune care se 
împărtăşeşte de sfințenie numai prin rugăciune, fără să fie sălăşluirea 
slavei lui Dumnezeu, nici lăcaşul lui şi neavând dumnezeiască puterea sui 
rugăciunile noastre prin darul său către Dumnezeu””, spune sfântul 
Simeon. Deci ceea ce-i conferă calitatea de biserică este sfântul Altar, 
tocmai pentru faptul că el sintetizează ceea ce este Biserica în totalitatea 
ei: imaginea împărăției lui Dumnezeu. O dovadă în plus este sfântul 
Antimis, pe care, de asemenea, apar chipurile sfinţilor Evanghelişti în cele 
patru unghiuri şi ale celorlalți sfinţi apostoli înconjurând icoana punerii 
în mormânt a Mântuitorului lisus Hristos. Conţinutul lui face din Antimis 
o biserică „portabilă”. În biserică, sfânta Liturghie se oficiază permanent 
pe sfântul Antimis desfăcut pe sfânta Masă. Când, din motive 
binecuvântate, sfânta Liturghie se oficiază în afara bisericii, ea nu se 
poate oficia fără sfântul Antimis. Cu alte cuvinte, chiar şi atunci când 
săvârşim Liturghia în afara bisericii, datorită sfântului Antimis, noi o 
săvârşim, de fapt, tot în biserică, şi aceasta întrucât arta şi arhitectura 
bisericească nu sunt elemente adăugate şi exterioare vieţii liturgice în 
Biserica Ortodoxă, ci parti constitutive ale acesteia şi, împreună cu ea, în 
relaţie strânsă cu învăţătura de credinţă şi expresii ale ei. 


5. Vocatia unificatoare a cântării şi a artei bizantine într-o lume 
tot mai divizată 


BRANIȘTE, „Programul iconografic...”, 371. 

“4 SIMEON AL TESALONICULUI, Despre Sfânta Biserică, cap. 101 şi 105, trad. cit., 120-129. 
Cf. N.D. NECULA, „Simbolismul locaşului de cult...”, 643. 

15 SIMEON AL TESALONICULUI, Despre Sfânta Biserică, cap. 10, trad. cit., 109. 

„Astăzi, Biserica se află într-o lume împărţită între tradiţie si 
modernitatea secularizat“. Acest context poate genera două stări de 
lucruri la fel de periculoase: pe de o parte, ispita modernizării artei, 
arhitecturii şi cântării sacre, determinată de tendinţa lumii în care trăim 
şi în care totul” se modernizează; şi, pe de altă parte, pericolul 
încremenirii autosuficiente la umbra dictonului „aşa e tradiţia”. În primul 
caz, s-ar putea pierde total legătura cu izvorul din care s-au plămădit arta 
şi muzica autentice, anume, rugăciunea în comuniune a celor vii cu cei 
adormiti, a celor sfinți împreună cu a celor ce doresc să se sfinteasca, 
având în vedere că „spaţiul vital al artei, ca şi al muzicii bizantine este 
rugăciunea”". În cel de-al doilea caz, s-ar putea pierde legătura cu 
realitatea concretă în care trăim, condamnându-ne de bunăvoie la 
autoizolare. 

Şi arta, şi cântarea sacră sunt surse de bucurie curată şi sfântă. Aşa a 
definit rolul artei Constantin Brâncuşi. El spunea: „Nu căutaţi mistere în 
lucrările mele; ele vă oferă bucurie curată, cei ce sunt aproape de 
Dumnezeu au înţeles acest lucru”**. Deci arta ascunde în sine taina 
comuniunii omului cu Dumnezeu care ne deschide spre bucuria curată şi 
netrecătoare. 


Acelaşi lucru se poate spune şi despre muzica bizantină; ea produce bucurie 
curată, care vine în sufletul omului după ce el se curateste de patimile egoiste; 
de aceea, toată muzica bizantină poartă în ea pecetea ascezei, a sfintelor 
nevointe. Cântările de Paşti, de pildă, sunt compuse de oamenicare şi-au plâns 
păcatele în timpul Postului Mare, de oameni care au trăit în asceză, de oameni 
care au încercat permanent să se detaşeze de toată grija cea lumească; nu ca 
să rămână într-un vid, cica să se ataşeze de Cel Netrecător, de Cel cu adevărat 
Viu, de Cel care are viata din belşug, Hristos cel înviat”. 


Aproximativ în aceeaşi termeni, cu referire la cântarea bisericească, dar 
cu aplicare şi în cazul artei şi arhitecturii bisericeşti, se exprimă şi 
teologul grec Christos Yannaras: 


Biserica a dezvoltat un gen de muzică ce nu satisface sentimentul, ci muzica 
bisericească provoacă o stare de trezvie. Muzica bisericească nu are în vedere 


15 DANIEL, Mitropolit al Moldovei şi Bucovinei, „Psalmodia — respiraţia rugăciunii”, in 
„Byzantion”, Revista de arte bizantine, II, Academia de Arte „George Enescu”, laşi 1996, 
4. 

* Nicolae DASCĂLU, „Tinerețea artei bizantine”, în Byzantion Romanion, III, Editura 
Artes, Academia de Arte „George Enescu”, laşi 1997, 4. 

“8 DANIEL, „Psalmodia — respiraţia rugăciunii”, 3. 

+ DANIEL, „Psalmodia — respiraţia rugăciunii”, 3. 

sentimentele individuale, ci urmăreşte să transforme această prezenţă 
colectivă în relaţie şi comuniune. Când mergem într-o sală de concerte, toţi 
stau unul lângă altul, necunoscându-se şi neavând nici o relaţie între ei... În 
Biserică, rolul muzicii nu este acesta. Rolul muzicii este acela de a face din toţi 
un trup euharistic; ne ajută să transformăm viata noastră în comun în ofrandă 
adusă lui Dumnezeu”. 


Despre cântarea bisericească, dar şi despre arta şi arhitectura 
bisericească, se poate spune că sunt ortodoxe dacă sunt în conformitate cu 
Liturghia ortodoxă”, cu spiritul şi conţinutul acesteia, în care se reflectă 
Sfânta Scriptura şi teologia sfinților părinți. Ele sunt învelişuri ce învăluie 
misterul liturgic, dar îl şi revelează în acelaşi timp. Pe această treaptă, ele 
nu mai pot fi acuzate de încremenire şi nu mai reclamă necesitatea 
„modernizării”. Frumuseţea tainică a Liturghiei, ca şi a întregului cult 
divin, exprimată prin imagine, formă arhitectonică şi cântare, este 
„respiraţie” vindecătoare într-o lume îmbolnăvită de patimi. 

În relaţiile intercreştine, arta sacră, cu formele ei multiple de 
exprimare, nu este doar o modalitate de afirmare a identităţii, ci şi un 
posibil câmp de dialog în care sunt invitaţi să se întâlnească toţi cei 
iubitori de frumuseţe sfântă, dătătoare de bucurie veşnică. 


°° Christos YANNARAS, Ortodoxie şi Occident, Editura Bizantină, Bucuresti 1995, 108, 
citat de Nicolae DASCALU, „Tinereţea artei bizantine”, 4. 
5 DANIEL, „Psalmodia — respiraţia rugăciunii”, 4. 


MUZICA IN GANDIREA : 
FILOZOFICO-TEOLOGICA MEDIEVALA 


Asist. univ. pr. Florin Spatariu 
Institutul Teologic Romano-Catolic laşi 


1. Locul artelor în gândirea estetică medievală 


Evul Mediu este cunoscut ca fiind perioada cea mai bogată în domeniile 
filozofiei, teologiei şi artei, cu toate ramurile lor (literatură, pictură, 
arhitectură şi muzică). 

Dacă, în domeniul artelor figurative, rodul gândirii medievale îşi spune 
cuvântul şi astăzi prin patrimonii inegalabile lăsate umanităţii, în 
domeniul artei muzicale, prezenţa aspectului practic şi cel teoretic este la 
fel de abundentă. Un Ev Mediu fără muzică nu s-ar putea concepe, aşa 
cum nu s-ar putea concepe un Ev Mediu fără filozofie şi fără teologie, 
pictură, arhitectură etc. Dacă ar fi să definim încă de la începutul acestei 
consideraţii Evul Mediu, una dintre cele mai potrivite definiţii ar fi cea a 
lui Gerard Denizeau: perioada de maximă comuniune dintre filozofie, 
teologie şi arte’. 

Care este elementul ce a realizat această comuniune? Concluziile 
comune la care s-a ajuns în urma cercetărilor din diferite domenii de 
gândire şi creaţie au fost că ideile de bază din Evul Mediu au fost stabilite 
de timpuriu şi transmise de la o generaţie la alta, prin intermediul 
teologiei. Artele în acest „tot” erau subordonate concepţiei filozofico- 
teologice generale a vremii. Deosebirile erau mai mult de natură 
metodologică, însă concluziile erau mereu comune’. 

A existat o singură mare controversă doctrinală în domeniul picturii; 
iconoclasmul din secolele VIII-IX. Însă şi această controversă a fost cu 
privire la venerarea imaginilor, şi nu la pictarea şi motivarea originii lor. 

În concluzie, Evul Mediu, în afară de controversa iconoclasmului, nu a 
cunoscut controverse majore. Divergentele se reduceau, de cele mai multe 
ori, la amănunte. 

Este posibil să se înțeleagă că prezenţa unităţii ar fi fost dată doar de 
rodul religiozităţii. Religioasă era şi arta antică. Arta medievală nu a fost 


1 G. DENIZEAU, Larousse, Meridiane, Bucureşti 2002, 2. 
> W. TATARKIEWICZ, Istoria esteticii, II, Meridiane, Bucuresti 1978, 195. 

in intregime teologica sau doar de orientare teologica. Noutatea a constat 
în faptul că Evul Mediu depindea de o religie diferită de cea din 
antichitate: creştinismul care, prin dogme precise, a imprimat artei o 
direcție precisă. Ideea centrală în arta era că frumosul derivă din 
Dumnezeu şi trebuie să reflecte frumuseţea divină; codul după care se 
ghida arta era dezvăluirea adevărului moral pe care îl propunea, adică 
adevărul frumosului în artă să fie cât mai conform cu frumosul divin, să 
îndemne spre bine şi spre contemplatie şi să fie o copie cat mai fidelă a 
inefabilului’. 


2. Muzica in conceptia filozofico-teologica de la inceputul 
Evului Mediu 


De la bun început, trebuie precizat că primul mileniu creştin şi 
începutul mileniului al II-lea, până în secolul al XIII-lea (momentul 
apariţiei şi impunerii muzicii polifonice), a fost predominat de aspectul 
speculativ despre muzică. Muzica era privită mai mult sub aspect 
speculativ decât din punct de vedere practic. Partea practică, muzicienii 
care practicau muzica erau consideraţi inferiori celor ce făceau speculaţii 
despre muzică. Muzicianul ideal nu era cel care practica muzica, ci cel care 
ştia să vorbească despre muzică, să creeze idei despre muzică, şi nu 
melodii. Iacob din Liège făcea următoarea afirmaţie: „Acela este muzician 
adevărat şi desăvârşit, care posedă muzica teoretică, îndrumătoarea celei 
practice. În aspectul ei principal, muzica e mai degrabă speculativă decât 
practică”. 

Artizanul (artifex) muzical era considerat de multe ori un falsificator 
al armoniei muzicale din univers, ca urmare a faptului că el încerca să 
reproducă şi să creeze el însuşi o muzică, fapt pentru care muzica lui era 
numită artificialis. Gil de Zamora împărtăşeşte aceeaşi idee: 


Trebuie ştiut că este numit muzician nu acela care produce cu mâinile muzica, 
ci cu adevărat muzician este acela care, datorită inclinatiei sale naturale, 
discută despre muzică şi explică înţelesul acesteia pe baza unor anumite 
principii raţionale. Căci orice artă şi ştiinţă este în mod natural mai demnă de 
cinstire decât meşteşugul care se desăvârşeşte cu mâinile şi strădania 
meşteşugarului?. 


A gândi şi a exprima idei despre muzică era idealul. 


3? W. TATARKIEWICZ, Istoria esteticii, II, 426. 
1 W. TATARKIEWICZ, Istoria esteticii, II, 203. 
5 W. TATARKIEWICZ, Istoria esteticii, II, 204. 

Această concepţie a fost părăsită începând cu secolul al XIII-lea, 
perioadă în care începe să se impună muzica polifonică şi cea cu caracter 
laic. Muzica nu mai era un patrimoniu unic al Bisericii. Ea a început să 
prindă un dublu contur: pe de o parte, a început să iasă din sfera Bisericii 
şi să fie prezentă în ambientul laic, iar pe de altă parte, a început să 
introducă în Biserică parfumul polifoniei, prin bogăţia impletirii mai 
multor voci. Primatul muzicii gregoriene şi a monodiei a început să cedeze 
în favoarea altor forme muzicale polifonice noi. 

Este, de asemenea, perioada în care se impun nu cei care creează idei 
despre muzică, ci cei care creează melodii. Aspectul speculativ continuă în 
gândirea scolasticilor şi, în paralel, se dezvoltă aspectul practic, începe să 
abunde creația muzicală. Idealismul concepţiei antice şi din prima 
perioadă medievală este înlocuit de aspecte practice şi de atitudini 
concrete ale Bisericii faţă de muzică. 

Teoria muzicală medievală din prima parte a Evului Mediu a fost un 
patrimoniu la care au contribuit cei mai mari gânditori, muzicologi, în 
acelaşi timp, clerici sau monahi ai Bisericii Occidentale. 

În conţinutul scrierilor lor erau dezvoltate, în special, argumente care 
în mod uzual sunt numite matematico-acustice (distanţa dintre intervalele 
muzicale şi raportul consonanta-disonanta), filozofice (natura şi originea 
muzicii), psihologice (efectele muzicii asupra oamenilor). 


2.1. Concepţia matematico-acustică 


Concepţia medievală despre muzică a fost o preluare a concepţiei antice 
despre muzică. Teza principală era că esența muzicii stă în proporție şi 
număr, idee preluată de la pitagoreici. Ideea a fost preluată şi asimilată 
de Casiodor care afirma că musica est disciplina, quae de numeris 
loquitur’. Gânditorii medievali legau muzica mai strâns de matematică 
decât de estetică, deşi o priveau ca pe o artă, pentru ei, era mai mult o 
ştiinţă”. Convingerea lor era că tot ce e suav in melodie e produs de număr 
prin mărimile fixe ale sunetelor: „Îmi dau seama că nimic altceva nu place 
sufletului şi nimic nu produce frumuseţe în afară de intervalele raţionale 
ale diferitelor sunete, care, strânse împreună, produc dulceata melodiei 


€ R. ALLORTO, Nuova storia della musica, Ricordi, Milano 2000, 70. 
Muzica este disciplina care vorbeşte despre numere. 
5 W. TATARKIEWICZ, Istoria esteticii, II, 334. 

muzicale. Nu diferitele sunete produc dulceata armoniei, ci relaţiile 
sunetelor şi proporţiile lor””. Această concepţie a fost dominantă. 

Muzica nu era doar corelată cu matematica, ci era o ramură a 
matematicii. Astfel, conceptul de proporţie a devenit conceptul central în 
muzică, iar fiindcă despre proporţie se ştia că derivă din realitate, teoria 
muzicii a fost privită ca o ramură a teologiei existenţei. Oriunde există 
armonie sau un raport numeric adecvat, există muzică (consonantia 
habetur in omni creatura)”. 


2.2. Concepția filozofică 


Care era natura şi originea muzicii? Cu privire la originea muzicii, de-a 
lungul istoriei au fost diferite concepţii. În general, muzica era atribuită 
divinității. Însă care era natura şi în ce subzista muzica era o problemă ce 
i-a provocat atât pe filozofii antichităţii, cât şi pe cei medievali. 

Iacob din Liege spunea următorul lucru: „Muzica, în general, se aplică 
în mod obiectiv tuturor, lui Dumnezeu şi creaţiilor sale spirituale sau 
fizice, cereşti şi omeneşti, ştiinţelor teoretice şi celor practice”. 

De la această concepţie universalistă s-a trecut la o altă întrebare: în 
ce subzistă muzica? Concepţia despre muzică s-a divizat astfel în trei 
secţiuni: musica mundana (muzica din univers), musica humana (muzica 
din om) şi musica instrumentalis (muzica născută din operele omului) ?. 
Teoria aceasta, preluată de la pitagoreici, a fost universal acceptată de 
teoreticienii muzicali medievali. 

Musica mundana era acea muzică a sferelor, a universului, o muzică ce 
crea echilibru între sferele universului; musica humana era acea muzică 
din sufletul omului care consta în armonia lăuntrică; musica 
instrumentalis era muzica inventată de om şi produsă cu ajutorul 
instrumentelor muzicale. Astfel, medievali au împărțit natura muzicii in 
două: muzica artificialis (tot ce era creat de om în domeniul muzical) şi 
musica naturalis (muzica din univers, echilibrul, armonia universului). 

Scolasticii, plecând de la această distincţie, priveau muzica umană, 
instrumentală, ca provenind din adevăratul izvor al muzicii universului. 
Artistul, muzicianul, nu ar putea crea la rândul lui o muzică decât dacă 


°’ Ioan Scotus ERIUGENA, De divisione naturae musicae: PL 122, 965. 

10 În orice creatură există consonanta. 

11 IACOB DIN LIÈGE, Speculum musicae (Oglinda muzicii), 86, ed. Grossmannn, II, 122. 
1? Aurelianus DE MOUTIERS-SAINT-JEAN, Musica disciplina, 3, ed. Gerbert, I, 32. 

s-ar inspira din muzica, din armonia universului. Creatia umana nu este 
nimic altceva decât o imitare a muzicii universului. 


2.8. Concepţia psihologică 


Muzicologul şi clericul Guido d'Arezzo, din secolul al XI-lea, în tratatul 
său, Micrologus de Musica, redă poate cel mai frumos, la începutul 
mileniului al II-lea al creştinismului, efectele pe care le produce muzica 
în inima ascultătorului. În esenţă, ideile lui sunt preluate din concepţia 
antică a grecilor despre efectele muzicii. La greci, concepţia psihologică 
despre efectele muzicii a luat denumirea de doctrina etosului muzical. În 
ce consta această doctrină a etosului muzical? Ea indica relaţiile existente 
între unele aspecte ale limbajului muzical şi determinatele stări ale 
sufletului. Doctrina a fost elaborată în ambientul şcolii pitagoreice şi 
dezvoltată sistematic, începând cu secolul al V-lea î.C., de către filozofii 
Damone, Platon şi Aristotel. 

Guido d'Arezzo (995-1050), preluând gândirea greacă antică, a elaborat- 
o şi a redat-o analizată din două puncte de vedere: obiectiv şi subiectiv. În 
creaţia muzicală trebuie să se ţină cont atât de factorul obiectiv, adică de 
armonia eternă, cât şi de factorul subiectiv, adică de gustul ascultătorului. 
Nu se poate separa calitatea obiectivă a unei muzici de calitatea 
subiectivă, emoţională pe care o are în comun şi cu alte arte ce se percep 
prin miros şi văz: „Nu este de mirare că auzul se delectează cu 
diversitatea sunetelor, căci şi privirea se bucură de felurimea culorilor, şi 
mirosul de diversitatea parfumurilor, şi limbii îi plac schimbările 
gusturilor”*. 

Un alt muzicolog medieval, Jean de Muris, în tratatul Musica, vorbeşte 
şi el despre aspectul emotional al muzicii: „Este inerent muzicii ca prin ea 
însăşi să fie o desfătare pentru toți”. 

Adam din Fulda, în tratatul Musica, se îndreaptă spre efectul creat de 
o muzică bună, şi anume o conduită morală corectă şi materializarea 
raţiunii existenței muzicii: lauda lui Dumnezeu. „Muzica, prin măsura 
exactă şi egală a numerelor, îi face pe oameni drepți şi egali în comportări. 
Inviorează spiritul, predispune cugetele spre acceptarea efortului, 


13 R. ALLORTO, Nuova storia della musica, 38. 
14 W. TATARKIEWICZ, Istoria esteticii, II, 205. 
'5 W. TATARKIEWICZ, Istoria esteticii, II, 205. 

dobândeşte, în cele din urmă, pentru suflet mântuire, căci, dintre toate 
artele, ea a fost făcută spre a-l lăuda pe Domnul". 


3. Muzica în concepţia filozofico-teologică scolastică 


Am afirmat mai sus că partea a doua şi finele Evului Mediu, din punct 
de vedere muzical, au fost dominate de aspectul practic. Aspectul teoretic 
nu a lipsit nici el în gândirea scolasticilor, dar s-a supus unei idei generale 
despre artă. Teoria muzicală nu-i mai preocupa atât de mult pe gânditori 
sub aspectele ei de proportionalitate dintre intervale, cosmice, filozofice, 
sau psihologice, ci din punct de vedere al evoluţiei limbajului şi tehnicii 
componistice. Totuşi, se impun câteva idei filozofice centrale. 

Scolastica nu a neglijat problemele estetice ale artei. In sistemul de 
gândire scolastic, muzica era supusă unei concepţii generale despre arte. 

Robert Grosseteste a fost primul estetician franciscan din secolul al 
XIII-lea care a argumentat esteticul în artă din trei puncte de vedere, 
matematica fiind la bază. 


Artele, spunea el, trebuie să cuprindă trei lucruri: logică, muzică şi 
matematică; toate cer o exprimare corectă, pentru care e necesară logica; 
armonie, măsură şi ritm, care necesită muzică; şi matematică, deoarece, în 
operele lor, artiştii fie divizează ceea ce în natură e legat, fie introduc ordine 
şi aranjament, fie dau lucrurilor forme, lucru pentru care e nevoie de 
aritmetică şi geometrie”. 


Giovanni di Fidanza, cunoscut sub numele de Bonaventura, conturează 
un alt tip de orientare, cea dominicană, susţinută şi de Toma de Aquino. 
El spunea că „artistul nu poate crea, ci doar transforma; doar Dumnezeu 
este cel care creează cu adevărat. Totuşi, o operă de artă începe în mintea 
artistului şi există acolo ca idee până când artistul o realizează şi-i dă 
forma””’. 

Toma de Aquino, reprezentantul cel mai autorizat in filozofie al 
scolasticii atinge incidental problema artei în scrierile sale. El merge pe 
aceeaşi linie a artelor, în general, unde include şi muzica. Adoptă cuvântul 
artă pentru toţi artiştii care creează ceva, care, după regula corectă a 
raţiunii lor, ajung la produsul finit al artei prin anumite mijloace fixe. 
Apar totuşi două noutăţi în concepţiile sale: conceptul de valoare în sine 
a artei, indiferent de calităţile morale ale artistului; „în artă nu se cere ca 


16 W, TATARKIEWICZ, Istoria esteticii, II, 205. 
11 W. TATARKIEWICZ, Istoria esteticii, II, 326. 
18 BONAVENTURA, Sententiae, D, 7, 2, q. 2. 

artistul să procedeze bine, ci să facă o opera bună”, pentru că valoarea 
operei de artă rezidă în calităţile obiective ale operei propriu-zise; şi 
conceptul operativ: artele propriu-zise nu sunt arte „speculative”, ci 
„operative”!?. 

În paralel cu aceste opinii filozofice ale marilor gânditori din a doua 
jumătate a Evului Mediu, nu au lipsit nici reacțiile din partea oamenilor 
Bisericii la apariţia noutatilor muzicale care depăşeau canoanele neatinse 
de secole ale Bisericii. 

Apariţia polifoniei creează primele reacţii în sânul Bisericii. La început 
ea întâmpină chiar opoziții. Papa Ioan al XXII-lea, într-o bulă din anul 
1324, îşi exprimă îndoielile cu privire la noua muzică polifonică ce 
pătrundea tot mai mult în Biserica Catolică: 


Unii adepţi ai noii şcoli... se străduiesc să producă, prin notații noi, melodii de- 
a-dreptul rod al invenţiei lor, în dauna muzicii tradiţionale [gregoriene], 
introduc moliciune femeiască prin acest discant al lor [prima melodie care 
acompania melodia gregoriana — polifonia in primul stadiu], siau ajuns pana 
acolo încât să dispretuiasca principiile fundamentale ale antifonarului şi 
gradualului... Muzica se năpusteşte fără odihnă, îmbată urechea fără a 
tămădui sufletul... şi evlavia e dată uitării”. 


Reacţii de acest tip nu au lipsit în faţa unor fenomene de transformare 
muzicale inerente, şi cum ele erau verificate în laboratorul cel mai la 
îndemână, care era mediul bisericesc, era firească opoziţia. 

În timp ce în zona filozofică şi cea bisericească oficială se acceptau sau 
se refuzau părerile şi noutăţile din domeniul artei, într-o altă lume a 
muncii şi a tăcerii mănăstireşti, numeroşi călugări franciscani sau 
benedictini, înclinați spre muzică, puneau bazele teoretice şi practice ale 
muzicii care lua amploare. 

Aşa cum tratatele filozofice şi teologice abundau, la fel de numeroase 
au început să devină şi cele muzicale. În majoritatea dintre ele, monahii 
analizau, transformau şi inventau elemente noi ale limbajului muzical 
scris, vocal sau instrumental. Redau în continuare câţiva autori şi titluri 
de tratate muzicale: Johannes de Garlandia, călugăr de origine engleză 
care a predat la Paris şi Toulouse, a scris tratatul De musica mensurabili 
positio (cca. 1240)”; Frank din Köln a scris tratatul muzical Ars cantus 
mensurabilis (cca. 1260) ”; Johannes de Muris a scris tratatul muzical Ars 


TOMA DE AQUINO, Summa teologiae, I, II, q. 57, a. 5-1. 
2 W., TATARKIEWICZ, Istoria esteticii, II, 198. 

” Despre locul muzicii măsurate. 

* Arta cântului măsurat. 

novae musicae (1319)”*; Philippe de Vitry a scris tratatul Ars nova musicae 
(1320)"*; Marchetto da Padova, cu tratatul muzical Pomerium in arte 
musicae mensuratae (cca.1321)%. 

Exemplele ar putea continua in aceasta directie. Tratatele muzicale 
sunt numeroase şi o data cu apariţia Renaşterii şi a tiparului, ele încep sa 
circule, reprezentând un instrument util în mâna atât a muzicienilor 
teoreticieni, cât şi a celor practicieni. 


Concluzie 


Ca un rezumat la cele expuse mai sus, se poate spune că arta din a 
doua jumătate a Evului Mediu îşi avea, de fapt, o estetică proprie, 
deosebită de cea a teoreticienilor. Pictorii şi sculptorii nu se interesau prea 
mult de ideile înalte elaborate de filozofi sau de canoanele ce legau sau 
dezlegau manifestările lor artistice, iar aceştia, la rândul lor, nu erau 
preocupaţi prea mult de operele lor. Unii discutau despre frumosul etern 
şi dimensiunile filozofice ale artei, ceilalți decorau palatele suveranilor cu 
o frumuseţe de tipul cel mai temporal; unii speculau armoniile muzicale 
din univers şi dădeau naştere la ideile grele despre muzica, în timp ce alții 
produceau melodii care dăinuie şi bucură sufletul şi astăzi; unii se 
opuneau noutatii de teama de a nu pierde fundamentul motivatiei lor — 
operele trecutului —, în timp ce alţii creau capodopere ca să-şi demonstreze 
existența lor în aceasta lume şi Biserică; unii credeau doar cu mintea 
lucruri pe care nu le puteau depăşi, fiindcă ei le creaseră, în timp ce alții 
creau lucruri pe care le înțelegeau şi care puteau să ajungă la mintea 
omului. 

În definitiv, Evul Mediu a fost un „Da” şi „Nu” continuu. Chiar dacă 
opiniile erau diferite, rezultatele erau mereu aduse la unison. Ce alimenta 
această realitate? Continua legătură a gândirii filozofice, teologice şi 
artistice cu divinul; raportul vertical continuu dintre om şi Dumnezeu. 
Dumnezeu, artizanul prin excelenţă, care a creat atâtea frumuseți, era 
motivaţia tuturor artizanilor de a imita actul primar al lui Dumnezeu, şi 
mai mult, de a imita frumuseţea divină prin toate mijloacele pe care arta 
le avea la dispoziție. 

Care este locul muzicii în familia artelor? Poate cuvintele cele mai 
potrivite sunt ale lui Adam din Fulda, citat mai sus, care spune 


? Arta noii muzici. 
1 Arta nouă a muzicii. 
% Pauza muzicală în arta cântului măsurat. 

următoarele despre muzica: „Inviorează spiritul, predispune cugetele spre 
acceptarea efortului, dobândeşte în cele din urmă pentru suflet mântuire, 
căci, dintre toate artele, ea a fost făcută spre a-l lăuda pe Domnul”. 


CÂNTUL ÎN LITURGIA ROMANĂ 
Muzica cerească şi muzica pământească 


Conf. pr. Claudiu Dumea 
Institutul Teologic Romano-Catolic laşi 


Cântarea a fost considerată dintotdeauna ca fiind manifestarea cea mai 
solemnă a sentimentului religios, expresia cea mai înaltă de laudă, de 
adoratie, de mulţumire adusă lui Dumnezeu. Dintotdeauna a existat o 
legătură strânsă între liturgie şi muzică. Cuvântul adresat lui Dumnezeu 
transcende limitele limbajului comun. De aceea, cuvântul adresat lui 
Dumnezeu cheamă în ajutor cântarea. La popoarele antice, precum 
asirienii, babilonienii, egiptenii, grecii, muzica se prezintă ca având un 
caracter sacru, ca fiind un dar al divinității făcut oamenilor, destinat în 
exclusivitate cinstirii divinității. Pentru Platon, a folosi muzica în scopuri 
profane însemnă un abuz, dacă nu chiar un sacrilegiu. I se atribuiau 
puteri magice, de pildă, puterea de a izgoni spiritele rele (apotropia) şi 
puterea de a invoca divinitatea la locul de jertfă (epicleza). Şi în timpurile 
noastre, formulele de vrăjitorie şi cele de desfacere a farmecelor se cântă 
(incantantii şi descântece). În cultele misterice, muzica avea o funcţie 
catarctică, adică era o acţiune de purificare a sufletului de păcat. 

Ce importanţă are muzica pentru religia născută din Biblie se poate 
vedea cu uşurinţă din faptul că verbul a cânta (împreună cu derivatele 
sale) este unul dintre cuvintele cele mai folosite în Biblie: îl întâlnim de 
309 ori în Vechiul Testament şi de 36 de ori în Noul Testament. Fiindcă 
muzica este limbajul lui Dumnezeu, Dumnezeu vorbeşte oamenilor 
cântând. Textele din cărţile considerate inspirate de Dumnezeu nu sunt 
citite în adunările de cult, ci cântate, cum sunt textele din Biblie la 
sinagogă, cele din Coran la moschee. În riturile creştine, numai în liturgia 
romană este permis a fi citite, şi nu cântate. lar când Dumnezeu îi 
vorbeşte omului, omul, voind să răspundă în rugăciune, găseşte cuvântul 
insuficient, şi atunci cuvântul se transformă în cântare. Mai mult, simte 
nevoia, pentru a exprima ce trebuie să exprime, să invite întreaga creaţie 
să se asocieze la cântarea lui: ,,Trezeste-te, inima mea, treziti-va harfa şi 
alăută; voi trezi zorile. Te voi lăuda între popoare, Stăpâne, îţi voi cânta 
între neamuri, căci mare până la ceruri este îndurarea ta şi până la nori 
adevărul tău” (Ps 57,9-11). 

Omul face parte din maretul concert pe care cosmosul îl cântă 
Creatorului; cosmos, de fapt, înseamnă armonie. Îngerii, omul, făpturile 
neinsufletite sunt interpreţii acestui concert. În toate liturgiile creştine 
găsim îndemnul de a uni glasurile cu ale îngerilor şi arhanghelilor, spre 
a cânta împreună cu cetele oştirii cereşti imnul de laudă pe care profetul 
Isaia l-a auzit cântat de îngeri înaintea tronului dumnezeiesc din ceruri: 
„Sfânt, sfânt, sfânt...” În limbaj biblic, oştirea cerească este o expresie care 
se referă atât la astrii cereşti cât şi la ierarhiile cereşti. 

Creştinismul a imbratisat concepţia pitagoreicilor potrivit căreia 
perfecțiunea cosmică este de natură muzicală. Marele mecanism al 
universului este ca un uriaş instrument muzical care produce „muzica 
sferelor”, musica perennis, concertul cosmic. Nimic nu este mut în univers. 
Hildegard von Bingen, vizionara germană din secolul al XII-lea, spunea 
că „fiecare element are, aşa cum a fost rânduit de Dumnezeu, sunetul său. 
Laolaltă, ele răsună ca versul acompaniat de ceteră într-o singură 
armonie”. Această muzică a lumii (musica mundana) este un reflex al 
muzicii cereşti (musica coelestis) supra-mundană şi trans-sonoră pe care 
o cântă îngerii, căci, scrie cartea apocrifă a lui Enoh: „Toate lucrurile îşi 
au îngerul lor: vremurile, anii, marea şi râurile, fructele şi iarba, zăpada 
şi norii, stelele”. Din musica mundana se naşte musica humana, căci, 
spune iarăşi Hildegard von Bingen: „sufletul omului este purtător de 
eufonie şi, prin natura sa, este sonor (symphonisans)’. lar din muzica 
cosmică şi din muzica sufletelor, explică comentatorii timpurii, se naşte 
muzica liturgică, având ca „reper” ,,performanta” corurilor îngereşti, 
îngerii fiind liantul întregului sistem muzical al universului. 


1. Cântarea în Biblie 


Pentru poporul Vechiului Testament, cântarea liturgică începe după 
trecerea Mării Roşii. Aceasta este prima cântare menţionată în Biblie. 
Israelul eliberat de sclavie, salvat de apele Mării Roşii precum Moise 
fusese salvat din apele Nilului, experimentează puterea salvatoare a lui 
Dumnezeu într-o situaţie disperată. „Atunci, Moise şi fiii lui Israel i-au 
cântat Domnului cântarea aceasta. Ei au zis: «Voi cânta Domnului, căci 
şi-a arătat slava. A năpustit în mare calul şi calaretul. Domnul este tăria 
mea şi temeiul cântărilor mele de laudă. El m-a salvat. El este Dumnezeul 
meu: pe el îl voi lauda»” (Ex 15,1-2). 


1 Cf. A. PLEŞU, Despre îngeri, Humanitas, Bucuresti 2003, 162-164. 

Cu aceeasi cantare incepe liturgia Noului Testament. Noul popor al lui 
Dumnezeu continua sa cante cantarea lui Moise. O auzim intonandu-se an 
de an in noaptea de Pasti. Dar noul Israel canta o interventie mult mai 
puternica a lui Dumnezeu prin apa botezului care, de fapt, este Marea 
Roşie a sângelui lui Cristos, Mielul sacrificat. Dumnezeu salvează si 
eliberează poporul său din sclavia păcatului, a morții şi a Satanei. Sfântul 
loan, vizionarul din Patmos, descrie în Apocalips noul popor al lui 
Dumnezeu salvat definitiv din toate primejdiile la sfârşitul veacurilor, 
când liturgia pământească se va încheia: 


Şi am văzut ca o mare de sticlă amestecată cu foc; şi pe marea de sticlă, cu 
alăutele lui Dumnezeu în mână, stăteau biruitorii fiarei, ai icoanei ei şi ai 
numărului numelui ei. Ei cântau cântarea lui Moise şi cântarea Mielului. Si 
ziceau „Mari şi minunate sunt lucrările tale, Doamne Dumnezeule 
atotputernic” (Ap 15,2-3). 


Sfântul Augustin are o explicaţie celebră: Cantare amantis est (Cine 
iubeşte cântă). Toată cântarea liturgică în Vechiul şi Noul Testament se 
naşte din iubire, este expresia iubirii dintre mire şi mireasă, este cântarea 
ce însoţeşte ospatul de nuntă. În Vechiul Testament, Cântarea Cântărilor, 
inițial, a fost un poem cântat la nunta unui cuplu regal. Intrat în canonul 
Sfintei Scripturi, devine cântecul de iubire dintre Dumnezeu, mirele, şi 
Israel, mireasa sa. Această imagine nuptiala o întâlnim frecvent la profeti. 
Creştinismul a văzut de la început în celebrarea Liturghiei ospatul 
anticipat de nuntă al lui Cristos, mirele, şi al Bisericii, mireasa. Şi cum nu 
este de conceput un ospăț de nuntă fără muzica, la fel, este aproape de 
neconceput o Liturghie fără cântare. 

Cel care a organizat cântarea liturgică în Vechiul Testament a fost 
regele David. Cu ocazia aducerii chivotului legământului la Ierusalim, 
„David le-a zis căpeteniilor leviţilor să-i aşeze pe fraţii lor cântăreţi cu 
instrumente de muzică, cu lăute, harfe şi cimbale şi să sune din ele cântări 
răsunătoare, în semn de bucurie” (1Cr 15,17). Cartea de cântări liturgice 
folosite atât la templu, cât şi la sinagogă a fost Psaltirea. Cuvântul psalm 
înseamnă, de fapt, imn acompaniat de instrumente cu coarde. 


2. Creştinii, un popor care cântă 


Cum primele comunități creştine proveneau din cei care frecventaseră 
sinagoga, Psaltirea a rămas în continuare cartea de cântări folosite în 
adunările lor liturgice. Numai că ei, creştinii, le dădeau psalmilor o altă 
interpretare. Cum rugăciunea de bază a lui Isus fuseseră psalmii, psalmii 
increstinati, ca să spunem aşa, era cântarea lui Isus care continua pe 

buzele ucenicilor săi. Psalmii reflectă toate experienţele şi sentimentele 
umane care, în faţa lui Dumnezeu, devin rugăciune şi cântare: doliu, jale, 
indignare, spaimă, speranţă, încredere, recunoştinţă, bucurie. În curând, 
în adunările liturgice creştine au apărut, pe lângă psalmii biblici, şi alte 
compoziții: psalmii nebiblici, imnuri, cântări specifice creştine precum 
Benedictus, Magnificat, Prologul Evangheliei după sfântul loan (1,1-18), 
imnul cristologic din Scrisoarea către Filipeni (2,6-11), imnul către Cristos 
din 1Tim 3,16. Apostolul Pavel îi stimulează pe primii creştini în crearea 
de noi imnuri liturgice: „Când vă adunaţi laolaltă, dacă unul dintre voi are 
o cantare (psalmon), altul o învăţătură, altul o descoperire, altul o vorbă 
în altă limbă, altul o tălmăcire, toate să se facă spre zidirea sufletească” 
(1Cor 14,26). Dintr-o scrisoare trimisă de scriitorul Pliniu cel Tânăr 
împăratului de la Roma aflăm că, la începutul secolului al II-lea, cântarea 
înălțată lui Cristos şi dumnezeirii sale era unul dintre elementele 
constitutive ale liturgiei creştine. 

Deşi, cum am amintit deja, liturgia şi muzica sunt, din natura 
lucrurilor, strâns unite, raporturile dintre ele nu sunt întotdeauna 
paşnice; există stări conflictuale, tensiuni, în special în perioadele de 
tranziţie ale istoriei şi ale culturii. 

Cât timp creştinismul s-a aflat în mediu semit, nu au existat probleme. 
Cântarea era ca şi la sinagogă, monodică, unisonă. Exista convingerea, ca 
şi la pitagoreici, că şi muzica sferelor cereşti, ca şi cea a îngerilor este 
unisonă. De unde îndemnul, înainte de „Sfânt, sfânt, sfânt”, de a ne uni 
cu toate oştirile cereşti spre a cânta într-un singur glas, la unison. 

Urmând tradiţia liturgiei sinagogale, instrumente muzicale menite să 
acompanieze cântul liturgic creştinii nu foloseau. În Occident a pătruns 
în cântul liturgic, în Evul Mediu târziu, polifonia, iar mai târziu, orga şi 
alte instrumente muzicale. În starea de la început a rămas cântul 
gregorian: monodic şi neinsotit de instrumente muzicale. În Orient — cel 
puţin în mediul bizantin — a rămas până astăzi muzica monodică şi 
neinsotita de instrumente muzicale. Doar în aria slavă, sub influenţa 
Occidentului, şi-a făcut loc şi muzica polifonică. 

Conflictele dintre muzică şi liturgie au început în momentul în care 
creştinismul a ieşit din granițele Palestinei, venind în contact cu 
civilizaţia greco-romană. Acum pătrund în creştinism gnoza, ereziile, 
sectele: poarta de intrare a fost muzica. Secretul succesului la secte până 
în ziua de astăzi a rămas arta muzicală. Tot muzica a fost poarta prin care 
a pătruns în creştinism imoralitatea, dezmatul în floare la păgâni. Au 
existat forme de rezistență extremistă. Pentru a salva integritatea 
credinţei, canonul 50 al Conciliului din Laodiceea interzice folosirea în 

celebrările liturgice a imnurilor şi compozițiilor extra-biblice. Canonul 15 
stabileşte că psalmii trebuie cântaţi numai de corul psaltilor, in timp ce 
„ceilalți în biserică trebuie să tacă”. 

In secolele al IV-lea şi al V-lea a existat ici, colo în Biserică, mai ales 
printre monahii răsăriteni, un curent ostil mişcării liturgice: muzica 
trebuie izgonita din cult, întrucât provoacă plăceri senzuale. Scria în 
această perioadă Niceta Remesianul: „Ştiu că sunt unii, nu numai între 
noi, ci şi în părțile Răsăritului, care consideră că este superfluă şi mai 
puţin potrivită cântarea psalmilor şi a imnurilor. Ei cred că este de ajuns 
ce se spune în inimă şi că este lasciv dacă se rosteşte cu limba”. 

Rezistenţa la un fals model de înculturare şi adaptare era legitimă. Dar 
era epoca marilor părinţi ai Bisericii: sfântul Vasile cel Mare, sfântul loan 
Gură de Aur, sfântul Ambroziu, care, deşi au vegheat la puritatea 
credinţei şi a moravurilor, au adoptat o altă atitudine. Sfântul Ambroziu, 
văzând că arienii atrăgeau prin cântări adepţi la erezia lor, a recurs la 
aceeaşi metodă pentru a apăra dreapta credinţă: a compus imnuri 
nemuritoare şi a pus poporul să cânte cu înflăcărare. Exemplul lui a fost 
urmat şi de celelalte Biserici. Cântările insufletite din catedrala din 
Milano, unde slujea sfântul Ambroziu, au avut un rol hotărâtor în 
convertirea lui Augustin. Îşi aminteşte mai târziu Augustin: 


De câte ori am plâns ascultând imnurile şi cântările tale, profund mişcat de 
glasul Bisericii tale, glas care, răsuna dulce şi pătrundea în urechile mele, în 
timp ce adevărul se strecura în inima mea! Sentimente pioase se aprindeau în 
sufletul meu şi lacrimi salutare ieşeau nestăvilite din ochii mei’. 


3. Sursa de conflicte dintre muzică şi liturgie 


De-a lungul istoriei Bisericii, a existat pericolul falselor înculturări, de 
unde confruntarea între liturgie şi un anumit tip de muzică incompatibilă 
cu spiritul creştin al liturgiei. 

E o problemă cu care s-au confruntat şi filozofii antici ai Greciei, Platon 
şi Aristotel. Platon deosebea două tipuri de muzică fundamental diferite, 
derivând din două tipuri diferite de cultură, din două tipuri diferite de 
imagine cu privire la Dumnezeu şi cu privire la om. Primul tip de muzică 
îşi trage obârşia şi inspiraţia, mitologic, de la Apollo, zeul luminii şi al 
raţiunii. Această muzică nu anihilează simţurile, ci le subordonează 
raţiunii şi le integrează spiritului: în felul acesta, spiritul este înălțat prin 


> N. REMESIANUL, De Psalmodiae bono. 
5 AUGUSTIN DE HIPPONA, Confesiuni, IX, 14.25. 

simțuri, iar simţurile sunt purificate şi înălțate de spirit, ele devenind una 
cu spiritul. Logosul, rațiunea primează, şi astfel, omul îşi păstrează 
integritatea şi personalitatea ființei sale. Al doilea tip de muzică îşi are 
obârşia şi inspiraţia de la Marsia şi e cunoscută cu denumirea de muzică 
dionisiacă. E o muzică iraţională şi abrutizantă, ce îl târăşte pe om în 
beţia simţurilor, distruge raționalitatea şi subjugă simţurilor spiritul. E 
o încercare de a depăşi limitele condiţiei umane, de a potoli setea de infinit 
sădită în inima omului prin frenezia sacră, extaz orgiac, prin delirul 
ritmului şi instrumentelor asurzitoare. Această muzică abate barierele 
individualitatii şi personalităţii umane; omul se eliberează în felul acesta 
de povara conştiinţei. Muzica devine extaz, eliberarea de eu, unificare şi 
contopire cu universul. 

Evident că acest tip de muzică dionisiacă, senzuală, nu are ce căuta în 
liturgie. Ea pătrunsese masiv pe vremea Renaşterii (păgâne) la începutul 
timpurilor moderne. Conciliul Tridentin a izgonit-o din casa lui 
Dumnezeu. 

Muzica dionisiacă a revenit în forţă în timpurile noastre, iar liturgia 
creştină nu poate face vreo concesie în numele înculturării: Biserica nu 
poate concura cu discoteca în speranţa sau iluzia de a câştiga tineretul. 
Problema este tratată foarte limpede în discursul cardinalului Joseph 
Ratzinger la al VII-lea Congres Internaţional de Muzică Sacră ţinut la 
Roma în noiembrie 1986. Spunea cardinalul: 


Astăzi experimentăm revenirea profană a acestui model [dionisiac] în muzica 
rock şi pop, ale cărei festivaluri constituie un anti-cult, urmând aceeaşi 
direcţie: mania distrugerii, distrugerea barierelor cotidianului şi iluzia 
mântuirii prin eliberarea de eu în extazul furios al zgomotului şi mulţimii. E 
vorba de practici mântuitoare asemănătoare cu ale drogului în forma lor de 
mântuire şi fundamental opuse concepţiei de mântuire propusă de credința 
creştină. Drept consecinţă, se răspândesc astăzi din ce în ce mai mult, în 
această atmosferă, culte şi muzici satanice, a căror putere periculoasă, întrucât 
urmăreşte intenţionat distrugerea şi destrămarea persoaneiumane,nu e luată 
suficient in serios (...) Căutând mântuirea în eliberarea de propria 
personalitate şi responsabilitate, muzica rock se încadrează perfect în ideile de 
libertate anarhice care sunt dominante astăzi în Occident mai mult decât în 
Orient; dar tocmai de aceea se împotriveşte radical concepţiei creştine cu 
privire la mântuire şi la libertate, mai mult, e contradictia ei absolută. De 
aceea, nu pentru motive estetice, nici din încăpățânare restaurativă, nici din 
imobilism istoric, ci pentru motive antropologice de fond, acest tip de muzică 
trebuie exclus din biserică. 


Există şi alte tipuri de muzică ce nu-şi găsesc locul în biserică. 
Continuă cardinalul Ratzinger: 

Avem muzica de propaganda, care il pune in miscare pe om spre a atinge 
anumite scopuri colective. Exista muzica senzuala, care il introduce pe om in 
sfera erotica sau tinde într-un alt mod, în esenţă, să stârnească senzații de 
plăceri ale simţurilor. Este muzica uşoară, care nu vrea să spună nimic, ci vrea 
doar să rupă greutatea tăcerii. Este o muzică rationalista, ale cărei sunete 
servesc doar pentru construcţii raţionale, fără aprofundarea reală a spiritului 
şi a minţii. 

Atunci, care muzică poate fi muzica liturgică creştină? Mergând pe linia 
gândirii platonice, putem spune că e muzica Dumnezeului raţiuni şi 
luminii, inspirată de Duhul Sfânt, Duhul iubirii curate, care l-a inspirat 
şi pe autorul psalmilor, muzică ce duce la un soi de beţie, dar nu la beţia 
dionisiacă, ci la ceea ce se numeşte „sobria ebrietas” (beţie lucidă); cu 
specificarea că, în creştinism, Dumnezeul raţiunii şi al luminii nu este 
Apollo, ci Cristos, Logosul întrupat. Nu întâmplător, arta creştină din 
primele secole îl reprezenta pe Cristos sub chipul tânăr şi frumos al lui 
Apollo. Liturgică e numai acea muzică ce îi conduce pe creştini la unirea 
cu Cristos prezent în tainele mântuitoare care se celebrează. 


4. Funcţiile cântării în liturgie 


Exigentele muzicii rituale creştine decurg din scopul ei, care este acela dea 
realiza omul nou în Isus Cristos înviat. Autenticitatea, valoarea, farmecul ei nu 
se măsoară doar prin capacitatea ei de a provoca participarea activă, nici prin 
valoarea estetică, culturală, nici prin vechimea receptării ei în Biserică, nici 
prin succesul ei la popor, ci prin faptul că le va fi permis credincioşilor să strige 
Kyrie eleison al oprimatilor, să cânte Aleluia al inviatilor şi să susţină 
Maranatha al credincioşilor în speranţa venirii împărăției”. 


Aşadar, prima funcţie a muzicii sacre este, de fapt, la fel ca şi prima 
funcţie a liturgiei în ansamblul ei: prin ea, Dumnezeu îşi reactualizează 
lucrarea sa de mântuire. Tratând despre muzica sacră, constituția 
liturgică a Conciliului al II-lea din Vatican notează: „Tradiţia muzicală a 
Bisericii universale constituie o comoară de o valoare inestimabilă şi ea 
are întâietate asupra altor expresii ale artei, mai ales pentru faptul că, 
unit cu cuvintele, cântul sacru constituie o parte necesară şi integrantă a 
liturgiei solemne” (SC 12). Vrea să spună documentul Conciliului ca 
muzica în liturgie nu este doar un accesoriu menit să provoace emoţii 
estetice. E parte necesară şi integrantă a liturgiei, e un semn de natură 


1 Universa Laus. De la musique dans les liturgies chrétiennes, Musique et Célébrations, 
nr. 18, Solaro, Belmont—Tramonet 1981, 13. 

sacramentala ca şi celelalte semne sacramentale: cuvinte, gesturi, mişcări, 
icoane, prin care se înfăptuieşte în comunitatea întrunită în prezent 
sfinţirea, adică mântuirea, înfăptuită odinioară de Cristos. De aici, marea 
demnitate şi valoarea inestimabilă a cântului liturgic: e vehicul al 
mântuirii divine. 

În celebrarea liturgică, comunitatea care beneficiază de lucrarea de 
mântuire răspunde tot prin semne sacramentale, prin cântare de laudă şi 
mulţumire. Aceasta este a doua funcţie esenţială a semnelor liturgice, în 
general, şi a cântului sacru, în special. Este şi ea scoasă în evidență de 
constituţia liturgică: 


Cântul sacru a fost proslăvit atât de Sfânta Scriptură, cât şi de sfinţii părinţi 
şi de pontifii romani, care, în vremea din urmă, începând cu Pius al X-lea, au 
subliniat cu tărie funcţia de slujire (munus ministeriale) a muzicii sacre în 
serviciul divin. De aceea, muzica sacră va fi cu atât mai sfântă cu cât va fi mai 
strâns legată de acţiunea liturgică, fie exprimând mai plăcut rugăciunea sau 
favorizând unitatea, fie contribuind la o mai mare solemnitate a riturilor sacre 
(...) Episcopii şi ceilalţi păstori sufleteşti vor veghea cu atenţie ca, în orice 
acţiune sacră celebrată cu cânt, întreaga adunare a credincioşilor să-şi poată 
manifesta propria participare activă (SC 12-13). 


Dintre papii ce au subliniat funcţia de slujire a muzicii sacre e amintit 
numai Pius al X-lea, care, in motu proprio Tra le sollecitudini, din 1903, 
numeşte muzica „umile ancella” (slujitoare umilă). Merită să fie amintiţi 
şi ceilalți papi. Pius al XI-lea, în constituţia apostolică Divini cultus 
sanctitatem din 1928, o defineşte „serva nobilissima” (slujitoarea 
preanobilă), iar Pius al XII-lea, în instrucţiunea Musicae sacrae disciplina, 
din 1955, o numeşte „sacrae liturgiae quasi administra” (slujitoarea sfintei 
liturgii). Această funcție de slujire distinge muzica sacră de muzica 
liturgică. Functie de slujire a cui? A poporului lui Dumnezeu, a 
comunităţii care celebrează. Frumuseţea unei bucăţi muzicale, faptul că 
încântă urechile, că place poporului nu e de ajuns. Muzica ce nu ţine cont 
de comunitatea prezentă, considerată doar ca auditoriu, care face artă 
pentru artă, care îşi reclamă propria autonomie în numele artei, care îşi 
subordonează liturgia, folosind-o ca simplu pretext de afirmare — muzică 
pe fond liturgic, oricât ar fi de performantă sub aspect artistic — 
interpretativ, nu mai este muzică liturgică, ci, mai degrabă, muzică 
anarhică, deoarece, din slujitoare umilă a liturgiei, se transformă în 
stăpâna liturgiei. Muzica în liturgie nu este reprezentaţie sau spectacol. 
Ea e sursă de comuniune cu Dumnezeu şi cu fraţii, expresie a rugăciunii 
şi legătură a solidarităţii. Ea trebuie să-i ajute pe credincioşi să se roage 
cântând într-un singur glas. Mai ales după introducerea polifoniei, adesea, 

papii, în reformele muzicale pe care le-au înfăptuit, au izgonit din liturgie 
muzica devenită spectacol de operă, care reducea credincioşii la tăcere, la 
condiţia de spectatori muţi. Muzica spectacol în biserică face cele mai mari 
deservicii liturgiei şi poporului creştin. 


Dacă adunările noastre nu mai simt nevoia să-şi unească glasurile împreună, 
e semn că au pierdut simţul fraternității chiar pe plan pur uman. Dar mai 
înseamnă că chiar credinţa lor este închisă într-o atitudine individualistă care 
îi împiedică să-şi trăiască marele ideal al unităţii creştine. Paulal VI-lea a spus 
în această privinţă: „Dacă poporul nu cântă, părăseşte biserica; şi dacă 
părăseşte biserica, pierde credinţa”. Şi a mai spus: „Când cântarea poporului 


slăbeşte, se răceşte credinţa”. 


Muzica are menirea de a favoriza unitatea în credinţă şi iubire şi de a 
încerca să înlăture separarea şi inegalitatea dintre credincioşi. Or, dacă 
responsabilii cu cântarea: corul, schola cantorum, dascălul, soliştii, 
dirijorul, monopolizează cântarea în biserică, interpretează mereu melodii 
necunoscute şi grele pentru popor, sau cântă ei pe voci chiar şi 
răspunsurile destinate poporului, pe un ritm care intenţionat elimină 
participarea poporului spre a nu bruia corul, aceşti responsabili 
iresponsabili, în încercarea lor de a-şi etala virtuozitatea, calităţile lor 
interpretative, fac cele mai mari deservicii liturgiei şi poporul e privat de 
un drept al său fundamental şi provoacă dezbinare în poporul lui 
Dumnezeu. 

Muzica trebuie să încurajeze participarea activă a credincioşilor la 
slujbele sfinte. Dar ar fi greşit să se creadă că participarea activă 
înseamnă dezlantuire frenetică a glasurilor, urlete, instrumente muzicale 
asurzitoare, difuzoare date la maximum. Aceste elemente caracterizează 
muzica dionisiacă, orgiacă, lascivă, pe care o întâlnim în discoteci şi la 
festivalurile de muzică rock. Participarea activă în liturgie nu se măsoară 
în decibeli. Cea mai activă participare la celebrările liturgice se realizează 
în momentele de tăcere sacră destinate unirii intime şi personale cu 
Dumnezeu. Cântarea sacră în liturgie trebuie să se nască din această 
tăcere, de aceea, ea nu poate fi decât o cântare dulce, suavă, potolită, 
insufletita, dar nu pasională, nu violentă, nu frenetica. 

În discursul amintit mai înainte, cardinalul Ratzinger recurge la o 
observaţie a lui Mahatma Gandhi. Gandhi scoate în evidenţă trei spaţii 
ale vieţii în comun, fiecare dintre aceste trei spaţii vitale oferind un mod 


5 L. BORELLO, „Alcune norme generali”, în Musica sacra e azione pastorale, Torino 1967, 
41-42. 

propriu de a fi. In mare trăiesc peştii care tac. Pe pământ trăiesc 
animalele care rag şi urlă. În văzduh trăiesc păsările care cântă. Mării îi 
aparţine tăcerea, pământului, urletul, cerului, cântarea. Omul aparţine 
tuturor acestor spaţii vitale: poartă în el profunzimea mării, greutatea 
pământului şi înălţimea cerului. De aceea, posedă toate cele trei însuşiri: 
să tacă, să urle şi să cânte. Omului modern, lipsit de dimensiunea 
transcendentă, se pare că nu i-a mai rămas decât să urle. Liturgia 
adevărată, liturgia comuniunii sfinţilor, îl repune pe om în plinătatea 
fiinţei sale: îi redă profunzimea şi înălţimea, tăcerea şi cântarea. fl invata 
să se scufunde în adâncurile tacute ale inimii sale, îl învaţă să zboare, 
pentru ca, eliberat de instinctele primare care îl tin legat de pământ, să 
poată cânta cu îngerii din înălţimi. 

Rezultă din cele de mai sus că orice muzică liturgică trebuie să fie 
muzică religioasă, adică să exprime raportul omului cu Dumnezeu, şi 
totodată să fie muzică sacră, adică să exprime raportul omului cu 
Dumnezeu în cadrul unei religii concrete, istorice, revelate sau care se 
consideră revelată. Dar nu orice muzică religioasă sau sacră este şi 
liturgică, chiar dacă este de inspiraţie creştină autentică; dacă ea nu poate 
îndeplini funcţia de slujitoare a comunităţii adunate pentru celebrare, ea 
nu poate fi liturgică. Aşa e cazul unor misse clasice ale unor compozitori 
celebri, oratorii, concerte etc. Biserica pretuieste aceste compoziţii 
religioase şi face în favoarea lor o concesie: să fie reprezentate în biserică, 
dar în afara celebrărilor liturgice. 

Un document al Congregaţiei pentru Cultul Divin din 6 decembrie 1987 
stabileşte condiţiile pentru admiterea concertelor în biserici: să nu se 
piardă din vedere că biserica este casă a lui Dumnezeu, loc sfânt şi în 
afara celebrărilor liturgice; să fie admise numai opere muzicale religioase, 
nu profane; să se ceară în scris aprobarea episcopului printr-o cerere în 
care să se specifice ziua şi ora concertului, programul cu operele şi numele 
autorilor; cântăreții şi muzicantil nu vor ocupa prezbiteriul; vor avea o 
ținută decentă şi un comportament vrednic de lăcaşul sfânt; sfântul 
Sacrament va fi dus într-un loc de cinste; intrarea la concert va fi gratuită. 


5. Câteva norme de ordin general 


Conciliul al II-lea din Vatican şi documentele ulterioare ale Bisericii 
care reglementează cântul sacru în liturgie în spiritul Conciliului dau o 
serie de dispoziţii care, dacă sunt puse în practică, fac ca muzica să-şi 
atingă finalitatea ei de slujitoare a poporului creştin, care este aceea de a 
promova unitatea, solidaritatea, coeziunea comunităţii, de a da un impuls 

participării active, de a inalta inimile într-o rugăciune mai inflacarata. 
Iată câteva dintre ele. 

E necesar ca nu numai în comunităţile locale, dar chiar pe plan 
naţional, poporul să aibă un repertoriu minim de cântări comune pe care 
să le cunoască toţi şi pe care să le poată cânta toţi cu ocazia unor celebrări 
la care iau parte comunităţi şi grupuri diferite. Dacă fiecare comunitate 
şi fiecare grup are cântările ei proprii: copiii, cântările lor, tinerii, 
cântările lor, comunităţile călugărești şi mişcările religioase, cântările lor, 
la celebrările mai mari, cântarea liturgică, în loc să fie instrument de 
comunicare, devine instrument de diviziune, în loc să unească şi să 
realizeze fuziunea inimilor şi a glasurilor, dezbină adunarea care 
celebrează şi împiedică participarea activă. 

Folosirea la slujbele religioase a muzicii înregistrate pe bandă de 
casetofon ar însemna sa se transforme liturgia în spectacol, iar 
comunitatea chemată să se roage şi să cânte ar fi transformată într-o 
comunitate de spectatori muti chemaţi la o audiție muzicală. Muzica 
liturgică are drept scop să-i insufleteasca pe credincioşi, să le unească 
glasurile spre a-l preamări pe Dumnezeu cu o singură inimă şi un singur 
suflet. Or, aparatele ce reproduc muzica în biserică sunt moarte; nu au 
nici suflet, nici inimă ca să-i cânte lui Dumnezeu. Cel mult, ar putea fi 
pusă o muzică abia perceptibilă în momentul de pauză sacră după predică 
sau la împărtăşanie, care să favorizeze meditaţia şi adoratia credincioşilor 
şi nu să le distragă atenţia tocmai în aceste momente atât de importante. 

Corul şi dascălul trebuie să anime poporul la cântare, nu să-l 
înlocuiască sau să-l împiedice. Între credincioşi, un oficiu liturgic propriu 
îl exercită schola cantorum sau corul căruia îi revine sarcina de a se ocupa 
de buna executare a părţilor care îi sunt rezervate, după diferite genuri 
ale cântării, şi să înlesnească participarea activă a credincioşilor la 
cântare. Ceea ce se spune despre schola cantorum e valabil, de asemenea, 
cu adaptările care se impun, şi pentru ceilalți muzicanți, in special pentru 
organist. 

E bine să fie un cântăreţ sau un dirijor de cor care să conducă şi să 
susţină cântarea poporului. Mai mult, când lipseşte corul, îi revine unui 
cântăreț sarcina de a conduce diferitele cântări, lăsând poporul să 
participe la părțile care îi revin“. 

Locul cântăreților trebuie să fie fixat in aşa fel încât să apară rolul lor 
de animatori ai cântării poporului şi să se vadă că ei constituie o parte a 
comunităţii care celebrează şi nu sunt ca nişte lăutari tocmiti să cânte la 


° Cf. Liturghierul Roman, Institutio generalis Missalis Romani, nr. 103-104. 

o petrecere. Evident, locul lor cel mai potrivit este aproape de altar, în fata 
poporului, nu în spatele lui, sus”. 

Cântul gregorian este cântul propriu liturgiei romane şi în celebrările 
liturgice trebuie să ocupe primul loc. Dar nu sunt excluse nici celelalte 
genuri de muzică sacră, mai ales cele polifonice, cu condiţia să fie 
conforme cu spiritul acţiunii liturgice. Se poate folosi, dar în mod 
inteligent, şi cântul religios popular, respectându-se normele şi 
prescrierile rubricilor (cf. SC 116-118). Din păcate, constatăm că, 
împotriva voinţei Conciliului, cântul gregorian a fost aproape definitiv 
abolit, spre a fi înlocuit cu alte cântări. 

În Biserica Latină, orga rămâne instrumentul muzical tradițional. Alte 
instrumente pot fi admise în cultul divin numai cu aprobarea episcopului 
(ef. SC 120). Biserica a avut grijă să nu admită instrumente muzicale 
zgomotoase: instrumente de percuție, tobă, baterie, pian etc. 

Orga şi celelalte instrumente muzicale trebuie să tacă în timp ce 
preotul rosteşte sau cântă părţile prezidenţiale la Liturghie; parte 
prezidenţială este şi Prefaţa. 

Orga şi celelalte instrumente muzicale să fie folosite cu reţinere în 
Advent şi numai pentru susţinerea cântării în Postul Mare. Excepţie fac 
duminica Laetare (a IV-a din Postul Mare), solemnitatile şi sărbătorile. 

O atenţie cuvenită trebuie acordată muzicii sacre în ţările de misiuni. 
Liturgia trebuie să tina cont de mentalitatea şi tradiţia muzicală a acestor 
popoare (cf. SC 119). Dar ar fi ridicol ca, în numele înculturării şi 
adaptării, să se introducă în liturgia din România muzică sau alte gesturi 
liturgice care ţin de tradiţiile şi de civilizația popoarelor africane. 

Pentru a nu se transforma liturgia în spectacol, nu se admite cântarea 
solo sau duet: se admite numai atunci când cântarea solo sau duetul 
alternează cu un refren pe care îl cântă tot poporul. 


6. Norme privind cântarea la Liturghie 


Cum cântul liturgic priveşte, în primul rând, Euharistia, sunt necesare 
câteva precizări legate de cântul în cursul sfintei Liturghii. 

Sunt trei cântări destinate să însoţească cele trei procesiuni ale 
Liturghiei: la intrare, la ofertoriu şi la împărtăşanie. Aceste cântări pot fi 
înlocuite cu alte cântece luate din Colecţia de cântări aprobată de 
Conferinţa Episcopală, cu condiţia să fie inteligent alese şi să corespundă 


T Cf. Liturghierul Roman, Institutio generalis Missalis Romani, nr. 312. 
8 Cf. Liturghierul Roman, Institutio generalis Missalis Romani, nr. 313. 

naturii sărbătorii şi momentului respectiv al Liturghiei. De pildă, nu are 
ce căuta un cântec în cinstea Maicii Domnului la împărtăşanie. Antifonul 
de la intrare şi cel de la împărtăşanie din Liturghier se omit când se 
cântă; altminteri, se citesc, cel de la intrare după ce preotul salută 
poporul, cel de la împărtăşanie înainte de împărtăşania poporului. La 
împărtăşanie nu este prevăzută vreo rugăciune comunitară a poporului. 
După cântecul de însoţire a procesiunii, se poate face o pauză în care 
credincioşii să-şi facă în tăcere rugăciunea personală, după care poate 
urma un cântec de mulțumire”. 

Celelalte cântări: Kyrie eleison, Mărire, Psalmul responsorial (cu 
excepţia refrenului), Crezul, Sfânt şi Mielul lui Dumnezeu, nu pot fi 
înlocuite cu alte cântări, nici cu cele din colecţia aprobată de Conferinţa 
Episcopală, ci trebuie cântate cu textul din Liturghierul Roman. E un 
obicei cvasi-general ca, în special la Crăciun şi la Paşti, în locul acestor 
cântece cu text fix să se cânte colinde, respectiv cântece de Înviere: e un 
abuz grav şi o mutilare a Liturghiei. Există o singură excepţie prevăzută 
în Directorium-ul Congregaţiei pentru Cultul Divin din 1973: la 
Liturghiile pentru copii, Mărire, Crezul, Sfânt şi Mielul lui Dumnezeu pot 
fi cântate pe texte adaptate pentru copii, fără ca traducerea lor să 
concorde sută la sută cu textul latin. Textele folosite trebuie aprobate de 
Conferinţa Episcopală. 

Toate cântecele menţionate mai sus pot fi executate numai de schola 
cantorum sau de cor, când e vorba de muzică polifonică, dar acest lucru 
trebuie să aibă caracter de excepţie: la sărbătorile mari şi la ocaziile 
deosebite. Dacă acest lucru se întâmplă frecvent, poporul e redus la tăcere, 
iar corul, monopolizând cântarea, transformă Liturghia în spectacol la 
care credincioşii sunt obligaţi să asiste pasiv. 

Practic, pot fi cântate toate părţile Liturghiei. E păcat că nu se cântă 
mai nicăieri Canonul sau măcar cuvintele instituirii şi prefacerii. Dar nu 
toate părţile Liturghiei au aceeaşi importanță pentru cântare. Există o 
ierarhie a importanţei de care trebuie ţinut cont în alegerea părţilor 
cântate atunci când nu se cântă Liturghia în întregime. 

Pentru o participare activă la Liturghie, contribuie în cea mai mare 
măsură cântarea aclamatiilor şi a răspunsurilor în dialogurile dintre 
celebrant şi popor. Aclamatia corespunde în vorbirea obişnuită strigătului 
care exprimă sonor un sentiment sau o stare sufletească intensă: bucurie, 
durere, uimire, teamă etc. Fiind destinate poporului, din natura lucrurilor, 


” Cf. Liturghierul Roman, Institutio generalis Missalis Romani, nr. 86-87. 

este exclus ca aclamatiile să fie cântate polifonic, căci şi-ar pierde 
spontaneitatea şi intensitatea. Nu s-a pomenit vreodată ca la un miting, 
la o manifestaţie, la un meci, mulţimea să strige pe voci, polifonic: „Ura! 
hoţii! Jos comunismul! Hai Dinamo!” etc. 

Ordinea alegerii cântărilor, ţinând cont de importanța lor, este 
următoarea: 

1. Aleluia, Sfânt (cu Prefaţa şi dialogul introductiv), Amin (la sfârşitul 
doxologiei „Prin Cristos...”); refrenul la psalmul responsorial; cântarea 
procesională la împărtăşanie. 

2. Misterul credinţei şi aclamatia; dialogurile cu celebrantul sau alti 
slujitori; Tatăl nostru; ritul penitential; Mielul lui Dumnezeu; cântecul la 
intrare; cântecul de mulţumire după împărtăşanie. 

3. „Căci a ta este împărăţia...”; Crezul; rugăciunea credincioşilor; 
cântecul la ofertoriu; cântecul final. 

Cântecul final nu este prevăzut în normele liturgice, dar dacă se cântă, 
nu contravine nici spiritului, nici literei reformei liturgice. 

Printr-o cântare autentică, rugăciunea devine un imbold pentru 
credinţă, iar credinţa, un imbold pentru înnoirea vieţii: lex orandi devine 
lex credendi, iar lex credendi devine lex vivendi. Cântecul devine viaţă, iar 
viata devine cântec plăcut Domnului. 


Cântaţi-i Domnului o cântare nouă. Dezbracati-va de omul vechi, învăţaţi o 
cântare nouă. Nou este omul, nou este Testamentul, nouă este şi cântarea. Nu 
o învaţă decât oamenii noi, reintineriti prin har şi aparţinând de acum Noului 
Testament care este împărăţia cerurilor. Orice iubire a noastră după elsuspină 
şi cântă o cântare nouă. Cântă întru bucurie. E propriu cântării întru bucurie 
să traducă în sunete nearticulate inefabilul care se naşte în inimă. Cui i se 
potriveşte această manifestare de bucurie inefabilă, dacă nu lui Dumnezeu cel 
inefabil? Inima ta să se bucure fără cuvinte şi cântarea ta să nu cunoască 
hotare în a exprima profunzimea bucuriei tale”. 

DUMNEZEU iN MUZICA LUI HANDEL SI BACH 


Gabriela ENASESCU 
Universitatea „Al. I. Cuza” Iasi 


Cine nu iubeste natura, nu iubeste nici muzica, iar acele peisaje ce nu ne 
trezesc reprezentari muzicale nu pot fi amintiri. Cel ce n-a ratacit transportat 
şi melancolic prin parcuri nu va înțelege gratia mozartiana. Înserări grave fără 
Brahms? Sau monumentalul naturii fără Beethoven? Muzica are un caracter 
cosmic. Fără dragoste de natură, ne lipseşte baza pasiunii muzicale’. 


M-am gândit de multe ori la o definiţie a muzicii şi cred că aceasta nu 
poate fi dată decât dacă îl cunoşti pe Dumnezeu. În acelaşi timp, poţi face 
cunoştinţă cu Creatorul ajutat fiind de muzică. Am găsit o împletire între 
muzică şi Dumnezeu, o împletire care, de cele mai multe ori, dă răspuns 
unor probleme existenţiale ale vieţii şi care ne înfăţişează până în cele mai 
mici detalii controversata natură umană. 

Dumnezeu te împinge spre muzică, spre această artă fericită care nu 
poate fi conturată, ci poate fi numai simțită, şi orice încercare de 
materializare a muzicii face ca aceasta să se volatilizeze, să înceteze să 
existe atunci când cineva încearcă să-i găsească un conţinut. Nu poţi 
cunoaşte muzica în toată amploarea ei, pentru ca ea se învăluie într-o 
enigmă pe care nu mulţi o pot desluşi. Uneori, încercăm să pătrundem 
prin aşa-numita perdea de mister şi să ne lăsăm sufletul inundat de 
măreţia şi frumuseţea nobilă a muzicii, căci ea are talentul de „a atinge 
sufletul fără a străpunge corpul”. Ne trebuie însă curaj. Curajul de a-l 
lăsa pe Dumnezeu să dirijeze orchestra sufletului. Curajul de a-l lăsa pe 
Dumnezeu să îmbine toate calităţile frumoase ale unui suflet nobil într-o 
compoziţie care să ne sensibilizeze, care să ne facă mai oameni, care să ne 
determine să înţelegem că, fără credinţă, fără dragoste, fără bucurie, fără 
speranţă, clipa ce o trăim nu există. Muzica dă dimensiune vieţii. 
Ascultând-o, orice suflet însetat de Dumnezeu are bucuria de a lua contact 
cu Fiinţa supremă. O bucurie extraordinară inundă acea parte din noi care 
nu poate fi materializată, atunci când îi ascultăm pe marii compozitori ai 
lumii: Mozart, Verdi, Beethoven, Bach, Handel, Fauré... 


1 Emil CIORAN, Lacrimi şi sfinţi, Humanitas, Bucuresti 2001, 16. 
? Anatol VIERU, Ordinea în Turnul Babel, Equivalences 2003, 5. 

Muzica ne face sufletul să vibreze şi, de cele mai multe ori, poate fi 
folosită ca un balsam pentru tot ce este „negru”. Şi nu întâmplător 
Dumnezeu a făcut ca fiecare compozitor să dezvăluie, la un anumit 
moment de-a lungul veacurilor, o parte a drumului spre credinţă şi 
mântuire. 

Pe Händel l-am descoperit ca pe un colos al muzicii, plămădit parcă 
dintr-un material prețios inalterabil, care a pecetluit cu creația sa titanică 
epoca Barocului. 

Mult timp, artiştii şi umaniştii au încercat să fixeze normele si 
canoanele frumuseții si elegantei, recuperând antichitatea clasică. Barocul 
marchează, în schimb, depăşirea curajoasă a acestor limite. Artă a 
efectelor extreme, Barocul caută minunea spectacolului neprevăzut, dar 
e gata să se cufunde, cum nu se mai făcuse până atunci, in profunzimile 
sufletului omenesc. În muzică s-a manifestat în grandoarea polifoniei, 
deseori supraincarcata, in ornamentatia melodiilor, în măreția si 
amploarea lucrărilor create. 

Händel a operat faza de sinteză creatoare în epoca Barocului. Atât în 
timpul vieții lui, dar mai cu seamă după dispariția sa, a fost considerat 
unul dintre cei mai mari compozitori germani, unul dintre marii creatori 
de capodopere muzicale din lume. Fiul unui chirurg si barbier (care avea 
ambiția ca fiul lui să devină jurist), Händel a absolvit Universitatea din 
Halle, localitate în care s-a născut la 23 februarie 1685. Pentru că tatăl 
său ştia că muzicienii nu câştigau prea bine, s-a opus oarecum ca G. F. 
Händel să studieze muzica sau, mai bine zis, i-a tolerat nişte studii 
particulare pentru care însă băiatul s-a dovedit extrem de dotat, 
dedicându-se mai mult clandestin vieții muzicale. Tânărul Händel 
cunoştea destul de bine latina si putea să se exprime corect in franceză, 
italiană gi engleză, limbi pe care le vorbea cu un usor accent german. Ca 
infatisare atrăgea vrând-nevrând atenția: de o talie supranormala, 
englezii il numeau „Omul Munte”, prezența sa se impunea nu numai din 
cauza staturii, ci şi a mersului sigur şi maiestos, care trăda o conştiinţă 
clară a telului urmărit, o hotărâre neinfranta de a-l atinge, o probitate 
ireproşabilă în alegerea mijloacelor întrebuințate în acest scop. Handel s-a 
remarcat şi prin sonoritatea glasului său puternic, dar şi printr-o voce 
foarte plăcută de bariton. Ştia să cânte la mai multe instrumente, dar în 
mod deosebit prefera orga, clavecinul şi vioara. 

Atent la manifestările epocii, Handel va înregistra, cu o excepţională 
siguranţă de discernământ, tot ce se producea valoros în muzică în orice 
colt al lumii. Contactul cu micii burghezi, cu marile personalităţi ale 
muzicii, artei şi literaturii engleze, cu cardinali romani, prinți germanici 
şi regi britanici, cu micii pastori anglicani sau vânzători de cărbuni şi 
tâmplari iubitori de muzică, i-a permis să perceapă pulsul epocii, să-i 
desluşească aspiraţiile şi, până la sfârşit, să-şi formeze gustul pentru 
frumosul muzical, chiar dacă la început părea a i se supune. Muzica lui 
Handel dezbate marile probleme ale omenirii şi a locului omului în 
univers, ajungând la concluzia că dragostea este mai puternică decât 
moartea, că e nevoie de toleranţă politică şi religioasă, că orgoliul şi 
gelozia au constituit sfârşitul civilizaţiilor. 

Culmea artistică a creaţiilor lui Handel o constituie, fără îndoială, 
monumentalele sale oratorii, compozitorul punând bazele tiparului clasic 
al acestui gen care, pentru prima dată în istoria muzicii, apare plin de 
măreție epică, de vigoare şi de dramatism. 

Încununarea genului oratorial este reprezentată de cea mai mare 
capodoperă sacră — oratoriul Messiah, acesta reuşind să se impună printr- 
o arhitectură muzicală uniformă şi perfect echilibrată. Handel transpune 
în termeni alegorici elanul nădejdii ca suport indispensabil al vieţii 
omeneşti. 


Cât timp a compus Messiah, Handel s-a transpus în cer. El însuşi a mărturisit 
că, numai după ce a terminat, şi-a dat seama ca trăieşte pe pământ. Şi cu toate 
acestea, în comparaţie cu Bach, Handel este în lume. Ceea ce la Bach e divin, 
la Handel e eroic. Amploarea terestră este nota specifică hândeliană. Reflexele 
cerului sunt totuşi prezente în toată opera lui — o transfigurare din afară. 
Elanurile în imanenta se dilată până la o vibraţie care asociază cosmicul cu 
transcendentul’. 


kkkkk 


„Când il asculti pe Bach, vezi cum se infiripa Dumnezeu. Căci muzica 
lui este generatoare de Divinitate. O viziune plastică a ființei divine ți se 
desfăşoară în fata şi creşte Dumnezeu sub ochii tai’. 

Provenind dintr-o familie de muzicieni — organisti şi cantori stabiliți in 
Turingia din secolul al XVI-lea —, compozitorul german Johann Sebastian 


Bach s-a născut la 23 martie 1685, în acelaşi an cu Händel. A fost ultimul 


? Emil CIORAN, Lacrimi şi sfinți, 18. 
1 Emil CIORAN, Lacrimi şi sfinți, 66. 

dintre cei opt copii ai lui Johann Ambrosius Bach, muzician al oraşelor 
Erfurt, Eisenach si Elisabeth Lammerhirt. Johan Sebastian si-a absolvit 
cu strălucire studiile gimnaziale la Eisenach. După moartea tatălui sau, 
Bach şi-a continuat studiile de cultură generală la liceul din Ohrdruf, iar 
muzica a studiat-o cu fratele său. La 15 ani, datorită vocii sale frumoase, 
a fost admis în şcoala de muzica din Liineburg; conform statutului, coriştii 
trebuiau să fie „născuţi în familii sărace, fără nici un fel de resurse, dar 
să aibă o voce bună”. 

Abordează de-a lungul vieţii toate genurile muzicale, în afară de operă, 
deşi multe episoade ale cantatelor lui se apropie, ca spirit, de aceasta. Aşa 
cum se obişnuia în epocă, creaţia lui cuprinde aproape în întregime lucrări 
de circumstanta, strâns legate de exigenţele postului pe care îl ocupa 
(pedagog, compozitor şi organist). 


Bach... nu exprima sentimente, ci servea cerul. Muzica adormea patimile şi 
pământul, iar în locul lor, un calm de contemplatie te ridica peste golurile 
creatiunii, într-o melancolie divină, străină de oameni, dar nu de regrete. Pe 
acea vreme, uşor iti puteai da drumul în Dumnezeu, uşor te puteai scufunda 
în el, anesteziindu-ti astfel umanitatea”. 


Muzica lui Bach este ca o licoare pe care un suflet o bea ca să-şi 
potolească setea de contopire cu Creatorul. Din primele acorduri ale unei 
cantate, îl iei pe Dumnezeu de mână şi pasesti în nemurire. Este cel mai 
plăcut mod în care omul poate trece dincolo fără a fi constrâns de acea 
stare, de acel cuvânt sau, pur şi simplu, de acel gând — moartea. Sufletul 
trece necenzurat în acel bine unde nu sunt patimi şi orgolii, unde nu există 
teamă şi minciună, unde suferinţa şi agonia nu au puterea de a distruge 
acel ceva pe care Dumnezeu îl vrea de la fiecare dintre noi — adevărul. 

Bach nu a fost un creator de forme sau de genuri, ci le-a reluat pe cele 
lăsate moştenire de predecesori, lărgindu-le considerabil, atât pe plan 
structural, cât şi expresiv, ducându-le la un grad de perfecţiune şi 
universalitate necunoscut înaintea lui. Creaţia lui Bach se distinge printr- 
un caracter polifonic evident, care merge în paralel cu claritatea şi bogăţia 
melodică. Se poate vorbi, în acest sens, de o sinteză a elementelor 
germanice şi italiene; asta, fără a uita influenţele franceze, asimilate şi 
puse în valoare remarcabil, mai ales în suitele sau uverturile pentru 
orchestră. Dacă Bach a fost moştenitorul lungii tradiţii polifonice 
occidentale, el şi-a asumat în paralel şi marea revoluţie a secolului al 
XVII-lea (reducerea structurii sonore la o melodie acompaniată de un bas), 


> Emil CIORAN, Lacrimi şi sfinţi, 153. 

originalitatea lui esentiala fiind insa aceea de a fi plasat la rascrucea celor 
doua cai. Acesta este motivul pentru care el nu a avut un urmas muzical 
direct. 

Muzica pentru orga l-a preocupat pe Bach de-a lungul intregii vieti. A 
scris în jur de 250 de lucrări pentru orgă, fie având la bază coralul luteran, 
fie motive melodice originale. În cazul lucrărilor pentru orgă, fuziunea 
elementelor de proveniente diverse, caracteristică operei sale în general, 
este şi mai evidentă. Bach a compus mai mult de 150 de corale pentru 
orgă, pe care le-a grupat în patru mari culegeri. La polul opus fata de 
corale, fanteziile, toccatele, preludiile şi fugile sunt pagini de mare 
strălucire, ilustrând elementele decorative ale cultului. 

Muzica vocală a lui Bach, ca, de altfel, şi muzica sa instrumentală, este 
dominată de coral, cântarea de bază a muzicii luterane. Coralele sunt 
prezente în motete, în oratorii, în patimi şi, mai ales, în cantate, gen care 
provine direct din coral. 


După un oratoriu, o cantată sau o pasiune, trebuie să existe Dumnezeu. 
Altcum, toată muzica lui Bach este o iluzie sfâşietoare, ea fiind mult prea 
nedefinibilă pentru a o degrada într-un deliciu estetic. Ce va fi fost pe vremuri 
prin ceruri nu se ştie. Doar de la Bach încoace există Dumnezeu’. 

Am ales aleatoriu doi coloşi ai muzicii sacre, pentru a scoate în 
evidență talentul unor oameni care, prin compozițiile lor, l-au atins pe 
Dumnezeu. Au caracterizat viata, prin muzică, aşa cum este ea: plină de 
bucurii, de frământări, de idealuri, de neajunsuri, de zile albe sau zile 
negre, de frumosul care ne înconjoară și pe care nu-l observăm, neavând 
timp pentru el. 

Muzica pentru un om este o şansă. Este o ocazie de a-şi innobila ființa, 
de a percepe lumea într-o altă culoare. Este o forma de comunicare 
superioară între oameni. „Nu poți cunoaşte un om decât după nivelul la 
care s-a ridicat muzica în sufletul lui”. Îmbătat de muzică, sufletul devine 
mai sensibil, mai vulnerabil. Muzica îi ajută pe oameni să plângă. 

„Prea puţini cunosc genealogia lacrimilor. Căci de ar cunoaste-o, nu ar 
mai zice: eu, ci Dumnezeu. Nu că el ar fi izvorul lacrimilor — ochii lui sunt 


€ Emil CIORAN, Lacrimi şi sfinți, 66. 
1 Emil CIORAN, Lacrimi şi sfinţi, 35. 

umeziti doar de răsuflarea muritorilor —, ci noi nu putem plânge decât în 
el. Toate lacrimile ce curg din Dumnezeu sunt ale noastre”. 

De multe ori plangem. Plangem de bucurie, plangem din cauza tristetii 
care ne copleseste, plangem la auzul muzicii care, la un anumit moment, 
face să iasă la suprafaţă sămânța pură din noi. Dar ce este o lacrimă? Un 
strop de apă apărut o data cu existența noastră? Un mod de a convinge pe 
cineva de o realitate? Sau „criteriul adevărului în lumea sentimentelor”? 

Poate că nu am descoperit încă o definiţie, pentru că de multe ori 
lacrimile ne iau pe nepregătite şi nu pot fi controlate. Cea mai bună ocazie 
de a ne convinge de valoarea şi de adevărul unei lacrimi este aceea de a 
merge într-o catedrală şi de a observa oamenii care plâng atunci când le 
este încântat auzul de muzica lui Bach, Hândel, Mozart... Acele lacrimi 
apărute din adâncul ființei au poate cea mai mare valoare. Credincioşii 
ascultă muzică şi oferă muzică — muzica lacrimilor. 

„Dacă ar dispărea muzica, toate bucuriile şi durerile pământului n-ar 
putea stoarce o lacrimă de esenţa celei izvorâte din ea”. 

Vine un moment in viata când ne desprindem — pregătiţi mai mult sau 
mai puţin pentru eternitate. Şi într-o secundă se derulează întreaga 
istorie. Totul rămâne aici. Dar nu suntem singuri. Ducem cu noi o 
încărcătură inestimabilă: muzica şi Dumnezeu. 


5 Emil CIORAN, Lacrimi şi sfinți, 87. 
°’ Emil CIORAN, Lacrimi şi sfinți, 51. 
1 Emil CIORAN, Lacrimi şi sfinţi, 75. 


FILE DE ARHIVA 


DOCUMENTE PRIVITOARE LA ISTORIA 
SCOLILOR DE DASCALI DIN MOLDOVA 


Dr. Danut Dobos 


Până la sfârşitul secolului al XIX-lea, pregătirea dascălilor in Moldova 
fusese realizată în plan local de unii parohi talentaţi, iar până în 1875, de 
către Şcoala de Dascăli (cantori) de la Săbăoani. Deschiderea cursurilor 
Şcolii de Dascăli de la Hălăuceşti în 1898 rămâne un moment important 
în istoria Bisericii noastre locale, această şcoală având misiunea de a 
pregăti tineri pentru oficiile de organist, cântăreţ şi catehet’. De 
menţionat faptul că şcoala a funcţionat până la data închiderii (1916) în 
conformitate cu o programă gimnazială pentru patru ani de studiu, iar la 
această şcoală au susţinut examenul final şi unii candidaţi la dăscălie, 
pregătiţi în particular de unii parohi”. 

Dintre foarte puţinele documente păstrate în arhive privitoare la 
această instituţie şcolară, le prezentăm cititorilor pe cele care au stat la 
baza organizării şi funcţionării şcolii. Astfel, principiile generale după care 
a fost condusă şi organizată şcoala au fost stabilite la 22 octombrie 1898, 
la Iaşi, între episcopul Dominic Jaquet şi ministrul provincial Daniele 
Pietrobono (cf. documentul nr.1 Convention conclue entre l'Eveque de lassy, 
et la Province des Peres Conventuels au sujet d'une Ecole de Dascales’, Iasi 
1898). Potrivit acestei înțelegeri, şcoala, care urma să fie fondată la 
Hălăuceşti, urma să-şi desfăşoare activitatea într-un local propriu. De 
asemenea, episcopul numea profesorii şi directorul şcolii din rândul 
minorilor conventuali, cu aprobarea superiorului provinciei. Potrivit 
articolului VII al acestei convenţii, directorului şcolii îi era interzisă 
exercitarea oricărui alt oficiu, în absenţa aprobării episcopului“. Tot 
episcopul stabilea programa de învăţământ şi disciplinele şcolare, precum 
şi regulamentele de ordine interioară. 


1 C. IGNAT, „Repere istorice privind Scoala de Dascăli din Hălăuceşti”, Buletin istoric 4 
(2003) 104. 

> D. DOBOŞ, ed., Hălăuceşti - Sat de veche tradiţie cultural-religioasă, Sapientia, laşi 
2004, 228. 

* AERC Iasi, Dosar 2/1897. 

* AERC Iasi, Dosar 1/1898-1912. 

La aceeaşi data, episcopul Jaquet şi ministrul provincial Daniele 
Pietrobono au adoptat şi primul Regulament general pentru Şcoala de 
dascăli”, compus din 12 articole în baza intelegerii-conventii de mai sus (cf. 
documentul nr. 2 Réglement général pour l'Ecole des Dascales*, laşi 22 
octombrie [3 noiembrie] 1898). Ulterior, la 27 iulie 1906, vicarul general 
Iosif Malinowski i-a transmis directorului şcolii, pr. Alfons Weber, noile 
Instrucţiuni pentru directiune’, document care cuprindea 19 articole ce 
stabileau noile reguli şi instrucțiuni privitoare la înscrierea elevilor la 
şcoală, cât şi îndatoririle tinerilor absolvenţi ai Şcolii de Dascăli (cf. 
documentul nr.3, Instrucţiuni pentru Directiune*®, 27 iulie 1906). Acest 
ultim aspect, conţinut în prevederile articolelor 13-19, este important 
pentru a înţelege insistența cu care episcopul N. I. Camilli a solicitat 
parohilor rapoarte cu privire la purtarea tinerilor dascăli ieşiţi de pe 
băncile şcolii”. De altfel, episcopul s-a aflat mereu în legătură cu parohii, 
fiind interesat de observaţiile acestora în privinţa absolvenţilor şcolii şi a 
rezultatelor primilor ani de practică ai dascălilor”. 


În şcoală, pregătirea se desfăşura pe două planuri: intelectual şi civil sau 

uman, care se reducea la diferite practici în timpul vacantelor, in special, 

munca în agricultură. Pe plan intelectual, se predau atât muzica religioasă, 
care cuprindea orga, cântul plan şi alte cântece, cât şi ceremoniile, catehismul 
şi istoria Bisericii!!. 

La 4 septembrie 1904, în calitate de administrator apostolic al Eparhiei 
de Iaşi, preotul Iosif Malinowski a adoptat Programa de studii pentru 
Scoala de dascăli din Hălăuceşti, formată din zece materii (Religia, 
Ceremoniile, Muzica, Limba latină, Limba română, Istoria, Geografia, 
Aritmetica, Ştiinţele naturale, Caligrafia şi Desenul) (cf. documentul nr. 
4, Programa de studii pentru Scoala de Dascăli din Hălăuceşti”, 4 
septembrie 1904). A fost adoptat totodată şi noul orar al şcolii, stabilit 
pentru toate materiile de studiu”’. 


5 AERC Iasi, Dosar 1/1898-1912, f 1. 

€ AERC Iasi, Dosar 2/1897. 

1 D. Dosos, ed., Hălăuceşti - Sat de veche tradiţie cultural-religioasd, 242-248. 
8 AERC Iasi, Dosar 47/1905-1907. 

°’ AERC Iasi, Dosar 48/1907, f. 90-91; IDEM, Dosar 45/1904-1909, f. 144-148. 

2 D, Dosos, ed., Hălăuceşti - Sat de veche tradiţie cultural-religioasă, 223. 

11 C, IGNAT, „Repere istorice privind Scoala de Dascăli din Hălăuceşti”, 105. 

” AERC laşi, Dosar 44/1093-1904. 

13 AERC Iaşi, Dosar 44-1903-1904, f. 175-176. 

O noua Programă de studii pentru Scoala de Dascăli a fost adoptată la 
14 iulie 1915, de episcopul N.I. Camilli (cf. documentul nr. 5, Programa de 
studii pentru Scoala de Dascăli din Hălăuceşti'“!, 14 iulie 1915). În 
preambulul noii programe, episcopul nota următoarele: „Şcoala de Dascăli 
trebuie să aibă, înainte de toate, ca scop a da elevilor o educaţie cu 
adevărat creştinească şi, de aceea, trebuie să fie întemeiată pe credinţă vie 
şi sfântă a lui Dumnezeu; al doilea scop al ei e de a da o instrucţiune 
îndestulătoare””?. 

Noua programă conţinea doar opt materii (Religia, Ceremoniile, 
Muzica, Limba latină, Limba română, Aritmetica, Caligrafia şi Lucrul 
manual)'€. 

După publicarea în 1905 a Decretului nr. 157 privind introducerea în 
cântul liturgic a limbii latine şi a cântului gregorian, în baza la motu 
proprio a papei Pius al X-lea din 22 noiembrie 1903, episcopul N.I. Camilli 
a reformat din temelii Şcoala de Dascăli. Din păcate, reforma cântului 
liturgic a fost aplicată diferențiat de la o parohie la alta, în funcţie de 
nivelul de pregătire al fiecărui dascăl. În aceste condiţii, dascălii care nu 
aplicau dispoziţiile privind cântul gregorian şi a celui latinesc se expuneau 
riscului de a fi demiși” (cf. documentul nr. 6, Instrucţiuni asupra muzicei 
sacre!'5). 

În concepţia episcopului Camilli, Şcoala de Dascăli de la Hălăuceşti 
urma să formeze şi ajutori de nădejde pentru parohi, iar aceşti dascăli 
erau aşteptaţi să se întoarcă în parohii, unde dascălii locali, slab pregătiţi, 
urmau a fi inlocuiti’’. 

După închiderea în 1916 a Şcolii de Dascăli de la Hălăuceşti, episcopul 
Alex. Th. Cisar a dispus organizarea de adunări ale dascălilor, cu scopul 
uniformizării cântecelor în parohii, precum şi repetarea muzicii şi a 
cântului bisericesc. Aceste adunări, pentru Districtul de Siret, au fost 
coordonate în 1923 de preotul Bonaventura Morariu. La sfârşitul acestor 
adunări, dascălii erau examinati asupra cântului gregorian şi 
acompaniamentului acestuia. Potrivit raportului primit în 1923 de 
episcopul Cisar, cei mai multi dascăli uitaseră de-a lungul timpului 


14 AERC Iaşi, Dosar 51/1911-1915. 

18 AERC Iaşi, Dosar 51/1911-1915, f. 180-181. 

1¢ AERC Iaşi, Dosar 51/1911-1915, f. 181-183. 

1 C, IGNAT, „Repere istorice privind Scoala de Dascăli din Hălăuceşti”, 106. 
'5 AERC Iasi, Dosar 1/1877. 

1 AERC Iasi, Dosar 47/1905-1907, f. 15-17. 

noțiunile elementare învăţate în timpul şcolii. Mai mult chiar, unii dascăli 
bătrâni uitaseră aproape complet notele muzicale”. 

În 1924, episcopul Cisar a proiectat o reformă a Şcolii de Dascăli care 
funcţiona pe lângă Seminarul „Sf. Iosif” din Iasi, iar dascălii cu aptitudini 
speciale urmau să intre în Congregația Fraţilor Dascăli şi Cateheti, pe 
care episcopul Cisar intenţiona să o înfiinţeze în 1924”. Un ultim proiect 
din anul 1945 a fost sortit eşecului, în condiţiile începutului represiunii 
comuniste. 

Organizarea activităţii dascălilor a fost stabilită prin Decretul din 19 
martie 1908 privitor la dascălii Eparhiei Catolice de Iasi. 


DECRET PRIVITOR LA DASCĂLII 
EPARHIEI CATOLICE DE IAŞI 


Nr. 1360 
NICOLAE IOSIF CAMILLI 


PRIN GRATIA LUI DUMNEZEU SI A SFÂNTULUI SCAUN APOSTOLIC 
ARHIEPISCOP-EPISCOP CATOLIC DE IAŞI 
ACELUIAŞ SCAUN APOSTOLIC NEMIJLOCIT SUPUS 
PRELAT DOMESTIC AL SANCTITATII SALE PAPA PIUS AL X-LEA 
ASISTENT LA TRONUL PONTIFICAL 
CONTE ROMAN SI COMANDOR AL COROANEI ROMANIEI 


CELOR DE FATA SI VIITORI, PACE, BINECUVANTARE, 
MANTUIRE INTRU DOMNUL NOSTRU ISUS HRISTOS 


Biserica a permis şi permite ca’, mai ales acolo unde numărul preoţilor este 
restrâns, laicii să-l poată ajuta pe preot la predarea învăţăturii religioase, precum 
se poate vedea şi în enciclica Acerbo nimis, de la 15 aprilie 1905, a Preasfântului 
nostru Părinte Papa Pius al X-lea. 

Aceasta s-a întâmplat şi la catolicii din Moldova, unde, din timpurile vechi şi 
până în zilele noastre, numărul preoţilor a fost şi este foarte mic fata de numărul 
cel mare al catolicilor, imprastiati în atâtea localităţi, mai ales la tara. 


% D, DOBOŞ, ed., Sagna. File de monografie istorică, Sapientia, laşi 2003, 101. 

21 D. DoBos, ed., Sagna. File de monografie istorică, 104. 

1 S-au făcut câteva schimbări de cuvinte în text. De exemplu, PIU cu PIUS; DASCAL 
cu DASCĂL. S-a schimbat putin şi forma unor cuvinte: VIETEI-VIETII. 

De aceea, din timpurile vechi, preotii catolici din Moldova au avut ajutatori, 
numiţi dascăli, care, pe lângă datoria de a canta si a-l ajuta pe preot la sfintele 
slujbe, au avut, mai presus de toate, şi datoria de a-i învăţa catehismul pe copii şi 
pe tineri, aşa că dascălul a fost întotdeauna şi un adevărat catehet. Numele însuşi 
de dascăl însemnează învăţător. 

Cu privire la dascăli, care au datoria de a-i învăţa pe alţii catehismul, Biserica 
a dat mai multe hotărâri. 

Papa Clement al IX-lea, în constitutiunea sa, Speculatores, din 13 septembrie 
1669, hotărăşte ca cei ce au oficiul de cateheti (dascăli) să-şi împlinească datoriile 
lor sub directiunea şi atarnarea episcopilor, iar nicidecum sub atârnarea exclusiva 
a preoţilor. Biserica voieşte, de asemenea, ca regulile de observat cu privire la 
alegerea catehetilor să fie făcute după cum va judeca mai bine episcopul in 
Eparhia sa’. 

În acelaşi timp, Biserica porunceşte ca episcopii să aleagă la oficiul de catehet 
bărbaţi care să strălucească prin moralitatea şi credinţa lor”. Pentru a obţine acest 
scop, ea voieşte următoarele“: 

a) Episcopii să înfiinţeze şcoli pentru cateheti (dascăli) sub directiunea unui 
preot. 

b) Episcopii să facă legi, spre a împiedica să nu fie primit oricine fără deosebire 
în slujba de dascăl. 

c) Episcopii să nu primească în această slujbă decât numai pe aceia care au 
ştiinţă îndestulătoare şi au dat dovezi că duc o viaţă cu adevărat creştinească. 

d) Ştiinţa dascălilor trebuie să se dovedească prin certificatele ce le vor obţine 
în urma examenului, trecut în şcoală în fiecare an. 

e) Cei ce vor fi numiţi dascăli se vor mai examina în fiecare an de un preot 
înţelept, ca ei să nu uite cele învăţate şi, ceea ce ar fi mai rău, să nu amestece 
cumva vreo eroare cu învăţăturile cele sănătoase. 

f) Preoţii să-i supravegheze pe dascăli şi să-i raporteze episcopului în fiecare an 
asupra vieţii şi moravurilor lor. 

g) Dascălii să primească deseori sfintele taine. 

În sfârşit, Biserica voieşte ca să nu fie numiţi dascăli decât bărbaţi care au 
împlinit vârsta de 25 de ani’. 

Legile privitoare la numirea şi datoriile dascălilor în Eparhia noastră nu sunt 
toate scrise, dar se reduc îndeobşte numai la nişte tradiţii şi obiceiuri. De aceea, 
de multe ori, clerul, mai ales cel tânăr, precum şi dascălii cei noi, nu le pot 
cunoaşte, şi în multe cazuri se află în nedumerire. 

Pentru bunul mers al administratiunii bisericeşti în Eparhia Noastră, dorind 
Noi a orândui lucrurile şi a ne conforma pe deplin cu aici pomenitele legi şi sfaturi 


2 S.C. de Prop. Fide, 20 Febr. 1802. 

? Instr. S.C. de Prop. Fide, 23 Nov. 1845, n. V. 
“Instr. S.C. de Prop. Fide, 18 Oct. 1883. 

5 S.C. de Prop. Fide, 29 Febr. 1836. 

ale Bisericii relativ la dascali, dupa ce am auzit parerile Vicarilor Nostri Forani 
în ziua de 19 Februarie a anului curent, am făcut următorul 


DECRET 
CAP.I. NUMIREA DASCĂLILOR 


Art.1. Slujba dascălului, maiales aceea dea învăţa catehismulpe copii şi tineri, 
este cu totul bisericească; de aceea, numirea lui nu se poate face decât de 
Episcopie, conform Decretului de faţă. 


Art. 2. Poporul nu are nici un drept de a se amesteca la numirea unui dascăl. 

Prin urmare, este interzis credincioşilor de a prezenta pe cineva la 
serviciul de dascăl, şi cu atât mai mult de a face pretenţii sau agitatii, pentru ca 
cutare sau cutare să fie primit în slujbă, schimbat sau îndepărtat. 


Art.3. Când locul de dascălde lao biserică parohială sau filială a rămas vacant, 
părintele administrator al parohiei respective este dator de a-şi căuta un bărbat 
destoinic şi cu purtare bună pentru serviciul de dascăl la acea biserică, şi a-l 
prezenta vicarului foran al Districtului său. 


Art. 4.  Vicarul foran va cerceta dacă candidatul prezentat posedă ştiinţa 
necesară şi este un om cu adevărată credinţă catolică, şi cu moravuri bune în orice 
privinţă. 


Art. 5. Stiinta unui candidat se va dovedi cu certificatele obţinute în scoala 
diecezană de dascăli, sau printr-un examen ce-l va trece candidatul înaintea 
Comisiei examinatoare. 

La acest examen vor putea fi supuşi de Episcopie chiar şi absolvenţii 
şcolii de dascăli, spre a dovedi ca n-au uitat cele învăţate. 


Art. 6. Comisia examinatoare se va compune din vicarul foran al Districtului, 
ca preşedinte, şi din alţi doi membri, care se vor numi de Episcopie. 


Art. 7. Numai în caz de lipsă de candidaţi, care posedă certificate obţinute în 
şcoala diecezană de dascăli, se vor admite candidaţi care n-au frecventat această 
şcoală. 


Art. 8. Candidații vor trece examenul din următoarele obiecte: Catehismul cel 
mare; Istoria sacră; Capacitatea de a preda copiilor şi tinerilor învăţătura 
religioasă; Ceremoniile bisericeşti; Citirea limbii latine; Cântul gregorian; Cântul 
din organe pentru bisericile care posedă acest instrument. 

Art. 9.  Vicarul foran va informa Episcopia despre credinţa şi moralitatea 
candidatului, despre notele obţinute de candidat la examen, şi dacă membrii 
Comisiei examinatoare recomandă pe candidat ca dascăl la o biserică anumită. 


Art. 10. Vor putea fi dispensati de examen acei candidaţi care au funcţionat în 
trecut ca dascăli la o altă biserică din Eparhie, şi au dat dovezi îndestulătoare de 
credinţa, moralitatea şi ştiinţa lor. 


Art. 11. Episcopia, în urma informaţiilor primite de la vicarul foran asupra 
rezultatului examenului, numeşte pe candidat ca dascăl la o biserică, mai întâi 
provizoriu, şi apoi definitiv. 


Art. 12. Episcopia, însă, îşi rezervă dreptul de a chema la examen pe oricare 
dascăl aprobat, fără deosebire, ori de câte ori va judeca oportun, chiar în fiecare 
an. 


Art. 13. Vor putea fi numiţi provizoriu numai acei candidaţi care sunt cu totul 
liberi de serviciul militar. 


Art. 14. Vor putea fi numiţi definitiv numai aceia care au funcţionat cel puţin 
timp de trei ani ca dascăli provizorii şi au împlinit vârsta de 25 de ani. 


Art. 15. Absolvenţii şcolii diecezane de dascăli nu vor putea obţine un loc de 
dascăl pe lângă o biserică, fie numai cu titlu provizoriu, decât implinind condiţiile 
cerute la Art. 13. 


Art. 16. Absolvenţii şcolii de dascăli, până nu vor fi cu totul liberi de serviciul 
militar, vor sta pe lângă un paroh sau pe lângă un dascăl, ca să se deprindă mai 
întâi cu serviciul dăscălesc sub ocârmuirea acestuia. 


Art. 17. Absolvenţii şcolii de dascăli trebuie să se ferească de ambiția de a obţine 
îndată după ieşirea lor din şcoală un loc de dascăl fie numai cu titlu provizoriu. Ei 
trebuie să-şi aducă aminte că la vârsta lor necoaptă nu pot avea vază la popor, nici 
mai ales autoritatea trebuincioasă faţă de tinerimea de ambele sexe, spre a le 
preda cu folos învăţătura religioasă. 


Art. 18. Oricine ar stărui pe lângă autoritatea bisericească să obţină un loc de 
dascăl împotriva regulilor prescrise în acest Decret ar da dovadă că este un 
ambițios, că îi lipseşte smerenia creştinească şi că, prin urmare, nu este vrednic 
de a se face învățătorul altuia. 


Art. 19. Oricine ar face intrigi, sau ar stărui pe lângă popor să intervină pentru 
a fi numit dascăl la o biserică, prin însuşi acest fapt, va pierde dreptul de a obţine 
un loc de dascăl în toată Eparhia Iaşilor, iar dacă funcţionează deja la o altă 
biserică, el va fi destituit din serviciu. 

Art. 20. Este interzis tuturor cucernicilor parinti administratori din parohiile 
rurale de a pune în funcţie dascăli care să fie numai cântăreţi, iar nu şi cateheti 
în acelaşi timp. 


Art. 21. Este interzis tuturor cucernicilor administratori parohiali de a pune în 
funcţie dascăli suplinitori în locurile vacante fără a fi obţinut în scris aprobarea 
vicarului foran respectiv. 


Art. 22. Vicarul foran va putea aproba, în scris, ca dascăli suplinitori la locurile 
vacante, dintre aceia care întrunesc condiţiile cerute la Art. 5. 

Dacă suplinitorul nu ar întruni aceste condiţii, dar poate împlini funcţia 
de dascăl, vicarul foran îl va aproba pe termen de cel mult şase luni. 

Până la expirarea acestui termen, un asemenea dascăl suplinitor, ca să 
poată funcţiona mai departe, va fi dator a se prezenta la examen; fără acest 
examen, el nu va putea fi confirmat ca suplinitor pe un alt termen limitat peste 
cele şase luni, decât numai cu consimţământul Episcopiei, în urma recomandării 
motivate a vicarului foran. 


Art. 23. Pentru motive grave, Episcopia îl poate transfera pe un dascăl de lao 
biserică la alta. 


CAP. II. DATORIILE DASCĂLILOR 


Art. 24. Datoria dascălului este de a sluji preotului la toate slujbele bisericeşti, 
de a cânta din gură şi din organe la aceste slujbe, de a cânta şi citi rugăciuni în 
biserică după obiceiul stabilit, când lipseşte preotul, şi de a-i învăţa pe copii şi 
tineri Catehismul şi Istoria sacră. 


Art. 25. În zilele de duminică şi sărbătoare, dascălul este dator a sluji la 
Liturghia părintelui administrator al parohiei. 

Acesta va săvârşi însă sfânta Liturghie la oră potrivită, pentru ca 
dascălul să aibă timpul de a se ocupa şi de interesele sale. 

Cu permisiunea premergătoare a părintelui administrator al parohiei, 
dascălul va putea lăsa în zilele de lucru un locţiitor, care să slujească la Liturghie. 


Art. 27. Dascălul mai este dator să fie în biserică şi să slujească la slujbele 
bisericeşti parohiale din cursul săptămânii, conform obiceiului legitim introdus, 
aprobat şi recunoscut de Episcopie. 


Art. 28. Dascălul este dator a cânta la slujbele liturgice numai în limba latină, 
conform legilor bisericeşti. 

De asemenea, el este dator a se conforma întru toate ceremonialului 
prescris pentru slujbele bisericeşti. 

Art.29. Dascalul este datora se îmbrăca in sutană și cotă, ori de cate ori serveşte 
preotului la slujbele sfinte, fie în biserică şi în afara bisericii. 

Când însă nu serveşte preotului, îi este aspru oprit de a purta sutană şi 
cotă. 


Art. 30. Mai presus de toate, dascălul este dator să-i înveţe catehismul şi Istoria 
sacră pe copiii şi tinerii de amândouă sexele, conform cu regulile ce i se vor 
prescrie de părintele administrator al parohiei. 


Art. 31. La această învățătură, dascălul este dator a se îngriji ca copiii şi tinerii 
să înveţe pe de rost textul Catehismului şi al Istoriei sacre, şi a le explica înţelesul 
cuvintelor şi al propozitiilor; îi este însă interzis cu desăvârşire să dea explicaţii 
dogmatice şi morale, ceea ce este numai de competenţa preotului. 


Art. 32. Dascăluleste datora tine biserica şi sacristia foarte curate. Pentru acest 
scop, se va servi de ajutoarele ce le are după obiceiul local. 


Art. 33. Dascălul este dator a ţine el însuşi în bună rânduială toate obiectele şi 
veşmintele bisericeşti, a ţine curate altarele din biserică şi a le împodobi conform 
legilor bisericeşti. 


Art. 34. Dascălul este dator a da pildă bună tuturor credincioşilor. De aceea, el 
nu se va mărgini a merge la spovadă şi sfânta Împărtăşanie numai o dată pe an 
în timpul Paştilor, dar va merge mai dese ori, mai ales la sărbătorile cele mari, 
pregătindu-se cu sfinţenie la primirea acestor sacramente. 


Art. 35. Dascălul mai este dator să ducă o viata creştinească exemplară. El se va 
feri de sudălmi, beţie, vrăjmăşii, de vorbiri de rău, de prietenii suspecte, mai ales 
cu persoane de alt sex, şi de altele asemenea, prin care ar putea da pildă rea 
aproapelui. 


Art. 36. Este interzis tuturor dascălilor de a merge la cârciumă spre a bea mai 
ales băuturi alcoolice şi spre a petrece acolo. Cu atât mai mult, le este interzis a 
tine în arendă o cârciumă, sau a fi numai vânzători în cârciumă. 


Art. 37. Orice dascăl nu poate ocupa şi o funcţie publică sau privată care l-ar 
împiedica cu totul sau numai în parte de la împlinirea functiunilor sale bisericeşti. 
Episcopia îşi rezervă însă dreptul de a-i permite unui dascăl, în cazuri cu totul 
excepţionale, să primească o asemenea funcţie pentru timp limitat, cu condiţia ca 
el să-şi pună un substitut, aprobat conform prescriptiilor decretului de fata. 


Art. 38. Dascălul va fi întotdeauna ascultător şi supus părintelui administrator 
al parohiei; de asemenea, el va da tuturor preoţilor respectul cuvenit. 


CAP. III. RETRIBUTIILE DASCĂLILOR 

Art. 39  Dascălul este plătit de poporul căruia îi slujeşte. 
Fiecare familie este datoare a-i plăti dascălului simbria sau taxa anuală, 
conform regulii stabilite în fiecare localitate cu aprobarea Episcopiei. 


Art. 40. Afară de simbrie, dascălul mai are dreptul de a se folosi şi de pământul 
bisericesc destinat pentru dânsul, precum şi de taxele legale stabilite de a i se plăti 
cu ocazia serviciilor bisericeşti, ce le face în cazuri particulare, de pildă, la cununii, 
înmormântări şi altele. 


Art. 41. Părintele administrator însuşi va încasa pentru dascăl atât simbria 
anuală, cât şi taxele datorate acestuia pentru serviciile bisericeşti, şi apoi i le va 
plăti îndată, fără nici o întârziere. 


Art. 42. Este strict interzis atât administratorului parohiei, cât şi dascălului, 
precum şi credincioşilor, de a micşora sau spori simbria anuală şi taxele pentru 
serviciile religioase datorate dascălului. O asemenea schimbare nu se poate face 
decât cu învoirea Episcopiei, care singură e competentă a lua o hotărâre în această 
privinţă. 


CAP. IV. PEDEPSIREA DASCĂLILOR 


Art. 43. Deoarece numai Episcopia are dreptul de a-i numi pe dascăli, urmează 
că singură Episcopia e competentă de a-i judeca şi pedepsi cum se va crede mai 
oportun. 

În orice caz, un asemenea drept nu-l poate avea nici administratorul 
parohiei, nici vicarul foran, decât în măsura delegării primite din partea 
Episcopiei. 


Art. 44. Autorizăm pe administratorii parohiilor ca, în cazuri urgente, să-i poată 
suspenda din serviciu pe dascălii supuşi lor, cel mult până la 15 zile. 

Părinţii administratori nu vor putea aplica o asemenea pedeapsă decât 
numai dacă dascălii ar da un scandal public în materie foarte gravă sau s-ar abate 
de la datoriile lor, de asemenea, în materie foarte gravă. 

În cazuri mai puţin grave şi care nu reclamă o pedeapsă imediată, 
administratorii de parohie îl vor denunța pe dascălul vinovat vicarului foran 
respectiv, care va proceda conform celor prescrise mai jos la Art. 46. 


Art. 45. Un administrator de parohie, care a fost silit a-l pedepsi pe un dascăl 
conform articolului precedent, va fi dator în termen de trei zile să-l instiinteze 
despre aceasta pe vicarul foran respectiv, justificând înaintea lui pedeapsa 
aplicată. 

Vicarul foran va examina cazul şi va aproba sau anula hotărârea 
părintelui administrator, fără drept de recurs din partea acestuia sau a dascălului. 

Art. 46. Vicarul foran, in urma reclamatiilor primite contra vreunui dascal, din 
oricare parte ar veni ele, va face o ancheta in scris, ascultand martorii sub 
prestare de jurământ, si dacă-l va afla vinovat, il va pedepsi chiar cu suspendare 
până la cel mult 30 de zile. 


Art. 47. Dacă abaterile dascălului ar cere pedepse mai grave, vicarul foran va 
trimite Episcopiei actele anchetei sale. Episcopia va examina actele şi va hotări 
pedeapsa contra dascălului vinovat. 


Art. 48. În fiecare an, cel mult până la 31 august, părinţii administratori ai 
parohiilor vor trimite Episcopiei un raport asupra purtării morale a tuturor 
dascălilor din parohiile lor şi asupra destoiniciei fiecăruia întru îndeplinirea 
datoriilor lor. 


DISPOZIȚII TRANZITORII 


Art. 49. Toti cucernicii administratori ai parohiilor Noastre vor trimite acestei 
Episcopii, până la 1 iulie 1908, tabloul tuturor dascălilor supuşi lor, indicând: 
numele şi prenumele lor; locul, anul şi ziua naşterii; unde şi-au făcut studiile; 
certificatele ce le posedă; de când sunt în funcţie şi la care biserică şi data când au 
fost aprobati ca dascăli de această Episcopie. 


Art. 50. Toți dascălii care au fost instalaţi în trecut, fără aprobare scrisă din 
partea acestei Episcopii, sunt datori a-şi reglementa situaţia lor cel mai târziu 
până la 1 octombrie 1908, prin vicarul foran respectiv, conform cu prescriptiile 
acestui decret. 


ADAOS 
DESPRE FECIORII DE BISERICĂ 


1. Din timpurile vechi s-a introdus în Moldova obiceiul ca fiecare biserică rurală 
să aibă unul sau mai mulţi aşa-zişi feciori de biserică. Aprobăm acest obicei. 


2. Feciorul de biserică este un servitor onorific al bisericii şi mână de ajutor a 
părintelui administrator, pentru afacerile morale şi materiale ale bisericilor din 
parohie. 


3. Feciorii de biserică nu sunt în nici un chip epitropi, administratori sau 
controlori; ei nu au nici un amestec în administraţia veniturilor şi cheltuielilor 
bisericeşti. 


4. Feciorii de biserică sunt aleşi şi numiţi de administratorul parohiei după 
oportunitate şi trebuinta, fără nici un consimţământ sau concurs din partea 
credincioşilor. 

5. Feciorii de biserică sunt numiţi de părintele administrator pe termen de trei 
ani. 

După expirarea acestui termen, ei pot fi confirmaţi în oficiu sau aleşi alţii în 
locul lor. 


6. Feciorii de biserică nu primesc nici o retributie pentru serviciul lor. Ei sunt 
numai scutiți de simbria anuală ce se plăteşte preotului, dascălului şi altor 
slujitori ai bisericii. 


Noi publicăm astăzi acest Decret şi poruncim să fie strict respectat de toţi 
cucernicii administratori ai parohiilor Noastre şi de toţi dascălii bisericilor 
parohiale şi filiale. 

Toate cele contrare acestui Decret al Nostru, fie ele legi, regulamente, 
ordinatiuni, făcute în trecut de autoritatea bisericească competentă pentru 
Moldova, fie orice obiceiuri generale şi particulare, rămân cu desăvârşire 
desființate din ziua de astăzi. 


Iaşi, în 19 martie 1908 
+ NICOLAE IOSIF 
ARHIEPISCOP-EPISCOP 


Notă: Cucernicii administratori ai parohiilor vor păstra câte două exemplare 
din acest Decret în arhiva parohială, şi câte unul într-un loc sigur din fiecare 
sacristie a tuturor bisericilor, fie parohiale, fie filiale, pentru ca, la nevoie, să fie 
întotdeauna la îndemână atât preotului, cât şi dascălului. De asemenea, vor da 
câte un exemplar din acest Decret şi fiecăruia dintre dascălii actuali din parohiile 
lor. 


RECENZII 
Teologie 


JOSEPH CARDINAL RATZINGER, Introducere în creştinism. Prelegeri despre 
Crezul apostolic, (traducere din limba germană de Mihăiţă Blaj), Editura 
Sapientia, Iasi 2004, 266p. 


Problema de a şti cu exactitate care este conţinutul si sensul credinţei creştine 
este înconjurată astăzi de ceața unei asemenea incertitudini cum nu s-a mai 
întâlnit niciodată în istorie. Cine a urmărit îndeaproape mişcarea teologică a 
ultimului deceniu şi nu face parte din grupul acelor oameni fără minte, care sunt 
gata să considere, oricând şi fără să cerceteze, că ceea ce este nou este automat şi 
mai bun, şi-ar putea aminti povestea lui „Hans cel norocos”. Acesta, din 
comoditate, a schimbat bulgărele de aur, care-i părea prea greu şi obositor, rând 
pe rând, cu un cal, cu o vaca, cu o gâscă, cu o piatră de ascuţit, pe care, în cele din 
urmă, a aruncat-o în apă, fără să mai piardă astfel prea mult. Dimpotrivă, prin 
ultimul schimb, el credea că şi-a câştigat darul cel mai de pret: libertatea deplină. 
Cât timp a durat starea sa euforică şi cât de amară a fost trezirea sa din istoria 
închipuitei eliberări, toate acestea, istorioara le lasă, după cum se ştie, pe seama 
fanteziei cititorului. În mintea creştinului îngrijorat de astăzi, nu rareori se nasc 
întrebări ca acestea: n-a intrat oare şi teologia noastră din ultimii ani pe un drum 
asemănător? N-a alunecat ea oare spre o interpretare în scară descendentă a 
exigenţei credinţei, care părea prea apăsătoare, renunțând mereu putin câte putin 
la câte ceva şi având convingerea că nu se pierde nimic din ceea ce este esenţial, 
şi totuşi, de fiecare dată atât de mult, încât să se poată face imediat pasul 
următor? lar „sărmanului Hans”, creştinului, care, încrezător, s-a lăsat dus din 
schimb, în schimb, din interpretare în interpretare, nu-i va rămâne, până la urmă, 
în mână, în locul bulgărelui de aur pe care-l avusese la început, decât o piatră de 
ascuţit, pe care să o poată arunca cu sufletul împăcat? 

Desigur, asemenea întrebări sunt nedrepte, dacă sunt puse la un mod prea 
general. De fapt, nu se poate afirma acum cu onestitate că „teologia modernă”, în 
ansamblul ei, a urmat un asemenea drum. Dar nici nu putem nega existenţa unei 
opinii destul de larg răspândite, care întreţine o astfel de orientare, şi care, în 
realitate, duce la schimbarea aurului cu piatra de ascuţit. Bineînţeles, o astfel de 
orientare nu poate fi combătută doar strângând cu încăpățânare în mână metalul 
preţios al formulelor rigide din trecut, care, în cele din urmă, rămâne doar un 
bulgăre de metal, o povară, în loc să ne câştigăm, cu preţul lui, posibilitatea unei 
adevărate libertăţi. Tocmai in aceasta constă obiectivul cărţii de fata: ea îşi 
propune să ajute la o înțelegere nouă a credinţei, ca cea care face posibilă o 
existenţă umană autentică în lumea de azi, explicând-o, dar fără a o transforma 
într-o vorbărie care cu greu reuşeşte să acopere un mare gol spiritual. 

Cartea a apărut ca urmare a prelegerilor pe care le-am ţinut în semestrul de 
vară al anului 1967 la Universitatea din Tiibingen pentru auditorii de la toate 
facultăţile. Experienţa pe care Karl Adam a făcut-o în mod magistral, cu o 
jumătate de secol în urmă, la aceeaşi Universitate, cu cartea Wesen des 
Katholizismus (Esenţa catolicismului), trebuia să fie încercată din nou, în acelaşi 

mod, dar ţinând cont de condiţiile schimbate ale generaţiei noastre. Din punct de 
vedere lingvistic, textul a fost prelucrat, respectându-se cerinţele unei publicaţii. 
Cu toate acestea, nu am schimbat nici structura şi nici conţinutul, limitându-mă 
să adaug documentatii ştiinţifice numai în măsura în care era necesar pentru a 
face referinţă la instrumentele de care m-am folosit în mod direct la pregătirea 
prelegerilor. 

Dedicând cartea auditorilor din diferitele etape ale activităţii mele academice, 
doresc să-mi exprim recunoştinţa pentru întrebările pe care mi le-au pus şi pentru 
reflectiile făcute împreună, care, cu siguranţă, fac parte dintre premisele din care 
s-a născut această lucrare. Doresc apoi să-i mulțumesc în special celui ce s-a 
îngrijit de această ediţie, dr. Heinrich Wild, fără îndemnurile căruia, pe cât de 
îngăduitoare, pe atât de ferme, n-aş fi avut curajul să iau hotărârea de a înfrunta 
riscul pe care îl presupune o asemenea lucrare. În sfârşit, mulțumesc tuturor 
colaboratorilor ce s-au ostenit în diferite moduri pentru apariţia acestei lucrări. 


J. Ratzinger 


BONIFACIO HONINGS, Iter fidei et rationis. I. Theologica, Lateran 
University Press, Roma 2004, 670p. 


Considerând munca teologică drept cea mai înaltă slujire a poporului lui 
Dumnezeu, părintele Bonifacio Honings, OCD, autorul operei Iter fidei et rationis, 
aparuta in trei volume la editura Universitatii din Lateran, se prezinta ca un fidel 
continuator al magisteriului Conciliului al II-lea din Vatican. În primul volum al 
acestei opere, sugestiv intitulat Theologica, sunt adunate articole cu caracter 
teologic, publicate de autor de-a lungul anilor. Din analiza acestor materiale, se 
vede clar că pentru fostul şi dragul meu profesor Honings, teologia, ca reflecţie 
sistematică despre misterul lui Dumnezeu unul şi întreit, despre Cristos, despre 
Biserică şi despre misterul omului, este o slujire înţeleasă ca participare la 
reînnoirea Bisericii, ca efort personal depus la noua evanghelizare, sub influxul 
harului Duhului Sfânt. Magisteriul Conciliului al II-lea din Vatican este izvorul 
teologiei sale. 

În acest context eclezial, în gândirea sa teologică, Gaudium et spes ocupă un loc 
central. De aici preia principiile dogmatice pentru viaţa morală nu numai a 
fiecărui creştin, ci a oricărui om de bunăvoință. Plecând de la Schema a XIII-a şi 
bazându-se pe Catehismul Bisericii Catolice, autorul insistă asupra capacităţii 
omului de a-l cunoaşte pe Dumnezeu, principiul şi izvorul tuturor lucrurilor, cu 
lumina naturală a raţiunii, plecând de la lucrurile create. Această capacitate 
subliniază faptul că omul este capabil să primească Revelația lui Dumnezeu ca 
adevărată, fie de la cel care revelează, fie de la realităţile revelate. Revelația este 
adevărata stea de orientare pentru întreaga omenire. Omul are nevoie de 
Revelația lui Dumnezeu, deoarece creatura fără Creator dispare. 

Din Revelaţie, omul descoperă că Dumnezeu vrea să se împărtăşească pe sine 
şi viata sa nouă, oamenilor, pentru a ne face fiii şi fiicele sale, adoptați în Fiul său 
unic, prin harul Duhului Sfânt. Prin Revelatie, Dumnezeu, în iubirea sa infinită, 

vorbeste oamenilor ca unor prieteni, invitandu-i la comuniunea cu el. În această 
Revelatie, Cristos este Cuvântul unic, perfect şi definitiv al Tatălui, care în el ni 
se revelează şi ne dăruieşte totul. În Cristos îşi află desăvârşirea întreaga 
Revelatie a lui Dumnezeu. 

Transmisă de Cristos prin apostoli, aceasta Revelatie trebuie să fie primită de 
om prin credinţă, însă consimţământul omului nu poate avea loc fără harul 
Duhului Sfânt şi fără ajutoarele sale interioare. La acest consimtamant dat 
Revelatiei lui Dumnezeu, scrisă sau transmisă, credinciosul este ajutat de 
magisteriul viu al Bisericii, care nu se află deasupra cuvântului lui Dumnezeu, ci 
îl slujeşte, învățând numai ceea ce a fost transmis şi, cu asistenţa Duhului Sfânt, 
îl ascultă în totalitate, îl păstrează cu sfinţenie şi îl expune cu fidelitate. 

Toate acestea sunt învățătura constituţiei Dei Verbum şi a Catehismului 
Bisericii Catolice. Autorul nu încetează să facă cunoscut acest magisteriu. De fapt, 
ela luat parte la cursurile „Seminarului Duhului Sfânt”, adică la Conciliul al II-lea 
din Vatican. Nu putea, aşadar, să nu dea mărturie despre adevăr. Primind 
depozitul credinţei de la alții, a simţit din plin nevoia de a-l transmite altora şi 
prin cărţile sale. A devenit astfel un inel în marele lanţ al teologilor care au 
transmis credinţa divină şi catolică. 

Maturitatea şi fidelitatea teologică a autorului, în volumul Theologica, se văd 
clar şi din atitudinea pe care o ia faţă de reacţiile negative ce au apărut după 
publicarea declaraţiei Dominus Jesus, reacţii care proveneau mai curând de la 
„periferia” creştinismului. lată de ce el nu citit şi nu a interpretat niciodată Sfânta 
Scriptură în afara tradiţiei şi a magisteriului Bisericii. Prin urmare, în declaraţie, 
el nu vede decât o nouă expunere a doctrinei credinţei catolice despre Cristos, 
despre Biserică şi despre perena ei vestire misionară. Biserica este încă de la 
început şi rămâne prin natura ei misionară. Ea nu poate să nu proclame 
evanghelia, adică plinătatea adevărului lui Cristos şi a iubirii sale mântuitoare. 

Expunând planul salvific al Tatălui cu privire la omenirea întreagă, Conciliul 
al II-lea din Vatican leagă strâns misterul lui Cristos de cel al Duhului Sfânt. 
Acesta este Duhul care dă viaţă, izvorul de apă care tasneste pentru viata veşnică. 
Duhul este cel ce actualizează în Biserică până la sfârşitul veacurilor tot ceea ce 
Cristos a învăţat şi a săvârşit prin misterele vieţii sale. El împlineşte din interior 
opera sa de mântuire şi stimulează Biserica să se extindă. Duhul Sfânt 
actualizează influxul salvific al Fiului făcut om în viaţa tuturor oamenilor, fie a 
celor care l-au precedat istoric pe Cuvântul făcut om, fie a celor care trăiesc după 
venirea sa în istorie. 

Există, aşadar, o singură economie a mântuirii. Aşa cum sfera de acţiune 
salvifică a lui Cristos este universală, tot aşa este şi acţiunea Duhului Sfânt în 
inima oamenilor. Prezenţa şi acţiunea Duhului Sfânt nu atinge doar indivizii, ci 
şi societatea şi istoria, popoarele, culturile şi religiile. Cristos înviat lucrează în 
inima oamenilor prin puterea Duhului Sfânt. Duhul este cel care răspândeşte 
„seminţele Cuvântului” prezente în rituri şi în culturi, pregătindu-le să se 
maturizeze în Cristos. 

Duhul Sfânt, care a fost activ în întruparea, în viaţa, moartea şi învierea lui 
Cristos şi lucrează şi acum în Biserică, nu este o alternativă la Cristos, nici nu-l 

înlocuieşte vreodată, ci lucrează împreună cu Cristos Domnul ceea ce Isus a 
săvârşit în timpul vieţii sale pământeşti. Ceea ce Duhul lucrează în inima 
oamenilor şi în istoria popoarelor, în culturi şi în religii dobândeşte un rol de 
pregătire evanghelică şi nu poate să nu facă referire la Cristos, Cuvântul făcut 
trup prin acţiunea Duhului. Este vorba de o singură economie salvifică a lui 
Dumnezeu unul şi întreit, concepută de Tatăl încă din veşnicie, realizată de 
Cristos în timp, actualizată şi extinsă la întreaga omenire de Duhul Sfânt până la 
sfârşitul veacurilor. Aşadar, voinţa salvifică universală a lui Dumnezeu unul şi 
întreit este oferită şi dusă la împlinire o dată pentru totdeauna în misterul pascal 
a lui Cristos, Fiul lui Dumnezeu. Nu există o acţiune salvifică a lui Dumnezeu în 
afara unicei mijlociri a lui Cristos, adică oamenii nu pot intra în comuniune cu 
Dumnezeu decât prin Cristos, sub acţiunea Duhului său. 

Această mijlocire salvifică universală a lui Cristos se realizează prin Biserică, 
sacrament universal de mântuire. Ea este proiectul vizibil al iubirii lui Dumnezeu 
pentru omenirea întreagă. Această Biserică a lui Cristos subzistă (subsistit in) în 
Biserica Catolică, condusă de Succesorul lui Petru şi de episcopii în comuniune cu 
el. Lui Cristos unic şi viu îi corespunde o Biserică vie şi o unică subzistență, cea 
a Bisericii Catolice. 

Toţi sunt chemaţi de Cristos la unitatea familiei fiilor lui Dumnezeu, al cărei 
sacrament este Biserica. În centrul volumului Theologica a părintelui Bonifacio 
Honings se află, aşadar, Isus din Nazaret, Fiul unul-născut al Tatălui, care, în 
timp ce revelează şi împlineşte, în Duhul Sfânt, întregul plan salvific al lui 
Dumnezeu, ne face părtaşi, prin Biserica sa, la viaţa Treimii economice. 


E. FERENT 


BONIFACIO HONINGS, Iter fidei et rationis. II. Moralia, Lateran 
University Press, Roma 2004, 919 p. 


Moralia este volumul al II-lea din Iter fidei et rationis. Miscellanea 1960-2000, 
care grupeaza o multitudine de articole de teologie morala scrise de-a lungul 
activităţii didactice a preotului călugăr carmelitan, prof. Bonifacio Honings, în 
care a abordat argumente şi probleme de mare actualitate, apelând mereu, în 
rezolvarea lor, la izvoarele originare ale teologiei: cuvântul sacru, tradiţia sfinţilor 
părinţi atât greci, cât şi latini, magisteriul Bisericii. 

„Drumul credinţei şi al raţiunii” în domeniul teologiei morale este deschis de 
o analiză în două parti (făcută în 1960) a lui caritas în scrierile sfântului Toma de 
Aquino, pentru a continua cu una dintre problemele cele mai actuale, aceea 
matrimonială şi familială: o temă complexă în ea însăşi, dar devenită cu atât mai 
dificilă cu cât se ocupă de ea sociologi, economişti, politicieni, statisticieni, medici, 
moralişti şi jurnalişti, „toţi capabili să se exprime şi incapabili de a asculta” (cum 
spunea Paul al VI-lea), pe care o analizează de-a lungul mai multor studii şi o 
rezolvă în lumina Conciliului al II-lea din Vatican, într-o perspectivă accentuat 
pozitivă, prezentând exigenţele iubirii (indisolubilitatea, fidelitatea, unitatea), 
actul conjugal cu demnitatea sa umană ca expresie a iubirii şi transmiterii vieţii. 

Având o formaţie teologică preconciliară, este remarcabilă capacitatea 
autorului de reînnoire şi de actualizare continuă a perspectivelor teologiei morale, 
ajungând adesea să anticipe în mod „profetic”, cu îndrăzneală şi curaj (cum spune 
D. Tettamanzi în prezentarea volumului), poziţia magisteriului în studii ce au 
precedat enciclica Humanae vitae şi instructia Congregaţiei pentru Doctrina 
Credinței Donum vitae. În acest sens este studiul Procreazione responsabile nella 
luce conciliare din îndepărtatul 1966, în care, făcând apel la principiul formulat 
de Conciliul al II-lea din Vatican al inseparabilitatii celor două semnificaţii, 
unitivă şi procreativă, ale actului specific, propriu şi exclusiv al iubirii conjugale, 
analizează situaţia problematică a acordului dintre iubire şi fecunditatea 
conjugală provocată de vechile şi noile mijloacele anticonceptionale, pentru ca, în 
final, să propună „norma naturală, biologică sau umană” pentru fecunditatea 
actului matrimonial. Într-un articol ulterior (1967), Amore sessuale e procreazione 
nel pensiero cattolico e protestante, plecând de la o bază bio-psihologică generală 
a problemelor medico-morale ale raporturilor sexuale prematrimoniale, atinge 
diferite aspecte ale bărbatului şi femeii uniţi în căsătorie, pentru a se opri mai pe 
larg asupra controlului naşterilor în gândirea catolică şi protestantă, anticipând 
deja ceea ce Paulal VI-lea va prezenta un an mai târziu în Humanae vitae. După 
zece ani de la promulgare, în 1979, teologul moralist mai face o lectură „meditată 
şi atentă” a enciclicei despre reglementarea nasterilor „examinându-i cu grijă 
toate punctele”, pentru a „expune fără ambiguitate învăţătura Bisericii despre 
căsătorie”, iar câţiva ani mai târziu (1984), se opreşte pentru a considera 
»inconsistenta obiectiilor teologice aduse împotriva lui Humanae vitae”. 

Provocat de afirmaţiile celor care acuzau magisteriul pontifical (inclusiv în 
enciclica amintită) că nu a ştiut să se distanteze de modul augustinian dea aborda 
problemele actuale privind sexualitatea conjugală, în 1969, părintele Honings 
aprofundează morala conjugală augustiniană pentru a dovedi inconsistenta 
pesimismului maniheu de care este acuzat episcopul de Hippona; sunt analizati 
protagonistii climatului dualist (mişcarea gnostică şi curentul stoic, doctrina lui 
Mani şi Pelagiu), dar şi luarea de poziţie a unor părinţi greci şi latini, pentru ca, 
în final, să facă o sinteză a gândirii sfântului Augustin, urmărind-o de-a lungul 
elaborării sale „frământate” pe linia celorlalţi părinţi, ca şi în polemica cu maniheii 
(plini de pesimism, în faţa cărora afirmă bunătatea căsătoriei, întrucât este de 
origine divină şi trebuie folosită de toţi în scop procreativ) şi cu pelagienii 
(respingând optimismul sexual al lui Pelagiu şi impunând atenţiei răutatea 
concupiscentei dezordonate). 

Un aport important la o temă foarte controversată între Orient şi Occident şi 
actuală din cauza legislaţiei divortioniste îl reprezintă aprofundarea teologică a 
indisolubilităţii căsătoriei creştine în gândirea părinţilor latini (1976), in care 
autorul scoate în evidenţă intransigenta lor în privinţa divorţului şi conchide cu 
afirmaţia sfântului Augustin că acest rău nu este cunoscut de către creştini, 
precum şi în gândirea părinţilor greci (1979), care, dacă, la nivel doctrinal afirmă 
principiul indisolubilităţii legăturii conjugale, în schimb, în viata pastorală, 
tratează cu „îngăduinţă”, motivată de slăbiciunea umană şi de legile imperiale, dar 
„împotriva legii Scripturii”, situaţia soţilor divortati şi recasatoriti. 

in sfârşit, Il matrimonio nella morale cattolica (1995) încheie tratarea 
problemelor strict matrimoniale invitand la o schimbare de perspectiva: de la 
aceea a manualisticii moralei preconciliare, cantonata in orizontul contractual, la 
un contact imediat cu Revelația care orientează reflectia morală despre căsătorie 
spre conceptul de alianţă, ducând la definirea ei drept comunitate intimă de viaţă 
şi de iubire conjugală. 

În atenţia teologului moralist intră şi bioetica. Dacă, în 1996, în Bioetica e il 
futuro della vita del genere umano, prezintă coordonatele (ştiinţifice şi tehnologice, 
morale şi filozofice, biblice şi teologice) acestei ştiinţe globale a vieţii, părintele 
Honings tratează teme aferente bioeticii de-a lungul activităţii sale, căci viata 
umană, nu numai în începuturile ei, dar şi trăirea şi sfârşitul ei cu demnitate 
impun datorii şi responsabilităţi. O serie de articole din 1987 — A proposito della 
post coital contraception, Il fattibile non € sempre agibile, Il problema della 
sperimentazione sull’uomo, La F.I.V.E.T.: aspetti e valutazioni — vin să susțină 
afirmaţiile recente ale magisteriului făcute în Donum vitae, referitoare la 
demnitatea persoanei umane, la sacralitatea vieţii umane, la respectul absolut 
față de această viaţă pusă în pericolul de a-şi pierde demnitatea in fata 
posibilităţilor la care a ajuns biotehnogia, la adevărul transmiterii vieţii, la 
unitatea dintre procreatie şi actul conjugal care exclude orice formă de FIVET şi 
la inseminare artificială. 

Studiul Animazione ritardata e incarnazione immediata (1974) este „o 
contribuţie metafizică la problema hominizării”: plecând de la un renumit text din 
Exod (21,22-23), pe care îl analizează cu ajutorul bibliştilor cunoscuţi la acea 
vreme, prezintă soluţiile teologilor medievali cu privire la insufletirea întârziată, 
oprindu-se cu precădere la soluţia aristotelico-tomistă, cu distincţia sa între făt 
insufletit şi neînsufleţit, care devine problematică nu numai în contextul actual, 
când „embriologia şi, în special, genetica şi filozofia antropologică pot să ne dea 
rezultate definitive în contrast cu soluția Angelicului”, dar şi în înţelegerea 
întrupării lui Cristos care cere „încarnarea imediată”. 

Preocuparea pentru doctrina socială a Bisericii se manifestă în câteva studii 
despre teologia eliberării şi despre pace: Una proposta di pace nel mondo del 
lavoro (1984), Solidarietă mondiale: il nuovo nome per la pace (1985), La 
liberazione: impegno da discernere (1986), La pace secondo san Tommaso. Una 
duplice concordia: interna ed esterna (1986). Este de remarcat faptul că, pornind 
de la afirmaţia sfântului Toma de Aquino, că binele şi sănătatea popoarelor 
constau în unitatea lor socială, scoate în evidenţă necesitatea unei „cooperări 
convergente pentru binele comun”, ca, în final, să ajungă la o propunere originală 
de a da un nou nume păcii în lume: solidaritate. 

Mereu atent la semnele timpului, părintele Honings se implică, alături de alti 
teologi de valoare, timp de mai bine de patruzeci de ani, în efortul de reînnoire a 
teologiei morale, atât de mult dorită de Conciliul al II-lea din Vatican. Era nevoie 
nu numai de tratarea marilor teme morale, ci şi de reactualizarea unor concepte 
care vin din istorie, cum sunt: persoana umană, actul moral, binele şi răul, natură 
şi natural, sexualitate, castitate, sănătate integră, ordine economică, precum şi 
explicarea unora noi: bioetica, ecologie etc. Părintele Bonifacio Honings o face cu 

simplitatea şi eleganta specialistului care nu vrea să rămână închis în turnul de 
fildeş al ştiinţei sale, ci împărtăşeşte ex abundantia cordis, făcându-i pe toţi 
partasi la extraordinara bogăţie a harului cu care a fost chemat să conlucreze. De 
aceea, cred că este o plăcere pentru cititor să parcurgă paginile — chiar dacă sunt 
multe — acestei antologii de material teologic, atât de actual si bine elaborat. 


I. Chinez 


BONIFACIO HONINGS, Iter fidei et rationis. III. Iura, Lateran University 
Press, Roma 2004, 510p. 


Producţia ştiinţifică a lui Bonifacio Honings nu poate să fie înţeleasă dacă nu 
ținem cont de deschiderea sa completă fata de tot ceea ce este în afara lui şi cu 
care simte nevoia şi necesitatea de a se confrunta. De-a lungul itinerarului 
însuşirii artelor liberale, autorul ajunge la studiul dreptului prin intermediul 
doctrinei sfântului Toma de Aquino despre lege. Dumnezeu conduce intelectul 
omului cu legea, îi întăreşte voinţa cu harul. Determinarea legii constituie pentru 
sfântul Toma problema fundamentală. Există o lex aeterna care este raţiunea 
divină ce ordonează şi conduce lumea. Din ea derivă lex naturalis, care este 
participarea imperfectă, limitată, a raţiunii umane la legea veşnică. În ea şi prin 
intermediul ei, în pofida corupţiei originare, se reuşeşte să se distingă, chiar şi în 
lipsa legii scrise, binele şi răul. Există apoio lege pozitivă umană secundum quam 
disponuntur quae in lege naturae continentur. Ei bine, dreptul pozitiv uman, prin 
determinarea, specificarea şi interpretarea legii naturale, nu poate în nici un fel 
să deroge de la aceasta. Aici este realizarea acelui bonum comun şi de aici rezultă 
consecinţa că tot ceea ce este util şi oportun pentru omenirea răscumpărată (şi 
pentru cea nerăscumpărată) nu este prin aceasta în contrast cu legea naturală. 

Pe baza unui lung itinerar ştiinţific, care este şi uman, şi spiritual, trebuie să 
fie citită reflectia teologică despre etică şi reflectia juridică pe care autorul a 
răspândit-o şi dezvoltat-o în peste cincizeci de ani de activitate ştiinţifică. 

Înainte de toate, prin studiile sale despre avort, care însoțesc toată producţia 
sa ştiinţifică, temă pe care el o analizează în lumina izvoarelor precreştine (latine 
şi greceşti) şi apoi patristice (greacă şi latină, dar şi siriacă), autorul ajunge la 
părerea că în istoria gândirii creştine există o viziune unitară conştientă despre 
această dramă umană şi personală, pentru că atinge destinul subiecţilor 
interesaţi. Biserica este fermă în condamnarea acestui păcat, de la părinţii post- 
niceeni la autorii tratatelor de la Scoala din Bologna, de la cărţile penitentiale 
irlandeze la decretişti şi decretalişti, desigur, confirmaţi mereu de învăţătura 
episcopului Romei. Prin urmare, reflectia despre procreatie nu poate să nu tina 
cont de reflectia precedentă despre avort. În felul acesta, autorul pune în discuţie 
mai multe teme în dezbatere: rolul tradiţiei Bisericii, argument foarte delicat, 
începând de la origini până la instrucţiunea foarte recentă a Congregaţiei pentru 
Doctrina Credinței; legătura dintre procreatie şi iubire sexuală; raportul dintre 
procreatie şi controlul nasterilor. 

Pornind de la tema avortului, parintele Honings dezvolta toata problematica 
despre persoană, prin care înțelege persoana ce iubeşte şi procreeaza, persoana ce 
trăieşte in castitate — pentru că numai persoana ce-şi controlează propria 
sexualitate ajunge la castitatea totală, adică la iubirea lui Dumnezeu. În iubirea 
bărbatului şi a femeii există semnul alianţei dintre Dumnezeu şi Biserică şi, deci, 
toată dimensiunea religioasă a sexualităţii. Aici este fundamentul procreatiei, fata 
de care tradiţia Bisericii este foarte riguroasă: de la părinţii Bisericii la Conciliul 
al II-lea din Vatican, învăţătura episcopului Romei a fost mereu îndreptată spre 
respectul demnităţii umane, până la recentele pronuntari în această materie ale 
Congregaţiei pentru Doctrina Credinței. 

Persoana care iubeşte, procreează, trăieşte castitatea este şi persoana ce 
trebuie ocrotită în esenţa sa intima. Dacă se tine cont de această perspectivă, se 
tutelează drepturile omului, mai ales în domeniul culturii şi în acela al 
experimentării ştiinţifice. În aceste domenii, persoana trebuie văzută în toată 
demnitatea sa morală, umană, recuperând sensul profund al libertăţii, care nu se 
găseşte în lumea animalelor. Aici, de fapt, se găseşte linia de demarcaţie între 
experimentarea ştiinţifică asupra omului şi cea asupra restului lumii animale şi 
vegetale. În cazul omului, trebuie respectată persoana, iar în cazul lumii animale 
şi vegetale, se impune respectarea ei în măsura în care înseamnă ceva pentru 
persoana umană, deoarece ea este parametrul şi semnul demnităţii naturii, aşa 
cum învaţă toată tradiţia biblică. 

Nu este nici o îndoială că punctele principale de referinţă ale învăţăturii lui 
Honings sunt izvoarele veterotestamentare şi cele neotestamentare, receptate prin 
intermediul lecturii părinţilor Bisericii. În paginile volumului, tezele apărate de 
autor se bazează pe cărţile Sfintei Scripturi. Ceea ce surprinde în mod pozitiv este 
că elnu se limitează la exegeza personală a textului biblic, ci, mergând la rădăcina 
problemelor, reparcurge drumul de interpretare, mergând înapoi la doctrina 
precedentă, descoperind uneori contradicţiile existente, demonstrând astfelcă este 
un exeget rafinat: el, care nu este biblist de profesie, se demonstrează ca un 
colaborator al biblistului. Însă tradiţia biblică îi foloseşte lui Honingsca să meargă 
şi în alte domenii, cum ar fi cel al păcii şi al nonviolentei. 

Ținând cont de aceste izvoare şi metode teologice, putem înţelege tezele lui 
Honings cu privire la avort, divorţ, pastorația sacramentară, dimensiunea morală 
juridică a ordinii economice, dimensiunea religioasă şi juridică a sexualităţii. 
Parcurgând itinerarul tomist, autorul sesizează limita dintre morală şi drept. 
Astfel, este adevărat că dreptul are un caracter formal pozitiv, întrucât se ocupă 
de sancţiunile umane, dar preceptele juridice se referă la moralitatea omului ca 
atare, adică la omul considerat nu doar în lumina exigenţelor vieţii sociale. De 
aceea, părintele Honings susține noţiunea de drept subiectiv (care, pentru ca 
implică „pretenţii”, presupune „obligaţii”) in sens medieval: omul este subiect de 
drept nu pentru că este civis, ci pentru că este persona spirituală şi morală şi 
drepturile sale de om nu derivă de la stat, ci de la Dumnezeu; pentru acest motiv, 
el poate să se opună statului care îi violează drepturile umane. Cu alte cuvinte, 
omul nu mai este văzut ca un instrument sau subiect pasiv, pentru că este 
înzestrat cu liberul arbitru. În consecinţă, dreptatea nu mai este doar contemplată 


224 


de intelect, adică de rațiune sau zeiţa Ratiune a tradiţiei post-umaniste şi 
renascentiste cu epigonul sau iluminist, ci este cucerita de vointa si de libertatea 
interioară care retrăieşte in sine şi în faptele sale Dreptatea veşnică. 


M. Patraşcu 


Codul de drept canonic (traducere din limba latină de pr. dr. loan 
Tamaş), Editura Sapientia, Iasi 2004, 1156 p. 


Prima traducere a noului Cod de drept canonic (1983) a fost publicata de pr. dr. 
Ioan Tamas, în anul 1995, în forma pro-manuscripto, la tipografia Institutului 
Teologic Romano-Catolic din Iaşi. În noua ediţie, pr. loan Tamaş a revizuit 
traducerea, ajutat fiind şi de pr. dr. Mihai Patrascu. 

Prezenta traducere a Codului de drept canonic apare în ediţie bilingvă, textul 
original latin şi traducerea română. Textul latin după care s-a făcut traducerea 
este cel publicat de PONTIFICIA COMMISSIO CODICI IURIS CANONICI AUTHENTICE 
INTERPRETANDO, Codex iuris canonici. Auctoritate Ioannis Pauli PP. II 
promulgatus. Fontium annotatione et indice analytico-alphabetico auctus, Libreria 
Editrice Vaticana, 1989. La acest text, pr. Mihai Patrascu s-a îngrijit să adauge un 
indice analitic şi un mic dicţionar juridico-canonic, foarte util pentru cei care 
studiază dreptul canonic, dar şi pentru cei ce doresc să consulte dreptul canonic. 

Despre importanţa Codului de drept canonic, precum şi despre dificultăţile 
traducerii lui în limba română, a scris pr. loan Tamas în prefața la aceasta 
lucrare, pe care o redăm integral: 

„Traducerea unui text legislativ ecleziastic din limba latină în limba română 
este un lucru destul de dificil şi, totodată, riscant. Este un lucru dificil, deoarece, 
prin natura sa, textul latin este concis şi foarte exact, cu o terminologie proprie, 
deseori nesemnalată de dicţionare. Unii termeni sunt intraductibili sau, dacă 
totuşi sunt tradusi, pierd mult din semnificaţia proprie. De aceea, am considerat 
că e mai bine să-i las în original. Câteva exemple: ipso iure, ipso facto, ad limina, 
a latere, latae sententiae, ferendae sententiae. Apoi, un text legislativ nu poate fi 
parafrazat sau tradus în mod liber. De aceea, m-am străduit să rămân cât mai 
fidel textului original. Aşa se explică de ce uneori versiunea românească pare 
greoaie, lipsită de eleganţă şi chiar şocantă, îndeosebi pentru urechile mai puţin 
familiarizate cu textele legislative. 

Pe de altă parte, traducerea unui text legislativ din limba latină în limba 
română este şi un lucru destul de riscant, deoarece foarte uşor se pot strecura 
imprecizii şi chiar erori de fond, alterându-se astfel sensul voit de legiuitor. 
Precizia, atât de necesară în drept, poate fi găsită numai în textul original, adică 
cel latin. 

Prezenta traducere este adresată tuturor celor care doresc să cunoască legile 
universale ale Bisericii Catolice Latine, dar, mai ales, viitorilor preoţi, care nu 
cunosc suficient de bine limba latină, precum şi tuturor celor care desfăşoară 
activitate pastorală. S-ar putea să nu fie numaidecât o traducere perfectă. Cu 
toate acestea, o prezint cu multă încredere, fiind încurajat şi de afirmaţia sfântului 

Toma de Aquino: melius enim esse et esse minimum, quam omnino non esse (IV 
Sent., d. 50, q. 20, 1 gl. 3, arg. 1)”. 
St. Lupu 


EDUARD FERENT, Isus Cristos, Cuvântul lui Dumnezeu întrupat pentru 
mântuirea omului, Editura Sapientia, Iasi 2004, 686p. 


Isus Cristos, Cuvântul lui Dumnezeu întrupat pentru mântuirea omului este 
ediţia revizuită şi îmbunătăţită a tratatului Cristologia. Isus Cristos, Cuvântul lui 
Dumnezeu întrupat pentru mântuirea omului, apărut în 1998, la Editura Presa 
Bună din laşi. În cele 686 de pagini ale acestui amplu tratat, părintele E. Ferent, 
profesor de teologie dogmatică la Institutul Teologic Romano-Catolic din Iasi, 
urmând liniile directoare ale magisteriului Bisericii, prezintă mai întâi cristologia 
contemporană, arătând căile de orientare în cristologiile actuale, atât catolice, cât 
şi protestante şi ortodoxe. În continuare, analizează datele biblice despre Cristos, 
reflectia sfinţilor părinţi, formulările cristologice ale conciliilor şi diferite tematici 
referitoare la ontologia şi psihologia lui Cristos. 

Misiunea cristologiei actuale, după cum subliniază autorul, este să facă 
cunoscut adevărul şi semnificaţia istoriei şi a persoanei lui Isus Cristos, să arate 
continuitatea credinţei în Cristos şi să-l prezinte pe Cristos ca pe unicul Salvator 
al omului în contextul problemelor existenţiale de astăzi. 

Încă din introducere, părintele Ferent afirmă: ,,cristologia este tema centrală 
şi axa teologiei creştine, chiar a tuturor celorlalte discipline teologice. În centrul 
credinţei creştine şi al comunităţii creştine, Cristos nu este o carte ori o idee 
abstractă, ci o persoană vie, despre care Noul Testament şi Biserica dau mărturie. 
Crestinismul nu poate fi separat de Isus Cristos. El trimite şi depinde tocmai de 
Isus Cristos, Fiul unic şi trimisul escatologic al Tatălui şi, unit cu acesta, omul 
perfect escatologic... El ne revelează adevărata taină a lui Dumnezeu unic în fiinţă 
şi întreit în persoane, şi deopotrivă misterul său şi al omului”. 

Persoana lui Isus Cristos este punctul de orientare al credinţei, este cheia 
pentru a-l cunoaşte pe Dumnezeu, omul şi lumea, revelaţia, harul şi 
răscumpărarea, comunitatea eclezială şi misiunea acesteia, destinul omului şi al 
universului, etica şi viaţa creştină. De aceea, cristologia este centrul teologiei, 
»principiul inteligibilitatii şi alinterpretării autentice a economiei salvifice în toate 
momentele ei, începând de la creaţie până la parusia Domnului”. Cristologia 
„conduce la urmarea vie a lui Isus Cristos şi la relaţia personală cu el”. Pentru a-l 
descoperi pe Cristos, trebuie să ţinem cont de doctrina Bisericii, în lumina căreia 
mărturisim că „Isus din Nazaret este Cristos, Cuvântul lui Dumnezeu întrupat şi 
răscumpărătorul omului”. În urma acestei profesiuni de credinţă, înţelegem un 
lucru important: cristologia este în mod esenţial elaborarea sistematică a 
credinţei, răspunsul la problema mântuirii, a destinului şi sensului definitiv al 
existenţei omului şi al istoriei. 

Părintele observă că lumea contemporană este secularizată şi autosuficientă, 
şi că ea este în mare parte închisă absolutului transcendent. Omul vrea să-şi 
rezolve toate problemele fără nici o referire la Dumnezeul cel viu. Mântuirea 

gratuită oferită de Dumnezeu prin Cristos este înlocuită cu autosuficienta proprie 
a omului. Pentru aceasta, „noi, care suntem chemaţi să proclamăm şi să trăim 
kerigma divină în acest ambient dominat de imanentism şi de materialism, va 
trebui să clarificăm problema fundamentală a modului de a concepe şi de a 
actualiza mântuirea omului şi a universului în Cristos”. 


C. Dascălu 
EDUARD FERENT, Biserică, ce simţi despre taina fiinţei tale?, Editura 
Sapientia, Iasi 2004, 376p. 


În lucrarea Biserică, ce simți despre taina fiinţei tale?, părintele E. Ferent isi 
propune să preia şi să asimileze „doctrina sacră a Conciliului al II-lea din Vatican 
şi magisteriul Sfântului Părinte Ioan Paul al II-lea, conţinut în cele douăsprezece 
discursuri ţinute de Sanctitatea sa cu ocazia vizitei apostolice pastorale pe care a 
făcut-o în România între 7-9 mai 1999, în vederea unei reînnoite şi mai adânci 
aprofundări a învăţăturii Bisericii şi a unei noi formări a constiintelor noastre”. 
Acest lucru este bine exprimat în cuvintele pe care Sinodul Diecezan din Iasi le-a 
avut drept motto: Duc in altum! 

Sub acest îndemn, părintele Ferent înțelege, în primul rând, o pătrundere mai 
adâncă a tezaurului credinţei apostolice, o cunoaştere şi înţelegere a Bisericii în 
vederea unei transformări interioare pozitive a comportamentelor şi atitudinilor 
noastre umane. Dinamismul acestei acţiuni, însă, trebuie încadrat în contextul 
actual al noii evanghelizări pe care Biserica locală încearcă să şi-o aproprieze şi 
s-o trăiască. 

Evanghelizarea nu trebuie înțeleasă reductiv, ca o re-proclamare a adevărului 
că Isus Cristos este Fiul lui Dumnezeu şi Răscumpărătorul omenirii. Ea înseamnă 
trăirea realităţii ce rezultă din interacţiunea acestui mister al credinţei cu propria 
noastră viaţă, înseamnă „a lucra fără odihnă pentru a-l îmbogăţi pe om cu Cristos 
şi în Cristos”. Acest proces amplu, Biserica îl realizează mai întâi cu ea însăşi, în 
interiorul ei, „printr-o nouă convertire şi reînnoire a vieţii”. 

Temele principale care sunt abordate în cuprinsul cărţii au în vedere, aşadar, 
contextul eclezial al noii evanghelizări, răspunsul la întrebarea cine este Biserica 
locală de Iaşi. Sunt relevate, de asemenea, rolul şi poziţia privilegiată a sfintei 
Fecioare în trăirea creştină, ea fiind calificată drept: „Steaua mistică a 
evanghelizării, icoana escatologică şi model al Bisericii noastre locale”. 

Alte şapte capitole ale cărţii sunt dedicate celebrării sacrificiului euharistic, 
având în vedere şi faptul că acest an bisericesc a fost dedicat Euharistiei. Mai 
departe, sunt abordate toate adevărurile conţinute în Simbolul credinţei, cu un 
accent deosebit pe misterul Treimii mântuitoare, căreia îi sunt dedicate trei 
capitole. Alte două capitole sunt dedicate angajării sociale a laicilor în lumea 
contemporană, înţeleasă în lumina documentelor Bisericii, în a special enciclicei 
Rerum novarum a papei Leon al XIII-lea. Ținând cont că multe dintre aceste 
reflecţii au fost propuse seminariştilor în procesul lor de formare, trei capitole sunt 
dedicate pentru stimularea fidelității lor fata de „darul eminent al vocației”. 

Recunoscand valoarea unor modele de imitat in acest drum de aprofundare 
doctrinară, părintele il propune pe actualul pontif ca „model şi crainic” al 
misterului lui Cristos în lumea contemporană şi îi dedică capitolul al XXI-lea din 
această lucrare. Totuşi, sfânta Fecioară Maria este un model „eminent sub toate 
aspectele”. Însemnătatea ei profundă este recunoscută din faptul că întreaga 
desfăşurare a lucrărilor sinodale a fost pusă sub ocrotirea ei. 

Lectura acestor pagini oferă, mai întâi, conştientizarea clară a identităţii 
ecleziale a Bisericii noastre locale, în acest moment al istoriei sale, şi invită la o 
trăire a valorilor creştine în contextul social actual. 

C. Diac 


Istorie 


DĂNUȚ DOBOs - SILVIU VĂCARU, ed, Hălăuceşti, sat de veche tradiţie 
cultural-religioasă, Editura Sapientia, Iasi 2004, 396 p. 


Lucrarea prezentă se încadrează într-un mai vechi proiect al nostru privind 
realizarea unor studii speciale referitoare la viaţa şi istoria comunităţilor catolice 
din Dieceza de laşi. 

Fideli acestui proiect, am conceput această carte ca o comuniune de 
competențe, la care să participe şi colaboratorii mei din cadrul Departamentului 
de Cercetare Istorică de pe lângă Episcopia Romano-Catolică de Iasi, ei înşişi 
specialişti recunoscuţi în domeniul istoriei ecleziastice şi autori ai unor valoroase 
monografii, cum sunt dr. Silviu Văcaru, sau pr. Fabian Doboş. O participare 
binevenită aparţine colaboratorilor noştri de la Secţia de Cercetări Antropologice 
a Academiei Române, Filiala Iasi, precum şi d-lui prof. Mihai Bisoc, fiu al satului, 
inimosul dirijor şi îndrumător al corului Seminarului „Sf. Iosif” din Iasi. 

A rezultat un studiu monografic centrat, mai ales, pe latura istorică a 
comunităţii şi a instituţiilor franciscane care au funcţionat la Hălăuceşti până în 
1948. Cartea trebuie să se constituie, în acelaşi timp, într-un omagiu adus 
păstorilor franciscani care, în comuniune cu episcopii de Iasi, au contribuit într-o 
atât de mare măsură la propăşirea acestei localităţi. În limitele permise de accesul 
limitat la documente, am realizat şi capitolele speciale dedicate şcolii primare, 
precum şi monumentalei biserici ortodoxe „Sf. Voievozi Mihail şi Gavril”, ctitorie 
a boierilor Balş, datând de la mijlocul secolului al XIX-lea. 

Lăsăm cititorilor posibilitatea de a aprecia calităţile şi eventualele deficienţe 
ale prezentului volum. Ne bucură faptul că le putem oferi vrednicilor locuitori ai 
acestor meleaguri o carte despre istoria glorioasă a satului şi a harnicilor lor 
predecesori, pagini de istorie care fac cinste generaţiilor prezente şi viitoare. 


D. Doboş 


IOAN FERENT, Începuturile Bisericii Catolice din Moldova, Editura 
Sapientia, Iasi 2004, 294p. 

Apariţia cărţii Începuturile Bisericii Catolice din Moldova se datorează pr. prof. 
dr. Eduard Ferent, care s-a îngrijit de adunarea şi publicarea cercetărilor istorice 
efectuate de pr. dr. Ioan Ferent (1886-1933) şi publicate în perioada interbelică. 

Studiul despre începuturile Bisericii Catolice din Moldova, în intenţia 
autorului, cuprindea două părţi: mai întâi, activitatea cavalerilor teutoni în 
Moldova şi, apoi, perioada cumanilor. Spre deosebire de vechea ediţie, care 
conţinea doar a doua parte din ampla lucrare, în aceasta este inclusă şi cercetarea 
acelei perioade istorice aflate sub ocrotirea teutonă. Întregul material al lucrării 
a fost publicat iniţial în revista Cultura creştină din Blaj. 

Calitatea istorică a cercetării părintelui Ioan Ferent a fost recunoscută chiar 
de marele istoric N. Iorga: „Domnul dr. Ioan Ferent publică in revista Cultura 
creştină din Blaj un studiu detaliat, de o construcţie solidă, de un stil foarte precis 
şi de o informatie destul de bună, despre Cavalerii Teutoni in Tara Bârsei şi în 
Muntenia, ca un capitol dintr-o istorie a catolicismului în Moldova”. Acelaşi mare 
istoric recunostea, în acelaşi timp, că „preotul Ferent din laşi serveşte râvnitor 
cunoaşterea trecutului nostru”. 

Nota caracteristică a lucrării este preocuparea pentru redarea adevărului 
istoric, care poate fi cunoscut doar din documente, şi nicidecum ticluirea unor 
realităţi reieşite din simple presupuneri şi speculaţii. Metoda sa, riguros 
ştiinţifică, întrebuinţează datele antropologiei popoarelor, lingvistica şi istoria, 
atentă mereu la diacronia şi sincronia textelor. 

Pe lângă valoarea istorică deosebită, pr. dr. Eduard Ferent, în prefața lucrării, 
tine să scoată în evidenţă şi „dimensiunea kerigmatica a lucrării”, ea devenind 
astfel o mărturie a prezenţei lui Cristos în istoria popoarelor. Prezenţa teutonilor 
şi a dominicanilor pe teritoriul Moldovei nu ascunde intenţii sau interese politice, 
ci este animată de acelaşi mandat pe care l-au avut şi apostolii, de a merge în 
toată lumea şi de a predica evanghelia. 

Cartea este structurată în trei parti, urmărind nu diacronia evenimentelor 
istorice, ci ordinea de publicare a lor în revista Cultura creştină. Astfel, după ce 
este prezentată identitatea şi activitatea teutonilor, precum şi conflictele pe care 
aceştia le-au avut cu regele Ungariei, Andrei al II-lea, sunt înfăţişate sumar 
castelele fortificate şi jurisdicţia bisericească deţinută în Muntenia şi Moldova. 
Acestor evenimente le urmează dezastrul teuton, provocat de conflictul teutonico- 
maghiar căruia îi urmează alungarea cavalerilor. 

Subiectul celei de a doua părţi îl constituie venirea cumanilor şi incursiunile 
militare pe care aceştia le organizează împotriva Rusiei, Ungariei şi a Imperiului 
Bizantin, care conduc la înfiinţarea şi consolidarea Imperiului Româno-Bulgar. 
Decăderea cumanilor va fi consecinţa ridicării şi năvălirii mongolilor, realizată în 
cele patru invazii consemnate. 

Episcopia Cumanilor este conţinutul celei de-a treia părţi. Aici este expusă mai 
întâi natura, constituţia şi scopul ordinului dominican, provincia ungară a 
dominicanilor, precum şi înfiinţarea Episcopiei Cumane. 

Prezenta ediţie cuprinde, la final, două articole: Iarăşi franciscanii la Milcov 
şi Românii în eparhia Cumanilor, care nu fuseseră incluse în vechea ediţie. 

Prin lectura ei plăcută, dar şi prin seriozitatea cercetării, cartea Începuturile 
Bisericii Catolice din Moldova constituie o importantă contribuţie la cunoaşterea 
trecutului Bisericii Catolice din Moldova. 

C. Diac 


Liturgie 


Liturgia orelor după ritul roman, vol. II: Timpul Postului Mare, 
Sfântul Triduum pascal, Timpul Pascal, Iasi 2004, 2068 p., 11x17, 700.000 
lei. 

Liturgia orelor dupa ritul roman, vol. IV: Timpul de peste an, 
Săptămânile XVIII-XXXIV, laşi 2004, 1958p., 11x17, 700.000 lei. 


Cu apariţia volumelor al II-lea şi al IV-lea se încheie traducerea si publicarea 
în limba română a Liturgiei Orelor. Textul original latin după care s-a făcut 
traducerea este OFFICIUM DIVINUM, EX DECRETO SACROSANCTI OECUMENICI 
CONCILII VATICANI II INSTAURATUM AUCTORITATE PAULI PP. VI PROMULGATUM, 
Liturgia Horarum iuxta ritum romanum, Editio typica altera, II. Tempus 
quadragesimae, Sacrum Triduum Paschale, Tempus paschale; IV. Tempus per 
Annum, Hebdomadae XVIII-XXXIV, Libreria Editrice Vaticana, 1986. Această 
ediție a fost completată cu adaosurile făcute de Congregația pentru Cultul Divin 
şi Disciplina Sacramentelor, adaosuri publicate în diferitele numere ale revistei 
Notitiae, organul oficial al acestui dicasteriu. 

Comisia liturgică din cadrul Diecezei Romano-Catolice de Iasi, care a lucrat la 
traducerea Liturgiei orelor, este formată din pr. Alois Bulai (profesor de exegeză 
biblică şi limbi clasice), pr. Claudiu Dumea (profesor de liturgie şi limbă latină), 
pr. dr. Stefan Lupu (profesor de teologie dogmatică), pr. Iosif Rachiteanu (profesor 
de religie si metodologie), pr. dr. Mihai Patraşcu (profesor de drept canonic), pr. 
Florin Spătariu (profesor de muzică sacră), pr. Cornel Cadar (redactor), d-l Fabian 
Tiba (tehnoredactor), d-l Ionel Palade (corector) şi d-l Albert Gheorghe (corector). 

Mulţumim Domnului care ne-a dat putere să ducem la capăt această acţiune 
de traducere şi publicare în limba română a Liturgiei Orelor. Mulţumim, de 
asemenea, părinţilor franciscani de la Mesagerul Sfântului Anton care ne-au 
ajutat cu tipărirea Liturgiei Orelor la Padova (Italia). Sperăm ca munca noastră 
să aducă roade bogate în Biserica noastră locală şi în sufletele acelora care se vor 
ruga din Liturgia Orelor. 


Ştefan Lupu 
Spiritualitate 


BERNARD SESE, Edith Stein (traducere din limba franceză de prof. Dan 
Burcea), Editura Sapientia, laşi 2004, 136 p. 

Cand Ordinul Carmelitilor Desculti a introdus cauza canonizării lui Edith 
Stein, sora Tereza-Benedicta a Crucii, polemicile au fost aprinse: Trebuia să fie 
canonizată ca martiră sau, pur şi simplu, ca o sfântă din respect fata de 
sensibilitatea evreiască? Ea a fost canonizată ca martiră, în calitate de evreică 
convertită, moartă creştină, în unitatea fiinţei sale. Într-adevăr, Edith a murit la 
Auschwitz din cauză că era evreică, evreică convertită la catolicism şi călugăriţă 
carmelită. Trecând dincolo de toate contestatiile, ca cea exprimată în cazul 
Carmelului de la Auschwitz, Ioan-Paul al II-lea a acceptat şi a celebrat aceasta 
canonizare a lui Edith Stein, sora Tereza-Benedicta a Crucii, ca martiră, mergând 
până la a o declara patroana Europei. 

Viaţa şi mesajul lui Edith Stein nu sunt lesne de prezentat: destinul său crud 
— după cum bine înţelege fiecare —, precum şi parcursul ei universitar în căutarea 
adevărului. Cel mai greu de prezentat era parcursul ei intelectual în contextul 
atât de bogat în idei din epoca în care ea a trăit. 

Cu talentul pe care l-am descoperit în Vieţile Sfinţilor, publicate mai înainte, 
Bernard Sesé scrie cu simplitate şi limpezime, fără să uite indicaţiile precise, 
folositoare istoricului. El reconstituie astfel cu artă cadrul urban şi social, precum 
şi mediul familial al lui Edith Stein: mama ei, o tânără de origine evreiască, foarte 
vioaie şi cu un caracter plin de omenie şi de înţelepciune. Autorul ne invită să 
participăm la căutarea adevărului, pe care Edith o întreprinde: scoate în evidență 
interesul ei pentru persoanele din lumea ideilor, conturându-i în aceeaşi măsură, 
în culori calde, personalitatea, capabilă de nelinişti şi suferinţe, cu mult suflet şi 
atentă fata de prieteni; el ne arată totodată importanţa pe care o are pentru ea a 
depune mărturie, fără a fi nevoită să renege universul gândirii pe care-l poartă. 

Bernard Sesé ne ajută să înțelegem căutarea ei spirituală: justetea credinţei 
sale în căutarea intransigentă a adevărului, descoperirea rugăciunii ca drum spre 
adevăr. El ne ajută să înţelegem umilinţa cu care ea urmează perfecţionarea sa 
spirituală, împărtăşind admiraţia pe care o are faţă de preoţii în grija cărora se 
încredințează. Din carte, iese fără încetare la iveală grija ei faţă de cei din jur; ca 
intelectuală, este o femeie ce cunoaşte şi frecventează multă lume; ca femeie, 
militează pentru locul femeii în societate şi în Biserică. 

Autorul are grijă să ne propună diferite texte instructive, sub formă de tablou, 
precise şi complete, care ne ajută să înțelegem mai pe larg viaţa lui Edith Stein. 
Cu multele cunoştinţe pe care le are asupra Reformei Carmelului, cu larga sa 
cultură şi sensibilitatea pe care ştim că o posedă, Bernard Sesé o apropie pe Edith 
Stein de cititorul de azi. Această carte despre viaţa lui Edith Stein este binevenită. 
Ea se alătură cortegiului de numeroase scrieri ce apar de ea sau despre ea. 


D. Poirot 


WILHELM HUNERMANN, Vincențiu de Paul, părintele săracilor (traducere 
din limba germană de Ştefan Lupu), Editura Sapientia, Iasi 2004, 322 p. 


Vincențiu de Paul s-a născut în Aquitania, în anul 1581. După terminarea 
studiilor, a fost hirotonit preot şii s-a încredinţat o parohie din Paris. A întemeiat 

Congregatia Preotilor Misiunii (a Lazaristilor) pentru formarea unui cler sfânt şi 
pentru ajutorarea săracilor. În colaborare cu sfânta Luiza (Ludovica) de Marillac, 
a întemeiat Congregația Fiicelor Caritatii. A murit la Paris, în anul 1660. 

Cine i-ar fi putut prezice tânărului păstor gascon Vincențiu de Paul ca într-o 
zi va deveni sfetnicul regilor, renovatorul Bisericii în Franţa, unul dintre cei mai 
mari binefăcători şi unul dintre cei mai mari sfinţi ai tuturor timpurilor? În 
tinereţea sa, nimic nu lăsa să se întrevadă un asemenea viitor, dar în viaţa sa, atât 
de bogată în evenimente neprevăzute şi dureroase, se simte mâna lui Dumnezeu 
care l-a ales, l-a transformat şi l-a condus. 

Acest umil preot de la „Sfântul Lazăr” ar putea fi supranumit binefăcătorul 
secolului al XVII-lea. El a distribuit nevoiasilor mai multe milioane decât se 
găseau în Banca Naţională a Franţei. A fost părintele săracilor, al copiilor găsiţi, 
al orfanilor, al infirmilor, al prizonierilor, al bătrânilor, al bolnavilor şi al 
ocnasilor. in timpul Războiului de 30 de ani şi în timpul salbaticelor lupte ale 
Frondei, el a scăpat de foame provincii întregi. Toate mizeriile şi-au găsit refugiul 
în inima lui. 

În toate regiunile încercate de nenorocirea spirituală şi materială, el i-a trimis 
pe călugării şi pe călugărițele ordinelor mănăstireşti înfiinţate de el, lazaristii şi 
„Fiicele caritatii” („Les Filles de la Charité”). Bunătatea sa nu cunoştea margini. 
Caritatea l-a făcut să-i viziteze pe sclavii ocnelor din Africa de Nord, pe ciumatii 
din Polonia, pe catolicii persecutați din Irlanda, pe păgânii din Madagascar. Ela 
avut-o ca ajutor nedespartit pe credincioasa sa colaboratoare, sfânta Luiza de 
Marillac. Ea a participat la toate actele sale caritative eroice, la toate încercările 
prin care a trecut, şi l-a precedat cu câteva luni, în 1660, în eternitate. 

Fie ca această lucrare să apropie de inima poporului creştin chipul acestui 
mare prieten al lui Dumnezeu! 


St. Lupu 


INDICATIONES 


1) CLAUDIU DUMEA, Şarpele şi Mielul. Meditaţii despre pătimirea lui 
Cristos, Editura Sapientia, Iasi 2004, 76p. 


Principalele teme abordate sunt: „Preludiul unei drame: păcatul strămoşesc”, 
„Inima Tatălui”, „Şarpele şi Mielul”, „Împreună răstigniţi”, „Ave crux!”, „Stabat 
Mater”, „Simon din Cirene”, „Femeile sfinte”, „Pilat”, „luda”, ,Convertiti şi 
îm pietriţi”, „Învingători şi învinşi”. 

Firul roşu ce străbate aceste meditații este, aşadar, „drama” pătimirii Fiului 
lui Dumnezeu, prin care noi, oamenii, am dobândit mântuirea. În faţa acestui 
mister, oamenii nu pot rămâne indiferenți, trebuie să se decidă de partea cui stau: 
de partea lui Isus, Mielul nevinovat care se jertfeşte pentru răscumpărarea omului 
păcătos, sau de partea Diavolului, „Şarpele” care, de la început, a fost mincinos şi 
continua să lucreze în lume pentru a-i îndepărta pe oameni de adevaratul izvor al 
vieţii. 

Şt. Lupu 


2) JUAN BAUTISTA AGUADO, Alois Guanella, preot samaritean (traducere 
din italiană de Cecilia Lujinschi), Editura Sapientia, Iasi 2004, 74 p. 


Cartea este un studiu despre părintele Guanella, făcut pe bază nu de izvoare 
şi documente istorice, ci în lumina unei experienţe trăite şi aprofundate lăuntric. 
Astfel, cartea îl prezintă pe părintele Guanella drept conquistador şi fundador al 
unei imparatii ce depăşeşte toate frontierele, împărăţia „fiilor buni”, cu toate 
peripetiile pe care le presupune o astfel de aventură. De asemenea, cartea ne ajută 
să descoperim în părintele Guanella un muncitor simplu, hotărât şi aproape 
încăpățânat, ca ţăranii din Castiglia, care şi astăzi ştiu să înfrunte atâtea greutăţi 
cu privirea îndreptată către Cerul ,,Providenta”. Nu-i lipseşte nici o oarecare 
orientare mistică şi un discret simț al umorului. 

W. Dancă 


3) ALEXANDRU BUZALIC, Teologia transcendentală. Prospectivă în 
gândirea lui Karl Rahner, Editura Logos '94, Oradea 2003, 336p. 


Lucrarea dezvoltă cele trei capitole ale tezei de doctorat — Dumnezeu în 
conştiinţa omenirii. Teologia transcendentala a lui Karl Rahner — pe care autorul 
a sustinut-o în 2002 în cadrul Facultăţii de Teologie Romano-Catolică a 
Universităţii din Bucureşti şi adaugă un capitol nou despre locul teologiei lui Karl 
Rahner în gândirea teologică contemporană. În ansamblu, cartea se doreşte a fi 
o prezentare sistematică şi sintetică a teologiei transcendentale rahneriene şi a 
principalelor ei aplicaţii. Autorul susține faptul că teologia transcendentala 
rahneriană este o teologie care prezintă Biserica contemporană, întocmai cu 
documentele magisteriului, ca o Biserică în dialog faţă de sine, faţă de creştinii 
Bisericilor, care s-au desprins din unitatea catolică, dar şi o Biserică deschisă 
tuturor oamenilor pe care îi cheamă necontenit spre mântuire. Cunoaşterea 
teologiei părintelui Karl Rahner ajută la dezvoltarea teologiei catolice 

contemporane, întrucât îi oferă omului contemporan posibilitatea de a înţelege 
adevărurile de credinţă în lumina aşteptărilor sale şi a limbajului său specific. 
W. Dancă 


4) VALENTIN MUSCĂ, Essai sur le mystere eucharistique dans la pensée 
medievale latine. Un regard orthodoxe, Editions Pallas, Focşani 2004, 
398p. 


Cartea reia conţinutul lucrării de doctorat pe care V. Muscă a sustinut-o in 
2001 la Facultatea de Teologie a Universităţii din Fribourg (Elveţia). Teza susţine 
faptul că teologia euharistică medievală nu este nici îndepărtată în timp, nici 
depăşită în ce priveşte conţinutul, pentru că gândirea medievală stă la baza 
teologiilor contemporane. Autorul susţine, de asemenea, că teologia euharistică 
din Evul Mediu latin nu poate fi înţeleasă dacă o analizăm în mod exclusiv din 
perspectiva normelor, canoanelor şi experienţei teologice orientale. V. Muscă este 
de părere că bogăţia învăţăturii Bisericii Latine din Evul Mediu despre Euharistie 
poate fi percepută dacă se îndeplinesc două condiţii: îndepărtarea prejudecatilor 
de orice fel şi acceptarea faptului că teologia euharistică occidentală s-a dezvoltat 
în ritmul culturii occidentale, potrivit normelor acestei culturi şi sensibilităţii 
lumii din această parte a Europei. 

W. Dancă 


5) FLAVIUS SOLOMON, Politică şi confesiune la început de Ev Mediu 
moldovenesc, Editura Universităţii „Alexandru Ioan Cuza”, laşi 2004, 
294p. 


Lucrarea este o versiune revizuită a tezei de doctorat — Stat şi Biserică in 
Moldova până la mijlocul secolului XV — pe care F. Solomon a sustinut-o în 1995 
la Universitatea „Al. I. Cuza” din Iasi. Având in vedere golul istoriografic cu 
referire la istoria creştinismului din Moldova în perioada Evului Mediu, cartea 
încearcă să acopere, fie şi parţial, această lacună. Astfel, pornind de la cazul 
moldovenesc, autorul doreşte să realizeze o introducere la o posibilă sinteză a 
creştinismului românesc medieval, prezentând situaţia familiei creştine bizantino- 
slave din teritoriile de la sud de Carpaţi, Transilvania, sau chiar din Banat şi 
Maramureş. 

W. Dancă 


6) ALEXANDER BAUMGARTEN, Sfântul Anselm şi conceptul ierarhiei, 
Editura Polirom, Iasi 2003, 200p. 


Cartea interpretează încercarea sfântului Anselm de a oferi un argument 
raţional al existenţei lui Dumnezeu. Teza pe care o susţine autorul este că 
înţelegerea argumentului existenţei lui Dumnezeu, formulat de sfântul Anselm, 
depinde integral de conceptul de ierarhie a lumii, moştenit indirect din 
neoplatonism. Enunţul principiului ierarhiei se găseşte în Monologion, 4: „Dacă 

cineva cercetează naturile lucrurilor, fie că vrea sau nu, va simţi că ele nu contin 
în mod egal aceeaşi demnitate, ci unele dintre ele se deosebesc după grade de 
inegalitate. Cel care s-ar îndoi că, în natura sa, calul este mai nobil ca lemnul, iar 
omul mai presus de cal, acela fără îndoială că nu s-ar cuveni numit om”. În lumina 
acestui principiu, Al. Baumgarten doreşte să pună în ordine elementele 
argumentului anselmian despre existența lui Dumnezeu şi să lămurească 
obscuritatile modalitatilor în care a fost receptat de-a lungul timpului. 

W. Dancă 


7) WILLIAM OCKHAM, Despre universalii, ediţie bilingvă (traducere din 
limba latină de Alexander Baumgarten), Editura Polirom, Iasi 2004, 182p. 


Volumul conţine prima versiune în limba română a principalelor texte ale lui 
William Ockham dedicate studiului conceptelor universale. Alături de textele 
ockhamiste se găseşte un studiu, semnat de Simona Vucu, ce reevaluează 
încadrarea filozofiei lui Ockham în nominalismul secolului al XIV-lea, 
reconstruind trăsăturile conceptului de ştiinţă din gândirea filozofului. Potrivit lui 
S. Vucu, natura universaliilor la Ockham este în strânsă legătură cu interesele de 
cunoaştere şi cu presupoziţiile metafizice de la care a pornit filozoful franciscan. 
Cartea este interesantă din punct de vedere filozofic şi filologic, întrucâtilustrează 
opţiunile pentru claritate conceptuală manifestate de neobositul traducător şi 
specialist în filozofia medievală Alexander Baumgarten. 


W. Dancă 


8) ANICIUS MANLIUS SEVERINUS TORQUATUS BOETHIUS, Tratate teologice, 
ediție bilingvă (traducere din limba latină şi note de Octavian Gordon şi 
Bogdan Tătaru-Cazaban), Editura Polirom, Iasi 2003, 176p. 


Cartea este o nouă traducere a Tratelor teologice ale lui Boethius, care se 
justifică prin faptul că urmează ediţia critică cea mai cunoscută (H.F. Stewart- 
E.K. Rand: Boethius, The Theological Tractas and the Consolation of Philosophy, 
Loeb Classical Library, Cambridge, Harvard University Press 1973), sinu textul 
din Patrologia latina, apoi prin aceea ca beneficiază de studiul comparat al 
variantelor în engleză, franceză, italiană şi germană şi, în fine, îşi propune să fie 
mai riguroasă din punct de vedere filologic şi conceptual decât traducerea 
anterioară. Notele filologice îi aparţin lui O. Gordon, iar cele istorice şi doctrinale, 
lui B. Tataru-Cazaban. Volumul este îmbogăţit cu o postfață intitulată „Natură, 
persoană şi imagine în Tratatele teologice ale lui Boethius sau Cine stă sub chip”, 
în care Anca Vasiliu rezumă o întreagă moştenire de şcoală platoniciană privitoare 
la statutul imaginii, la definiţia sa şi la felul în care, complet remodelată, aceasta 
ajunge să slujească gândirii creştine. 

W. Dancă 

9) Flaminia Morandi - Michelina Tenace, Bazele spirituale ale 
viitorului. Interviu cu Olivier Clement (traducere din limba italiană de 
Vasile Rus), Editura Galaxia Gutenberg, Targu-Lapus 2004, 112p. 


În acest volum, teologul ortodox Olivier Clement susţine teza potrivit căreia 
Europa, care este pe cale să elaboreze o civilizaţie planetară, nu a produs încă o 
sinteză culturală sau teologică în stare să depăşească ruptura dintre Europa de 
Vest şi Europa de Est. Întâlnirile fecunde ale mostenirilor separate ale Răsăritului 
şi ale Apusului sunt cazuri de excepţie, dar ele ar trebui să devină ceva obişnuit. 
Convorbirea cu O. Clément despre provocările modernităţii, despre actuala 
situaţie a relaţiilor ecumenice este presărată cu multe amintiri personale. 
Teologul ortodox este de părere că modernitatea poate fi depăşită din interior, în 
măsura în care sunt asumate spiritual tendinţele de unitate planetară printr-un 
nou stil de viaţă bazat pe asceză şi fantezie. 

W. Dancă 


